
CAPITOLUL |. 
Introducere 


Prezentul manual a fost elaborat în cadrul Proiectului Twinning, finanţat 
de UE „Suport pentru implementarea şi asigurarea respectării drepturilor de 
proprietate intelectuală în Republica Moldova”. 

Manualul își propune să expună conceptele și principiile fundamentale ale 
dreptului de autor și drepturilor conexe, să prezinte cele mai importante nor- 
me ale tratatelor internaţionale şi ale legislaţiei europene şi să ofere o privire 
generală asupra sistemului dreptului de autor şi drepturilor conexe în Republi- 
ca Moldova. Prezentarea generală a legislației Republicii Moldova în domeniul 
dreptului de autor şi drepturilor conexe are la bază Legea privind dreptul de au- 
tor şi drepturile conexe a Republicii Moldova (Monitorul oficial nr. 191-193/630 
din 01.10.2010) (în continuare - Legea dreptului de autor a Republicii Moldova) 
sub forma în vigoare la momentul finalizării manualului. 


În Republica Moldova, normele fundamentale privind dreptul de autor şi 
drepturile conexe sunt incluse în Legea privind dreptul de autor și drepturile co- 
nexe a Republicii Moldova: Monitorul oficial nr. 191 — 193/630 din 01.10.2010. Cu 
toate acestea, din perspectiva exercitării și asigurării respectării acestor drepturi, 
anumite prevederi ale legii civile, penale, administrative, vamale și legile privind 
procedurile civile, penale și administrative sînt de asemenea aplicabile. 


Sistemul internațional actual al dreptului de autor şi drepturilor conexe 
s-a întemeiat pe acordurile bilaterale încheiate între țările europene în secolul 
al XIX-lea (la acea perioadă cu referire numai la dreptul de autor). Acordurile 
bilaterale se bazau, în general, pe principiul tratamentului național în combi- 
nație cu anumite obligaţii minime. Acest tip de structură pentru acordurile 
internaţionale în domeniul dreptului de autor şi drepturile conexe a rămas 
tipic de atunci. 

În 1886, numeroasele acorduri bilaterale au fost înlocuite de o singură con- 
venţie - Convenţia de la Berna pentru protecția operelor literare și artistice (în 
continuare: Convenţia de la Berna). Convenţia de la Berna - în mod similar 
acordurilor bilaterale sus-menţionate - s-a bazat pe principiul tratamentului na- 
tional, dar a fixat şi un nivel minim de protecţie, pe care toate țările membre ale 

UE sînt obligate să le garanteze cetățenilor țărilor membre. Prevederile de fond 
ale Convenției de la Berna au fost revăzute de cîteva ori între anii1896 şi 1971. 

Tratatul de bază privind drepturile conexe - Convenţia internațională 
pentru protecţia drepturilor interpreților, producătorilor de fonograme şi 
organizaţiilor de difuziune (în continuare: Convenţia de la Roma) - a fost 
adoptată la Roma în 1961. Acordarea protecţiei acestor categorii „noi” de be- 
neficiari a devenit imperativă ca rezultat al progresului tehnologic. (Cu toate 
acestea, tehnologia de ultimă oră depăşeşte considerabil această convenţie.) 

Acordul privind aspectele legate de comerț ale drepturilor de proprietate 
intelectuală (în continuare: Acordul TRIPS), corelat cu Acordul de la Mar- 
rakech privind constituirea Organizaţiei Mondiale a Comerţului (OMC) din 
1994, a fost adoptat întru recunoaşterea importanţei crescînde a drepturilor de 
proprietate intelectuală - inclusiv dreptul de autor şi drepturile conexe - din 
punct de vedere economic şi comercial. Acordul a adus multe schimbări în 
normele fundamentale ale dreptului de autor şi drepturilor conexe. Prezintă 
interes faptul că acordul conţine norme detaliate referitoare la asigurarea 
respectării drepturilor de proprietate intelectuală și extinde asupra acestora 
sistemul eficient al OMC de soluţionare a litigiilor. 

Expansiunea internetului a impus actualizarea normelor internaţionale refe- 
ritoare la dreptul de autor şi drepturile conexe. În 1996, Conferința Diplomatică 
a OMPI a adoptat Tratatul OMPI privind dreptul de autor (WIPO Copyright 
Treaty) (în continuare: WCT) şi Tratatul OMPI privind interpretările, execuțiile 
şi fonogramele (WIPO Performances and Phonograms Treaty) (în continuare: 
WPPT), numite şi „Tratate ale internetului”. Aceste tratate cuprind toate normele 
internaţionale existente deja în domeniul dreptului de autor şi ale celor două cate- 
gorii de drepturi conexe protejate, stipulind şi altele noi. Astfel, nivelul protecţiei 
acordate de tratate poate fi caracterizat ca Berna/Roma plus şi TRIPS plus. 

Republica Moldova este parte a Convenţiilor de la Berna şi Roma din 1995; 
este stat membru al OMC, prin urmare, parte a Acordului TRIPS, din 2001, şi 
este, de asemenea, parte a WCT şi WPPT din 2002. În mare parte, prevederile 
acestor 2 tratate internaționale au fost implementate în Legea privind dreptul 
de autor şi drepturile conexe a Republicii Moldova. 


Principalele tratate privind dreptul de autor și drepturile conexe la care Repu- 
blica Moldova este parte și datele intrării lor în vigoare: 


+ Convenţia de la Berna (Actul din1971 - drept de autor) din 1995; 

+ Convenţia de la Roma (1961 - drepturi conexe) din 1995; 

e Acordul TRIPS (1994 - drept de autor, drepturi conexe şi asigurarea 
respectării drepturilor) din 2001; 

+ Tratatul OMPI privind dreptul de autor (WCT) 1996 - din 2000; 

Tratatul OMPI privind interpretările, execuțiile și fonogramele 
(WPPT) 1996 - din 2000; 

+ Convenţia mondială UNESCO (1952 - drepturi de autor) din 1993; 

+ Convenţia de la Geneva (1971 - drepturi conexe) din 2000. 


Legislaţia Republicii Moldova privind dreptul de autor şi drepturile conexe a 
fost în mare măsură armonizată cu următoarele directive europene: (i) Directiva 
91/250/EECa Consiliului privind protecţia juridică a programelor de calculator, 
abrogată și înlocuită cu Directiva 2009/24/EC (în continuare: Directiva privind 
programele de calculator); (ii) Directiva 92/100/EEC a Consiliului cu privire 
la dreptul de închiriere şi de împrumut şi anumite drepturi conexe, abrogată 
şi înlocuită cu Directiva 2006/115/EC (în continuare: Directiva privind 
închirierea, împrumutul şi anumite drepturi conexe); (iii) Directiva 93/83/EEC 
a Consiliului privind coordonarea anumitor norme referitoare la dreptul de 
autor şi drepturi conexe aplicabile difuziunii prin satelit şi retransmiterii prin 
cablu (în continuare: Directiva privind transmiterea prin satelit şi prin cablu); 
(iv) Directiva 2006/116/EC privind durata de protecţie a dreptului de autor şi 
anumitor drepturi conexe (versiunea codificată), modificată prin Directiva 
2011/77/EU (în continuare: Directiva privind duratele de protecție); (v) Directiva 
96/9/EC privind protecţia juridică a bazelor de date (în continuare: Directiva 
privind bazele de date); (vi) Directiva 2001/29/EC privind armonizarea anumitor 
aspecte ale dreptului de autor şi drepturi conexe în societatea informațională (în 
continuare: Directiva privind societatea informațională); (vii) Directiva 2001/ 
84/EC privind dreptul de suită în beneficiul autorului unei opere originale de 
artă (în continuare: Directiva privind dreptul de suită); (viii) Directiva 2004/48/ 
EC privind asigurarea respectării drepturilor de proprietate intelectuală (în 
continuare: Directiva privind asigurarea respectării drepturilor de proprietate 
intelectuală (DPI)). Tratatele UE, regulamentele şi directivele adoptate de 
instituţiile europene, precum şi deciziile Curţii de Justiţie a Uniunii Europene, 
formează o parte a sistemului juridic al UE, numită acquis comunitar. 

Ideea de a realiza o incursiune în istoria dreptului de autor a Repu- 
blicii Moldova nu este una tocmai nouă, iar reținerea era motivată de 
presiunea psihologică ce caracterizează acest exercițiu şi de temerea de a 
trata cu superficialitate unele evenimente importante sau, în general, de 
a elogia alte cazuri pe care istoria nu ar fi atît de dispusă să le scoată de 
pe rafturile sale prăfuite. 


Astfel, trebuie să recunoaștem că domeniul dreptului de autor nu a reprezen- 
tat o prioritate pentru domnitorii sau divanele boiereşti, care au administrat pe 

parcursul perioadei antice şi medievale teritoriul de astăzi al Republicii Moldo- 
va. Anumite prevederi au fost introduse în legislație abia în sec. XIX, atunci cînd, 
sub domnia lui Alexandru Ioan Cuza, a fost adoptată Legea presei!. Acest act a 
apărut destul de tîrziu, dacă luăm în considerare faptul că legiuitorul s-a inspirat 
în mare măsură din Legea Franţei promulgată în anul 1793. Oricum, Legea pre- 
sei declara pentru prima dată că autorii se vor bucura, pe tot parcursul vieții, de 
dreptul exclusiv de a reproduce şi de a vinde operele lor pe întreg teritoriul țării. 
După decesul autorilor, moştenitorii beneficiau de aceleași drepturi pe o perioa- 
dă de 10 ani, după care opera devenea un bun public şi fiecare cetățean era liber 
de a-l reproduce. Aceeași Lege stipula că „toate aceste drepturi se închezășuiesc 
şi autorilor, compozitorilor, desenatorilor, traducătorilor din statele străine, care 
cu reciprocitate vor închezășui, în coprinsul teritoriilor lor, proprietatea literară”. 
Ca orice act normativ care se respectă, Legea presei prevedea şi pedepse pentru 
cei care încalcă drepturile autorilor, de altfel, destul de aspre pentru acea vreme. 
Astfel, orice valorificare a operei fără acordul autorului se considera infracțiune 
şi se pedepsea cu confiscarea întregului tiraj al operei şi aplicarea unei amenzi 
echivalente cu prețul a 1000 de exemplare ale ediției originale. 

În acelaşi context, continuînd şi dezvăluind prevederile Legii presei, Legea 
asupra proprietății literare şi artistice? prevedea că „dreptul de proprietate lite- 
rară şi artistică, adică proprietatea creațiunilor intelectuale, este respectat şi ga- 
rantat, fără îndeplinirea nici unei formalități sau înregistrări şi fără efectuarea 
nici unui depozit, atît românilor, cît şi străinilor, în mod egal”. Această Lege ex- 
tindea categoriile de drepturi de care putea beneficia autorul, inclusiv dreptul 
exclusiv de a publica, reprezenta sau executa opera, de a autoriza traducerile, 
adaptările şi reproducerile în orice mod, de a exploata personal sau de a vinde 
operele, de a le dărui sau de a le transmite prin testament pe o perioadă ex- 
tinsă pînă la 30 de ani. De asemenea, Legea în cauză reglementează în detaliu 
operele literare, dramatice, muzicale, artistice, traducerile, operele de serviciu, 
precum şi operele excluse de la protecția dreptului de autor. 

Pe cît de amplu şi de profesionist erau reglementate relațiile dreptului de 
autor la începutul sec. XX, pe atît de rezervată a fost atitudinea autorităţilor 
față de acestea la mijlocul veacului trecut. Fiind nişte drepturi private, în pe- 
rioada sovietică dreptul de autor şi drepturile conexe erau marginalizate sau 
chiar ignorate cu desăvîrşire. Atestarea acestei situaţii poate fi confirmată atit 
prin statutul deplorabil al autorilor, cît şi prin lipsa completă a reglementărilor 


! Legea presei, 01 aprilie 1862, Monitorul oficial al României, nr. 81/13 aprilie 1862. 
2 Legea asupra proprietăţii literare şi artistice, 28 iunie 1923, Monitorul oficial al Româ- 
niei, nr. 68 din 28 iunie 1923. 

legale în acest sens. Astfel, primele documente cu caracter normativ au fost 
aprobate abia la începutul anilor '60. 

Aprobarea Codului civil şi a Codului penal nu au schimbat radical atmo- 
sfera din domeniul dreptului de autor, marcată de dominarea normelor drep- 
tului public asupra celor private. De exemplu, crearea unei opere nu prezuma 
pentru autor anumite drepturi morale şi patrimoniale cu caracter exclusiv, le- 
gătura dintre autor şi creaţia sa limitîndu-se la unele beneficii morale minore, 
în special la dreptul de a se considera autor al operei. Astfel, drepturile patri- 
moniale exclusive erau transferate din start în proprietatea întreprinderii al 
cărei angajat era autorul, adică în proprietatea publică a statului. 

Codul civil al URSS asigura un nivel scăzut de protecţie pentru obiectele 
dreptului de autor, iar drepturile interpreţilor şi ale altor subiecți ai drepturilor 
conexe nici nu erau reglementate. Mai mult ca atit, legislația civilă s-a îngrijit 
în mod special de reglementarea contractelor de autor tipizate, care aveau un 
caracter normativ, precum şi de tarifele fixe ale remuneraţiei de autor, lăsînd 
fără tratare statutul juridic al unor obiecte ale dreptului de autor, excepţiile şi 
limitările drepturilor patrimoniale, sistemul de gestiune colectivă sau măsuri- 
le juridice de protecţie a operelor. 

În același timp, deşi art. 141 al Codului penal sovietic prevedea sancţiona- 
rea pentru încălcarea dreptului de autor şi a drepturilor conexe, totuşi această 
normă a rămas neaplicată; din momentul adoptării s-au înregistrat doar cîteva 
cazuri de tragere la răspundere penală în baza acestor prevederi (în aceeaşi 
perioadă, în SUA erau întocmite aproximativ 2500 de dosare penale anual). În 
consecinţă, nivelul pirateriei în țările care au implementat și au aplicat efectiv 
măsurile penale prevăzute pentru combaterea fenomenului pirateriei era de 
doar 10-20%, pe cînd în orice ţară din sistemul socialist, la începutul anilor 
"90, acest nivel depășea cota de 73%. 

Aderarea Uniunii Sovietice la Convenţia mondială cu privire la drepturile de 
autor a constituit un bun prilej pentru modificarea şi completarea unor acte inter- 
ne. Astfel, dacă pînă la aderare operele autorilor străini în URSS nu se bucurau de 
nicio protecţie în baza Codului civil din 1964, respectiv aceste opere puteau fi va- 
lorificate liber pe întreg teritoriul Uniunii Sovietice, fără acordul autorului şi fără 
plata remuneraţiei de autor, atunci, odată cu semnarea Convenţiei mondiale, va- 
lorificarea operelor autorilor străini devenea posibilă doar în baza încheierii unui 
contract, plătindu-se respectiv remuneraţia de autor. În plus, dacă pînă la aderare 
durata protecției dreptului de autor în URSS era de 15 ani, după semnarea actului 
în cauză această perioadă s-a extins pînă la 25 de ani după decesul autorului. 

Odată cu destrămarea URSS, fiecare dintre noile state independente urma 
să-şi dezvolte propriul sistem de protecţie a dreptului de autor, în conformitate 
cu tradiţiile interne şi cu prevederile convențiilor internaționale din domeniu. 

Republica Moldova, în urma proclamării independenței în 1991, avea ne- 
voie de o nouă legislație, care să excludă monopolul statului asupra mai multor 
activități cu caracter privat şi să stabilească principiile economiei de piață. 

Prima reglementare privind dreptul de autor pe plan intern a fost consfin- 
tită chiar în Legea fundamentală a Republicii Moldova, care garantează liber- 
tatea creației artistice, literare şi științifice; în același timp, drepturile auto- 
rilor, interesele lor morale şi materiale ce apar în legătură cu diverse genuri de 
creaţie intelectuală sunt apărate de lege. Potrivit aceleiași norme, Republica 
Moldova se obligă să păstreze, să dezvolte şi să propage realizările culturii şi 
ale ştiinţei naţionale şi mondiale. 

Proclamarea proprietăţii private şi garantarea drepturilor fundamentale 
ale omului au reprezentat principiile de bază, care au facilitat reformarea radi- 
cală a cadrului normativ privind dreptul de autor şi drepturile conexe. Astfel, 
la doar cîteva luni de la intrarea în vigoare a Constituţiei Republicii Moldova 
a fost adoptată Legea nr. 293/1994 privind dreptul de autor şi drepturile cone- 
xe (în continuare - Legea nr. 293/1994)*. Acest document, apărut în perioada 
schimbărilor şi instabilității politice, economice, juridice şi sociale, a însemnat 
o nouă etapă în dezvoltarea dreptului de autor şi a constituit un punct de por- 
nire în vederea reglementării noilor relaţii din acest domeniu. 

Deşi unele aspecte ale dreptului de autor şi-au găsit reglementare încă în 
actele normative elaborate în sec. XIX, iar legislaţia sovietică a prevăzut un 
capitol separat în Codul civil, totuși putem considera că Legea nr. 293/1994 a 
constituit primul act normativ din domeniul proprietăţii intelectuale adoptat 
în conformitate cu standardele internaționale şi primul document care oferea 
ca Moldova, cît şi celor străini. 

Noul act normativ a generat schimbări esenţiale în domeniu, stabilindu-se 
un regim juridic modern de protecţie a dreptului de autor, diferit de regle- 
mentările sovietice. La elaborarea acestei Legi, s-a ţinut cont de dispoziţiile 
convențiilor internaţionale din domeniu şi de prevederile directivelor europe- 
ne, în vigoare la data elaborării. Legea nr. 293/1994 a constituit un stimulent 
al activităţii de creaţie, autorii redevenind subiecţii principali ai relaţiilor din 
domeniul dreptului de autor. Astăzi, la o distanţă de două decenii, decizia din 
1994 pare a fi una ordinară, însă la acea vreme adoptarea respectivului act a 


3 Spre deosebire de constituţiile Republicii Moldova, SUA, Germaniei, Argentinei sau 
Braziliei, care garantează protecția dreptului de autor, în Constituţia Franței sau în cea 
a României nu sunt stabilite anumite garanții directe. 

4 Legea nr. 293-XIII privind dreptul de autor și drepturile conexe, 23 noiembrie 1994, 
Monitorul oficial, nr. 013, 02 martie 1995. 

însemnat un pas important spre democratizarea societăţii, realizat de Parla- 
mentul Republicii Moldova. Astfel, autorilor li s-a garantat protecţia dreptu- 
rilor morale, indiferent de faptul dacă li se transmiteau şi anumite drepturi 
patrimoniale, li s-au instituit drepturi exclusive privind administrarea creaţiei 
lor, precum şi dreptul de a solicita o remunerație materială echitabilă pentru 
valorificarea operelor create de ei. 

Fiind elaborată în spiritul sistemului droit d'auteur, Legea nr. 293/1994 se 
apropia şi prin conţinut, şi prin formă de actele de specialitate europene, regle- 
mentînd, în principal: 

— limitele și criteriile protecţiei dreptului de autor şi drepturilor conexe; 

- operele protejate şi cele excluse de la protecția dreptului de autor; 

- drepturile subiective de autor; 

— termenele de protecţie a drepturilor patrimoniale de autor; 

- excepţiile şi limitările drepturilor patrimoniale de autor; 

— transmiterea drepturilor de autor; 

— sistemul de gestiune colectivă a drepturilor patrimoniale de autor; 

— măsurile de asigurare a drepturilor etc. 

Totodată, normele Legii nr. 293/1994 corespundeau şi prevederilor Con- 
venţiei de la Berna privind protecţia operelor literare şi artistice, chiar dacă 
Republica Moldova a ratificat-o abia către mijlocul anului următor. 

Proclamarea independenţei a permis ţării noastre, în calitatea sa de su- 
biect al dreptului internaţional, să participe la procesul de elaborare, nego- 
ciere, semnare şi ratificare a tratatelor internaţionale” în domeniul dreptului 
de autor. De remarcat faptul că primul act internaţional ratificat de Republica 


Acordul privind aspectele drepturilor de proprietate intelectuală legate de comerț, 15 
aprilie 1994; Hotărîrea Parlamentului cu privire la aderarea Republicii Moldova la Con- 
venţia internaţională pentru ocrotirea drepturilor interpreţilor, a producătorilor de fo- 
nograme şi a organizaţiilor de difuziune, 22.06.95, Monitorul oficial 40/453, 20.07.1995; 
Hotărîrea Parlamentului pentru ratificarea Acordului OMPI privind dreptul de autor, 
28.01.98, Monitorul oficial 14-15/75, 26.02.1998; Hotărirea Parlamentului pentru ratifi- 
carea Acordului OMPI cu privire la interpretări şi fonograme, 28.01.98, Monitorul ofi- 
cial 14-15/75, 26.02.1998; Hotărirea Parlamentului pentru ratificarea Acordului privind 
colaborarea în domeniul protecţiei dreptului de autor şi a drepturilor conexe, 25.11.98, 
Monitorul oficial 109-110/671, 10.12.1998; Hotărîrea Parlamentului cu privire la aderarea 
Republicii Moldova la Convenţia privind protecția producătorilor de fonograme împotri- 
va reproducerii neautorizate a fonogramelor lor, 10.02.2000, Monitorul oficial 19-20/117, 
24.02.2000; Hotărirea Guvernului cu privire la aderarea Republicii Moldova la Hotărîrea 
Consiliului şefilor de guverne al Comunităţii Statelor Independente cu privire la Regulile 
controlului vamal asupra trecerii peste frontieră a mărfurilor ce conţin obiecte ale pro- 
prietăţii intelectuale, 19.08.2002, Monitorul oficial 122-123/1221, 29.08.2002. 

Moldova nu a fost Convenția de la Berna, cum era de aşteptat, ci Convenția 
mondială cu privire la drepturile de autors. 

Convenția mondială a jucat un rol esențial în protecția drepturilor auto- 
rilor din Republica Moldova peste hotare, fiind la acel moment unica regle- 
mentare la scară internațională menită să apere interesele autorilor autohtoni. 
Această situație a existat pe parcursul a doi ani, pînă la 22.06.1995, cînd a fost 
semnată Convenția de la Berna cu privire la protecția operelor literare şi artisti- 
ce. Odată cu ratificarea acestui act, care oferă drepturilor de autor o protecție 
mai amplă şi mai eficientă, rolul Convenției mondiale cu privire la dreptul 
de autor a devenit nesemnificativ. Reglementările cuprinse în Convenţie mai 
sunt valabile pentru operele autorilor din Republica Moldova valorificate în 
statele ce au aderat la Convenţia mondială, dar care nu au semnat deocamdată 
Convenţia de la Berna. 

Un alt eveniment important pentru Republica Moldova l-a constituit ade- 
rarea la Convenţia pentru instituirea Organizaţiei Mondiale a Proprietății In- 
telectuale”, instituţie fondată cu scopul de contribui plenar la protecția dreptu- 
rilor de autor ale creatorilor şi inventatorilor din întreaga lume, asigurîndu-le 
recunoaşterea proprietăţii intelectuale la scară mondială şi, respectiv, remu- 
neraţia cuvenită pentru activitatea lor. Ulterior, OMPI a devenit una din cele 
16 agenţii specializate din sistemul ONU, avînd mandatul statelor membre ale 
ONU de a se preocupa de administrarea problemelor legate de proprietatea in- 
telectuală. Acordul semnat în acest sens între ONU şi OMPI a intrat în vigoare 
la 17 decembrie 1974 şi prevede domeniul de activitate, funcţiile şi condiţiile în 
care OMPI va fi pusă în legătură cu ONU. 

În plan regional, Comunitatea Statelor Independente a întreprins mai 
multe tentative de reglementare a unor norme referitoare la protecția dreptului 
de autor şi a drepturilor conexe. Clauzele formulate în aceste acte comportă, 
în mare parte, un caracter de blanchetă, făcînd trimitere la convențiile inter- 
naţionale multilaterale din domeniu. Semnarea celor trei acorduri menţionate 
a avut drept scop stabilirea unor clauze specifice acestei regiuni, preluîndu-se 
modelul Americii de Sud sau al Africii. 

Necesitatea elaborării acordurilor CSI a fost determinată de completarea 
unui gol, rezultat în urma destrămării URSS şi proclamării independenței 
unor noi state în această regiune, cu atît mai mult cu cît, la acea vreme, unele 


6 Prin Hotărîrea Parlamentului nr. 1318-XII din 02.03.1993, Republica Moldova a ratifi- 
cat Convenţia mondială cu privire la drepturile de autor, din 06.09.1952. 

7  Hotărîrea Parlamentului nr. 1328-XII cu privire la aderarea Republicii Moldova la 
Convenţia pentru instituirea Organizației Mondiale a Proprietății Intelectuale la 
11.03.1993, Monitorul oficial 3/66, 30.03.1993. 

state? nu ratificaseră încă nicio convenţie internațională din domeniul dreptu- 
lui de autor sau al drepturilor conexe. 

Iniţial, Acordul cu privire la colaborarea în domeniul protecției dreptului de 
autor şi drepturilor conexe” recomandă statelor să depună eforturile necesare 
în vederea elaborării și adoptării unor proiecte de legi care să asigure ocroti- 
rea dreptului de autor şi a drepturilor conexe conform cerinţelor prevăzute 
de convențiile internaţionale, să combată în mod hotărît utilizarea ilegală a 
obiectelor dreptului de autor. 

Semnarea acordului în cauză a contribuit la crearea primelor societăți de 
gestiune colectivă a drepturilor patrimoniale de autor din statele CSI, precum 
şi la încheierea acordurilor de colaborare! dintre ele privind soluționarea pro- 
blemelor referitoare la evitarea dublei impuneri a remuneraţiei de autor, deter- 


Armenia, Kârgâzstan și Turkmenistan. 

Acordul a fost semnat la Moscova, la 24 septembrie 1993, iar exemplarul original se pă- 
strează în arhiva Guvernului Republicii Belarus. Republica Moldova a fost ultima țară 
care a ratificat Acordul (Hotărirea Parlamentului nr. 206-XIV din 25.11.98, în vigoare 
din 09.04.1999). 

Convenţia bilaterală dintre Agenţia de Stat pentru Drepturile de Autor a Republicii 
Moldova şi Agenţia Naţională a Drepturilor de Autor a Republicii Armenia în dome- 
niul administrării pe principii colective a drepturilor patrimoniale de autor şi conexe 
şi acordarea asistenţei juridice reciproce din 1998; Convenţia bilaterală dintre Agenţia 
de Stat pentru Drepturile de Autor a Republicii Moldova şi Departamentul privind 
protecţia dreptului de autor și a drepturilor conexe din cadrul Ministerului Culturii şi 
Informaţiei al Republicii Tadjikistan în domeniul administrării pe principii colective 
a drepturilor patrimoniale de autor şi conexe și acordarea asistenţei juridice recipro- 
ce din 1995; Convenţia bilaterală dintre Agenţia de Stat pentru Drepturile de Autor a 
Republicii Moldova și Agenţia de Stat a Drepturilor de Autor a Republicii Georgia în 
domeniul administrării pe principii colective a drepturilor patrimoniale de autor și 
conexe şi acordarea asistenţei juridice reciproce din 1995; Convenţia bilaterală dintre 
Agenţia de Stat pentru Drepturile de Autor a Republicii Moldova şi Asociaţia Obştească 
Republicană „Societatea Autorilor din Kazahstan în domeniul administrării pe prin- 
cipii colective a drepturilor patrimoniale de autor şi conexe şi acordarea asistenţei juri- 
dice reciproce” din 1998; Convenţia bilaterală dintre Agenţia de Stat pentru Drepturile 
de Autor a Republicii Moldova și Agenţia de Stat a Drepturilor de Autor a Ucrainei în 
domeniul protecţiei drepturilor patrimoniale de autor şi conexe şi acordarea asistenţei 
juridice reciproce din 1996; Convenţia bilaterală dintre Agenţia de Stat pentru Drep- 
turile de Autor a Republicii Moldova și Comitetul pentru dreptul de autor și drepturile 
conexe din cadrul Ministerului Justiţiei al Republicii Belarus în domeniul administră- 
rii pe principii colective a drepturilor patrimoniale de autor şi conexe și acordarea asis- 
tenţei juridice reciproce din 1997; Convenţia bilaterală dintre Agenţia de Stat pentru 
Drepturile de Autor a Republicii Moldova şi Societatea Autorilor din Federaţia Rusă 
în domeniul administrării pe principii colective a drepturilor patrimoniale de autor şi 
conexe și acordarea asistenţei juridice reciproce din 1995 

minarea ordinii decontărilor reciproce şi realizarea acțiunilor de înfăptuire a 
acestora în termen. 

Ulterior, în scopul elaborării unor forme coordonate şi stabilirii unor me- 
tode de interacțiune în domeniul protecţiei şi apărării proprietăţii intelectuale, 
statele au semnat Acordul de colaborare pentru combaterea încălcărilor dreptu- 
rilor în domeniul proprietăţii intelectuale", prin intermediul căruia şi-au asu- 
mat obligația să colaboreze în problemele prevenirii, descoperirii, combaterii 
şi anchetării încălcărilor dreptului de autor și să pună în aplicare proceduri 
care ar acorda autorităților vamale dreptul de a suspenda circulaţia peste fron- 
tierele vamale a mărfurilor fabricate şi/sau achiziționate prin încălcarea drep- 
tului de autor. Prin același act, statele urmau să elaboreze şi să pună în aplicare 
norme contravenţionale şi penale privind prevenirea şi combaterea încălcării 
drepturilor de proprietate intelectuală și au instituit o Comisie mixtă de lucru 
a statelor membre la respectivul Acord”. 

După aprobarea Acordurilor menţionate, a fost necesară elaborarea Re- 
gulilor controlului vamal asupra trecerii peste frontiera vamală a mărfurilor ce 
conțin obiecte ale proprietăţii intelectuale!” şi crearea Registrului obiectelor de 
proprietate intelectuală în scopul controlului vamal. 

Parte componentă a Acordului este, de asemenea, opinia separată a Guver- 
nului Republicii Moldova, potrivit căreia aceste Reguli vor avea putere juridi- 
că pentru ţara noastră doar după ratificarea Acordului de colaborare pentru 
combaterea încălcării drepturilor în domeniul proprietăţii intelectuale, din 6 
martie 1998. 

Cu regret, nici acest act, nici celelalte acorduri semnate anterior în cadrul 
CSI nu au devenit un promotor efectiv al dezvoltării şi protecţiei dreptului de 
autor în regiune, iar unele reglementări nici nu au fost executate. Astfel, chiar 
dacă, în linii mari, legislaţia națională a statelor CSI în domeniul dreptului de 
autor este armonizată cu cea internaţională, totuși, această regiune rămîne a fi 


Acordul a fost semnat la Moscova la 6 martie 1998, iar pentru Republica Moldova a 
intrat în vigoare prin Hotărirea Guvernului nr. 1245 din 15.11.2001, Monitorul oficial 
141-143/1299 din 22.11.2001. 

Prin Hotărîrea Guvernului nr. 442 din 16.06.2011, Guvernul Republicii Moldova a 
aprobat Acordul privind colaborarea în domeniul protecţiei juridice şi apărării pro- 
prietăţii intelectuale şi crearea Consiliului Interstatal pentru problemele protecţiei ju- 
ridice şi apărării proprietăţii intelectuale, semnat la Sankt-Petersburg la 19 noiembrie 
2010, Monitorul oficial 103-106/506 din 24.06.2011. 

Hotărîrea Consiliului şefilor de guverne al Comunităţii Statelor Independente cu pri- 
vire la Regulile controlului vamal asupra trecerii peste frontiera vamală a mărfurilor ce 
conţin obiecte ale proprietăţii intelectuale din 28.09.2001 a fost aprobată prin Hotărîrea 
Guvernului nr. 1094 din 19.08.2002, Monitorul oficial 122-123/1221 din 29.08.2002. 

etichetată ca fiind una dintre cele mai prielnice zone pentru afaceri ilegale cu 
obiecte ale dreptului de autor şi drepturilor conexe. 

Semnarea de către Republica Moldova a tratatelor internaționale era urma- 
tă de modificarea legislaţiei interne în spiritul actelor respective. Astfel, primele 
completări ale Legii nr. 293/1994 au fost realizate după ratificarea Convenţiei 
de la Roma şi a Tratatelor OMPI din 1996, norme care urmau să corespundă 
„erei digitale”, în particular prin introducerea de noi categorii de drepturi lega- 
te de valorificarea operelor în mediul digital (inclusiv cel interactiv), de extin- 
derea nivelului de protecţie, de sistematizarea normelor juridice, de specifica- 
rea conţinutului limitărilor şi excepțiilor. De exemplu, prin Legea nr. 1268-XV 
din 25.07.02 a fost introdus art. 37/1 Eludarea mijloacelor tehnice de protecție a 
dreptului de autor şi a drepturilor conexe şi înlăturarea sau schimbarea informa- 
tiei privind administrarea drepturilor de autor şi a drepturilor conexe, acțiuni- 
le specificate de acesta sancționîndu-se şi conform Codului contravențional şi 
Codului penal, prin modificarea ulterioară a acestora. 

Concomitent cu acest proces, de cîţiva ani Republica Moldova este im- 
plicată într-un amplu program de armonizare legislativă în conformitate cu 
directivele europene. Iniţial, au fost promovate proiecte de acte normative se- 
parate privind modificarea unor norme concrete ale Legii dreptului de autor'*; 
ulterior însă, după o analiză complexă a legislaţiei, s-a decis instituirea unui 
grup de lucru pentru a elabora un act normativ nou, care să reglementeze toate 
relaţiile juridice privind dreptul de autor şi drepturile conexe, în baza tratatelor 
internaţionale la care Republica Moldova este parte şi a directivelor europene. 

Considerăm important faptul că în procesul de elaborare a noului act s-a 
ţinut cont şi de specificul sistemului național de drept, instituindu-se norme 
echilibrate privind limitele protecţiei drepturilor autorilor, precum şi temeiu- 
rile şi formele de utilizare a acestor drepturi. 

În anul 2001 au fost adoptate cîteva acte importante pentru dezvoltarea 
dreptului de autor în Republica Moldova. În acest context, reiterăm regretul 
pentru faptul că, după proclamarea independenţei, Republica Moldova a pre- 
luat modelul sovietic de gestiune colectivă a drepturilor patrimoniale de autor. 
La baza acestui model au fost puse cîteva principii de bază, precum: 


1 Primul exemplu a fost Legea nr. 205-XVI din 28.07.2005 de modificare a art. 17 al Legii 
nr. 293/1994, care menţiona că termenul de protecţie a drepturilor patrimoniale de 
autor se extinde pe durata vieţii autorului și 70 de ani după decesul acestuia. Prin aceas- 
tă modificare, Republica Moldova a devenit primul stat membru al CSI care a introdus, 
în conformitate cu Directiva Consiliului nr. 93/98/CEE din 29 octombrie 1993 privind 
armonizarea duratei de protectiei a dreptului de autor şi a anumitor drepturi conexe, 
noul termen de protecţie a dreptului de autor. 

- gestionarea drepturilor de către o singură organizație; 

- doar autoritatea de stat, responsabilă de reglementarea politicii de 
stat în domeniul dreptului de autor, avea dreptul de administrare a 
drepturilor; 

- excluderea negocierilor directe dintre societățile de gestiune colectivă 
şi utilizatorii obiectelor dreptului de autor; 

— implicarea statului în stabilirea tarifelor remuneraţiei de autor, chiar 
dacă drepturile de autor sunt considerate drepturi private, iar relaţiile 
din domeniu sunt reglementate de normele dreptului privat. 

Acest handicap a fost înlăturat parţial în 2001, prin modificarea statutu- 
lui juridic al Agenţiei de Stat pentru Drepturile de Autor, inclusiv exclude- 
rea funcţiei de gestiune colectivă şi transferul ei către autori şi organizaţiile 
care pot administra drepturile autorilor. Concomitent cu modificarea Legii 
nr. 293/1994, Guvernul Republicii Moldova a aprobat în 2001 Regulamentul 
cu privire la tarifele minime ale remuneraţiei de autor”, care a pus bazele unui 
sistem diferit de cel existent, deşi s-a menţinut implicarea statului în relaţiile 
private dintre autori şi utilizatori. 

În pofida acestor modificări, sistemul gestiunii colective nu a obţinut re- 
zultate spectaculoase, rămînînd a fi cel mai puţin reformat domeniu al drep- 
tului de autor, ceea ce creează bariere de interacțiune dintre autori şi societăţile 
de gestiune colectivă, dintre acestea din urmă şi utilizatorii de drepturi. Drept 
consecinţă a acestui sistem defectuos, autorii şi titularii de drepturi nu sunt 
mulțumiți de modul de administrare a drepturilor lor, iar mediul privat şi alți 
beneficiari au pretenţii majore privind transparenţa procesului de gestiune, 
forma de colaborare cu asociaţiile autorilor, modul şi criteriile de stabilire a 
tarifelor remuneraţiei de autor. 

Considerăm că este de datoria statului să perfecţioneze şi să dezvolte sis- 
temul de gestiune colectivă, prin modificarea legislaţiei din domeniu şi prin 
introducerea instrumentelor legale privind controlul public asupra colectării 
şi distribuirii remuneraţiei de autor de către membrii societăţii respective şi de 
către autoritatea publică responsabilă de monitorizarea activității organizații- 
lor de gestiune colectivă. 

În aceeaşi ordine de idei, art. 8 al Legii nr. 293/1994 prevedea posibilitatea 
înregistrării de stat a obiectelor dreptului de autor şi a drepturilor conexe la 
Agenţia de Stat pentru Drepturile de Autor, în urma căreia titularului de drep- 
turi i se elibera un certificat ce confirma numele autorului operei înregistrate 


15 Hotărtrea Guvernului nr. 641 din 12.07.2001 cu privire la tarifele minime ale remune- 


raţiei de autor, Monitorul oficial 81-83/682 din 20.07.2001. 

şi al deținătorului de drepturi patrimoniale asupra acesteia. Posibilitatea în- 
registrării operelor este improprie sistemului continental de drept; de altfel, 
şi Convenţia de la Berna, în art. 5, recomandă statelor să evite introducerea 
oricăror proceduri administrative sau formalități pentru constatarea dreptu- 
lui de autor. În pofida acestui fapt, Parlamentul Republicii Moldova a decis 
menţinerea sistemului de înregistrare de stat a operelor, cu condiţia ca această 
procedură să nu fie una obligatorie. Astfel, în legislaţia Republicii Moldova, ca 
şi în cea a României, este prevăzut dreptul înscrierii facultative a operelor în 
Registrul de Stat administrat de Agenţia de Stat pentru Drepturile de Autor. 
Sistemul menţionat este caracteristic şi altor ţări, cu unele mici diferențieri. 
În Statele Unite ale Americii, de exemplu, dreptul de autor se protejează din 
momentul creării operei, în conformitate cu Convenţia de la Berna, însă, în 
eventualitatea unui litigiu judiciar, titularul de drepturi va fi obligat să prezin- 
te certificatul de înregistrare a operei, procedură efectuată de către Biblioteca 
Congresului SUA. În unele ţări europene, înregistrarea obiectelor dreptului 
de autor şi conexe este realizată de către societăţile de gestiune colectivă sau 
birourile notariale. 

Considerăm că decizia legiuitorului moldovean de a păstra sistemul de 
înregistrare a operelor este întemeiată şi morală, cel puţin, din următoarele 
considerente: 

- înregistrarea este benevolă şi nu îl obligă pe titularul drepturilor să o 

efectueze; 

- actualmente, autorii şi titularii de drepturi dispun de un volum limi- 
tat de informaţii privind protecția dreptului de autor, fapt ce poate 
dezvolta abuzuri juridice din partea utilizatorilor operelor lor; 

- înregistrarea reprezintă o garanţie pentru autori, ce rezultă din art. 33 
al Constituţiei; 

- certificatul de înregistrare constituie o probă într-un eventual litigiu 
de judecată; 

- procedura de înregistrare este rapidă şi necostisitoare. 

Însă, pînă în 2001 nu a existat un mecanism legal privind procedura de 
înregistrare, chiar dacă legiuitorul a prevăzut o asemenea posibilitate în Lege. 
Acest vid juridic a fost înlăturat prin aprobarea Regulamentului cu privire la 
înregistrarea de stat a operelor ocrotite de dreptul de autor şi drepturile conexe'S, 
iar în legătură cu intrarea în vigoare a Legii nr. 139/2010 privind dreptul de 


'5  Hotărtrea Guvernului nr. 901 din 28.08.2001 cu privire la înregistrarea de stat a opere- 


lor ocrotite de dreptul de autor și drepturile conexe, Monitorul oficial 108-109/951 din 
06.09.2001. 

autor şi drepturile conexe, precedentul Regulament a fost abrogat şi substituit 
cu un nou act”, care a intrat de curînd în vigoare. 

Al treilea val de modificări şi completări în materie legislativă se identifică 
cu anii 2002-2005, perioadă în care a fost aprobat un set întreg de acte norma- 
tive ce vizează în special asigurarea drepturilor de autor. Menţionăm faptul că 
primele „reglementări-enforcement” în Republica Moldova au fost realizate 
anume în domeniul dreptului de autor, titularul de drepturi avînd acum la 
dispoziţie toate formele de protecţie a drepturilor pentru a solicita tragerea 
infractorului la răspundere civilă, contravenţională şi penală. 

Astfel, lista actelor privind dreptul de autor în Republica Moldova este 
completată de Legea cu privire la difuzarea exemplarelor de opere şi fono- 
grame", care reglementează un cerc mai restrîns de drepturi şi care a fost 
elaborată ca rezultat al ratificării Convenţiei de la Geneva privind protecția 
drepturilor producătorilor de fonograme împotriva reproducerii neautori- 
zate a fonogramei lor, „Tratatelor-Internet” şi Acordului TRIPS. Legea nr. 
1459/2002 intervine pentru a stabili măsuri eficiente de protecţie a obiectelor 
dreptului de autor și drepturilor conexe. În urma realizării unor studii în 
domeniu, precum şi ţinînd cont de experienţa statelor UE şi a ţărilor vecine”, 
Republica Moldova a adoptat sistemul de evidenţă a distribuirii exemplarelor 
de opere şi fonograme prin intermediul marcajelor de control” sau hologra- 
mei. Acest instrument reprezintă o măsură administrativă capabilă să ofere 
o protecţie adecvată autorilor, interpreților şi producătorilor de fonograme 
împotriva reproducerii, distribuirii şi utilizării ilegale a obiectelor drepturi- 
lor de autor şi conexe. 

Implementarea în legislaţia naţională a sistemului marcajelor de control 
a fost determinată de reglementarea relaţiilor persoanelor juridice şi fizice - 


Hotărtrea Guvernului nr. 89 din 10.02.2012 privind înregistrarea obiectelor dreptului 
de autor și drepturilor conexe, Monitorul oficial 34-37/114 din 17.02.2012. 

Legea nr. 1459-XV din 14.11.2002 cu privire la difuzarea exemplarelor de opere şi fono- 
grame, Monitorul oficial 11-13/42 din 31.01.2003. 

Legislaţia României prevede aplicarea marcajelor de control pe fiecare exemplar de 
operă sau fonogramă în baza Deciziei nr. 6 din 30.10.2000 pentru aprobarea Normelor 
metodologice privind condiţiile de eliberare și de aplicare a marcajului distinctiv, pre- 
cum şi modelul acestuia. Acelaşi sistem a fost implementat şi în Ucraina, însă, conform 
opiniei unor specialiști, nu a avut randamentul necesar să neutralizeze eficient feno- 
menul pirateriei. 

2  Marcajul de control are forma unei etichete de model unic sub formă de imagine tridi- 
mensională, cu un nivel special de protecţie pe partea exterioară, realizată pe un suport 
autoadeziv şi autodistructiv, avînd înscris pe ea un cod alfanumeric ce reprezintă seria 
şi numărul înregistrării exemplarului de operă sau de fonogramă. 

subiecți ai activităţii de întreprinzător, a căror activitate constă în distribuirea 
exemplarelor de opere şi fonograme. 

Holograma este, înainte de toate, o garanţie pentru consumatori că vor 
cumpăra un produs licenţiat, ea confirmâînd legalitatea comercializării exem- 
plarelor de opere şi fonograme pe care este aplicată. În același timp, pentru 
instituţiile de control prezența marcajului de control este un indicator care 
deosebeşte un produs valorificat legal de unul contrafăcut. 

După un deceniu de la implementarea Legii nr. 1459/2002, putem afirma 
cu toată certitudinea că marcajele de control au constituit o măsură eficientă 
de combatere a pirateriei care, concomitent cu modificările la Codul contra- 
vențional şi Codul penal, au influenţat pozitiv sistemul dreptului de autor şi 
au condus la reducerea substanţială a indicelui pirateriei, în special a pira- 
teriei audio şi video. Astfel, începînd cu anul 2004, Alianţa Internaţională a 
Proprietății Intelectuale a exclus Republica Moldova din „Special 301 report”, 
document care constată indicatorii pirateriei din toată lumea, incluzînd lista 
statelor afectate de fenomenul pirateriei, completată la începutul fiecărui an. 

Însă, după cum am menţionat mai sus, introducerea marcajelor de control 
a fost determinată de pirateria pe suporturi materiale (casete audio și video, 
compact-discuri etc.), modalitate puţin utilizată în prezent, în legătura cu apa- 
riția calculatoarelor şi dezvoltarea Internetului. 

Putem, deci, concluziona că marcajele de control au intervenit în perioa- 
da în care pirateria pe suporturi materiale era cea mai importantă formă de 
valorificare ilegală a operelor şi fonogramelor, iar odată cu dezvoltarea noilor 
tehnologii informaţionale rolul acestora este tot mai nesemnificativ. Identifi- 
carea unui instrument similar pentru combaterea pirateriei online ar constitui 
un succes substanţial într-o lume digitalizată. 

În condiţiile implementării marcajelor de control, a fost imperios necesar 
de a stabili şi unele pedepse pentru cazurile de valorificare ilegală a exempla- 
relor de opere sau fonograme. Codul cu privire la contravențiile administrative 
din 1985 stabilea penalități pentru încălcarea dreptului de autor, însă în noi- 
le condiţii economice acestea deveneau derizorii şi neînsemnate”. Astfel, în 
2003 s-a propus modificarea art. 51° al Codului, care prevedea aplicarea pen- 
tru persoanele fizice a unei amenzi în mărime de la 100 pînă la 200 de unităţi 
convenţionale, iar pentru persoanele cu funcţii de răspundere — de la 200 pînă 
la 500 de unităţi convenţionale, cu confiscarea obiectului care a constituit in- 


2% Potrivit prevederilor iniţiale ale art. 512 al Codul cu privire la contravenţiile admini- 


strative din 1985, cu modificările ulterioare, contravenientul era pedepsit cu amendă 
de pînă la 30 de salarii minime (Legea nr. 51-XIII privind modificarea şi completarea 
unor acte legislative din 14.04.1994, Monitorul oficial 6-7 din 1994). 

strumentul comiterii sau obiectivul nemijlocit al contravenției administrative. 
Încălcarea dreptului de autor şi a drepturilor conexe ce nu cauzează prejudicii 
mari sau deosebit de mari a fost păstrată şi în varianta nouă a Codului contra- 
venţional al Republicii Moldova. 

Aşa cum menţionam anterior, aplicarea răspunderii contravenţionale re- 
prezintă şi astăzi unul dintre mijloacele cele mai eficiente pentru combaterea 
contrafacerii şi pirateriei. 

S-a constatat însă că aplicarea pedepsei contravenţionale era uneori in- 
suficientă pentru a corecta şi a preveni încălcarea dreptului de autor. În une- 
le cazuri, prejudiciul cauzat titularilor de drepturi se încadra în noţiunea 
de „proporţii deosebit de mari” şi atunci calificarea faptei potrivit Codului 
contravențional nu era echitabilă şi nu descuraja repetarea acesteia. În acelaşi 
timp, unele persoane ce urmau să fie pedepsite contravenţional reușeau să se 
eschiveze prin utilizarea unor diverse mijloace. 

Situaţia dată l-a făcut pe legiuitor să adopte modificări la sistemul de pro- 
tecție a dreptului de autor, fiind astfel reglementată şi răspunderea penală pen- 
tru aceleași încălcări în condiţiile cauzării de prejudicii mari şi deosebit de 
mari titularilor de drepturi. 

De asemenea, semnarea Acordului TRIPS a impulsionat apariţia normei 
penale, document care recomandă țărilor să vegheze ca, în cazul pirateriei în 
domeniul dreptului de autor şi drepturilor conexe la scară comercială, per- 
soana care comite acest lucru să fie supusă unei proceduri penale şi pedepsită 
cu închisoarea sau cu amenzi suficient de mari pentru a descuraja repetarea 
acestor fapte. 

Aşadar, s-a propus modificarea Codului penal, prin includerea art. 185/1 
„Încălcarea dreptului de autor şi a drepturilor conexe”, care să prevadă răs- 
punderea penală pentru cazurile însușirii dreptului la paternitate sau altă 
violare a drepturilor de autor şi a drepturilor conexe, dacă valoarea drepturi- 
lor violate sau valoarea exemplarului licenţiat este de proporții mari. Aceas- 
tă normă urmează să fie încadrată în mod necesar în capitolul „Infracțiuni 
contra proprietăţii”, confirmând o dată în plus faptul că drepturile de autor, 
ca, de altfel, şi celelalte drepturi de proprietate intelectuală, sunt considerate 
drepturi private. 

Un element nou în abordarea problemei în cauză îl constituie pedeapsa apli- 
cată: pentru persoana fizică - amendă în mărime de la 800 pînă la 5000 de unități 
convenţionale sau muncă neremunerată în folosul comunității de la 180 pînă la 
240 de ore, sau închisoare de la 3 pînă la 5 ani; pentru persoana juridică - amendă 
în mărime de la 2000 pînă la 10000 de unități convenţionale, cu privarea de drep- 
tul de a exercita o anumită activitate pe un termen de la 1 pînă la 5 ani. 

Cadrul normativ privind dreptul de autor în Republica Moldova nu se 
rezumă la actele menţionate anterior; acestea se completează cu norme ce se 
regăsesc în unele legi speciale?. 

Dezvoltarea relaţiilor sociale, apariţia noilor forme de comunicaţie, valori- 
ficarea sateliților, extinderea Internetului și a sistemului digital reprezintă niște 
paşi uriași în dezvoltarea omenirii, însă pentru protecția dreptului de autor toți 
aceşti factori presupun o abordare complexă. Caracterul pozitiv se evidenţiază 
prin faptul că, datorită acestor salturi, obiectele dreptului de autor devin cunos- 
cute societății mondiale într-un timp scurt şi pot căpăta o notorietate rapidă în 
toată lumea. În același timp, situaţia dată generează şi un factor de risc, pentru că 
favorizează încălcarea drepturilor autorilor şi conduce la dezvoltarea pirateriei. 
Iată de ce sistemul de protecţie al dreptului de autor a fost considerat dintotdeau- 
na un sistem pur şi simplu acceptabil, dar nicidecum unul perfect. 

Astăzi, Republica Moldova are nevoie de reglementări legale care să menţină 
un echilibru între interesele tuturor actorilor antrenați în activitatea din dome- 
niul dreptului de autor, respectîndu-se interesele statului, societăţii, titularilor de 
drepturi şi consumatorilor de opere ce constituie obiectul drepturilor de autor. 

Acest manual este alcătuit, cu excepţia introducerii, din opt capitole, inclusiv 
concluziile, şi anexe. Cele șapte capitole (de la capitolul al II-lea pînă la capitolul al 
VIII-lea) tratează următoarele teme: captolul al II-lea - despre beneficiarii, obiec- 
tele şi termenele protecţiei dreptului de autor şi drepturilor conexe; capitolul al 
III-lea - drepturile titularilor dreptului de autor și al drepturilor conexe; capitolul 
al IV-lea - excepţiile şi limitările dreptului de autor şi ale drepturilor conexe; capi- 
tolul al V-lea - titularii de drepturi şi transmiterea drepturilor; capitolul al VI-lea 
- gestiunea colectivă a dreptului de autor şi drepturilor conexe; capitolul al VII- 
lea - gestiunea drepturilor digitale, şi capitolul al VIII-lea - asigurarea respectării 
drepturilor. Anexele sunt trei la număr, după cum urmează: Anexa 1: Glosar de 
noţiuni; Anexa 2: Contracte-model; şi Anexa 3: Instituţii guvernamentale și priva- 
te în domeniul dreptului de autor şi al drepturilor conexe în Republica Moldova. 

Capitolele I - IX şi Anexa 1 au fost elaborate de experţii UE, Dr. Mihály 
Ficsor şi Gyta Berasneviciute, în colaborare cu AGEPI. AGEPI a contribuit, de 
asemenea, la manual prin pregătirea Anexelor 2 şi 3 şi a unei descrieri succinte 
a istoriei legislaţiei Republicii Moldova în domeniul dreptului de autor. 


?2 Legea privind activitatea editorială, Legea privind activitatea arhitecturală, Legea cu 


privire la publicitate, Legea presei, Legea cu privire la cinematografie, Legea cu privire 
la biblioteci, Codul vamal, Codul audiovizualului etc. 

CAPITOLUL II. 


BENEFICIARII, OBIECTELE ȘI TERMENELE 
PROTECȚIEI DREPTULUI DE AUTOR ȘI A 
DREPTURILOR CONEXE 


1. Dreptul de autor 


a. Beneficiarii protecţiei 

Există trei argumente de bază în favoarea recunoașterii dreptului de autor: 
argumentul dreptului natural, argumentul remuneraţiei şi argumentul sti- 
mulentului. Conform teoriei dreptului natural, dreptul de proprietate asupra 
producţiilor intelectuale trebuie să fie recunoscut întrucît acestea emană din 
mintea unui autor individual, exprimînd într-un mod anume personalitatea 
sa. De exemplu, o poezie este considerată produsul minţii unui poet, inspiraţia 
şi efortul lui intelectual. Conform argumentului recompensei, protecția va fi 
acordată dreptului de autor fiindcă se consideră corectă recompensarea auto- 
rului pentru eforturile depuse la crearea operei şi punerea acesteia la dispoziția 
publicului. Al treilea argument indică necesitatea promovării creaţiilor utile 
pentru societate. Prin aceasta se va recunoaște că realizarea şi diseminarea 
obiectelor de cultură este o activitate importantă și valoroasă, dar care nu se 
poate desfăşura la un nivel optim fără protecţia dreptului de autor. 

Indiferent de argumentul pe care se sprijină protecţia dreptului de au- 
tor, legea dreptului de autor are ca obiectiv promovarea creativităţii prin in- 
termediul protecţiei acordate autorilor ale căror eforturi creative au dus la 
realizarea operelor. Conform art. 2(6) al Convenţiei de la Berna, protecţia 
operelor „se exercită în favoarea autorului şi a deţinătorilor drepturilor sale”. 
În privinţa conceptului de „autor”, se afirmă că doar persoanele a căror ac- 
tivitate creativă intelectuală duce la apariția operelor sînt considerate autori. 
Calitatea de autor nu este recunoscută persoanelor juridice, deoarece nu di- 
spun, prin sine înseşi, de intelect. 


b. Obiectele protecţiei 
În conformitate cu legile privind dreptul de autor, rezultatele creativităţii 
intelectuale sînt numite „opere literare şi artistice”. Conform art. 2(1) al Conven- 

tiei de la Berna, expresia „operă literară şi artistică” cuprinde toate lucrările din 
domeniul literar, ştiinţific şi artistic, oricare ar fi modul sau forma de exprimare. 
Contextul în care „opera” este utilizată în Convenţie indică faptul că numai pro- 
ducţiile originale, rezultate ale creaţiei intelectuale, se numesc opere. 

Conform acquis-ului comunitar (art. 1(3) al Directivei privind bazele de 
date, art. 6 al Directivei privind duratele de protecţie şi art. 3(1) al Directivei 
privind bazele de date), singura condiţie pentru acordarea protecţiei este origi- 
nalitatea operei, dovadă că opera este creaţia intelectuală a autorului. 

Acest lucru semnifică faptul că dreptul de autor protejează o gamă largă 
de lucrări, care pot avea forme diferite de exprimare, de exemplu, formă scrisă 
(manuscris, text dactilografiat, partitură etc.), formă orală (interpretare publi- 
că etc.), imprimare audio sau video (mecanică, magnetică, digitală, optică etc.), 
formă figurativă (desen, schiță, pictură, plan, fotografie), formă tridimensio- 
nală (sculptură, model, machetă, construcţie etc.) sau alte forme (art. 7(1) al 
Legii privind dreptul de autor şi drepturile conexe a Republicii Moldova). 

Articolul 7(2) al Legii privind dreptul de autor şi drepturile conexe a Re- 
publicii Moldova oferă o listă a lucrărilor protejate de dreptul de autor în con- 
formitate cu tratatele internaționale: 

- operele literare (povestiri, eseuri, romane, poezii etc.); 

— programele pentru calculator; 

- operele ştiinţifice; 

- operele dramatice şi dramatico-muzicale, scenariile şi proiectele de 

scenarii, libretele, sinopsisul filmului; 

- operele muzicale cu sau fără text; 

- operele coregrafice şi pantomimele; 

- operele audiovizuale; 

— operele de pictură, sculptură, grafică şi alte opere de artă plastică; 

- operele de arhitectură, urbanistică şi de artă horticolă; 

— operele de artă aplicată; 

- operele fotografice şi operele obţinute printr-un procedeu analog fo- 

tografiei; 

- hărțile, planșele, schiţele şi lucrările tridimensionale din domeniul 

geografiei, topografiei, arhitecturii şi din alte domenii ale ştiinţei; 

— bazele de date; 

— alte opere. 

Lista nu este exhaustivă, ceea ce înseamnă că şi alte opere care nu au fost 
specificate în listă, dar care corespund criteriilor, se vor proteja în calitate de 
opere literare şi artistice. Paralel cu evoluţia tehnologiei, protecţia s-a extins şi 
adaptat la noi tipuri de lucrări literare şi artistice ca fotografia, cinematografia, 
programele de calculator, bazele de date şi producţiile multimedia. 

Toate lucrările din domeniile literar, științific și artistic care poartă marca 
originalității, în sensul că au rezultat în urma activităţii intelectuale a unui autor, 
beneficiază de protecţie ca opere - indiferent de forma de exprimare, scopul 
utilizării și valoarea estetică sau practică ale acestora. Legea privind dreptul de 
autor şi drepturile conexe a Republicii Moldova cuprinde o listă de asemenea 
lucrări, dar aceasta nu este exhaustivă. Astel că, dacă o lucrare corespunde con- 
ceptului de „operă”, ea va fi protejată chiar dacă nu se include în categoriile enu- 
merate. Protecţia dreptului de autor se extinde numai asupra formelor concrete 
în care și-au găsit expresia operele, dar nu se extinde asupra ideilor. 


Operele literare cuprind toate tipurile de lucrări scrise, indiferent de modul în 
care au fost fixate, de tema lor (ficţiune, non-ficțiune, lucrări ştiinţifice, tehnice. 

Opere literare se consideră toate tipurile de scrieri, indiferent de modul în 
care au fost fixate, de tema acestora (ficţiune, non-ficțiune, lucări ştiinţifice, 
tehnice sau de specialitate) şi indiferent dacă sînt înţelese sau nu de cunoscă- 
torii unei limbi naturale date, dacă sînt exprimate prin coduri sau dacă este 
necesară utilizarea unui echipament pentru perceperea acestora (ca în cazul 
programelor de calculator). 

Prin urmare, programele de calculator sînt „lucrări scrise”: Acordul TRIPS 
a specificat în articolul 10.1 că „programele de calculator, fie că sînt exprimate 
în cod-sursă, fie în cod-obiect, vor fi protejate ca opere literare în temeiul Con- 
venţiei de la Berna”; WCT a confirmat acest lucru. De regulă, protecţia se apli- 
că oricărei forme de exprimare a programului de calculator, iar programul de 
calculator poate fi exprimat în orice limbă, fie în cod-sursă, fie în cod-obiect. 


Programele de calculator sînt protejate de dreptul de autor indiferent de for- 
ma lor de exprimare sau de existenţă. În scopul protecţiei lor se aplică normele 
protecţiei operelor literare. Protecţia dreptului de autor se extinde asupra formei 
de exprimare a programelor (reflectate în materialele de concepţie pregătitoare, 
codul-sursă sau codul-obiect) și nu se extinde asupra ideilor, procedurilor, meto- 
delor de operare și conceptelor matematice. 


Lucrările dramatice sau dramatico-muzicale, lucrările coregrafice şi pan- 
tomimele sînt destinate reprezentării scenice. Lucrările dramatice sînt, de 
regulă, fixate în scris şi pe partituri. Fixarea operelor coregrafice şi a pantomi- 
melor este mai dificilă, dar posibilă. 

Compozițiile muzicale cu sau fără cuvinte sînt, de obicei, fixate pe note 
muzicale, iar textul în scris. Operele muzicale pot fi create, totuși, în cadrul 
prezentărilor directe, sub forma improvizaţiilor care cuprind elemente origi- 
nale. De menţionat că producţiile din domeniu beneficiază de protecţia mai 
multor drepturi de autor, de exemplu, un cîntec se protejează printr-un drept 

de autor în cazul compoziţiei muzicale, dar şi un drept de autor pentru text 
care vor conlucra într-o singură operă. 

„Opere audiovizuale” este un sinonim scurt pentru expresia „opere cine- 
matografice şi operele asimilate acestora exprimate printr-un proces analog 
cinamatografei”. Operele exclusiv vizuale — fără elemente audio - sînt de ase- 
menea incluse în această categorie. 

Operele de desen, pictură, sculptură, grafică au numele comun de „opere 
de artă aplicată”. Există o mare varietate de moduri şi metode prin care aceste 
opere sînt redate în linii, culori şi forme. 

Operele de arhitectură servesc scopurilor utilitare şi reprezintă construcții 
tehnice. Cu toate acestea, aspectul lor estetic, dar nu soluţiile tehnice, prezintă 
relevanță din perspectiva dreptului de autor. 

Operele fotografice şi operele obţinute prin procese analoage fotografiei se 
asimilează altor categorii de opere literare şi artistice. În lista neexhaustivă de 
opere protejate de dreptul de autor se includ hărţile, planșele, schiţele şi operele 
tridimensionale din domeniul geografiei, topografiei, arhitecturii sau ştiinţei. 

Operele de artă aplicată au o natură dublă: ele pot fi considerate ca lucrări ar- 
tistice, cu toate că exploatarea şi utilizarea lor nu se desfăşoară în segmentul cultu- 
ral, ci pe piața produselor de uz general. Acest fapt plasează operele de artă aplicată 
la frontiera dintre sfera dreptului de autor şi a proprietății industriale. Convenţia 
de la Berna rezervă țărilor libertatea de a reglementa modalitatea de protecţie a 
acestor elaborări. Totuşi, Legea privind dreptul de autor şi drepturile conexe (art. 
22) garantează protecţia dreptului de autor pentru operele de artă aplicată. 

Protecția dreptului de autor se extinde, de asemenea, asupra operelor de- 
rivate şi integrante, anume: 

- traducerile, adaptările, adnotările, aranjamentele muzicale şi orice 
alte transformări ale operelor literare, artistice sau ştiinţifice, cu con- 
diţia că constituie rezultate ale creaţiei intelectuale; 

- culegerile de opere literare, artistice ori ştiinţifice (enciclopediile şi antolo- 
giile, compilațiile altor materiale sau date, indiferent dacă sînt ori nu prote- 
jate, inclusiv bazele de date), cu condiţia că, din considerentul de selectare 
şi sistematizare a conținutului lor, constituie rezultate ale creaţiei intelec- 
tuale (art. 7(3) al Legii privind dreptul de autor şi drepturile conexe). 


Traducerile și transformările operelor sînt protejate dacă acestea reprezintă 
prin ele înseși creaţii intelectuale independente. Culegerile de opere (și de alte 
materiale) sînt de asemenea protejate dacă acestea - datorită selecţiei și aranja- 
mentului conținutului lor — sînt creaţii intelectuale. Pentru crearea „operelor de- 
rivate și integrante” este necesar acordul titularilor de drepturi asupra lucrărilor 
originale ce urmează a fi traduse, transformate sau incluse într-o culegere. 

Operele derivate rezultă din opere preexistente, astfel încît păstrează anumi- 
te elemente ale acestora. Aceste producții trebuie să conțină şi elemente adăugă- 
toare — în afara celor „împrumutate” din operele create anterior - care constituie 
creaţii intelectuale şi sînt originale. Spre deosebire de acestea, culegerile păstrea- 
ză intacte operele incluse în componenţa lor. Protecţia acordată lor se bazează pe 
faptul că ele reprezintă creaţii intelectuale prin modul lor de selecție şi aranjare. 
Regula generală prevede că dreptul de autor asupra unei opere derivate sau in- 
tegrante nu aduce prejudiciu protecţiei operelor din care acestea se constituie. 


c. Condiţiile protecţiei 

Pentru a fi protejată de dreptul de autor, opera trebuie să fie originală. În 
cazul unei opere, după cum s-a menţionat mai sus, originalitatea se referă la 
faptul că opera este creaţia intelectuală proprie a autorului şi nu este reprodusă 
din altă lucrare. Conceptul originalității, însă, nu este utilizat uniform. Con- 
form anumitor legi naționale — în mare parte țările care urmează tradiţia drep- 
tului comun - este suficient ca o producţie din domeniul literar sau artistic să 
reprezinte rezultatul „talentului şi efortului” sau al „sudorii frunţii”, în timp ce 
alte legi naţionale — în ţări cu tradiţia dreptului civil - supun lucrarea unui test 
de originalitate mai exigent. Conform legilor din urmă, nu este suficient că lu- 
crarea este rezultatul activităţii intelectuale. Mai mult decît atît, există condiţia 
ca lucrarea să reprezinte o creaţie „individuală”, „care să reflecte personalitatea 
autorului”. Legea Republicii Moldova privind dreptul de autor şi drepturile 
conexe, în conformitate cu tradiția dreptului civil şi cu directivele UE, prevede 
că opera şi părţile ei componente „beneficiază de protecţie dacă sînt originale 
în sensul că reprezintă prin sine înseşi creaţii intelectuale de autor”. 

Operele sînt protejate indiferent de caracteristicile de ordin cantitativ, ca- 
litativ, estetic sau de valoare. De exemplu, desenul mizgălit cu degetul al unui 
copil beneficiază de aceeași protecţie ca şi capodopera unui pictor de faimă. 

Fixarea operei pe un suport material nu este o condiţie pentru obținerea 
protecţiei, dar articolul 2(2) al Convenţiei de la Berna rezervă legilor naţionale 
privind dreptul de autor libertatea de a prevedea sau nu această cerință. Legea 
privind dreptul de autor şi drepturile conexe (art. 5(2)) prevede ca operele să 
fie exprimate într-o anumită formă obiectivă. 

În general, dreptul de autor se obţine automat, conform legii, din momentul 
creării operei. În temeiul art. 5(2) al Convenţiei de la Berna, folosința şi exercițiul 
dreptului de autor nu se subordonează niciunei formalităţi. Din momentul în care 
un autor pictează un tablou sau compune un cîntec, opera lui este protejată de 
dreptul de autor. Aşadar, pentru apariţia şi exercitarea dreptului de autor nu este 
necesară înregistrarea operei, nici alt act de notificare sau alte formalități (art. 5(2) 
al Legii Republicii Moldova privind dreptul de autor şi drepturile conexe). 

Simbolul © este deseori utilizat ca o indicație a faptului că opera este 
protejată de dreptul de autor. Acest simbol este în mod frecvent urmat de nu- 
mele sau denumirea titularului dreptului de autor şi anul primei publicări a 
lucrării. De exemplu, „© AGEPI, 2012” ar apărea pe o publicație a AGEPI în 
2012. Totuşi, merită atenție faptul că simbolul © este doar o indicație, a cărei 
includere în operă nu este necesară pentru obținerea protecției. 


Protecția dreptului de autor este „automată” în înțelesul că o operă este 
protejată din momentul creării ei fără necesitatea înregistrării, depunerii, 
notificării sau unei alte formalități. Totuși, operele pot fi înregistrate la AGEPI; 
ca rezultat, datele înregistrate se prezumă adevărate pînă la proba contrariului. 
Simbolul dreptului de autor pe exemplarele operelor este util întrucît facilitează 
identificarea titularului de drepturi și anul publicării. 


Legea privind dreptul de autor şi drepturile conexe permite titularilor de 
drepturi exclusive să înregistreze, din inițiativă proprie, drepturile lor în re- 
gistrul oficial în orice moment în decursul termenului de protecție al drep- 
tului de autor. În urma înregistrării operei, se eliberează un certificat oficial. 
În cazul unui litigiu, certificatul poate servi drept prezumție a paternităţii, în 
absenţa probei contrarii. Înregistrarea oficială a operelor protejate de dreptul 
de autor sau drepturile conexe se efectuează de AGEPI (art. 9(6) - (8) al Legii 
Republicii Moldova privind dreptul de autor şi drepturile conexe). 


d. Obiectele neprotejate de dreptul de autor 

Articolul 9.2 al Acordului TRIPS, articolul 2 al WCT şi articolul 5(6) al 
Legii privind dreptul de autor şi drepturile conexe a Republicii Moldova sti- 
pulează că protecţia dreptului de autor nu se extinde asupra ideilor, teoriilor, 
descoperirilor ştiinţifce, procedurilor, metodelor de funcţionare, conceptelor 
matematice sau asupra invențiilor cuprinse într-o lucrare. Dreptul de autor 
protejează forma de exprimare a ideilor, de unde reiese că una și aceeaşi idee 
poate sta la baza diferitelor opere; dacă fiecare dintre ele redă ideea în mod 
original, toate vor fi protejate de dreptul de autor. 

Conform art. 8 al Legii privind dreptul de autor și drepturile conexe a 
Republicii Moldova, în concordanță cu tratatele internaţionale, protecţia drep- 
tului de autor nu se extinde asupra: 

- actelor normative, altor acte cu caracter administrativ, politic sau ju- 
diciar (legi, hotărîri judecătoreşti etc.), precum și asupra traducerilor 
oficiale ale acestora; 

- simbolurilor de stat şi a semnelor oficiale ale statului (drapele, steme, 
decoraţii, semne băneşti etc.); 

- expresiilor folclorice; 

-  noutăţilor zilei şi a diverselor fapte ce reprezintă o simplă informaţie. 

Articolul 2(4) al Convenţiei de la Berna prevede punerea la dispoziție gra- 
tuită a actelor normative, administrative sau politice pentru informarea co- 
respunzătoare a cetăţenilor sau persoanelor juridice referitoare la drepturile, 
obligaţiile şi deciziile relevante ale autorităților. Asemenea texte sînt elaborate 
şi adoptate de organele legislative, administrative sau judiciare (legi, decizii 
administrative sau hotăriri judecătoreşti). 

În ultimul timp, este împărtăşită tot mai mult părerea că dreptul de au- 
tor nu este un mijloc adecvat pentru asigurarea protecției pentru expresiile 
folclorice (de exemplu, basmele, poeziile populare, cîntecele populare, muzica 
instrumentală populară, dansul şi jocurile populare, formele artistice ale ri- 
tualurilor) deoarece paternitatea nu poate fi, de regulă, identificată, iar aceste 
expresii nu corespund conceptului de „opere literare şi artistice”. În general, 
pentru protecţia folclorului ca proprietate intelectuală, se constată a fi mai 
corespunzător un sistem sui generis de protecţie. 

Conform art. 2(8) al Convenţiei de la Berna, dreptul de autor nu protejează 
informaţii simple, ştiri ale zilei sau fapte diverse întrucît aceste materiale nu 
conţin atributele necesare pentru a constitui o operă. Articolele jurnaliștilor 
sau alte lucrări „ziaristice” care prezintă ştiri pot fi, pe de altă parte, protejate 
în măsura în care constituie prin ele înseși opere literare sau artistice. 


Documentele oficiale (legi, decizii ale instanţelor etc. și traducerile acestora), 
emblemele de stat și semnele oficiale nu sînt protejate, chiar dacă acestea co- 
respund condiţiilor de protecţie. Expresiile folclorice, știrile și faptele diverse nu 
sînt acoperite de protecție, deoarece - în absenţa originalității - nu corespund 
condiţiilor de protecţie. 


Vom adăuga că anumite lucrări se plasează la limita protecției dreptului 
de autor. De exemplu, concepte, proiecte, business-planuri, materiale de presă/ 
media, scenarii de spectacole, concerte sau festivaluri, scrisori de corespon- 
dență, contracte. Multe dintre aceste lucrări pot fi caracterizate prin lipsă de 
creativitate, avînd un caracter tehnic. Totuși, pentru fiecare caz în parte con- 
tribuţia şi originalitatea autorului necesită examinare şi, în cele din urmă, nu- 


mai instanța poate decide dacă lucrarea este pasibilă de protecție. 


2. Drepturile conexe 


a. Beneficiarii şi obiectele protecţiei 
Drepturile conexe sînt strîns legate de dreptul de autor. Acestea diferă de 
dreptul de autor prin faptul că aparţin persoanelor care se consideră intermedia- 

ri în producerea, imprimarea şi distribuirea operelor. Conform Convenţiei de la 
Roma şi Acordului TRIPS, beneficiarii drepturilor conexe sînt următorii: 

- interpreții (actorii şi muzicienii asupra interpretărilor lor) şi succeso- 

rii lor legali; 

- producătorii de fonograme (imprimările pe casete şi CD) şi succesorii 

lor legali; şi 

- organizațiile de difuziune prin eter și radio şi succesorii lor legali. 

WPPT protejează doar drepturile interpreților şi ale producătorilor de fo- 
nograme. Conform art. 2(a) al WPPT, „interpreţii” sînt actorii, cîntăreții, mu- 
zicienii, dansatorii şi alte persoane care reprezintă, cîntă, recită, declamă, cînta 
la instrumente, interpretează sau execută în orice alt fel opere literare şi artistice 
ori expresii ale folclorului. Dirijorii se includ în definiția dată interpreţilor. 

„Fonogramă” - fixarea sunetelor provenind dintr-o interpretare sau alte 
sunete ori a unei reprezentări a sunetelor, în alt fel decît în forma unei fixări 
încorporate într-o operă cinematografică ori o altă operă audiovizuală (art. 
2(b) al WPPT). 

„Producător de fonograme” este persoană fizică sau juridică din a cărei 
inițiativă şi pe a cărei responsabilitate, inclusiv financiară, se efectuează prima 
imprimare a sunetelor interpretării, a altor sunete ori a reprezentărilor de su- 
nete (art. 2(d) al WPPT). 

„Organizaţie de difuziune prin eter” este organizația de radio şi/sau tele- 
viziune care difuzează operele şi obiectele drepturilor conexe. Implicit, include 
şi activitatea necesară pregătirii unei difuziuni, ca montarea şi programarea 
emisiunii pentru difuziune. Convenţia de la Roma (art. 3(f)) defineşte telera- 
diodifuziunea ca transmitere prin eter a sunetelor sau imaginilor şi sunetelor 
către public. „Retransmiterea” se referă la difuziune simultană, prin eter sau 
prin cablu, de către o organizaţie de difuziune prin eter sau prin cablu a emi- 
siunilor unei alte organizaţii de difuziune prin eter sau prin cablu (art. 3(g) al 
Convenţiei de la Roma). 

Directivele UE stipulează, pe lîngă aceste trei categorii de drepturi cone- 
xe, protecţia drepturilor organizaţiilor de difuziune prin cablu (similar or- 
ganizaţiilor de difuziune prin eter) şi producătorilor primelor imprimări ale 
imaginilor. 

În Legea privind dreptul de autor şi drepturile conexe a Republicii Moldo- 
va, categoriile de drepturi conexe corespund directivelor UE şi tratatelor inter- 
naționale; termenul „videograme” este utilizat în loc de „prime imprimări ale 
imaginilor”, definit în art. 2(1) al Directivei privind închirierea, împrumutul 
şi anumite drepturi conexe. Definiţiile corespunzătoare pentru „interpret”, 
„fonogramă” şi „producător de fonograme” sînt cuprinse în articolul 2 al Legii 
privind dreptul de autor şi drepturile conexe a Republicii Moldova. 

Drepturile conexe sînt următoarele: 

e drepturile interpreților, 

e drepturile producătorilor de fonograme, 

e drepturile organizațiilor de difuziune prin eter și prin cablu, 

+ drepturile producătorilor de videograme (primele imprimări ale imaginilor). 

Aceste drepturi sînt „conexe” dreptului de autor deoarece, de regulă, dar nu 
exclusiv, operele protejate sînt interpretate, iar interpretările acestor opere sînt în- 
registrate și difuzate. Videogramele nu au la bază exclusiv opere audiovizuale, dar, 
în majoritatea cazurilor, se califică drept opere audiovizuale. Protecţia drepturilor 
conexe și a dreptului de autor este asigurată paralel, astfel încît o singură persoană 
fizică sau juridică poate deţine două sau mai multe seturi de asemenea drepturi. 


b. Condiţii de protecţie 

Legea privind dreptul de autor şi drepturile conexe a Republicii Moldova 
art. 32(2) (în concordanţă cu art. 62.1 al Acordului TRIPS şi art. 20 al WPPT), 
prevede că apariţia, folosinţa şi exerciţiul drepturilor conexe nu se subordonează 
niciunei formalităţi. Convenţia de la Roma permite totuşi aplicarea formalităţilor 
cu privire la fonograme, însă, în articolul 11, stipulează că formalităţile se consi- 
deră respectate dacă se indică o notificare pe fiecare exemplar de fonogramă sau 
ambalaj al acesteia pus în comerţ. În cele mai multe cazuri, litera (P) inclusă în 
cerc împreună cu numele titularului drepturilor conexe exclusive şi anul primei 
publicări se utilizează pentru identificarea titularului drepturilor conexe. 


3. Drepturile sui generis asupra bazelor de date 


Culegerile de opere se protejează ca atare conform articolului 2(5) al 
Convenţiei de la Berna. Articolul 10.2 al Acordului TRIPS prevede protecția 
compilaţiilor de date sau alte materiale, care, prin alegerea şi dispunerea con- 
ținutului, constituie creaţii intelectuale. Articolul 5 al WCT garantează, de 
asemenea, protecție compilaţiilor de date (baze de date); cu toate acestea, nu 
intervine nicio obligație nouă. Conform acestor prevederi, protecţia se extinde 
asupra compilaţiilor/culegerilor originale datorită selecției şi aranjamentului 
conţinutului lor. 

În UE, conform Directivei privind bazele de date, acestea pot fi protejate 
prin: dreptul de autor şi protecţia sui generis. Protecţia dreptului de autor este 
asigurată datorită activităţii intelectuale în alegerea şi dispunerea materialelor. 
Protecția sui generis este garantată producătorului bazei de date atunci cînd 
obținerea, verificarea sau prezentarea acestui conţinut atestă o investiţie sub- 
stanţială din punct de vedere calitativ sau cantitativ (vezi art. 40(1) al Legii 
privind dreptul de autor şi drepturile conexe a Republicii Moldova, în concor- 
danţă cu art. 7(1) al Directivei). 

În acord cu aceasta, Directiva privind bazele de date, pe lîngă anumite 
dispoziții generale, cum ar fi definiția „bazei de date,” conţine două seturi de 
reguli pentru protecţia bazelor de date: unul referitor la protecția dreptului de 
autor, iar altul la drepturile sui generis. 

Articolul 3 al Directivei menţionate defineşte „baza de date” în felul 
următor: „o culegere de opere, de date sau de alte elemente independente, 
dispuse sistematic sau metodic şi accesibile în mod individual prin mijloace 
electronice sau de altă natură”. În particular, ultimul aspect - anume posi- 
bilitatea căutării diferitelor materiale incluse în culegere în mod individual 
prin mijloace electronice sau de altă natură - deosebeşte bazele de date de alte 
categorii de culegeri. 

După cum am menţionat mai sus, dacă o bază de date corespunde criteriu- 
lui originalității datorită alegerii şi dispunerii conţinutului, specificat în Arti- 
colul 3(1) al Directivei, aceasta este protejată de dreptul de autor. În acest caz, 
normele generale ale protecţiei dreptului de autor se aplică, după cum reflectă 
şi capitolul al II-lea al Directivei. 

Capitolul al III-lea al Directivei conţine prevederi referitoare la drepturile 
sui generis ale producătorilor bazelor de date. Drepturile sui generis se aplică în 
mod independent dacă baza de date sau conţinutul acesteia sînt sau nu pasibile 
de protecţia dreptului de autor sau a altor drepturi (art. 40(4) al Legii privind 
dreptul de autor şi drepturile conexe a Republicii Moldova în concordanţă cu 
art. 7(4) al Directivei). Astfel, drepturile sui generis ale producătorilor de baze 
de date se aplică şi atunci cînd baza de date este originală şi protejată de drep- 
tul de autor. În asemenea cazuri, cele două seturi de drepturi urmează să fie 
protejate, puse în exercițiu şi respectate în paralel. Reiese că, dacă drepturile 
autorilor de baze originale se transferă producătorului de baze de date, ultimul 
poate exercita ambele seturi de drepturi. Ar apărea un conflict major cu tra- 
tatele internaţionale privind dreptul de autor (Convenţia de la Berna, Acordul 
TRIPS şi WCT) dacă ar fi protejate doar drepturile limitate sui generis, dar nu 
şi drepturile care corespund dreptului de autor deţinute de producătorul de 
baze de date. 


Producătorii de baze de date - indiferent dacă ei și/sau conţinutul lor benefi- 
ciază de protecția dreptului de autor — dispun de drepturile sui generis în sensul 
că drepturile lor de proprietate intelectuală nu se asimilează dreptului de autor 
și drepturilor conexe (deși anumite dintre particularităţile lor corespund carac- 
teristicilor drepturilor conexe). Dacă o bază de date - datorită selecţiei și/sau 
dispunerii conţinutului — este originală, două seturi de drepturi se vor aplica în 
paralel: drepturi ce corespund dreptului de autor și drepturile sui generis. 

Articolele 40-44 ale Legii privind dreptul de autor şi drepturile conexe a Repu- 
blicii Moldova constau într-o transpunere fidelă a prevederilor capitolului al III-lea 
al Directivei. Se remarcă doar o diferență de exprimare şi una de substanță. 

Legea privind dreptul de autor şi drepturile conexe a Republicii Moldova 
utilizează expresia „producător de baze de date” în loc de „creator de bază de 
date”, cum apare în Directivă. Această diferenţă însă nu atinge aspecte de sub- 
stanţă ale prevederilor. 

Direfenţa de fond dintre Directivă şi Legea privind dreptul de autor şi drep- 
turile conexe a Republicii Moldova referitoare la prevederile drepturilor sui ge- 
neris ale producătorilor de baze de date se referă la beneficiarii acestor drepturi. 
Conform articolului 11 al Directivei, drepturile sui generis se aplică bazelor de 
date al căror producător sau titular al dreptului este resortisant al unui stat mem- 
bru sau îşi are domiciliul pe teritoriul Uniunii Europene, precum şi societăților 
comerciale și întreprinderilor constituite în conformitate cu legislația unui stat 
membru şi care îşi au sediul social, administraţia centrală sau punctul de lucru 
principal în cadrul Uniunii Europene (cu toate acestea, dacă o astfel de societate 
sau întreprindere are doar sediul social pe teritoriul Comunităţii, operaţiunile 
sale trebuie să aibă o legătură reală și continuă cu economia unui stat membru). 
Bazele de date asupra cărora nu se extind aceste prevederi pot fi protejate pe baza 
unui acord internaţional specific. Articolul 43 al Legii privind dreptul de autor 
şi drepturile conexe a Republicii Moldova conţine prevederi similare, însă cu 
următoarea diferenţă logică: Directiva face referire la statele membre și teritoriul 
UE, în timp ce prevederile Legii privind dreptul de autor şi drepturile conexe 
menționează Republica Moldova şi teritoriul ei. 


4. Duratele de protecţie 


a. Duratele de protecţie pentru dreptul de autor 

Dreptul de autor se protejează pe o durată limitată - o anumită perioadă de 
timp şi, cînd această perioadă expiră, protecția încetează. Odată ce dreptul de autor 
a expirat, materialul nu mai este protejat şi se consideră inclus în domeniul public. 

Convenţia de la Berna (art. 7), Acordul TRIPS (art. 12) şi WCT (în art. 
1(4)) stipulează că termenul protecţiei dreptului de autor cuprinde durata 
vieţii autorului căreia i se adaugă o perioadă de 50 de ani. În anumite țări, 
această perioadă este mai lungă, de exemplu, Directiva UE privind duratele 
de protecţie (art. 1(1)) prevede că drepturile unui autor vor fi protejate pe tot 
parcursul vieţii autorului și 70 de ani după moartea sa, indiferent de data la 
care opera a fost dezvăluită publicului în mod legal. Aşadar, nu doar autorul se 
va bucura de beneficiile operei sale, dar şi succesorii săi. 

Legea privind dreptul de autor şi drepturile conexe a Republicii Moldo- 
va (art. 23(1)), în concordanţă cu Directiva UE privind duratele de protecţie, 
prevede protecţia dreptului de autor pe timpul vieţii autorului și 70 de ani 
după moartea sa. În cazul operelor create în copaternitate, dreptul de autor se 
protejează pe parcursul întregii vieți a fiecăruia dintre coautori şi timp de 70 
de ani, calculînd de la moartea ultimului coautor supraviețuitor (art. 1(2) al 
Directivei privind duratele de protecţie, art. 23(4) al Legii privind dreptul de 
autor şi drepturile conexe a Republicii Moldova). 

Prevederi specifice se aplică în cazul categoriilor de opere, şi anume: 

- dreptul de autor asupra operei audiovizuale se protejează timp de 70 

de ani şi se calculează de la moartea ultimului coautor supravieţuitor 
(art. 2(2) al Directivei privind duratele de protecţie, art. 23(2) al Legii 
privind dreptul de autor şi drepturile conexe a Republicii Moldova); 

- dreptul de autor asupra operelor anonime sau apărute sub pseudonim 
se protejează timp de 70 de ani de la publicarea legală a operei (art. 
1(3) al Directivei privind duratele de protecţie, art. 23(3) a Legii pri- 
vind dreptul de autor și drepturile conexe a Republicii Moldova); 

- dreptul de autor asupra operei de artă aplicată se protejează timp de 25 
de ani de la data creării ei (art. 23(7) al Legii privind dreptul de autor 
şi drepturile conexe a Republicii Moldova). 

Termenele de protecție se calculază de la 1 ianuarie al anului următor celui 

al decesului autorului sau al altui eveniment menţionat mai sus. 

Drepturile morale sînt protejate pe un termen nelimitat. După decesul 
autorului, protecţia drepturilor sale morale este exercitată de moştenitorii 
săi şi de organizaţiile autorizate să asigure protecţia drepturilor autorului. 
Astfel de organizaţii, conform art. 23(10) al Legii privind dreptul de autor şi 
drepturile conexe a Republicii Moldova, îşi asumă protecţia drepturilor mo- 
rale ale autorilor în absența moștenitorilor sau în cazul de stingere a drep- 
tului lor de autor. 


b. Termenele de protecţie a drepturilor conexe 

Durata de protecţie a drepturilor conexe este, de regulă, mai scurtă decît 
cea prevăzută pentru dreptul de autor. Conform articolului 14.5 al Acordului 
TRIPS, termenul de protecţie acordat interpreţilor şi producătorilor de fonogra- 
me este de 50 de ani, calculat de la sfîrşitul anului în care a fost făcută imprima- 
rea sau a avut loc interpretarea. Articolul 17(1) al WPPT corespunde articolului 
14.5 al Acordului TRIPS în ceea ce priveşte termenul de protecţie a drepturilor 
interpreţilor asupra interpretărilor lor fixate ca fonograme. Termenul protecţiei 
de 50 de ani, acordat drepturilor producătorilor de fonograme, conform arti- 
colului 17(2) al WPPT, este calculat de la sfîrșitul anului în care a fost publicată 

fonograma, sau, în absența publicării timp de 50 de ani de la fixarea fonogramei, 
termenul de protecție va dura 50 de ani începînd cu sfîrșitul anului în care a fost 
fixată fonograma. 

Articolele 3(1) şi (2) ale Directivei privind duratele de protecție iau în con- 
siderare prevederile Acordului TRIPS şi ale WPPT. Modificările recente ale 
Directivei privind duratele de protecție au extins termenul de protecție pentru 
interpreți şi fonograme la 70 de ani. Conform art. 3(1) al Directivei, drepturile 
interpreților expiră după 50 de ani de la data interpretării. Cu toate acestea, 
dacă fixarea unei interpretări pe fonogramă face obiectul unei publicări legale 
sau al unei comunicări legale către public în decursul acestui termen, dreptu- 
rile încetează la 70 de ani de la prima publicare sau de la prima comunicare 
către public, în funcţie de faptul care dintre aceste date este prima. 

Drepturile producătorilor de fonograme, conform art. 3(2) al Directivei, 
expiră după 50 de ani de la data fixării fonogramei. Cu toate acestea, dacă 
fonograma face obiectul unei publicări legale sau al unei comunicări publice, 
drepturile încetează la 70 de ani de la prima publicare a fonogramei sau de la 
prima comunicare către public. 

Durata protecţiei pentru producătorii primelor fixări de film expiră după 
50 de ani de la data fixării sau publicării legale ori comunicării publice a fil- 
mului în decursul acestei perioade. Termenul de protecție pentru organizaţiile 
de difuziune, conform Directivei privind duratele de protecţie, durează 50 de 
ani de la data primei difuzări a emisiunii. 

Legea privind dreptul de autor şi drepturile conexe a Republicii Moldova 
(art. 39(1) şi 39(2)), în concordanţă cu Acordul TRIPS și WPPT, stabileşte un 
termen de 50 de ani pentru protecţia interpreţilor şi producătorilor de fonogra- 
me. Drepturile producătorilor de videograme şi ale organizaţiilor de difuziune 
prin eter şi prin cablu, conform Directivei UE privind duratele de protecţie, se 
protejează timp de 50 de ani. Aceste termene încep să curgă de la 1 ianuarie al 
anului următor celui în care are loc acţiunea. 


Termenul (durata) de protecţie: 
+ pentru dreptul de autor: 70 de ani de la începutul anului următor celui în 
care a avut loc acţiunea relevantă (în general, decesul autorului); 
+ pentru drepturile conexe: 50 de ani de la începutul anului următor celui în 
care a avut loc acţiunea relevantă; 
+ drepturile sui generis ale producătorilor de baze de date: 15 ani de la data 
cînd baza de date a fost pusă pentru prima dată la dispoziția publicului. 

c. Termenele de protecție ale drepturilor sui generis asupra bazelor 
de date 


Articolul 43 al Legii privind dreptul de autor şi drepturile conexe a Repu- 
blicii Moldova, în concordanță cu articolul 10 al Directivei, prevede că terme- 
nul de protecție al drepturilor sui generis începe să curgă de la data finalizării 
bazei de date și expiră după 15 ani de la 1 ianuarie al anului următor celui de 
finalizare a bazei de date. 

Cu toate acestea, (i) în cazul în care baza de date este pusă la dispoziția 
publicului în orice mod înainte de expirarea termenului de 15 ani, termenul de 
protecție expiră după 15 ani, calculați de la 1 ianuarie al anului următor celui 
cînd baza de date a fost pusă pentru prima dată la dispoziția publicului; şi (ii) 
orice modificare substanțială, evaluată calitativ sau cantitativ, a conținutului 
unei baze de date, inclusiv orice modificare substanțială rezultînd din acumu- 
larea completărilor, eliminărilor sau schimbărilor succesive, care denotă o nouă 
investiție semnificativă, evaluată calitativ sau cantitativ, permite atribuirea unui 
termen de protecție propriu bazei de date care rezultă din această investiție. 

CAPITOLUL III. 
DREPTURI 


1. Dreptul de autor 


a. Observaţii introductive 

Declaraţia universală a drepturilor omului recunoaște drepturile auto- 
rului ca drepturi ale omului. În articolul 27(2) se stipulează că: „Fiecare om 
are dreptul la ocrotirea intereselor morale şi materiale care decurg din orice 
lucrare ştiintifică, literară sau artistică al cărei autor este”. În concordanţă cu 
acesta, Convenţia de la Berna şi WCT recunosc drepturile morale şi patrimo- 
niale („materiale”) ale autorilor. Acordul TRIPS prevede doar drepturile pa- 
trimoniale, deoarece numai aceste drepturi se consideră „legate de comerț”. 
Legile naţionale ale statelor membre UE recunosc drepturile morale cel puţin 
la nivelul cerut de normele internaționale, însă Directivele UE privind dreptul 
de autor nu stipulează aceste drepturi (nici anumite drepturi economice, pre- 
cum cele referitoare la adaptare, traducere şi interpretare publică). 


Drepturile morale (drepturile speciale ale autorilor legate de personalitate): 
e dreptul la paternitate; 
e dreptul la nume; 
e dreptul la respectarea integrității operei; 
e dreptul la dezvăluirea publică a operelor; 
e dreptul la retractarea operei. 


b. Drepturile morale 

Drepturile morale se întemeiază pe drepturile personale în recunoaşterea 
relației interne strînse între autori şi operele create de ei. Convenția de la Berna 
prevede două categorii ale acestor drepturi: dreptul la paternitate şi dreptul la 
respectarea integrităţii operelor. Majoritatea legilor naționale europene, inclu- 
siv Legea privind dreptul de autor şi drepturile conexe a Republicii Moldova, 
totuşi, garantează şi alte drepturi morale: în special dreptul la dezvăluirea şi 
dreptul la retractarea operei. 

Legile europene privind dreptul de autor, în general, stipulează că — datorită 
legăturii strînse cu drepturile personale ale autorului - drepturile morale sînt ina- 

lienable şi imprescriptibile şi (conform art. 6bis(1) al Convenţiei de la Berna) că 
autorii îşi păstrează drepturile morale chiar și în cazul transmiterii drepturilor lor 
economice. Articolul 10(2) al Legii privind dreptul de autor şi drepturile conexe a 
Republicii Moldova conţine o prevedere care corespunde pe deplin acestui princi- 
piu. (Merită atenţie, totuși, faptul că, deşi autorii nu pot transmite sau renunţa la 
drepturile morale, ei pot alege să se sustragă să exercite aceste drepturi. De exem- 
plu, chiar dacă autorii ar putea opera anumite modificări asupra lucrărilor lor, 
acest lucru nu este permis. Clauza contractuală potrivit căreia autorul renunță la 
dreptul său, acceptînd anticipat astfel de modificări, nu este validă.) 


i) Dreptul la paternitate și la nume 

Acest drept se referă la dreptul de a fi recunoscut ca autor al operei şi la 
indicarea numelui său pe exemplarele operei sau în alte cazuri de utilizare 
publică a operei (vezi art. 6bis(1) al Convenţiei de la Berna şi art. 10(1)(a) şi (b) 
al Legii privind dreptul de autor şi drepturile conexe a Republicii Moldova). 
Autorul poate decide să rămînă anonim (fără a putea fi identificat ca autor al 
operei) sau să utilizeze un pseudonim, după cum este prevăzut în art. 10(1)(b) 
al Legii privind dreptul de autor şi drepturile conexe a Republicii Moldova 
(după cum se poate vedea în titlul 4 al capitolului al II-lea, în astfel de cazuri se 
aplică reguli specifice referitoare la prezumţii și termenele de protecție). 

Dreptul la nume în calitate de autor- în special referitor la anumite utilizări 
(ca difuziunea prin eter) şi cu anumite excepţii - necesită a fi interpretat şi 
aplicat într-un mod rezonabil, întru considerarea naturii utilizării date. Ar- 
ticolul 5(3) al Directivei UE privind societatea informațională, care prevede, 
în caz de anumite excepţii, necesitatea indicării numelui autorului, adaugă 
următoarele: „cu excepția cazurilor cînd acest lucru este imposibil”. 

Articolul 10(1)(a) al Legii privind dreptul de autor şi drepturile conexe a 
Republicii Moldova extinde principiul interpretării rezonabile a obligaţiei 
identificării autorilor privind toate utilizările operelor, adăugînd: „cu excepția 
cazurilor cînd acest lucru este imposibil”. Desigur, nu cu sensul imposibilității 
absolute, dar cu intenţia aplicării obligaţiei care nu intră în conflict cu modul 
rezonabil de utilizare a operei. Să recunoaştem că, de exemplu, obligaţia unui 
canal de radio sau a unui disc-jockey să listeze mereu compozitorii, textierii, 
autorii montajului de muzică şi editorii lor ar fi ciudată şi nefirească. (În același 
timp, dacă tehnologia digitală permite indicarea autorilor fără a perturba cursul 
muzicii, se aplică obligația indicării numelor; acesta întotdeauna este cazul pro- 
gramelor tipărite, de exemplu, ale reprezentaţiilor teatrale şi ale concertelor.) 


ii) Dreptul la respectarea integrităţii operei 
„Integritatea” unei opere pretinde protejarea operei contra acțiunilor men- 
ţionate în articolul 6bis al Convenţiei de la Berna şi, în concordanţă cu aceasta, 

în articolul 10(1)(c) al Legii privind dreptul de autor și drepturile conexe a 
Republicii Moldova, adică „contra oricărei denaturări, schimonosiri sau a ori- 
cărei alte atingeri aduse operei, care prejudiciază onoarea sau reputația auto- 
rului”. Autorul are dreptul să interzică aceste acțiuni. 

Cu toate acestea, din prevederile respective reiese că autorii nu se pot opu- 
ne tuturor tipurilor de modificări aduse operei, ci doar celor care prejudicia- 
ză onoarea sau reputația acestora. Un autor va accepta modificările, care nu 
depaşesc limita rezonabilă, pentru utilizarea operei într-un context într-un 
scop anumit, de exemplu, pentru reprezentarea teatrală sau adaptarea cinema- 
tografică a operei. 


iii) Dreptul la dezvăluire (divulgare) 

După cum am menţionat mai sus, dreptul la dezvăluire nu este stipulat 
în tratatele internaționale (sau în acquis-ul comunitar). Cu toate acestea, Legea 
privind dreptul de autor şi drepturile conexe a Republicii Moldova, ca şi multe 
alte legi europene privind dreptul de autor, prevede în art. 10(1)(d) asemenea 
drept moral. Dispunînd de acest drept, autorul decide dacă opera va fi adusă 
la cunoştinţa publică, în ce mod şi cînd. Acest drept decurge din recunoașterea 
relaţiei interne strînse între autor şi opera sa, în care se manifestă personalitatea 
sa mai mult sau mai puţin direct. Divulgarea poate fi publicarea operei, dar şi 
interpretarea publică, difuziunea prin eter sau alt tip de comunicare publică. 


iv) Dreptul la retractarea operei 

Nici acest drept moral - paralel cu dreptul la divulgare - nu este stipulat 
de tratatele internaţionale sau de legislația europeană. Legile europene privind 
dreptul de autor care prevăd dreptul la divulgarea operei recunosc şi dreptul 
la retractare. Legea privind dreptul de autor şi drepturile conexe a Republicii 
Moldova stipulează acest drept în art. 10(1)(e). Autorii, de regulă, decid să-şi 
retragă operele din circuitul public întrucît consideră că acestea nu mai reflectă 
pricipiile lor artistice sau viziunea politică. Ei nu sînt obligaţi să indice şi să jus- 
tifice motivele deciziei lor. Totuși, ei sînt obligaţi să-i despăgubească pe titularii 
dreptului de valorificare, dacă aceştia sînt prejudiciaţi prin exercitarea retractă- 
rii. Această obligaţie a autorilor este o garanţie contra abuzului acestui drept. 


c. Drepturile patrimoniale 

Drepturile patrimoniale garantează posibilitatea titularilor de drepturi de 
a valorifica creaţiile lor în scopul unei remuneraţii echitabile pentru eforturile 
creative depuse şi pentru recuperarea investițiilor financiare. 

Drepturile patrimoniale, în general, sînt drepturi exclusive de autorizare 
(sau interzicere) a anumitor valorificări ale operelor, iar atunci cînd autoriza- 
rea este acordată, de stabilire a remuneraţiei și alte condiţii pentru modul de 

utilizare a operei. Tratatele internaționale şi legile naționale identifică anumite 
cazuri şi condiţii cu respectarea cărora se aplică excepţii şi limitări în cazul 
drepturilor exclusive (vezi capitolul al IV-lea). 


Drepturile patrimoniale ale autorilor, în general, sînt drepturi exclusive în sen- 
sul că ei (sau alți titulari ai dreptului de autor) - și doar ei — au dreptul să au- 
torizeze sau să interzică valorificarea operelor lor. În cazuri excepţionale, legea 
prevede doar dreptul la remunerațţie al autorilor. 


În puţine cazuri, drepturile patrimoniale sînt stipulate în tratatele inter- 
naţionale nu în calitate de drepturi exclusive, ci ca drepturi la remuneraţie. Un 
astfel de drept, în domeniul dreptului de autor, este dreptul de suită (droit de 
suite) conform art. 14ter al Convenţiei de la Berna (vezi mai jos). 

Drepturile patrimoniale pot fi repartizate pe categorii după criteriul na- 
turii valorificărilor operelor, anume, (ca) drepturi aferente reproducerii (rea- 
lizarea şi utilizarea ulterioară a copiilor, ce include drepturile la reproducere, 
distribuire, import, închiriere şi împrumut, precum şi drepul de suită şi de- 
monstrarea publică); (cb) drepturi de transformare (în cazul cărora anumite 
elemente ale operelor sînt folosite pentru crearea producţiilor noi, în general, 
opere noi - dreptul de traducere şi adaptare); şi (cc) drepturi non-adiacente 
reproducerii (drepturile de interpretare publică, difuziune prin eter sau cablu, 
retransmitere, retransmitere prin cablu și alte tipuri de comunicare publică). 
În categoria (cd) se include doar un drept — dar destul de complex - dreptul 
de punere la dispoziţia publicului în regim interactiv, care cuprinde atît as- 
pecte referitoare la reproducere, cît şi la comunicare publică. În paragrafele 
următoare, drepturile patrimoniale sînt prezentate în patru categorii. 


ca) Drepturi aferente reproducerii 


i) Dreptul la reproducere 

Dreptul de reproducere este dreptul patrimonial de bază al autorilor, pri- 
mul în istorie recunoscut ca atare. Noţiunea în limba engleză - copyright — refe- 
rindu-se la dreptul de autor - reflectă dreptul la reproducere. Acesta semnifică 
dreptul exclusiv al autorilor de a autoriza sau a interzice efectuarea copiilor 
operelor lor, de exemplu, tipărirea cărţilor, fixarea operelor pe fonograme şi 
copierea acestor imprimări, reproducerea operelor audiovizuale, programelor 
de calculator, operelor de artă, operelor fotografice, includerea operelor lor în 
memoria calculatorului etc. 

Legea privind dreptul de autor şi drepturile conexe a Republicii Moldo- 
va stipulează acest drept în art. 11(1)(a). Termenul „reproducere”- în con- 
formitate deplină cu art. 9(1) al Convenţiei de la Berna, declaraţia de comun 

acord referitoare la art. 1(4) al WCT şi art. 2(1) al Directivei privind societatea 
informaţională - în art. 3 al Legi, semnificînd „realizarea unuia ori a mai mul- 
tor exemplare ale unei opere sau ale unui obiect al drepturilor conexe, fie directă 
sau indirectă, temporară sau permanentă, prin orice mijloc sau sub orice formă, 
inclusiv în scopul de imprimare audio ori video şi/sau al stocării unei opere ori 
a unui obiect al drepturilor conexe pe suporturi materiale sau electronice”. 

Dreptul exclusiv la reproducere este, în mod normal, exercitat prin in- 
termediul contractelor individuale, precum sînt contractele de publicare. În 
anumite cazuri, totuşi, dreptul exclusiv este limitat la dreptul la remuneraţie 
exercitat prin gestiunea colectivă, ca în cazul copiei private sau al reproducerii 
reprografice, dar se aplică şi anumite excepţii (vezi mai jos). 


ii) Drepturi la distribuire și import 

Dreptul de distribuire al autorilor este un corolar al dreptului la reprodu- 
cere. Autorizaţia acordată unui editor sau producător de fonograme de către 
un autor pentru realizarea unui număr mare de copii, de exemplu, trimite la 
faptul că exemplarele nu sînt destinate depozitului, ci disribuirii prin vînzare 
sau alte metode către public. Aspectul-cheie ține de impactul primei vînzări 
(sau al altui mod de transmitere a dreptului de proprietate) a exemplarelor, 
dacă dreptul de distribuire se epuizează sau nu la prima vînzare (în general, 
acesta este cazul) şi care este efectul epuizării. În plus, dacă epuizarea are efect 
internaţional (adică, indiferent de locul primei vînzări, se consideră epuizat în 
toate statele) sau teritorial (adică, dreptul se consideră epuizat în ţară sau într- 
un grup de țări dat, dacă reprezintă locul primei vînzări). 

Dreptul la distribuire este singurul dintre drepturile autorilor care se epuizează 
odată cu prima sa folosință. De remarcat că la prima vînzare a exemplarelor operei, 
se epuizează doar dreptul la distribuire. Celelalte drepturi referitoare la reprodu- 
cere (de închiriere şi împrumut) continuă să se aplice şi, după cum am menţionat 
mai sus, dreptul de suită apare cu prima vînzare a originalelor operelor. Drepturile 
de transformare şi drepturile non-adiacente reproducerii nu expiră nici la prima 
vînzare a exemplarelor operelor (adică, dacă cineva cumpără un exemplar al unei 
fonograme sau al unei opere audiovizuale, dreptul de proprietate asupra unui sin- 
gur exemplar nu autorizează această persoană, de exemplu, să prezinte, să comu- 
nice în public sau să pună acel exemplar la dispoziţie în mod interactiv). 

Convenţia de la Berna recunoaşte expres dreptul la distribuire al opere- 
lor audiovizuale (vezi art. 14(1)(i) şi 14bis(1)). WCT extinde recunoaşterea 
explicită a dreptului exclusiv la distribuirea tuturor categoriilor de opere, dar 
rezervă legislaţiilor naţionale ale părţilor contractante dreptul de a decide asu- 
pra epuizării acestui drept la prima vînzare a exemplarelor operei (vezi art. 
6). Directiva UE stipulează acest drept în art. 4. Conform Directivei, dreptul 

menționat este epuizat dacă prima vînzare a exemplarelor are loc pe teritoriul 
uneia dintre țările membre ale UE. 

Legea privind dreptul de autor şi drepturile conexe a Republicii Moldova, 
în conformitate cu Convenţia de la Berna, WCT şi Directiva UE privind so- 
cietatea informațională, prevede dreptul exclusiv la distribuire în art. 11(1)(b). 
Legea aplică principiul epuizării teritoriale în sensul Directivei UE (vezi art. 
11(3)). Totuşi, deoarece Republica Moldova nu este stat membru al UE, preve- 
derea se aplică, deocamdată, la prima vînzare a exemplarelor pe teritoriul țării. 

Epuizarea teritorială a dreptului la distribuire (în UE, la prima vînzare a 
exemplarelor în oricare dintre statele membre ale UE şi, în Republica Moldova, 
la prima vînzare a exemplarelor pe teritoriul țării) semnifică faptul că, dacă 
prima vînzare are loc în afara teritoriului dat, dreptul la distribuire nu expiră 
în statul în cauză. Cu alte cuvinte: pentru importarea exemplarelor în scop 
de distribuire, chiar și cele distribuite în mod legal- vîndute - în afara ţării 
(în cazul Republicii Moldova, în oricare alt stat), este necesară autorizația din 
partea deţinătorului dreptului la distribuire. 

Prin urmare, aplicarea principiului epuizării teritoriale implică mereu 
dreptul la import. Anumite legi naționale bazate pe acest principiu clarifică 
acest lucru prin stipularea dreptului exclusiv la import. Legea privind dreptul 
de autor şi drepturile conexe a Republicii Moldova prevede acest drept în art. 
11(1)(d). Importul neautorizat (aşa-numitul import paralel) este interzis dacă 
are ca scop distribuirea publică a exemplarelor. Importul exemplarelor pentru 
scopuri private, personale ale unei persoane sau ale familiei acesteia nu cade 
sub incidenţa acestui drept (şi nu restabileşte dreptul la distribuire). 


iii) Dreptul la închiriere 

Dreptul de proprietate sau posesiune asupra unui exemplar de operă 
creează situația juridică al posesiei unui lucru. Utilizările personale sau in- 
terne ale exemplarului (lectura unei cărți, audierea unei înregistrări audio, 
vizionarea unui film, utilizarea unui program de calculator etc.), de regulă, 
nu sînt relevante din perspectiva dreptului de autor. În anii “80, totuşi, odată 
cu echipamentul domestic pentru audierea și înregistrarea fonogramelor şi a 
operelor audiovizuale, a apărut un nou mod de obţinere a exemplarelor legale 
care a devansat modul de exploatare obișnuită a operelor de către proprieta- 
rii acestora şi s-a transformat într-o formă nouă de valorificare a operelor şi 
înregistrărilor acestora — închirierea exemplarelor. În anumite state, se puteau 
închiria şi programele pentru calculator. 

Cu privire la acest lucru, mai întîi Acordul TRIPS (art. 11 şi 14(4)), apoi WCT 
(art. 7) şi WPPT (art. 9 şi 13), au stipulat dreptul exclusiv de închiriere în cazul 
categoriilor sus-menţionate de producţii: opere audiovizuale, programe de cal- 

culator şi fonograme. Directiva UE privind închirierea, împrumutul și anumite 
drepturi conexe a extins aplicarea dreptului la închiriere tuturor categoriilor de 
opere (cu excepţia operelor de arhitectură şi de artă aplicată) şi, cu referire la 
drepturile conexe, pe lingă fonograme, asupra fixărilor interpretărilor şi fixări- 
lor de film (în terminologia Legii privind dreptul de autor şi drepturile conexe a 
Republicii Moldova, „videograme”) (vezi art. 3(1) al Directivei). 

În privinţa drepturilor autorilor, Legea privind dreptul de autor şi drepturile 
conexe a Republicii Moldova este armonizată cu normele internaţionale şi euro- 
pene (precum și în ceea ce priveşte drepturile conexe, prezentate mai jos). Artico- 
lul 11(1)(c) al Legii prevede dreptul exclusiv la închiriere pentru toate categoriile 
de opere (cu excepţia operelor de arhitectură şi artă aplicată). Articolul 3 al Legii 
defineşte „îimprumut” în mod identic articolului 2 al Directivei UE: „punere la 
dispoziţie spre utilizare, pentru o perioadă limitată de timp şi pentru obţinerea 
unui avantaj economic sau comercial, direct sau indirect, a unei opere sau a unui 
obiect de drept conex”. Articolul 11(4) - în conformitate cu art. 3 al Directivei — 
stipulează că, în cazul în care un autor a transmis sau a cesionat unui producător 
de fonograme sau de opere audiovizuale dreptul său de închiriere a fonogramei 
sau a operei audiovizuale, acesta își păstrează dreptul la o remuneraţie echitabilă 
pentru închiriere. Acest drept este inalienabil și se exercită numai prin interme- 
diul organizaţiilor de gestiune colectivă a drepturilor patrimoniale. 

De remarcat faptul că în Europa (contrar cazului Japoniei, de exemplu) în- 
chirierea fonogramelor nu a devenit o formă tipică de valorificare. Închirierea 
filmelor - mai întîi pe videocasete, apoi pe DVD-uri - este destul de răspîndită 
în diferite state ale Europei. Cu toate acestea, se pare că odată cu disponibilita- 
tea pe internet a filmelor, tinde să piardă din importanţă. Același lucru este va- 
labil şi pentru programele de calculator. Totuşi, dreptul la închiriere se aplică 
în privința exemplarelor de opere. 


iv) Dreptul la împrumut 

Nu există prevederi referitoare la dreptul la închiriere în tratatele 
internaţionale. În pofida acestui lucru, art. 3(1) al Directivei privind închirie- 
rea, împrumutul şi anumite drepturi conexe conţine aceleași prevederi asupra 
împrumutului ca şi în cazul închirierii, adică, există un drept exclusiv de auto- 
rizare şi interzicere a împrumutului originalului şi copiilor operelor, fixărilor 
interpretărilor, fonogramelor şi primelor fixări ale filmelor (conform termi- 
nologiei Legii Republicii Moldova, „videograme”). Directiva, în opoziţie cu 
prevederile referitoare la dreptul la închiriere, permite diferite derogări de la 
dreptul exclusiv la împrumut conform art. 6. 

Articolul 3 al Legii privind dreptul de autor şi drepturile conexe a Republi- 
cii Moldova defineşte „împrumutul” într-un mod similar art. 2 al Directivei: 

„punerea la dispoziţie ... pentru o perioadă limitată şi fără vreun avantaj eco- 
nomic sau comercial direct sau indirect, atunci cînd aceasta se realizează prin 
intermediul unor unități accesibile publicului”. 

Dreptul la împrumut prevăzut de Lege este adaptat corespunzător condiții- 
lor şi exigenţelor Republicii Moldova prin derogările sus-menţionate permise de 
Directivă. Pe baza derogărilor menționate, conform art. 3 al Directivei, Legea 
privind dreptul de autor şi drepturile conexe a Republicii Moldova, în art. 12, 
în locul dreptului exclusiv de autorizare şi interzicere, prevede numai dreptul la 
remuneraţie echitabilă pentru autori, exercitat prin intermediul organizaţiilor de 
gestiune colectivă (care, similar dreptului la închiriere, nu se aplică operelor de 
arhitectură şi de artă aplicată). Bibliotecile şi alte instituţii similare (şi bibliotecile 
publice, în general, intră în această categorie) ce nu urmăresc obținerea unui 
avantaj economic sau comercial, direct ori indirect, sînt scutite de obligația de 
a plăti remuneraţia prevăzută. În plus, contrar cazului altor drepturi economi- 
ce în privinţa cărora asemenea intervenţie nu este permisă conform normelor 
internaționale și europene, Guvernul poate stabili cota-parte din remuneraţia 
pentru împrumut, care poate fi repartizată autorilor individuali şi altor titulari 
ai dreptului de autor, precum şi cota-parte care va fi folosită în scopuri colective, 
cum ar fi promovarea creativităţii şi aprecierea realizărilor creative remarcabile. 


v) Dreptul de suită (droit de suite) 

Articolul 14ter(1) al Convenţiei de la Berna stipulează că autorii (după 
decesul lor, persoanele sau instituţiile autorizate de legislaţia naţională - de 
regulă moştenitorii autorilor), în ceea ce priveşte operele de artă şi manuscri- 
surile orginale ale scriitorilor şi compozitorilor, beneficiază de dreptul inalie- 
nabil la „un interes” (practic, o remuneraţie) în orice operaţiune de vînzare a 
operei lor, ulterioare primei vînzări a operei — dreptul de suită. Cu toate aces- 
tea, conform paragrafului (2) al articolului, nu este prevăzută o obligație reală 
pentru statele Uniunii de la Berna de a garanta acest drept. Recunoaşterea 
dreptului de suită este opţională, acestui drept nefiindu-i aplicat nici princi- 
piul tratamentului naţional. Conform paragrafului (3), procedura de colectare 
şi cuantumele de plată urmează a fi determinate de legislaţia națională a ţării 
care garantează acest drept. 

Dreptul de suită este garantat în urma constatării că valoarea unei anumi- 
te opere de artă (în special, picturi şi sculpturi) creşte spectaculos în decursul 
vînzărilor succesive. Se consideră corect ca de venitul suplimentar să benefi- 
cieze nu doar comercianții de artă, ci şi autorii sau succesorii acestora. 

În UE, Directiva privind dreptul de suită obligă statele membre să prevadă 
dreptul de suită în ceeea ce priveşte operele de artă originale. În Legea privind 
dreptul de autor şi drepturile conexe a Republicii Moldova, art. 20 stipulează 

acest drept. Prevederile articolului sînt, în general, armonizate cu Directiva, 
totuşi, acestea sînt adaptate corespunzător condiţiilor țării şi se aplică în spe- 
cial stemului de remuneraţie. 

Conform art. 20 al Legii, pentru fiecare revînzare a unei opere de artă 
originale, ulterioară primei cesionări de către autor a dreptului de proprietate, 
vînzătorul este obligat să achite autorului sau succesorilor săi o remunerație 
în cuantum de 5% din preţul de revînzare dacă acest preț constituie cel puţin 
20 de salarii minime (spre deosebire, Directiva aplică un sistem de rate com- 
plex bazat pe procentele preţului de revînzare în euro). Conform articolului 
menţionat, dreptul de suită este inalienabil pe durata întregii vieți a autorului 
şi trece exclusiv la succesorii legali sau testamentari ai autorului pentru durata 
de protecţie a dreptului de autor. 

În concordanţă cu Directiva şi conform Legii privind dreptul de autor 
şi drepturile conexe a Republicii Moldova, dreptul de suită se aplică în toate 
cazurile de revînzare a unei opere originale de artă, care îi implică, în cali- 
tate de vinzători, cumpărători sau intermediari, pe comercianții de opere de 
artă, cum sînt organizatorii de licitaţii, saloane, galerii de artă, magazine etc. 
Definiţia „operă de artă originală” este identică celei din Directivă: opere de 
artă plastică sau grafică (picturi, colaje, tablouri, desene, gravuri, tipărituri, 
litografii, sculpturi, tapiţerii, obiecte ceramice sau din sticlă şi fotografii) cu 
condiția ca acestea să fi fost realizate chiar de către artist sau să fie copii con- 
siderate opere de artă originale. Exemplarele operelor de artă, realizate în nu- 
măr limitat chiar de către artist sau cu acordul acestuia (în mod normal, astfel 
de exemplare se numerotează, se semnează sau se autorizează prin diferite me- 
tode de către artist), se consideră a fi opere de artă originale. 

Articolul 20 al Legii, în conformitate cu articolele 6(2) şi 9 ale Directi- 
vei, stipulează că dreptul de suită poate fi exercitat doar prin intermediul unei 
organizaţii de gestiune colectivă a drepturilor patrimoniale. În continuare, 
este prevăzut dreptul titularului sau organizaţiei de gestiune colectivă de a 
obține informaţii de la comercianții de opere de artă necesare pentru a asigura 
plata sumelor datorate pentru revînzare. 


vi) Dreptul la demonstrarea publică a operei 

Dreptul la demonstrarea publică a operei este un drept specific aferent drep- 
tului de reproducere deoarece se referă la prezentarea originalului sau a unei co- 
pii a operei, de regulă sub forma expunerii publice (în mod normal a picturilor, 
sculpturilor și a operelor de artă similare). Normele internaţionale și cele europe- 
ne nu prescriu obligaţia garantării acestui drept. Cu toate acestea, Legea privind 
dreptul de autor şi drepturile conexe a Republicii Moldova - similar unor legi 
naționale europene - garantează acest drept exclusiv autorilor în art. 11(1)(e). 

Drepturile patrimoniale ale autorilor în ceea ce privește realizarea copiilor și 

valorificarea originalelor și copiilor operelor lor: 

e dreptul la reproducere, 

e dreptul la distribuire și import, 

e dreptul la închiriere, 

e dreptul la împrumut, 

e dreptul de suită (droit de suite), 

e dreptul la demonstrare publică. 


cb) Drepturi de transformare 


i) Dreptul la traducere 

Dreptul la traducere este unul dintre cele mai „vechi” drepturi exclusive a 
cărui protecţie este stipulată de Convenţia de la Berna, în art. 8. Directivele UE 
nu stipulează acest drept, cu excepţia — destul de curioasă - aplicării sale în pri- 
vința programelor pentru calculator. Articolul 4(b) al Directivei privind pro- 
gramele de calculator prevede că „traducerea, adaptarea, dispunerea şi orice altă 
transformare a programului pentru calculator” sînt cuprinse de dreptul exclusiv 
al autorilor sau altor titulari de drepturi de a autoriza sau a interzice, aflate sub 
incidenţa art. 5 şi 6 ale Directivei referitoare la excepţiile actelor restricționate. 

Legea privind dreptul de autor şi drepturile conexe a Republicii Moldova 
prevede dreptul exclusiv la traducere în art. 11(1)(j). 


ii) Dreptul la adaptare 

De regulă, această expresie este utilizată cu referinţă la dreptul exclusiv 
prevăzut de art. 12 al Convenţiei de la Berna, cu extindere nu doar asupra 
adaptării în sensul original al termenului. Convenţia prevede dreptul exclusiv 
al autorilor de a autoriza „adaptările, aranjamentele şi alte transformări ale 
operelor lor”. În privinţa directivelor UE, aceleaşi prevederi se aplică referi- 
tor la dreptul la traducere, doar că numai art. 4(b), citat mai sus, al Direc- 
tivei privind programele de calculator se referă la acest drept (şi folosesc în 
această privinţă, după cum poate fi văzut mai sus, aceiaşi termeni ca în art. 12 
al Convenţiei d la Berna). 

Legea privind dreptul de autor şi drepturile conexe a Republicii Moldova 
garantează dreptul exclusiv al autorului, în art. 11(1)(k), asupra „transformării, 
adaptării, aranjamentului sau altor modificări ale operei”. Termenul „tran- 
sformare”, care nu apare în textul Convenţiei sau al Directivei, este un termen 
general mai mult sau mai puțin corespunzător termenului „alterare”. 

După cum am menţionat mai sus, acţiunile stipulate de aceste prevederi 
se referă la combinaţia dintre elemente preexistente ale operelor originale - a 
căror utilizare în adaptare etc. poate fi considerată ca reproducere - şi altele 

noi, rezultînd (dacă se respectă condiţia originalității) o operă nouă. Creaţia 
nouă este protejată ca operă derivată conform art. 2(3) al Convenţiei de la Ber- 
na şi — în concordanţă cu acesta - conform art. 7(3)(a) al Legii privind dreptul 
de autor şi drepturile conexe a Republicii Moldova. Această protecţie, conform 
prevederilor, nu va prejudicia dreptul de autor asupra operei originale. Acest 
lucru decurge din aprecierea faptului că, în cazul oricărei utilizări a adaptării, 
elementele preexistente ale operei originale sînt, de asemenea, folosite. (Aceeaşi 
este şi relația dintre opera originală şi traducerea ei.) 

Conceptul de „adaptare” este destul de extins, iar enumerarea tuturor 
transformărilor cuprinse ar fi destul de dificilă. Există cazuri tipice, ca transpu- 
nerea unui roman pentru reprezentare scenică sau - invers -— prelucrarea epică 
a unei opere dramatice, transformarea unui film într-o piesă de teatru radio- 
fonic sau realizarea unei versiuni pe benzi desenate a unei povestiri. (Merită 
atenţie faptul că adaptării cinematografice a operelor nu i se aplică art. 12, ci 
art. 14 al Convenţiei.) „Aranjamentele” se referă la diferite forme de modificare 
a operelor muzicale, ca reorchestrarea sau crearea unei noi versiuni pentru un 
instrument specific. Datorită finalului deschis, expresia „alte modificări” (sau 
„transformări”) este foarte neclară. Evident, acestea se consideră transformări 
ale operei care nu se includ în categoriile „adaptări” ori „aranjamente”, totuşi, 
sînt de aşa natură, încît, în urma lor apar opere derivate noi, de exemplu, un 
rezumat. (În această privință, se remarcă faptul că există un caz care se include 
în categoria „alte modificări”, şi anume, traducerea operei în altă limbă. Această 
acţiune cade însă sub incidenţa altui drept - dreptul la traducere.) 

Trebuie să accentuăm ceea ce am discutat anterior în legătură cu dreptul 
moral la respectarea integrității operei, anume faptul că nu orice modificare 
devine obiectul dreptului de autor. Persoanele care au fost autorizate să valo- 
rifice opera cu un scop anume au permisiunea să opereze modificări (fără a 
produce o creaţie derivată, acțiune care se subordonează autorizaţiei explicite) 
necesare în mod normal scopului propus. 


Drepturile patrimoniale ale autorilor privind transformarea operelor lor: 
e dreptul la traducere, 
e dreptul la adaptare. 


cc) Drepturi non-adiacente reproducerii 


i) Dreptul la interpretarea publică a operei 

Articolul 11(1)(i) al Convenției de la Berna prevede dreptul exclusiv al 
autorilor de a autoriza „reprezentarea şi executarea publică a operelor lor, in- 
clusiv reprezentarea şi executarea publică prin orice mijloace sau procedee”. 

Aceasta semnifică interpretarea live , reprezentarea şi executarea publică prin 
orice mijloace sau procedee (inclusiv, în special, prin mijloace de executare a 
fonogramei sau a unei înregistrări video la un echipament adecvat) în prezența 
publicului sau, cel puţin, într-un loc public. 

Convenţia nu prevede o definiţie a conceptului „public,” ca adjectiv sau 
substantiv. Se înţelege că, în calitate de adjectiv, „public” este opus adjectivului 
„privat”. Astfel că, ceea ce nu poate fi considerat „privat” este „public”. Dacă „pu- 
blic” este folosit ca substantiv, poate fi, în mod similar, considerat opusul pentru 
„cerc privat”, adică toate acele persoane care nu fac parte din cercul obişnuit al 
apropiaților utilizatorului. În general, ar trebui să se considere „publică” — și 
„îndreptată către public” - orice acţiune îndreptată către persoanele care nu fac 
parte din cercul obişnuit al unei familii şi al cunoscuţilor apropiaţi ai utiliza- 
torului. Astfel, dreptul la comunicare publică se extinde nu doar asupra inter- 
pretărilor operelor în teatru, săli de concert sau discoteci, dar şi în restaurante, 
baruri, hoteluri, în cadrul evenimentelor sportive sau altor evenimente publice, 
şi — cu referire la esența conceptului de „interpretare publică” - în oricare loc 
populat de persoanele care nu fac parte din cercul obişnuit al unei familii şi al 
cunoscuțţilor apropiaţi sau, cel puţin, care este deschis publicului. 

Conform Convenţiei de la Berna, dreptul la interpretare publică nu se ex- 
tinde asupra tuturor categoriilor de opere, ci doar asupra acelor categorii în 
privinţa cărora, la momentul ultimei revizuiri, asemenea utilizare era posibilă. 
În completarea art. 11(1)(i), (i) articolul 11ter(1)(i) prescrie autorilor de opere li- 
terare dreptul exclusiv la „recitarea în public prin orice mijloace sau procedee” 
(nu este numit drept la interpretare publică, dar este o variantă a acestuia); (ii) 
art. 14(1)(i) — dreptul exclusiv al autorilor de opere literare sau artistice de a 
autoriza, inter alia, adaptarea şi reproducerea cinematografică a acestor opere 
şi punerea în circulaţie a operelor astfel adaptate sau reproduse; și (iii) art. 
14bis(1) care prevede: „titularul dreptului de autor asupra operei cinematogra- 
fice beneficiază de aceleași drepturi ca şi autorul unei opere originale, inclusiv 
de drepturile menţionate în articolul precedent” (adică, art. 14). 

Directivele UE nu stipulează dreptul la interpretare publică (spre deosebi- 
re de alte drepturi non-adiacente reproducerii). 

Legea privind dreptul de autor şi drepturile conexe a Republicii Moldova 
stipulează dreptul exclusiv la interpretare publică în art. 11(1)(f). Acest drept 
se aplică tuturor operelor care pot fi interpretate public de către executori sau 
prin echipament adecvat pe baza înregistrărilor. 

În privinţa exerciţiului dreptului exclusiv de interpretare publică, există o 
diferenţă între aşa-numitele „opere cu drepturi nobile” şi „opere cu drepturi 
modeste”. Autorizarea interpretării publice a operelor „nobile” (ca operele au- 
diovizuale şi dramatice, spectacole de operă şi balet) - datorită valorii consi- 

derabile şi supravegherii relativ facile a utilizării lor — se acordă prin contracte 
individuale (autorizînd prezentarea filmelor în cinema, a operelor dramatice în 
teatru etc.) care în mod normal stabilesc remuneraţia pentru titularii dreptu- 
rilor sub forma cotei-părți din venitul obţinut în urma interpretărilor publice. 
Dreptul exclusiv asupra interpretării publice a operelor „modeste” (în special 
opere muzicale non-dramatice, ca operele simfonice, cîntece populare etc.) se 
exercită prin organizaţiile de gestiune colectivă în forma gestiunii colective vo- 
luntare sau — dacă se respectă condițiile- a gestiunii colective „extinse”. 


În cazul acţiunilor „publice”, al comunicărilor sau al altor forme de punere la 
dispoziţia „publicului” a operelor și obiectelor drepturilor conexe, conceptul de 
„Public“ se referă la totalitatea persoanelor în afara membrilor unei familii și a 
cunoscuților apropiaţi acesteia. 


ii) Dreptul la difuziune prin eter sau cablu 

Transmiterea prin eter este cea mai „veche” şi mai importantă formă de co- 
municare publică. Referitor la dreptul de autor, tratatele internaționale și direc- 
tivele UE nu definesc „comunicarea publică.” Totuşi, definiţia inclusă în art. 3 
al Legii privind dreptul de autor şi drepturile conexe a Republicii Moldo- 
va reflectă elementele-cheie ale conceptului - în ceea ce privește drepturile 
autorilor - în conformitate cu sensul purtat la nivel internațional: „comuni- 
care publică - transmitere prin eter, inclusiv prin satelit (teleradiodifuziune), 
prin cablu sau prin alte mijloace a imaginilor şi/sau a sunetelor operelor ori 
a obiectelor drepturilor conexe, astfel încît imaginile sau sunetele să poată fi 
percepute de persoane care nu fac parte din cercul obişnuit al unei familii şi 
al cunoscuţilor apropiaţi în locuri în care, fără actul de transmitere, ele nu 
ar putea percepe imaginile şi/sau sunetele”. Adică, diferența esenţială dintre 
interpretarea publică şi comunicarea publică constă în aceea că, dacă în cazul 
interpretării publice, opera este executată în prezența membrilor publicului 
(în teatru, săli de concert, discoteci etc.) — sau cel puţin în locuri deschise 
publicului, comunicarea publică are loc prin transmitere astfel încît imaginile 
sau sunetele să poată fi percepute de persoane care nu se află în locul de unde 
se transmite comunicarea. 

În textul anterior, s-a pus accent pe cuvintele „în ceea ce priveşte drep- 
turile autorilor” deoarece, după cum prezentăm mai jos, referitor la dreptu- 
rile interpreţilor şi producătorilor de fonograme, conceptul de „comunicare 
publică” este mai vast. Acesta acoperă prezentarea publică (executată la echi- 
pament adecvat) a fonogramelor. 

Articolul 11(1)(g) al Legii privind dreptul de autor şi drepturile conexe a 

Republicii Moldova prevede un drept exclusiv general al autorilor de a autoriza 
sau a interzice comunicarea publică, definită în art. 3 al Legii, care cuprinde 
transmiterea prin eter şi prin cablu. 

La nivel internațional, Convenţia de la Berna conţine prevederi separate 
referitoare la dreptul exclusiv de difuziune prin eter (art. 11bis(1)) în privinţa 
tuturor categoriilor de opere şi a dreptului exclusiv asupra oricărei comunicări 
publice în alte moduri, în special prin cablu, în ceea ce priveşte anumite cate- 
gorii de opere (art. 10(1)(ii): reprezentările operelor dramatice, dramatico-mu- 
zicale şi muzicale; art. 11ter(1)(ii): recitarea operelor literare; şi art. 14(1)(ii) şi 
14: opere audiovizuale). Articolul 8 al WCT a extins conceptul de comunicare 
publică, pe lingă cazurile menţionate, tuturor comunicărilor publice ale ope- 
relor, similar art. 3(1) al Directivei privind societatea informațională. Articolul 
11(1)(g) al Legii privind dreptul de autor şi drepturile conexe a Republicii Mol- 
dova este în conformitate cu aceste prevederi. 

Totodată, art. 8 al WCT şi, în conformitate cu acesta, art. 3(1) al Directivei 
privind societatea informaţională a extins dreptul exclusiv la comunicarea pu- 
blică şi asupra punerii operei la dispoziţia publicului în regim interactiv. Avînd 
în vedere diferenţa dintre acţiunile interactive şi non-interactive, articolul 11 
al legii Republicii Moldova privind dreptul de autor şi drepturile conexe sti- 
pulează expres dreptul exclusiv de punere a operei la dispoziţia publicului în 
regim interactiv (vezi mai jos). 

Normele internaționale, directivele europene şi — în conformitate cu aces- 
tea — Legea privind dreptul de autor și drepturile conexe a Republicii Moldova 
cuprind prevederi referitoare la conceptul de difuziune prin satelit şi difuziune 
prin programe codificate. 

Articolul 3(f) al Convenţiei de la Roma definește „teleradiodifuziunea” 
ca „transmiterea prin eter a sunetelor sau imaginilor şi sunetelor pentru a 
fi recepționate de public”, de unde derivă că acțiunea difuziunii are loc din 
momentul recepţiei transmisiunii de către public. Recepţia transmisiunii nu 
este prin sine parte a difuziunii. Convenţia de la Berna şi WCT nu oferă nicio 
definiție. Articolul 2(f) al WPPT - care a fost adoptat odată cu WCT de 
către aceeaşi conferință diplomatică - include aceeași definiţie pe care o dă 
Convenţia de la Roma, cu clarificarea suplimentară că transmiterea prin satelit 
se consideră de asemenea difuziune, precum şi transmiterea semnalelor codi- 
ficate în cazul în care mijloacele de decodificare sînt oferite publicului de către 
organizaţia de difuziule sau cu acordul acesteia. 

Articolul Directivei privind transmiterea prin satelit și prin cablu oferă 
aceeași prevedere referitoare la difuziunea prin satelit şi programele codifica- 
te. În plus, defineşte locul unde se consideră a avea loc difuziuea, anume, în 

locul unde, sub controlul și responsabilitatea organismului de radiodifuziune 
sau televiziune, semnalele purtătoare de programe sînt introduse într-un lanţ 
neîntrerupt de comunicare conducînd la satelit şi revenind spre pămînt. Locul 
în care se desfăşoară difuziunea este relevant pentru stabilirea ţării a cărei 
legislație urmează să se aplice şi a societăţii care poate acorda licenţă pentru 
difuziunea operelor. Legea privind dreptul de autor şi drepturile conexe a Re- 
publicii Moldova nu stabileşte locul în care se realizează transmierea prin sa- 
telit, totuși, este evident că explicaţia Directivei corespunde naturii acestui tip 
de difuziune. 

Din art. 8 al WCT, art. 3 al Directivei privind societatea informaţională şi 
art. 11(1)(g) al Legii privind dreptul de autor şi drepturile conexe a Republicii 
Moldova - care prevăd o comunicare publică generală prin eter şi prin cablu - 
derivă că acţiunile de comunicare publică prin cablu sînt obiecte ale dreptu- 
lui exclusiv de autorizare. Acestea sînt transmisiuni ale „emisiunilor prin ca- 
blu”, adică emisiuni care nu sînt pur şi simplu retransmise, ci transmise de o 
organzaţie de difuziune prin cablu. 

Cu privire la exercitarea dreptului exclusiv la difuziune prin eter şi prin 
cablu, se aplică practic aceleaşi prevederi ca în cazul dreptului exclusiv la in- 
terpretare publică, şi anume, valorificarea operelor audiovizuale, dramatice, a 
operelor muzicale „ nobile” depinde de autorizaţia individuală a titularilor de 
drepturi, în timp ce drepturile asupra operelor muzicale „modeste” se exercită 
în mod normal prin organizaţiile de gestiune colectivă. 

Vom accentua că termenul de „comunicare publică” — şi elementul „pu- 
blic” — este destul de extins. De exemplu, în 2006, Curtea Europeană de Justiţie 
(acum Curtea de Justiţie a Uniunii Europene) a adoptat o decizie” conform 
căreia transmiterea semnalelor de teledifuziune (sau radiodifuziune) în came- 
rele de hotel constituie comunicare publică. Este adevărat că oaspeţii se bucură 
de intimitate în camerele de hotel şi, separat, nu formează un public, dar acest 
lucru nu are relevanţă. Împreună, ei formează publicul, ca şi cum s-ar transmi- 
te o comunicare locuinţelor private ale persoanelor diferite ce nu fac parte din 
aceeaşi familie sau din cercul cunoscuțţilor apropiaţi. (Astfel, hotelurile au fost 
obligate la plata redevenţelor către SGAE, Societatea Autorilor Spanioli.) 


iii) Drepturile la retransmitere prin eter sau prin cablu 

Articolul 11bis(1)(ii) al Convenţiei de la Berna prevede următoarele: „Au- 
torii de opere literare şi artistice beneficiază de dreptul exclusiv de a autoriza: 
„„„(ii) orice comunicare publică fie prin cablu, fie fără cablu a operei difuzate, 
cînd această comunicare este făcută printr-un alt organism decît cel de origi- 

ne”. Criteriul decisiv este comunicarea făcută printr-un alt organism decît cel 
de origine. Astfel, autorul sau titularul dreptului de autor are dreptul să auto- 
rizeze retransmiterea prin cablu şi prin eter în mod separat de dreptul de a 
autoriza difuziunea iniţială. Textul Convenţiei nu conţine vreo prevedere care 
să justifice acceptarea teoriilor conform cărora „orice” astfel de comunicări 
înseamnă doar „anumite? comunicări, înțelegînd prin aceasta excluderea co- 
municărilor „într-o zonă directă de recepţie” ori „zonă de serviciu”. 

Sensul „retransmiterii prin eter” este destul de clar, art. 3(g) al Convenţiei 
de la Roma dă următoarea definiţie: „difuzarea simultană de către o organi- 
zaţie de difuziune prin eter a emisiunilor unei alte organizaţii de difuziune 
prin eter”. Simultaneitatea este un criteriu esenţial şi în cazul retransmiterii 
prin cablu. Criteriul următor este că emisiunea difuzată trebuie să fie retrans- 
misă în formă neschimbată. Definiţia „comunicării publice” în art. 3 al Legii 
privind dreptul de autor şi drepturile conexe a Republicii Moldova clarifică 
acelaşi lucru: „Retransmiterea prin eter (redifuzarea) sau prin cablu care nu se 
efectuează simultan cu comunicarea publică originală sau care include schim- 
bări (dublări, subtitrări, inserări de reclame) se consideră un nou act de comu- 
nicare publică prin eter sau prin cablu”. 

Diferenţa dintre difuziunea originală prin cablu şi retransmiterea prin ca- 
blu simultană şi fără schimbări este deosebit de importantă, deoarece în ca- 
zul ultimelor, Legea privind dreptul de autor şi drepturile conexe a Republicii 
Moldova - în conformitate cu Directiva privind transmiterea prin satelit şi 
prin cablu - prevede gestiunea colectivă obligatorie. După cum prezentăm mai 
jos, gestiunea colectivă obligatorie este o formă de limitare a drepturilor exclu- 
sive permisă de normele internaționale (în acest caz, art. 11bis(2) al Convenţiei 
de la Berna serveşte ca bază întrucît permite legilor naționale să determine 
condiţiile de exercitare a acestor drepturi). 

Legea privind dreptul de autor şi drepturile conexe a Republicii Moldova - 
similar legilor naționale ale unor state membre ale UE - stabileşte cotele-părți 
ale autorilor şi titularilor de drepturi conexe (vezi mai jos) din remuneraţia 
colectată pentru retransmiterea prin cablu. 


Drepturile patrimoniale ale autorilor privind punerea operelor lor la dispoziția 

publicului prin alte mijloace decît distribuirea originalelor sau a copiilor: 

e dreptul la interpretare publică, 

e dreptul la difuziune prin eter și prin cablu, 

+ dreptul la retransmitere prin eter sau prin cablu. 

Dreptul la retransmiterea emisiunilor poate fi exercitat - ca și alte drepturi 
similare ale interpreților și producătorilor de fonograme sau „videograme” - prin 
intermediul organizaţiilor de gestiune colectivă a drepturilor patrimoniale. 

cd) Dreptul la punerea operei la dispoziția publicului în regim interactiv 

Dreptul la punerea operei la dispoziţia publicului în regim interactiv a fost 
recunoscut de aşa-numitele „tratate ale internetului”, WCT (art. 8) şi WPPT 
(articolele 10 şi 14). Prevederile celor două tratate, art. 3 al Drectivei privind 
societatea informațională şi art. 3 al Legii privind dreptul de autor şi drepturile 
conexe a Republicii Moldova identifică actul de punere a operei la dispoziţia 
publicului în regim interactiv ca punere la dispoziție a unei opere sau a unui 
obiect al drepturilor conexe prin intermediul mijloacelor cu sau fără fir, inclu- 
siv prin internet ori prin alte reţele de calculatoare, astfel încît oricare dintre 
membrii publicului să poată avea acces la acestea din orice loc şi în orice mo- 
ment ales în mod individual de ei. 

Asemenea act are loc cînd o persoană încarcă online o operă sau un obiect 
al drepturilor conexe şi, în acest mod, le face accesibile pe internet. Acest tip 
de punere la dispoziţie diferă de teleradiodifuziune şi alte comunicări publice 
„tradiționale”. În cazul ultimelor, membrii publicului au doar un rol pasiv, ce 
constă în cuplarea şi decuplarea echipamentului de recepție (televizor sau ra- 
dio); ei nu au nicio influență asupra operei sau obiectului drepturilor conexe ce 
li se transmite sau asupra timpului de transmitere. În cazul punerii la dispoziţie 
în regim interactiv, ei caută pe internet şi decid să descarce o operă sau un obiect 
de drepturi conexe sau să utilizeze streaming — şi cînd anume. 

Conform art. 8 al WCT şi art. 3(1) al Directivei privind societatea 
informaţională, dreptul exclusiv al autorilor de a autoriza punerea la dispoziţia 
publicului este parte a dreptului general la comunicare publică. În acelaşi 
timp, art. 10 şi 14 ale WPPT (pentru interpreţi şi producători de fonograme) 
şi art. 3(2) al Directivei privind societatea informațională (pe lîngă interpreți 
şi producători de fonograme, organizaţiilor de difuziune şi producătorilor pri- 
melor fixări ale filmelor), prevăd separat dreptul exclusiv la punerea operelor 
la dispoziţia publicului. 

Soluţia Legii privind dreptul de autor şi drepturile conexe a Republicii Mol- 
dova este una recomandabilă întrucît aceasta stipulează separat dreptul la punere 
la dispoziţia publicului pentru autori în art. 11(1)(i), şi nu în cadrul comunicării 
publice generale. Motivul este că natura punerii la dispoziție în regim interactiv 
diferă substanţial de formele „tradiționale” ale comunicării. Ceea ce se datorează 
nu doar diferenţei dintre modurile interactiv şi non-interactiv, dar şi faptului 
că includerea operelor în sistemul digital are un impact fundamental asupra 
posibilităţii titularilor dreptului de autor de a-şi valorifica în mod normal ope- 
rele, deoarece operele lor devin accesibile şi utilizabile pentru întreaga populaţie 
a mediului digital (adică, majoritatea copleşitoare a populaţiei mondiale). Astfel, 
nu se aplică aceleaşi consideraţii posibilelor excepţii şi limitări ale acestui drept 
ca în cazul formelor „tradiționale? de comunicare. 

Dreptul exclusiv al autorilor de a autoriza (sau a interzice) punerea la dispoziţie 
a operelor lor în regim interactiv (prin fir și /sau fără fir) este dreptul lor patrimo- 
nial de bază în mediul digital. În practică, acest lucru semnifică punerea la dispo- 
ziție a operelor prin includerea lor în regim interactiv, încît membrii publicului să 
poată avea acces la acestea din orice loc și în orice moment ales de ei. 


Există un aspect mai important care justifică recunoașterea dreptului separat 
de punere la dispoziţie în mod interactiv. Anume că - spre deosebire de formele 
„tradiţionale” de comunicare publică - există diferențe importante între forme 
diferite ale acestui mod de punere la dispoziţia publicului. În cazul streaming-ului 
(cînd opera este disponibilă doar pentru vizualizare, audiere etc. fără posibilitatea 
copierii), natura acestei acțiuni - din punctul de vedere al formei de exploatare a 
operei — este într-adevăr similară actelor „tradiționale? de comunicare publică, 
precum difuziunea prin eter sau prin cablu. Pe de altă parte, dacă operele sînt 
accesibile descărcării (într-o manieră comprimată care nu implică o comunicare 
publică în timpul transmisiunii în sensul că membrii publicului ar putea să vi- 
zioneze, audieze etc. operele), această acțiune poate fi caracterizată ca distribuire 
a reproducerilor prin transmiterea copiilor. Acest lucru poate influența nu doar 
modul de exercitare a dreptului de punere la dispoziţie în mod interactiv, ci şi 
deținerea drepturilor (întrucît, de exemplu, în cazul operelor muzicale, „dreptul la 
interpretare” şi drepturile mecanice pot fi deţinute de diferiți titulari de drepturi 
şi, în anumite state, sînt gestionate de diferite organizaţii de gestiune colectivă). 


2. Drepturile conexe 


a. Observaţii introductive 

La nivel internaţional, există, în mod tradiţional, trei categorii de drep- 
turi conexe: drepturile interpreţilor, drepturile producătorilor de fonograme şi 
drepturile organizaţiilor de difuziune. Convenţia de la Roma şi Acordul TRI- 
PS stipulează toate aceste categorii de drepturi, în timp ce WPPT prevede doar 
drepturile interpreţilor şi ale producătorilor de fonograme. Cu toate acestea, 
în ceea ce priveşte drepturile interpreţilor de opere audiovizuale, aceste tratate 
îşi limitează protecţia la interpretările live. 

Directivele UE, în completarea categoriilor sus-menţionate, prevăd o a pa- 
tra categorie: drepturile producătorilor primelor fixări de film. În continuare, 
acestea extind protecţia şi asupra drepturilor interpreţilor de opere audio- 
vizuale şi organizaţiilor de difuziune prin cablu. 

Legea privind dreptul de autor şi drepturile conexe a Republicii Moldova 
este conformă cu tratatele internaţionale şi Directivele UE (totuși, utilizează 


DA 


termenul „videograme” în locul expresiei „primele fixări ale filmelor”). 

b. Drepturile interprețţilor 


ba) Drepturile morale 

Conform art. 33(1) al Legii privind dreptul de autor și drepturile conexe a 
Republicii Moldova, interpreţii au dreptul la paternitate, la nume şi la respec- 
tarea integrităţii operei, în mod similar autorilor. Acest articol corespunde art. 
5 al WPPT şi extinde întrucîtva protecţia prevăzută de acesta. 

În acelaşi timp, spre deosebire de drepturile morale ale autorilor, nu există 
prevederi referitoare la dreptul de divulgare şi de retractare (din motivul că 
există o relație mai profundă între autori şi operele lor decît între interpreţi şi 
intepretările lor). 


bb) Drepturi patrimoniale 


i) Dreptul la interpretare 

Cu privire la interpretări, interpreţii au două drepturi exclusive conform 
Legii privind dreptul de autor şi drepturile conexe a Republicii Moldova și în 
concordanţă cu art. 6 al WPPT şi art. 7(1) şi 8(1) ale Directivei privind închi- 
rierea, împrumutul şi anumite drepturi conexe: 

a) dreptul la comunicarea publică prin eter sau prin cablu a interpretării 
(art. 33(2)(e) al Legii privind dreptul de autor şi drepturile conexe a 
Republicii Moldova); şi 

b) dreptul la imprimarea interpretării (art. 32(2)(a) al Legii privind drep- 
tul de autor şi drepturile conexe a Republicii Moldova). 

De remarcat faptul că imprimării unei interpretări de operă, în ceea ce priveşte 

drepturile autorilor, nu se aplică dreptul la imprimare, ci dreptul la reproducere. 


ii) Dreptul la imprimarea interpretării unei opere 

După cum s-a menţionat mai sus, tratatele internaționale nu prevăd drep- 
turi asupra imprimării interpretărilor audiovizuale, ci doar asupra imprimă- 
rilor de sunet (fonograme). Directivele UE, totuși, îşi extind protecţia asupra 
drepturilor interpreţilor la imprimările audiovizuale ale interpretărilor lor. În 
conformitate cu acest lucru, Legea privind dreptul de autor şi drepturile cone- 
xe a Republicii Moldova stipulează următoarele drepturi exclusive: 

a) dreptul la reproducerea imprimării interpretării (art. 33(2)(b) în con- 
formitate cu art. 2 al Directivei privind societatea informaţională); 

b) dreptul la distribuirea imprimării interpretării (art. 33(2)(c) în con- 
formitate cu art. 8(1) al Directivei privind închirierea, împrumutul și 
anumite drepturi conexe); 

c) dreptul la închiriere a imprimărilor interpretării (art. 33(2)(d) în con- 
formitate cu art. 3(1) al Directivei privind închirierea, împrumutul și 
anumite drepturi conexe); 

d) dreptul la punerea la dispoziţia publică în regim interactiv (art. 
33(2)(f) în conformitate cu art. 3(2) al Directivei privind societatea 
informaţională). 

Cu referire la epuizarea dreptului la distribuire, se aplică aceleaşi prevederi 
ca şi în cazul aceluiași drept al autorilor - dreptul la distribuire expiră la pri- 
ma vînzare a exemplarelor pe teritoriul Republicii Moldova (art. 32(7) al Legii 
privind dreptul de autor şi drepturile conexe a Republicii Moldova). În cazul 
dreptului la închiriere, există o normă similară celei aplicabile dreptului la în- 
chiriere al autorilor, anume că, la transmiterea dreptului exclusiv producăto- 
rilor de către interpreţi, ultimii îşi menţin dreptul inalienabil la remuneraţie 
echitabilă spre a fi exercitat de organizaţiile de gestiune colectivă (art. 32(8) al 
Legii privind dreptul de autor şi drepturile conexe a Republicii Moldova). 


iii) Dreptul la retransmiterea prin cablu 

Spre deosebire de drepturile autorilor, tratatele internaţionale nu garan- 
tează interpreţilor dreptul la retransmiterea prin cablu. Existenţa acestui drept 
exclusiv de autorizare - rezervat gestiunii colective obligatorii - este, totuşi, 
recunoscut conform art. 8(1) şi 9(1) ale Directivei prind transmiterea prin sa- 
telit și prin cablu. 

Legea privind dreptul de autor şi drepturile conexe a Republicii Moldova - 
ca şi legile altor state membre ale UE - alătură prevederile referitoare la drep- 
tul autorilor și titularilor de obiecte ale drepturilor conexe la retransmitere în 
capitolul al II-lea cu privire la dreptul de autor (în art. 11(5) to (7)). Aceste pre- 
vederi sînt comune datorită aspectelor reglementate (gestiune colectivă, cote- 
părți ale remuneraţiei pentru diferite categorii de titulari de drepturi). 


Interpreţii au trei categorii de drepturi: 
+ drepturi morale (relativ similare drepturilor autorilor), 
e drepturi economice (patrimoniale) asupra interpretărilor neimprimate încă, 
+ drepturi economice asupra imprimărilor interpretărilor lor. 


bc) Dreptul la remunerație echitabilă 

Interpreţii şi producătorii de fonograme au dreptul la remuneraţia echi- 
tabilă unică pentru difuziunea şi comunicarea publică a interpretărilor lor 
imprimate pe fonograme şi publicate în scop comercial. Despre aceasta se va 
discuta mai jos în legătură cu drepturile producătorilor de fonograme. 

Articolul 3(1) al Directivei privind închirierea, împrumutul şi anumite 
drepturi conexe prevede interpreţilor dreptul la împrumut în privința impri- 
mărilor interpretărilor lor. Legea privind dreptul de autor şi drepturile conexe 
a Republicii Moldova nu stipulează acest drept pentru interpreţi. În pofida 

acestui fapt, Legea este conformă Directivei deoarece art. 3 al Directivei per- 
mite derogări de la această prevedere şi neaplicarea acestui drept în privința 
titularilor de drepturi conexe. 


c. Drepturile producătorilor de fonograme 


ca) Drepturi exclusive 

Articolul 34(1) al Legii privind dreptul de autor şi drepturile conexe a 
Republicii Moldova, în conformitate cu tratatele internaţionale și directivele 
europene (şi, în privinţa dreptului la adaptare, chiar peste limitele acestora), 
prevede următoarele drepturi exclusive ale producătorului de fonograme să 
permită sau să interzică: 

a) reproducerea fonogramei sale; 

b) distribuirea fonogramei; 

c) împrumutul; 

d) importul fonogramei în scopul distribuirii; 

e) dreptul la punerea fonogramei la dispoziția pubicului în regim inter- 

activ; 

f) adaptarea fonogramei. 

În privința epuizării dreptului la distribuire, se vor aplica aceleaşi preve- 
deri ca în cazul aceluiaşi drept al autorilor, anume că dreptul la distribuire se 
epuizează la prima vînzare a exemplarelor pe teritoriul Republicii Moldova 
(art. 34(3) al Legii). Derivă din prevederea epuizării teritoriale că importarea 
exemplarelor vîndute pentru prima dată, inclusiv cele distribuite cu acordul 
producătorului de fonograme, este interzisă. În asemenea cazuri intervine 
dreptul la import, pe care Legea Republicii Moldova îl enunță explicit şi în 
privința producătorilor de fonograme. 

Tratatele internaţionale, spre deosebire de autori, nu garantează produ- 
cătorilor de fonograme dreptul la retransmiterea prin cabu. Existenţa acestui 
drept exclusiv - rezervat gestiunii colective obligatorii — este, cu toate acestea, 
recunoscut pe baza prevederilor art. 8(1) şi 9(1) ale Directivei privind transmi- 
terea prin satelit şi prin cablu. 


Producătorii de fonograme au trei categorii de drepturi: 
e dreptul la reproducerea fonogramelor și punerea exemplarelor concrete 
la dispoziţia publicului, 
e dreptul la punerea fonogramelor la dispoziţia publicului în regim inter- 
activ (pentru utilzarea online - pentru descărcare sau streaming), 
+ dreptul la adaptare (transformarea fonogramei astfel încît elementele 
acesteia sînt utilizate într-o fonogramă nouă). 

După cum am menţionat mai sus, Legea privind dreptul de autor şi drep- 
turile conexe a Republicii Moldova - ca şi legile unor state membre ale UE — 
enunță prevederile referitoare la drepturile autorilor şi titularilor de drepturi 
conexe în acelaşi capitol, capitolul al II-lea privind dreptul de autor (art. 11(5) 
pînă la (7)). Prevederile sînt comune datorită aspectelor inseparabile ale re- 
glementărilor (gestiunea colectivă, distribuirea cotelor-părţi din remuneraţie 
diferitor categori de titulari de drepturi). 


cb) Dreptul la remuneraţie echitabilă 

Articolul 12 al Convenţiei de la Roma şi art. 15(1) al WPPT specifică drep- 
tul la remunerație echitabilă unică al interpreţilor şi producătorilor de fonograme 
pentru difuziunea şi comunicarea publică a fonogramelor publicate în scop co- 
mercial. De remarcat, după cum este stipulat în art. 2(g) al WPPT, că conceptul 
de „comunicare publică” este mai larg decît în cazul Convenţiei de la Berna, inclu- 
zînd faptul de a face audibile publicului sunetele sau reprezentările sunetelor fixa- 
te pe fonogramă (conform condiţiilor similare executării interpretării unei opere). 
(După cum se enunță mai sus, în contextul drepturilor autorilor, ultimele acţiuni — 
în virtutea art. 11(1)(i) al Convenţiei de la Berna - cad sub incidența dreptului ex- 
clusiv la interpretare publică. În acelaşi timp, art. 16(1)(a) al Convenţiei de la Roma 
şi art. 15(3) al WPPT permit diverse rezerve față de acest drept, care au dus la 
faptul că unele părți la aceste tratate nu recunosc acest drept. Cu toate acestea, art. 
8(2) al Directivei privind închirierea, împrumutul şi drepturile conexe stipulază 
obligativitatea aplicării acestui drept pentru statele membre ale UE. 

Legea privind dreptul de autor şi drepturile conexe a Republicii Moldova 
stipulează dreptul la remuneraţia echitabilă al interpreţilor şi producătorilor 
de fonograme în art. 37(1). Alineatul (2) al aceluaiaşi articol rezervă exercita- 
rea acestui drept gestiunii colective obligatorii (care, în cazul dreptului la re- 
muneraţie - contrar dreptului exclusiv de autorizare (sau prohibiţie) - nu este 
o limitare reală a dreptului). Alineatul (4) reglementează de asemenea cotele- 
părţi din remuneraţie ce revin interpreţilor şi producătorilor de fonograme, 
care - în absenţa unei clauze contrarii în contractul dintre reprezentanţii celor 
două categorii de beneficiari — sînt de 50%-50%. 


Producătorii de fonograme publicate în scop comercial și interpreţii ale căror 
interpretări sînt imprimate pe aceste fonograme au un drept comun aplicabil 
la remuneraţia echitabilă unică pentru difuziunea sau comunicarea publică a 
fonogramei lor (prin executarea fonogramelor în public sau în spaţii deschise 
publicului, sau prin fir). 


De reţinut că dreptul la remuneraţia echitabilă unică se aplică doar comu- 
nicărilor publice non-interactive (inclusiv difuziunea prin eter). În privinţa 

punerii fonogramelor la dispoziția publicului în regim interactiv se aplică 
dreptul exclusiv enunțat în art. 34(1)(e) al Legii privind dreptul de autor și 
drepturile conexe a Republicii Moldova. Limitarea acestui drept exclusiv - de 
importanță majoră în mediul digital — la dreptul la remuneraţie ar intra în 
conflict grav cu art. 14 al WPPT şi art. 3(2) ale Directivei privind societatea 
informaţională. 


d. Drepturile producătorilor primelor fixări ale filmelor („videograme”) 

După cum am menţionat mai sus, tratatele internaţionale nu conţin pre- 
vederi referitoare la această categorie de drepturi, lucru valabil însă pentru 
directivele UE. 

Articolul 1(2)(c) al Directivei privind închirierea, împrumutul şi anu- 
mite drepturi conexe defineşte conceptul de „film” în felul următor: „operă 
cinematografică sau audiovizuală sau o secvenţă animată de imagini, însoțită 
sau nu de sunet”. Am accentuat conjuncția „şi” din definiție pentru a atrage 
atenţia asupra faptului că termenul de „film” acoperă nu doar opere audiovi- 
zuale, ci şi secvenţe animate, care, în absenţa originalității, nu se califică drept 
opere. În consecință, producătorii unor asemenea secvențe animate beneficiază, 
de asemenea, de drepturile conexe enunțate în directive. 

Cu atît mai important este faptul că, întrucît filmul este o operă audiovizuală, 
drepturile coautorilor operei şi ale producătorului primei fixări a filmului se 
aplică paralel. De aici decurge că, la transmiterea drepturilor coautorilor către 
producător, ultimul devine titularul a două seturi de drepturi aplicabile conco- 
mitent. Acest lucru merită atenţie deoarece drepturile producătorilor primelor 
fixări ale filmelor sînt mai reduse față de cele ale coautorilor unei opere audiovi- 
zuale. În cazul în care un producător deţine un drept în ceea ce priveşte prima 
fixare a unui film (care este de asemenea o operă audiovizuală), ei pot avea — 
şi în mod frecvent au - drepturi în calitate de titular al dreptului de autor asu- 
pra operei audiovizuale. Ar apărea un conflict major cu tratatele internaţionale 
privind dreptul de autor (Convenţia de la Berna, acordul TRIPS şi WCT), dacă 
protecția s-ar aplica drepturilor conexe limitate, şi nu drepturilor ce decurg din 
calitatea de autor a producătorului. 

Legea privind dreptul de autor şi drepturile conexe a Republicii Moldova 
utilizează termenul „videograme” în loc de „primele fixări ale filmelor”. Adică, 
tot ce am expus mai sus cu privire la drepturile producătorilor primelor fixări ale 
filmelor se aplică 100% drepturilor producătorilor de „videograme” prevăzute 
de Legea privind dreptul de autor şi drepturile conexe a Republicii Moldova. 

Articolul 35(1) al Legii privind dreptul de autor şi drepturile conexe a Repu- 
blicii Moldova, în concordanţă cu Directivele UE, enumeră următoarele drep- 
turi exclusive ale producătorilor de „videograme” să permită sau să interzică: 

(a) reproducerea videogramei (în conformitate cu art. 2(1) al Directivei 

privind societatea informaţională); 

(b) distribuirea videogramei (în conformitate cu art. 9(1) al Directivei 

privind închirierea, împrumutul şi anumite drepturi conexe); 

(c) închirierea videogramei (în conformitate cu art. 2(1) al Directivei pri- 

vind închirierea, împrumutul şi anumite drepturi conexe); 

(d) punerea videogramei la dispoziția publicului în regim interactiv (în con- 

formitate cu art. 3(2) al Directivei privind societatea informaţională). 

Spre deosebire de autorii operelor audiovizuale, producătorii de videogra- 
me nu au dreptul la interpretarea publică, difuziune şi alte comunicări publice, 
nici la adaptarea videogramelor lor. 

Cu privire la dreptul la distribuire, art. 35(3) al Legii privind dreptul de 
autor şi drepturile conexe a Republicii Moldova specifică prevederea identică 
stipulată în art. 11(1)(d) referitoare la drepturile autorilor şi art. 34(3) referi- 
tor la producătorii de fonograme. În cazul acesta, Legea privind dreptul de 
autor şi drepturile conexe a Republicii Moldova nu prevede explicit dreptul la 
import pentru distribuire. Totuşi, datorită efectului teritorial al primei vînzări 
a exemplarelor, din cauzele discutate mai sus în ceea ce priveşte drepturile 
autorilor şi ale producătorilor de fonograme, dreptul la import este implicit. 

Există un element oarecum contradictoriu în acquis-ul comunitar UE care 
nu prevede dreptul producătorilor primelor fixări ale filmelor („videograme”) 
la difuziunea prin eter sau cablu a emisiunilor. Concomitent, din art. 8(1) şi 
9(1) ale Directivei privind transmiterea prin satelit şi prin cablu - directiva 
menţionată a fost adoptată după adoptarea Directivei privind închirierea, îm- 
prumutul şi anumite drepturi conexe - decurge că dreptul exclusiv la retrans- 
miterea prin cablu (rezervat gestiunii colective obligatorii) se aplică de ase- 
menea acestei categorii de drepturi conexe. (Cronologia adoptării celor două 
directive este importantă deoarece art. 9(1) al Directivei privind transmiterea 
prin satelit şi prin cablu utilizează forma de exprimare „dreptul titularilor 
dreptului de autor şi drepturilor conexe de a acorda sau a refuza autorizaţia 
unui operator de cablu” şi, în absenţa altei definiţii a „drepturilor conexe”, se 
presupune sensul drepturilor conexe prevăzute ca atare în prima dintre direc- 
tivele adoptate. Legea privind dreptul de autor şi drepturile conexe a Republi- 
cii Moldova este în conformitate cu Directiva, întrucît, în art. 11(7), determină 
cotele-părţi ale remuneraţiei pentru diferite categorii de titulari de drepturi 
printre care se menţionează şi producătorii de videograme. 

Legea Republicii Moldova, în mod similar drepturilor interpreţilor şi 
producătorilor de fonograme, nu garantează producătorilor de videograme 
dreptul la împrumut. Temeiul legal este acelaşi ca şi în cazul altor drepturi co- 

nexe - art. 3 al Directivei privind închirierea, împrumutul şi anumite drepturi 
conexe permite asemenea derogare de la dreptul la împrumut. 


Producătorii de videograme (primele fixări ale tuturor tipurilor de imagini ani- 
mate (,„filme”) au doar drepturi referitoare la reproducere și dreptul la punerea 
fonogramelor la dispoziția publicului în regim interactiv (cu o durată a protecţiei 
mai redusă decît cea a dreptului de autor). Totuși, în situaţiile în care videogra- 
mele („filmele”) - deoarece corespund criteriului originalității (caz frecvent) — sînt 
opere audiovizuale, cele două seturi de drepturi (dreptul de autor și drepturile 
conexe) se aplică în paralel. 


f. Drepturile organizaţiilor de difuziune prin eter și prin cabluri 
Articolul 13 al Convenţiei de la Roma prevede drepturi exclusive organiza- 
ţiilor de difuziune prin eter (radio, televiziune) asupra retransmiterii emisiunilor 
lor, fixarea emisiunilor lor şi reproducerea acestor fixări, precum şi asupra co- 
municării publice a emisiunilor televizate dacă aceste comunicări se desfășoară 
în locuri accesibile publicului prin plata unei taxe de intrare. Totuşi, în privința 
ultimului drept menţionat, art. 16(1)(b) al Convenţiei admite rezerva. 
Directivele UE recunosc aceste drepturi şi prevăd în completarea lor drep- 
tul exclusiv la distribuire, închiriere, împrumut (cu posibilitatea derogării), re- 
transmitere prin cablu şi punerea la dispoziţia publicului în regim interactiv. În 
plus, conform Directivei privind închirierea, împrumutul şi anumite drepturi 
conexe, prevederile referitoare la organizaţiile de difuziune prin eter se aplică 
organizaţiilor de difuziune prin cablu (adică, sistemele de transmitere prin ca- 
blu, care difuzează emisiuni originale, nu doar retransmit emisiuni difuzate). 
Articolul 36(1) al Legii privind dreptul de autor şi drepturile conexe a Repu- 
blicii Moldova, în concordanţă cu prevederile menţionate, garantează următoa- 
rele drepturi exclusive organizaţiilor de difuziune prin eter şi organizațiilor de 
difuziune prin cablu de a permite sau a interzice (cînd menţionează emisiunile, 
se referă şi la programele difuzate de organizaţiile de difuziune prin cablu): 
(a) fixarea emisiunilor lor (în conformitate cu art. 7(2) al Directivei pri- 
vind închirierea, împrumutul şi anumite drepturi conexe); 
(b) reproducerea fixărilor emisunilor lor (în conformitate cu art. 2(1) al 
Directivei privind societatea informaţională); 
(c) distribuirea fixărilor emisiunilor lor (în conformitate cu art. 9(1) al Di- 
rectivei privind închirierea, împrumutul și anumite drepturi conexe); 
(d) retransmiterea prin eter a emisiunilor lor (în conformitate cu art. 8(3) al 
Directivei privind închirierea, împrumutul și anumite drepturi conexe); 
(e) retransmiterea prin cablu a emisiunilor lor (în conformitate cu art. 8(1), 
9(1) şi 10 ale Directivei privind transmiterea prin satelit şi prin cablu); 

(f) comunicarea publică a emisiunilor lor în locuri accesibile publicului 
prin plata unei taxe de intrare (în conformitate cu art. 8(3) al Directi- 
vei privind închirierea, împrumutul şi anumite drepturi conexe); 

(g) punerea la dispoziţia publicului în regim interactiv (în conformitate 
cu art. 3(2) al Directivei privind societatea informaţională). 

În privinţa dreptului la distribuire, art. 36(3) al Legii privind dreptul de 
autor şi drepturile conexe a Republicii Moldova, stipulează prevederi identice 
drepturilor autorilor şi celorlalte categorii de drepturi conexe. În cazul de faţă, 
dreptul la import în scopul distribuirii nu este prevăzut explicit, totuși, dato- 
rită efectului teritorial al primei vînzări a exemplarelor, din motivele discutate 
mai sus în privinţa legăturii cu drepturile autorilor şi alte drepturi conexe, 
dreptul la distribuire implică şi dreptul la import. 


Drepturile organizaţiilor de difuziune prin eter și organizațiilor de difuziune prin 
cablu (dreptul la fixare, drepturile aferente reproducerii și dreptul punerii la dispo- 
ziţia publicului în regim ineractiv) se referă la semnalele purtătoare de programe 
(indiferent dacă aceste programe includ sau nu opere protejate de dreptul de au- 
tor sau drepturile conexe). În cazul în care organizaţia de difuziune prin eter deţine 
dreptul de autor asupra unei opere sau drepturi conexe asupra fonogramelor sau 
videogramelor incluse în emisiune, toate aceste drepturi se vor aplica în paralel. 


Legea privind dreptul de autor şi drepturile conexe, în mod similar ce- 
lorlalte drepturi conexe, nu garantează dreptul la împrumut organizaţiilor de 
difuziune prin eter şi prin cablu, avînd acelaşi temei legal - art. 3 al Direc- 
tivei privind închirierea, împrumutul şi anumite drepturi conexe care permite 
derogarea de la prevederea acestui drept. 

De remarcat că, în conformitate cu art. 10 al Directivei privind trans- 
miterea prin satelit şi prin cablu, dar spre deosebire de drepturile autorilor şi 
beneficiarii categoriilor de drepturi conexe, dreptul exclusiv al organizaţiilor 
de difuziune prin eter şi prin cablu la retransmisiunea emisunilor lor nu este 
subiectul gestiunii colective obligatorii. Aceste organizaţii îşi exercită acest 
drept în mod individual. 


3. Alte drepturi prevăzute de Directivele UE și 
de Legea privind dreptul de autor și drepturile conexe 
a Republicii Moldova 


a. Observaţii introductive 
Există trei categorii de drepturi care nu se consideră drepturi de autor sau 
drepturi conexe şi care, deşi nu sînt stipulate de tratatele internaționale, sînt 

prevăzute în Directivele UE şi, în conformitate cu acestea, în Legea privind 
dreptul de autor și drepturile conexe a Republicii Moldova: (i) drepturile sui 
generis ale creatorilor (producătorilor) bazelor de date; (ii) drepturile asupra 
operelor nepublicate anterior intrate în domeniul public, şi (iii) drepturile asu- 
pra publicaţiilor critice şi ştiinţifice ale operelor intrate în domeniul public. 


b. Drepturile sui generis privind bazele de date 

După cum am menţionat în capitolul al II-lea, titlul 2, articolele 40 -. 44 
ale Legii privind dreptul de autor şi drepturile conexe a Republicii Moldova 
constau dintr-o transpunere fidelă a prevederilor capitolului al III-lea din Di- 
rectiva privind bazele de date. 

Principalele elemente sînt după cum urmează (Legea privind dreptul de au- 
tor şi drepturile conexe a Republicii Moldova utilizează expresia „producători 
de baze de date” în loc de „creatori de baze de date”, ca în Directivă, fără a fi o 
diferență de substanță): 

- Producătorul unei baze de date care dovedeşte că a făcut o investiţie 
substanţială din punct de vedere calitativ şi/sau cantitativ în obține- 
rea, verificarea sau prezentarea conţinutului ei are dreptul să interzi- 
că extragerea şi/sau reutilizarea conţinutului integral sau a unei părți 
substanțiale, evaluate calitativ şi/sau cantitativ, a acelei baze de date 
(art. 40() al Legii privind dreptul de autor şi drepturile conexe a Re- 
publicii Moldova în conformitate cu art. 7(1) al Directivei). 

- În sensul drepturilor sui generis ale producătorilor de baze de date, 
(i) extragere” înseamnă transferul permanent sau temporar al conți- 
nutului integral sau al unei părți substanţiale a conținutului bazei de 
date pe un alt suport prin orice mijloace sau în orice formă; și (ii) „reu- 


DA 


tilizare” înseamnă orice mod prin care se pune la dispoziția publicului 
conținutul integral sau o parte substanțială a acestui conținut al bazei 
de date, prin distribuirea de copii, prin închiriere, prin transmitere 
on-line sau prin alte moduri de transmitere. La epuizarea dreptului de 
distribuire, se aplică acelaşi principiu al efectului teritorial (art. 40(2) 
al Legii privind dreptul de autor și drepturile conexe a Republicii Mol- 
dova în conformitate cu art. 7(2) al Directivei). 

- Drepturile sui generis se aplică indiferent de eligibilitatea bazelor de 
date pentru protecția dreptului de autor sau alte drepturi. 

- Nu este permisă extragerea şi/sau reutilizarea repetată şi sistematică 
a unor părți nesubstanţiale din conţinutul unei baze de date, însoțită 
de acte contrare unei exploatări legale a acelei baze de date sau care 
prejudiciază nejustificat interesele legitime ale producătorului bazei 
de date, ceea ce înseamnă extinderea aplicării „testului în trei pași” 

(vezi mai jos) drepturilor sui generis (Art. 40(5) al Legii privind drep- 
tul de autor şi drepturile conexe a Republicii Moldova în conformitate 
cu art. 7(5) al Directivei). 


Producătorii de baze de date au două drepturi sui generis de bază: la „extragere” 
și la „reutilizare”, care sînt similare — dar mai restrînse — decît drepturile corespunză- 
toare ale autorilor (cu durata protecţiei mai redusă decît dreptul de autor). Cu toate 
acestea, dacă bazele de date - întrucît corespund criteriului originalității (cazul cel 
mai frecvent) — sînt pasibile de protecţia dreptul de autor, cele două seturi de drep- 
turi (dreptul de autor și drepturile sui generis) se aplică în paralel. 


c. Drepturile asupra operelor nepublicate anterior intrate în domeniul 
public 

Articolul 45 al Legii privind dreptul de autor şi drepturile conexe a Re- 
publicii Moldova, în conformitate cu art. 4 al Directivei privind duratele de 
protecţie, stipulează aceste drepturi. Oricare persoană care, după expirarea 
termenului de protecţie a dreptului de autor, pentru prima dată, în mod legal, 
publică sau pune la dispoziţia publicului prin orice mod o operă nepublicată 
anterior beneficiază de o protecţie echivalentă cu cea a drepturilor patrimo- 
niale ale autorilor. Termenul de protecție a drepturilor patrimoniale este de 25 
de ani de la data la care opera a fost pentru prima dată, în mod legal, publicată 
sau pusă la dispoziţia publicului. 

Din această prevedere derivă că aceleaşi drepturi se aplică în mod identic 
dreptului de autor - totuşi, nu în cadrul dreptului de autor - dar pentru o pe- 
rioadă de protecţie mai scurtă. 


d. Drepturile asupra publicaţiilor critice şi ştiinţifice ale operelor ne- 
publicate intrate în domeniul public 

În timp ce art. 4 al Directivei privind duratele de protecție obligă statele 
membre ale UE la recunoașterea drepturilor menţionate, art. 5 al aceleiaşi Di- 
rective permite - fără a obliga - protecţia, în mod similar, a publicaţiilor cri- 
tice şi ştiinţifice ale operelor care au intrat în domeniul public. Articolul 46(1) 
al Legii privind dreptul de autor şi drepturile conexe a Republicii Moldova sti- 
pulează asemenea protecţie. Alineatul (2) al aceluiași articol din Legea privind 
dreptul de autor şi drepturile conexe a Republicii Moldova stabileşte termenul 
de protecţie pentru aceste drepturi - în conformitate cu aticolul sus-menţionat 
al Directivei — 30 de ani de la data primei publicării legale a acestor ediţii. 

4. „Domeniul public cu plată” (remuneraţia pentru 
valorificarea operelor din domeniul public şi expresiile 
de folclor) 


La expirarea termenului de protecţie, operele intră în domeniul pu- 
blic. În general, acest lucru înseamnă că astfel de opere pot fi utilizate fără 
consimțămîntul autorilor şi fără obligaţia de a plăti o remuneraţie. Există, 
totuşi, un număr de ţări în care legile naţionale aplică sistemul „domeniu pu- 
blic cu plată” în privinţa acestor opere şi/sau expresii de folclor (care, în lipsa 
originalității, nu sînt protejate de dreptul de autor). Utilizatorii acestor opere 
şi expresii de folclor trebuie să plătească o remuneraţie care se foloseşte în sco- 
puri general culturale şi/sau sociale. Aceste sisteme nu sînt acoperite de dreptul 
de autor şi drepturile conexe - ele reprezintă instituţii legale culturale şi /sau 
sociale. Întrucît se referă la operele din domeniul public şi expresiile artistice, 
iar acestea sînt similare operelor artistice şi literare în privința formei artistice, 
prevederile relevante sînt cuprinse în legile privind dreptul de autor. 

Legea privind dreptul de autor şi drepturile conexe a Republicii Moldo- 
va, în art. 47, enunţă obligaţia utilizatorilor operelor din domeniul public şi 
al expresiilor folclorice la plata remuneraţiei, în două cazuri: (i) interpretarea 
publică şi comunicarea publică a unor asemenea opere muzicale şi a expresii- 
lor folclorice muzicale, şi (ii) revînzarea unor asemenea opere originale de artă 
şi a expresiilor folclorice artistice. Remuneraţia va fi colectată de organizaţiile 
de gestiune colectivă care administrează drepturile pentru valorificarea cate- 
goriilor similare de opere. 

Articolul 47 al Legii privind dreptul de autor şi drepturile conexe a Re- 
publicii Moldova identifică, de asemenea, scopurile pentru care remuneraţia 
colectată va fi folosită, după deducerea cheltuielilor aferente gestionării drep- 
turilor: (i) suma acumulată pentru valorificarea operelor intrate în dome- 
niul public va fi folosită pentru promovarea creativității şi pentru aprecierea 
realizărilor creative remarcabile, precum şi pentru acordarea de ajutoare auto- 
rilor care, din motive de boală, vîrstă înaintată sau din alte motive similare, au 
nevoie de sprijin financiar; şi (ii) suma acumulată pentru valorificarea expre- 
siilor folclorice va fi folosită atît pentru scopurile menţionate la i), cît şi pentru 
susținerea activităţilor de cercetare şi conservare a folclorului, inclusiv pentru 
aprecierea realizărilor obţinute în domeniul respectiv şi în cel al interpretării 
expresiilor folclorice. 

CAPITOLUL IV. 
EXCEPȚII ȘI LIMITĂRI 


1. „Testul în trei paşi” 


„Testul în trei paşi” determină condiţiile de aplicabilitate a excepțiilor şi 
limitărilor dreptului de autor şi drepturilor conexe. În conformitate cu sen- 
surile obişnuite ale termenilor, „excepţie” înseamnă că un drept prevăzut de 
tratatele internaţionale, acquis-ul comunitar şi/sau legile naţionale, în cazuri 
şi condiţii specifice, nu este applicabil, adică, consimțămîntul titularilor de 
drepturi sau plata remuneraţiei nu sînt obligatorii. Spre desosebire de acest 
termen, „limitare” înseamnă că, deşi un drept este în vigoare, se limitează - se 
reduce într-un aspect anume. Limitările se aplică, de regulă, drepturilor exclu- 
sive şi constau în restringerea lor la simple drepturi la remuneraţie, prin apli- 
carea licenţelor non-voluntare (obligatorii) sau prin încredințarea exerciţiului 
acestor drepturi gestiunii colective obligatorii. 

Testul în trei paşi a fost stipulat pentru prima dată în art. 9(2) al Convenţiei 
de la Berna privind excepţiile şi limitările dreptului exclusiv ale autorilor de a 
autoriza reproducerea operelor lor. Articolul 13 al Acordului TRIPS a extins 
aplicarea acestui test tuturor drepturilor economice din domeniul dreptului 
de autor, iar art. 10 al WCT şi art. 16 al WPPT au continuat în privinţa tuturor 
drepturilor economice stipulate de aceste tratate. Articolul 5(5) al Directivei 
privind societatea informaţională subordonează, de asemenea, excepţiile şi 
limitările enunțate în primele alineate ale articolului acestui test. Aplicarea 
testului, cel puţin în ceea ce priveşte condiţiile a doua şi a treia, este prevăzută 
şi în art. 6(3) al Directivei privind programele de calculator și în art. 6(3) şi 7(5) 
ale Directivei privind bazele de date. 

Testul prevede trei condiții cumulative în sensul că, dacă prima nu este 
îndeplinită, excepția sau limitarea în cauză nu se aplică, fără a mai fi necesară 
examinarea condiţiei următoare. În mod similar, dacă a doua condiţie nu este 
satisfăcută, deşi prima este, excepţia sau limitarea nu trece testul, fără a mai 
considera a treia condiţie. 

Prima condiţie („primul pas”) cere ca aplicarea excepțiilor sau limitărilor 
să se limiteze la cazuri speciale, ceea ce semnifică două lucruri: 1. domeniul 
de aplicare al excepțiilor şi limitărilor să fie restrîns şi 2. să se aplice cazurilor 

speciale în sensul unei motivații juridico-politice temeinice (precum satisface- 
rea anumitor necesități ale învățămîntului public, accesului la informație utilă 
pentru a participa la viața socială etc). (Adjectivul „anumite” nu are relevanță 
semantică, în contextul de față este sinonom cu „unele”.) 

Condiția a doua („pasul al doilea”) prevede ca excepția sau limitarea să nu 
intre în conflict cu valorificarea normală a operelor, obiectele drepturilor co- 
nexe şi drepturile producătorilor bazelor de date. Excepțiile şi limitările nu tre- 
buie să intre în concurență economică cu exercitarea drepturilor de către titu- 
larii de drepturi sau să submineze modurile normale - actuale sau potențiale — 
de valorificare a drepturilor. 

A treia condiţie („al treilea pas”) se referă concordanța prevederilor refe- 
ritoare la excepţii şi limitări. Condiţia se consideră îndeplinită dacă interesul 
public de asigurare a protecţiei adecvate pentru dreptul de autor, drepturile 
conexe şi drepturile sui generis, pe de o parte, şi celelalte interese publice care 
servesc ca temeiuri juridico-politice pentru excepţii şi limitări, pe de altă par- 
te, sînt în echilibru. Excepţia sau limitarea se vor aplica fără a cauza un preju- 
diciu excesiv interesului legitim al titularului de drepturi. Astfel, prejudiciul 
este acceptabil, într-o anumită măsură, fără a depăşi, totuşi, limita rezonabilă 
din punctul de vedere al temeiului juridico-politic. 

Legile naţionale ale majorității copleşitoare a statelor membre ale UE 
stipulează prevederi explicite privind testul în trei paşi sau, cel puţin, cu privire 
la a doua și a treia condiţie ale testului referitor la excepţiile şi limitările permi- 
se de acquis-ul comunitar. Cu toate acestea, testul, cel puţin în privinţa condi- 
ţiilor a doua şi a treia — datorită legislaţiei și jurisprudenţei UE - prevalează în 
acele state membre ale căror legi interne nu conţin prevederi corespunzătoare. 
Prima condiţie, conform căreia excepţiile şi limitările trebuie să se limiteze la 
cazuri speciale, este apreciată ca diferită de natura condiţiilor a doua şi a treia, 
deoarece, în majoritatea statelor membre, se consideră a fi destinată legislato- 
rilor, şi nu instanțelor de judecată. Spre deosebire de prima, condiţiile a doua 
şi a treia - în special datorită dezvoltării tehnologiei şi metodelor de afaceri 
accelerate - necesită o aplicare mai dinamică, care poate fi garantată doar de 
către instanţe. 

Legea privind dreptul de autor şi drepturile conexe a Republicii Moldova 
urmăreşte tendinţa generală a legilor naționale din statele membre ale UE, 
aşadar, subordonează aplicarea tuturor excepțiilor şi limitărilor prevăzute 
condiţiilor a doua şi a treia ale testului menţionat. Prevederile relevante sînt 
stipulate în ceea ce priveşte drepturile autorilor — în art. 24, în ceea ce priveşte 
drepturile conexe - în art. 38, şi în ceea ce priveşte drepturile sui generis ale 
producătorilor bazelor de date - în art. 40(1) şi 41(2) ale Legii. 

Testul în trei pași este o condiție pentru aplicabilitatea excepțiilor și limitărilor 

la dreptul de autor și drepturile conexe. Testul pretinde 

+ ca excepţia sau limitarea să se aplice doar cazurilor speciale, 

+ ca aplicarea dată să nu intre în conflict cu valorificarea normală a operei 

sau a obiectului drepturilor conexe de către titularii de drepturi, şi 

+ să nu prejudicieze abuziv interesele legitime ale titularilor de drepturi. 

Testul se va aplica pas cu pas, astfel că, dacă o excepţie sau limitare nu satis- 
face condiţiile unui pas, aceasta nu este valabilă (pasul următor al testului nu se 
va lua în considerare). 


2. Excepţii (utilizări libere) 


Regimul dreptului de autor, în mod tradițional, creează un echilibru de- 
licat între interesele autorilor şi beneficiarilor drepturilor conexe în controlul 
şi valorificarea operelor lor, pe o parte, şi interesul concurent al societăţii în 
fluxul liber de informaţii, pe de altă parte. Astfel că limitările şi excepţiile sînt 
o parte integrantă a sistemului dreptului de autor. 

În Preambulul său, WCT a reafirmat principiul echilibrului între titularii 
de drepturi şi utilizatori, recunoscînd necesitatea de a menţine balanţa între 
drepturile autorilor şi interesul publicului larg. În plus, declaraţia de comun 
acord referitoare la art. 10 permite membrilor să extindă limitările şi excepţiile 
existente şi în privinţa mediului digital (cu condiţia satisfacerii „testului în trei 
pași”). Alineatul corespunzător din Preambulul WPPT are acelaşi efect. 

În UE, excepţiile şi limitările dreptului de autor au fost armonizate pînă în 
prezent doar în ceea ce priveşte programele de calculator. În Directiva privind 
societatea informațională, excepţiile şi limitările sînt armonizate doar în pri- 
vinţa reproducerii temporare. În alte cazuri, directivele determină doar care 
dintre excepţii şi limitări sînt permise în legile naţionale, cu condiţia testului 
în trei paşi, dar nu prevăd ca obligatorie aplicarea excepțiilor şi limitărilor. 

La nivel național, domeniul de aplicare al drepturilor, excepțiilor şi limi- 
tărilor poate fi specificat în termeni largi sau înguști. În ţările Europei conti- 
nentale, excepţiile şi limitările sînt strict definite. Pe de altă parte, în sistemul 
dreptului de autor anglo-american, drepturile patrimoniale sînt definite mai 
restrîns şi sînt limitate de pledoariile pentru utilizarea echitabilă a operelor 
(fair dealing sau fair use), care lasă instanţelor să decidă în privinţa unui nu- 
măr de utilizări neautorizate. 

În sfera determinată de tratatele internaţionale şi de Directivele UE, un stat 
poate adopta excepţii şi limitări considerate necesare şi corespunzătoare. Legea pri- 
vind dreptul de autor și drepturile conexe a Republicii Moldova, în concordanţă cu 
Directivele UE, prevede o listă închisă de excepţii şi limitări la dreptul de autor şi 

drepturile conexe. Următoarele excepţii se extind asupra utilizărilor libere permise 
de lege. „Utilizările libere” se referă la cazurile în care, în pofida unor prevederi 
generale care garantează dreptul exclusiv sau dreptul la remuneraţie, nu sînt ne- 
cesare consimțămîntul și plata remuneraţiei. Prevederile de mai jos referitoare la 
excepţiile la dreptul de autor se aplică, mutatis mutandis, drepturilor conexe. 


Excepţiile la dreptul de autor și drepturile conexe se referă la faptul că un drept 
prevăzut în Legea dreptului de autor și drepturile conexe a Republicii Moldova 
nu se aplică în cazuri speciale limitate; utilizatorii operelor și/sau obiectelor de 
drepturi conexe nu sînt obligați să obţină consimțămîntul titularului de drepturi 
sau să achite acestuia plata remuneraţiei. 


a. Reproducerea temporară a operelor 

Această excepţie permite oricărei persoane care utilizează calculatorul 
reproducerea temporară în anumite cazuri în scopul accesului la informaţie 
şi/sau pentru transferul de date din sau prin reţele de internet. Ca exemple pot 
servi copiile generate automat de calculator pentru a asigura accesul eficient, 
căutarea şi recuperarea datelor. Aceste copii temporare nu au semnificație eco- 
nomică independentă. 

Aceasta este singura excepţie obligatorie aplicabilă prevăzută de Directiva 
privind societatea informațională și care a fost implementată în Legea privind 
dreptul de autor şi drepturile conexe a Republicii Moldova (art. 25). Se permite 
reproducerea temporară a operelor dacă actele de reproducere: a) sînt tranzi- 
torii sau ocazionale; b) constituie o parte integrantă şi esenţială a unui proces 
tehnologic; c) urmăresc unicul scop de a facilita transmiterea de către un in- 
termediar în cadrul unei rețele din terțe persoane şi utilizarea licită a unei 
opere; d) nu au o semnificație economică de sine stătătoare. 


b. Utilizarea citatelor 

Autorii recunosc importanţa creaţiei în baza operelor existente şi a împru- 
muturilor de la alți autori. De exemplu, poate fi important pentru istorici, scrii- 
torii de biografii şi savanţi de a descrie realitatea operelor lor sprijinindu-se pe 
opere anterioare. Citatele pot fi folosite în scopul exprimării unei păreri sau a 
unui argument (de exemplu, pentru exprimarea opiniei politice), dar şi pentru 
divertisment. Deci, excepția care permite utilizarea liberă a citatelor este cea 
mai importantă pentru garantarea libertăţii de expresie a utilizatorului. 

Această excepţie este stipulată în art. 10(1) al Convenţiei de la Berna. Con- 
venţia defineşte pur şi simplu condiţiile generale şi tehnicile necesare aplicării 
principiului. Articolul 3(d) al Directivei privind societatea informaţională 
stipulează aceeaşi prevedere. 

Articolul 28(a) al Legii privind dreptul de autor şi drepturile conexe a Re- 
publicii Moldova enunţă că se permite fără consimțămîntul autorului sau al 
altui titular al dreptului de autor şi fără plata vreunei remuneraţii utilizarea 
unor citate de proporții reduse în cadrul unei alte opere, în scop de cercetare 
sau de critică, cu condiţia ca acestea să se refere la o operă sau la un alt obiect 
protejat care a fost deja pus, în mod legal, la dispoziţia publicului, indicîndu-se 
sursa şi numele autorului, exceptind cazurile în care acest lucru este imposi- 
bil. Folosirea citatelor este în conformitate cu practica pertinentă şi în măsura 
impusă de un scop specific. 

Legea privind dreptul de autor şi drepturile conexe a Republicii Moldo- 
va nu prevede proporţiile permise ale citatului, totuşi, citatul trebuie să fie 
„de proporţii reduse”, „ în conformitate cu practica pertinentă” şi „în măsura 
impusă de un scop specific”. La aprecierea proporţiei, trebuie să se ia în consi- 
derare atît natura operei citate, cît şi a celei în care se include citatul. Nu există 
restricții cu privire la tipurile de opere care pot fi citate; citatele pot fi luate 
din oricare categorie de opere, inclusiv opere literare, filme, înregistrări audio, 
emisiuni radio sau de televiziune etc., cu condiţia că operele citate au fost puse 
la dispoziţia publicului. Operele nepublicate se exclud. 


Volumul utilizării libere a anumitor părţi ale operei protejate într-un citat nu este 
determinat în termeni cantitativi concreți (de exemplu, aprecierea procentuală a 
citatului din opera dată). Citatele trebue să corespundă următoarelor trei condiţii: 

e să fie de proporții reduse, 

+ în conformitate cu practica pertinentă, și 

+ în măsura impusă de un scop specific (critică, recenzie, ilustrarea părerilor 
altor autori). 


c. Ilustrarea în scopuri didactice 

Pentru captarea atenţiei studenţilor şi dezvoltarea capacităţilor lor de în- 
văţare, cadrele didactice apelează la cărţi, ziare, reviste, fotografii, imagini 
video, diapozitive, înregistrări audio, emisiuni etc. Așadar, în mod frecvent, 
reproducerile operelor se utilizează în scopuri didactice. Un profesor poate, de 
asemenea, face c6pii pentru a le include în caiete de exerciţii, sarcini de lucru, 
lucrări de examinare sau documente similare. 

Articolul 10(2) al Convenţiei de la Berna prevede o excepţie specifică 
referitoare la permisiunea utilizării operelor în scopuri didactice dacă ase- 
menea utilizări sînt „justificate de scop” şi „compatibile cu practica perti- 
nentă”. Materialul ilustrativ se poate obţine din publicaţii, emisiuni, înregi- 
strări audio sau audiovizuale, cu condiţia respectării cerințelor menţionate. 
Expresia „cu titlu de ilustrare” impune o anumită limită în ceea ce priveşte 

volumul, dar nu exclude utilizarea operelor de proporţii reduse în circum- 
stanțe adecvate. 

În UE, Directiva privind societatea informaţională (art. 5(3)(a)) permite 
statelor membre „folosirea în scopul unic de ilustrare în cazul predării sau a 
cercetărilor ştiinţifice, atît timp cât sînt indicate sursele, inclusiv numele auto- 
rului, cu excepţia cazurilor în care acest lucru se dovedeşte imposibil şi în mă- 
sura justificată prin scopurile necomerciale urmărite”. Această excepţie poate 
fi aplicată în privința dreptului la reproducere şi a dreptului la comunicare 
publică. Punctul 42 al expunerii de motive în Directivă specifică: „la aplicarea 
excepţiei sau a limitării pentru scopuri necomerciale educaționale sau de cer- 
cetare ştiinţifică, inclusiv pentru învățămîntul la distanță, natura necomercia- 
lă a activităţii în discuţie ar trebui să fie determinată prin activitatea în sine. 
Structura organizaţională şi mijloacele de finanţare ale instituţiei în cauză nu 
sunt factori decisivi în această privinţă”. 

Legea privind dreptul de autor şi drepturile conexe a Republicii Moldova 
(art. 28(b)) permite fără consimțămîntul autorului sau al altui titular al drep- 
tului de autor și fără plata vreunei remuneraţii „utilizarea operelor ca material 
ilustrativ în publicaţii, emisiuni sau în imprimări audio sau video de caracter 
didactic”. Excepţia se aplică oricărei utilizări, urmînd astfel limbajul Conven- 
tiei de la Berna. Asemenea utilizare trebuie să urmărească un scop necomer- 
cial, avînd indicată sursa, inclusiv numele autorului, exceptînd cazurile în care 
acest lucru este imposibil. 


d. Utilizarea operelor de către biblioteci, arhive şi instituţii de învățămînt 

Excepţiile în favoarea bibliotecilor, arhivelor şi instituţiilor de învățămînt 
se aplică în scopul facilitării sarcinilor generale ale acestora, de a încuraja dise- 
minarea cunoştinţelor şi informaţiilor. În absenţa unei prevederi clare în tex- 
tul Convenţiei de la Berna în privinţa bibliotecilor, arhivelor şi instituţiilor de 
învățămînt, prevederea articolului 9(2) a stat la baza adoptării cîtorva excepții 
specifice în legislaţia națională. Asemenea excepţii se pot aplica acţiunilor de 
reproducere în scopul păstrării şi înlocuirii exemplarelor pierdute sau distru- 
se. Excepţiile adoptate pentru beneficiul bibliotecilor, arhivelor şi instituţiilor 
de învățămînt se aplică, de regulă, cu anumite condiţii. 

Articolul 5(2)(c) al Directivei privind societatea informaţională prevede 
o excepţie în ceea ce priveşte „acţiunile specifice” realizate de către biblioteci 
publice, instituţii educaţionale sau muzee, sau de către arhive, care nu au ca 
scop obţinerea directă sau indirectă de avantaje comerciale sau economice. 

Articolul 27(1) al Legii privind dreptul de autor şi drepturile conexe a Re- 
publicii Moldova permite, fără consimțămîntul autorului sau al altui titular al 
dreptului de autor şi fără plata remuneraţiei de autor, reproducerea reprografică 

într-un singur exemplar în măsura justificată de scopul urmărit. Se permite re- 
producerea unei opere publicate legal atunci cînd reproducerea se face de către 
biblioteci şi arhive pentru a înlocui exemplarele pierdute, distruse sau devenite 
inutilizabile. De asemenea, se permite reproducerea unor articole aparte şi a al- 
tor opere cu volum mic sau a unor extrase de proporţii reduse din opere literare 
publicate legal atunci cînd reproducerea se face de către biblioteci sau arhive pen- 
tru necesitățile persoanelor fizice, care utilizează exemplarele astfel reproduse în 
scopuri private de studiu sau cercetare. Instituţiilor de învățămînt, de asemenea, 
li se permite reproducerea unor articole aparte şi a altor opere cu volum mic sau 
a unor extrase de proporții reduse în scopuri de studiu sau cercetare. Utilizările 
menționate nu urmăresc obţinerea unui avantaj economic sau comercial. 

Articolul 28(p) al Legii privind dreptul de autor şi drepturile conexe a Re- 
publicii Moldova, în conformitate cu art. 5(3)(n) al Directivei privind socie- 
tatea informațională, permite utilizarea, prin comunicare sau prin punerea la 
dispoziția publicului în regim interactiv, în scop privat de studiu sau de cer- 
cetare de către persoanele fizice, prin intermediul unor echipamente speciale 
din localurile bibliotecilor, arhivelor şi instituţiilor de învățămînt, a operelor 
şi a altor obiecte protejate aflate în colecţiile lor. Astfel, utilizarea este limitată 
la sediul beneficiarului, de exemplu, vizitatorii unei biblioteci vor putea accesa 
stocul bibliotecii la sediul acesteia pentru necesitatea personală de cercetare 
prin terminale speciale, dacă operele respective nu fac obiectul achiziţionării 
sau al licenţierii. 


Excepţia prevăzută de articolul 28(p) al Legii - în conformitate cu prevederile 
relevante ale Directivei UE privind societatea informaţională - permite utilizarea 
interactivă gratuită a operelor și obiectelor de drepturi conexe din colecţiile bib- 
liotecilor, ahivelor și instituţilor de învățămînt în scopuri personale non-comerci- 
ale sau de cercetare, prin echipamente speciale, la sediul insituţiilor respective. 


e. Utilizarea operelor în scopuri de informare 

În timp ce dreptul de autor garantează titularilor monopol limitat asupra 
utilizărilor operelor lor, libertatea de expresie (care include libertatea de a pri- 
mi informaţii) este garantată de Declaraţia universală a drepturilor omului. 
Deci, anumite excepţii sînt justificate pentru garantarea acestei libertăți. 

Prevederea referitoare la utilizarea operelor în scopuri de informare este cu- 
prinsă în art. 10bis al Convenţiei de la Berna. Excepţia este rezervată utilizării anu- 
mitor tipuri de opere - articole publicate în ziare sau periodice pe teme de actualita- 
te economice, politice sau religioase — şi a emisiunilor de același caracter. Articolul 
5(3)(0) al Directivei privind societatea informaţională extinde această excepție la 

punerea la dispoziţie a operelor în regim interactiv. Excepţia se poate aplica doar în 
cazurile în care asemenea utilizări nu sunt în mod expres rezervate. 

Legea privind dreptul de autor şi drepturile conexe a Republicii Moldova (art. 
28(c)), în conformitate cu prevederile de mai sus, enunţă că se permite reprodu- 
cerea şi distribuirea în presă, comunicarea publică sau punerea la dispoziţia pu- 
blicului în regim interactiv a articolelor publicate legal cu privire la subiectele de 
actualitate economică, politică ori religioasă sau a unor opere radiodifuzate ori 
televizate, sau a altor obiecte protejate de acelaşi caracter ori aduse la cunoştinţa 
publică în regim interactiv în cazurile în care astfel de utilizări nu sînt interzise 
în mod expres şi dacă se indică sursa şi numele autorului. 


f. Utilizarea operelor pentru relatarea ştirilor 

Se permite fără consimțămîntul autorului sau al altui titular al dreptului 
de autor şi fără plata vreunei remuneraţii utilizarea operelor sau a altor obiecte 
protejate pentru relatarea evenimentelor curente, în măsura justificată de sco- 
pul de informare şi cu condiţia să fie indicate sursa şi numele autorului, excep- 
tînd cazurile în care acest lucru este imposibil (art. 10bis(2) al Convenţiei de la 
Berna, art. 5(3)(c) al Directivei privind societatea informaţională şi art. 28(d) 
al Legii privind dreptul de autor şi drepturile conexe a Republicii Moldova). 
Această prevedere facilitează posibilitatea sectoarelor de ştiri şi a mediei să-şi 
îndeplinească funcţia de informare, de exemplu, permite utiizarea unei opere 
în programele evenimentelor actuale. 


g. Utilizarea discursurilor politice, a prelegerilor publice și lucrărilor 
similare 

Articolul 2bis(2) al Convenţiei de la Berna permite legislatorilor naţionali 
să identifice condiţiile în care prelegerile, alocuţiunile şi alte lucrări simi- 
lare, pronunţate în public, vor putea fi reproduse prin presă, radiodifuzate, 
transmise prin fir publicului sau vor putea forma obiectul comunicărilor 
publice în cazul cînd o astfel de folosire este justificată de scopul de infor- 
mare urmărit. Articolul 5(3)(f) al Directivei privind societatea informațională 
conţine o prevedere similară. 

Legea privind dreptul de autor şi drepturile conexe a Republicii Moldova 
permite utilizarea discursurilor publice şi a extraselor din prelegerile publice, 
opere sau din alte obiecte protejate de caracter similar, în măsura justificată 
de scopul de informare şi cu condiţia să fie indicate sursa şi numele autorului, 
exceptînd cazurile în care acest lucru este imposibil (art. 28(e)). 


h. Utilizarea operelor în scopul securităţii publice sau al procedurilor 
oficiale 

Se permite utilizarea operelor în scopul securităţii publice sau pentru a asigu- 
ra derularea şi reflectarea adecvată a procedurilor parlamentare, administrative 

sau judiciare (art. 5(3)(i) al Directivei privind societatea informaţională şi art. 
28(f) al Legii privind dreptul de autor şi drepturile conexe a Republicii Moldova). 


i. Imprimări temporare ale operelor realizate de organizaţiile de 
difuziune 

Imprimare temporară înseamnă fixarea unei opere de către organizația de 
difuziune, pentru o perioadă limitată de timp, pentru transmiterea ulterioară 
de către aceeaşi organizaţie. 

Statele parte la Convenţia de la Berna permit imprimările temporare, cu 
condiția că acestea sînt realizate la propriile instalaţii ale organizaţiei de di- 
fuziune și că sînt utilizate pentru propriile emisiuni şi vor fi păstrate în arhi- 
vele oficiale după o perioadă de timp relativ scurtă doar dacă au o valoare cu 
caracter specific documentar. Articolul 5(2)(d) al Directivei privind societatea 
informaţională include aceeaşi prevedere. 

Legea privind dreptul de autor şi drepturile conexe a Republicii Moldova 
(art. 28(g)) stipulează, de asemenea, că se permite imprimarea operelor pentru 
utilizare temporară, realizată de organizaţiile de difuziune la propriile insta- 
laţii şi pentru propriile emisiuni. Asemenea imprimări vor fi şterse şi distruse 
după şase luni, în afară de cele care au valoare documentară excepțională, ur- 
mind a fi păstrate în arhiva de stat. La aplicarea acestei excepții, prin instalaţile 
proprii ale organizaţiilor de difuziune se înţelege şi instalațiile persoanei care 
acționează în numele şi sub responsabilitatea organizaţiilor de difuziune. 


j. Utilizarea operelor în beneficiul persoanelor cu dizabilități 

Convenţiile internaţionale nu tratează problema excepțiilor pentru persoa- 
nele cu dizabilități. Cu toate acestea, multe legi privind dreptul de autor conţin 
aceste excepţii. Punctul 43 din expunerea de motive în Directiva privind so- 
cietatea informaţională enunţă importanţa adoptării de către statele membre a 
tuturor măsurilor necesare pentru facilitarea accesului la opere al persoanelor 
cu handicap care constituie un obstacol pentru utilizarea lucrărilor în sine şi 
să acorde o atenţie deosebită formatelor accesibile. Articolul 5(3)(b) al Directi- 
vei permite statelor membre introducerea unei excepţii referitoare la utilizări, 
în folosul persoanelor cu handicap, care sînt în mod direct legate de handicap, 
de natură necomercială, în măsura impusă de handicapul specific. 

Legea privind dreptul de autor şi drepturile conexe a Republicii Moldova 
(art. 28(h)) a implementat verbatim prevederea Directivei. De exemplu, se per- 
mite unei biblioteci publice să convertească o operă în text imprimat cu litere 
mari sau limbaj Braille pentru utilizatorii bibliotecilor cu deficienţe vizuale 
sau să copieze o operă pentru a facilita unui student dislexic accesul la operă 
prin programe de convertire a textului scris în text „vorbit” . 

k. Utilizarea operelor în timpul ceremoniilor religioase și oficiale 

Altă excepţie, prevăzută în Legea privind dreptul de autor şi drepturile co- 
nexe a Republicii Moldova (art. 28(j), în conformitate cu art. 5(3)(g) al Direc- 
tivei privind societatea informaţională), permite utilizarea operelor pe parcur- 
sul ceremoniilor religioase şi oficiale organizate de către o autoritate publică. 


|. Utilizarea operelor amplasate permanent în locuri publice 

Legea privind dreptul de autor şi drepturile conexe a Republicii Moldova 
(art. 28(k), în conformitate cu art. 5(3)(h) al Directivei privind societatea in- 
formaţională), permite utilizarea operelor, cum ar fi cele de arhitectură sau 
sculptură amplasate permanent în locuri publice, fără consimțământul auto- 
rului sau altui titular de drepturi şi fără plata remuneraţiei. De regulă, aseme- 
nea opere sînt reproduse în fotografii sau filme. 


m. Utilizarea operelor în scop de reclamă a expozițiilor publice sau a 
vînzărilor de opere 

Instituţiile deschise publicului, precum sînt bibliotecile, muzeele, ar- 
hivele şi galeriile, au nevoie de a-și expune obiectele de colecţie în scopul 
promovării serviciilor. Legea privind dreptul de autor şi drepturile conexe 
a Republicii Moldova (art. 28(1), în conformitate cu art. 5(3)(j) al Directivei 
privind societatea informaţională), stipulează că este permisă utilizarea ope- 
relor în scop de reclamă a expozițiilor publice sau a vînzărilor de opere de 
artă, în măsura necesară pentru promovarea evenimentului, excluzind orice 
alte scopuri comerciale. 


n. Utilizarea operelor cu scopul de a caricaturiza sau a parodia 

Facilitarea creaţiei de parodii reprezintă una dintre valorile societăţii deoa- 
rece acestea constituie un vehicul artistic important prin care artiştii își exercită 
libertatea expresiei. Caricatura şi parodia sînt considerate părți ale culturii 
populare şi se folosesc pentru divertisment, opere artistice şi viziuni politice. 
Convenţia de la Berna nu face o referire specifică la parodii, dar reproducerea 
în scopul parodiei este stipulată în art. 9(2) al Convenţiei. Articolul 5(3)(k) al 
Directivei privind societatea informaţională prevede această excepţie. 

Legea privind dreptul de autor şi drepturile conexe a Republicii Moldo- 
va permite, fără consimțămâîntul autorului sau al altui titular al dreptului de 
autor şi fără plata vreunei remuneraţii, utilizarea operelor cu scopul de a ca- 
ricaturiza sau a parodia (art. 28(m)). De exemplu, un cîntec cunoscut poate fi 
folosit cu un text parodic pentru a exprima viziunea politică. 

Instanţele de judecată îşi rezervă o marjă de apreciere în evaluarea dacă 
o lucrare constituie parodie sau caricatură, dar, în principiu, toate formele 
umoristice ar trebui să fie acceptate. Volumul împrumutului nu are relevanță, 

oricum, parodia sau caricatura trebuie să difere suficient pentru a evita con- 
curența cu opera originală. 


Excepţia - utilizarea liberă - în scopul parodiei este relevantă în special din 
punctul de vedere al anumitor utilizări transformative în mediul digital interac- 
tiv. Pentru încărcarea pe reţeaua de internet a variantei modificate a unei opere 
protejate (astfel încît creatorul operei derivate să beneficieze de asemenea de 
protecţie) se vor îndeplini anumite condiţii, în special, 

+ noua creație trebuie să includă noi contribuţii artistice, 

+ astfel de contribuții trebuie să aibă elemente de umor (indiferent dacă 
exprimă sentimente amicale sau critice (chiar și un sentiment puternic)), şi 

+ diferența dintre cele două trebuie să fie destul de mare ca să evite conflictul 
cu exploatarea normală a operei originale- obiect al parodiei. 


o. Utilizarea operelor în legătură cu demonstrarea sau reparația unui 
echipament 

Legea privind dreptul de autor şi drepturile conexe a Republicii Moldova (art. 
28(n), în conformitate cu art.5(3)(]) al Directivei privind societatea informaţională), 
permite fără consimțământul autorului sau al altui titular al dreptului de autor şi 
fără plata vreunei remuneraţii utilizarea operelor în legătură cu demonstrarea sau 
reparația unui echipament. Această excepţie se referă la necesităţile operatorilor co- 
merciali din sfera vînzărilor sau reparaţiei televizoarelor, radiourilor, calculatoarelor 
sau altui tip de echipament. De exemplu, în magazinele specializate, se obişnuieşte 
prezentarea echipamentelor de televiziune care difuzează emisiuni diferite. Astfel 
de utilizare a operelor se practică în mod obișnuit şi are un rol secundar. 


p. Utilizarea unei opere în scop de reconstrucţie a imobilului respectiv 

Se permite fără consimțămîntul autorului sau al altui titular al dreptului 
de autor şi fără plata vreunei remuneraţii utilizarea unei opere artistice sub 
forma unei machete sau a unui desen ori plan al unui imobil în scop de recon- 
strucție a imobilului respectiv (art. 28(0) al Legii privind dreptul de autor şi 
drepturile conexe a Republicii Moldova, în conformitate cu art. 5(3)(m) al Di- 
rectivei privind societatea informațională). Acest mod de utilizare este aferent 
dreptului de reproducere. 


3. Limitări 
a. Limitările dreptului exclusiv la dreptul la remuneraţie 


Limitările aplicate dreptului exclusiv se referă la faptul că autorul sau titularul 
de drepturi deţin în continuare drepturile în cazurile specific limitate, dar fără a 

beneficia de natura exclusivă a drepturilor respective. Există două categorii prin- 
cipale de limitări: 

+ care limitează un drept la simpla exercitare a dreptului de remuneraţie 
(utilizatorii nefiind obligați să obţină acordul prealabil al titularilor de 
drepturi), 

e care încredințează exercitarea dreptului gestiunii colective obligatorii 
(drepturile sînt exercitate de organizaţia de gestiune colectivă în condiții- 
le prevăzute și pentru tarifele stabilite în mod colectiv). 


i) Dreptul la remuneraţie pentru copia privată 

Excepţiilor şi limitărilor pentru copia privată li se aplică testul în trei 
paşi — prevăzut iniţial în art. 9(2) al Convenţiei de la Berna doar în privința 
excepțiilor şi limitărilor aplicate dreptului exclusiv al autorilor şi altor titulari 
de drepturi de a autoriza reproducerea operelor lor (în continuare aplicarea lor 
este extinsă, conform acordului TRIPS, WCT, WPPT şi art. 5(5) al Directivei 
privind societatea informaţională, şi altor drepturi ale autorilor sau titulari- 
lor de drepturi conexe). Reproducerile private reprezintă o categorie atît de 
vastă, încît aplicarea excepțiilor şi limitărilor acestor reproduceri cu privire 
la opere şi obiecte ale drepturilor conexe în absenţa condiţiilor specifice nu ar 
corespunde primei condiţii a testului, conform căreia excepţiile şi limitările se 
aplică anumitor cazuri speciale. 

Obligaţia testului identifică inaplicabilitatea unei excepţii sau limitări a 
dreptului de reproducere în scopuri private dacă acestea intră în conflict cu 
exploatarea normală a operelor sau obiectelor de drepturi conexe. Din acest mo- 
tiv, art. 26(2) al Legii privind dreptul de autor şi drepturile conexe a Republicii 
Moldova, destul de just, exclude aplicarea excepțiilor şi limitărilor (menţinînd 
astfel dreptul exclusiv de a autoriza) în privinţa reproducerii private a: 

a) operelor de arhitectură în formă de clădire sau de construcţie similară; 

b) bazelor de date electronice protejate de dreptul de autor; 

c) programelor pentru calculator, cu excepţia cazurilor prevăzute la art. 
29 al Legii (vezi mai jos); 

d) cărţilor integrale, partiturilor sau a originalului unei opere de artă 
plastică; 

e) operelor audiovizuale în timpul interpretării ei publice (așa-numita 
„camcording” (filmare) în cinematografe, sursă majoră a pirateriei 
audiovizuale); 

f) oricărei opere în baza unui exemplar sau dintr-o sursă (de exemplu, 
website) despre care persoana care reproduce opera cunoaşte sau, în 
virtutea unor circumstanţe concrete, are motive rezonabile să cunoască 
faptul că sînt ilicite. 

În alte cazuri - anume în cele prevăzute de art. 5(2)(b) al Directivei privind 
societatea informaţională —, deși Legea privind dreptul de autor şi drepturile co- 
nexe a Republicii Moldova menţine aplicarea dreptului la reproducere, limitează 
acest drept la exercitarea dreptului elementar la remuneraţie. Articolul 5(2)(b) al 
Directivei privind societatea informațională enunţă că statele membre pot permi- 
te copia realizată de o persoană fizică pentru scopuri private cu condiţiile că (i) 
această copie nu are scopuri direct sau indirect comerciale; (ii) titularii de drep- 
turi primesc o compensație justă (înțeleasă ca remuneraţie echitabilă, cel puţin, 
pentru a reduce prejudiciul potenţial într-o măsură rezonabilă); (iii) ţinîndu-se 
cont de aplicarea sau neaplicarea măsurilor tehnologice (vezi Capitolul VII) (din 
moment ce asemenea măsuri pot preveni copia privată în anumite cazuri). 


Nu există un drept general la copia privată a unei opere sau a unui obiect al 
drepturilor conexe. Excepţiile și limitările dreptului exclusiv sînt condiționate de 
testul în trei paşi. În cazurile în care excepția sau limitarea depășesc sfera cazului 
special limitat sau intră în conflict cu exploatarea normală a operelor sau obiec- 
telor de drepturi conexe, dreptul exclusiv va prevala. Dacă reproducerea privată 
de proporţii masive aduce atingere intereselor legitime ale titularilor de drepturi, 
se va aplica cel puţin dreptul la remuneraţie pentru a acoperi sau a reduce preju- 
diciul într-o măsură rezonabilă. 


Prevederile care limitează dreptul exclusiv la reproducere, în conformitate 
cu art. 5(2)(b) al Directivei, la exercitarea dreptului elementar la remuneraţie 
sînt stipulate în art. 26(1) şi (3) pînă la (12) al Legii privind dreptul de autor şi 
drepturile conexe a Republicii Moldova: 

- Reproducerea unei opere publicate legal se permite fără consimțămâîn- 
tul autorului sau al altui titular al dreptului de autor, dar cu plata unei 
remunerații compensatorii, atunci cînd reproducerea este făcută de o 
persoană fizică exclusiv pentru uz personal şi dacă nu urmăreşte obți- 
nerea vreunui avantaj comercial direct sau indirect. Dreptul la remu- 
neraţie compensatorie poate fi exercitat exclusiv prin intermediul unei 
organizaţii de gestiune colectivă a drepturilor patrimoniale (alineatul 
(1)). În virtutea art. 38 al Legii, aceste prevederi, precum şi celelalte 
dispoziţii ale articolului, se aplică de asemenea drepturilor conexe. 

-  Remuneraţia compensatorie menţionată se achită de către persoanele 
fizice şi juridice care produc sau importă orice echipament (audio, 
videomagnetofoane, drivere pentru discuri etc.) şi suporturi materiale 
(suporturi pentru imprimarea sonoră şi/sau video, casete, discuri 
laser, compact-discuri etc.), care pot fi utilizate pentru efectuarea 
unor atare reproduceri (alineatul (3)). 

Nu se achită remunerație compensatorie în privinţa echipamentului 
şi a suporturilor materiale destinate imprimărilor dacă acestea: i) sînt 
obiecte de export; ii) au menire profesională şi nu pot fi folosite în con- 
diţii casnice; iii) sînt importate de o persoană fizică exclusiv pentru uz 
personal (alineatul (4)). 

Remunerația compensatorie se achită de către producătorii şi impor- 
tatorii echipamentului şi suporturilor materiale destinate imprimă- 
rilor pînă la punerea echipamentului sau suporturilor în circulație 
(adică, pînă a le include în rețeaua de distribuire, imediat după pro- 
ducerea sau importul acestora). Remuneraţia se stabileşte atît pentru 
compensarea autorilor şi a altor titulari ai dreptului de autor ale căror 
opere pot fi reproduse în modul menţionat la alin.(1), cît şi pentru 
compensarea interpreţilor şi producătorilor de opere audiovizuale, vi- 
deograme şi fonograme, ale căror interpretări, opere audiovizuale, vi- 
deograme şi fonograme, la rîndul lor, pot fi reproduse în mod similar; 
compensarea se determină ţinîndu-se cont de faptul dacă titularii de 
drepturi asupra operelor audiovizuale, videogramelor sau fonograme- 
lor au aplicat sau nu mijloace tehnologice (alineatul (5)). 


Aplicarea sau neaplicarea măsurilor tehnologice inluențează stabilirea cu- 


antumului remuneraţiei, deoarece, în cazul aplicării măsurilor tehnologice, pe 


baza cărora titularii de drepturi îşi exercită dreptul la reproducere şi primesc 


compensare, aplicarea paralelă a sistemului şi dreptul la reproducere stipulat 


de acest articol pot duce la remuneraţia dublă. 


Pentru determinarea cuantumului remuneraţiei şi stabilirea altor clauze, 


precum şi pentru soluţionarea unor eventuale litigii între organizaţiile de ges- 


tiune colectivă, pe de o parte, și reprezentanţii persoanelor fizice sau juridice 


obligate la achitarea remuneraţiei, pe de altă parte, se vor aplica prevederile 


art. 50 al Legii. 


Părţile obligate să plătească remuneraţia (producătorii şi importatorii), 
la punerea în circulaţie a echipamentului și a suporturilor vor informa 
organizaţia de gestiune colectivă a drepturilor patrimoniale despre pla- 
ta remunerației compensatorii şi vor pune la dispoziţia acesteia docu- 
mentele necesare care indică numărul de unități de echipamente şi/sau 
de suporturi produse ori importate. De asemenea, aceştia vor transmite 
distribuitorilor, care pun sau prin intermediul cărora sînt puse în cir- 
culație echipamentul, documentele ce confirmă achitarea remunera- 
tiei compensatorii către organizația de gestiune colectivă a drepturilor 
patrimoniale (art. 26, alineatul (7)). Respectarea acestor obligații este 
indispensabilă funcționării sistemului de remuneraţie, în special din 
punctul de vedere al monitorizării achitării remuneraţiei de către orga- 

nizaţia de gestiune colectivă în conformitate cu alineatul (8) al aceluiași 
articol (vezi mai jos). Producătorii şi importatorii nu pot apela la „se- 
cretul comercial” sau „confidenţialitate” pentru a evita aceste obligaţii 
juridice (singurul lucru pe care îl pot pretinde este ca organizația de 
gestiune colectivă să utilizeze documentele şi informaţia oferită de ei 
exclusiv în scopul administrării sistemului de remuneraţie). 

-  Remuneraţia compensatorie se acumulează, pentru toate categoriile de 
titulari de drepturi de autor şi de drepturi conexe, de către organizaţia 
de gestiune colectivă a drepturilor patrimoniale care este învestită de 
către AGEPI cu aceste împuterniciri. În cazul în care acordul dintre 
reprezentanţii diferitelor categorii de titulari de drepturi nu prevede 
altfel, se repartizează, după deducerea cheltuielilor efective aferente 
gestionării drepturilor, în modul următor: i) referitor la reproducerea 
operelor audiovizuale sau a videogramelor: autorilor - 40%, interpre- 
ţilor - 30%, producătorilor acestora - 30%; şi ii) referitor la reprodu- 
cerea fonogramelor: autorilor - 50%, interpreţilor - 25%, producăto- 
rilor de fonograme - 25% (alineatul (10)). 

- Organizația de gestiune colectivă a drepturilor patrimoniale, după de- 
ducerea cheltuielilor efective aferente gestionării drepturilor, va trans- 
mite cotele corespunzătoare de remuneraţie, prevăzute la alin. (10)), 
datorate titularilor categoriilor de drepturi pe care nu îi reprezintă, 
către organizaţiile de gestiune colectivă a drepturilor patrimoniale sau 
către alte organizaţii care îi reprezintă pe titularii de drepturi în cauză 
(alineatul (11)). Remunerația compensatorie se repartizează între autori 
şi alţi titulari ai dreptului de autor, interpreţi, producători ai operelor 
audiovizuale, videogramelor şi ai fonogramelor, despre ale căror opere, 
interpretări, videograme şi fonograme se poate presupune că au fost re- 
produse în modul prevăzut la alin. (1) al articolului (alineatul 12). 


ii) Dreptul la remuneraţie pentru reproducerea reprografică 

Articolul 27(1) al Legii privind dreptul de autor şi drepturile conexe a Re- 
publicii Moldova - în conformitate cu tratatele internaţionale şi aquis-ul comu- 
nitar — stipulează excepţii de la aplicarea dreptului la reproducere în anumi- 
te cazuri (vezi titlul 2 al acestui capitol cu privire la excepţii (utilizări libere)). 
Conform definiţiei date de art. 3 al Legii, „reproducere reprografică” înseamnă 
reproducerea în facsimil (copie exactă) a originalului operei scrise sau grafice, 
în dimensiune naturală, mărită sau micșorată, prin intermediul fotocopierii ori 
prin oricare alte mijloace tehnice similare, altele decît cele de editare. Se spe- 
cifică faptul că reproducerea reprografică nu include fixarea operei în formă 
electronică (inclusiv digitală), optică sau în oricare altă formă mecanolizibilă. 

În alte cazuri decît cele menţionate în alineatul (1), art. 27 reglementea- 
ză un sistem de remuneraţii compensatorii pentru reproducerea reprografi- 
că. Aceste prevederi sînt conforme art. 5(2)(a) al Directivei privind societatea 
informaţională, potrivit căruia astfel de limitare, prin care dreptul exclusiv 
de reproducere este restrîns la dreptul la remuneraţie, se permite cu condiţia 
testului în trei pași (vezi mai sus). Sistemul este similar reglementărilor din 
articolele precedente ale Legii referitoare la remuneraţia pentru copia privată. 
Aspectele principale ale prevederilor art. 27(2) - (11) sînt următoarele: 

-  Înaltecazuri decît cele menţionatelaalin. (1) ale articolului se permite, 

cu plata unei remuneraţii compensatorii, reproducerea reprografică 
a unei opere, exceptînd cărțile în întregime şi partiturile. Dreptul la 
remunerație compensatorie poate fi exercitat doar prin intermediul 
unei organizaţii de gestiune colectivă a drepturilor patrimoniale 
(alineatul (2)). 

-  Remuneraţia compensatorie se achită de către: i) persoanele fizice sau 
juridice care produc sau importă echipamentul (copiatoare, scannere 
etc.) utilizat pentru reproducerea reprografică (redevenţe aferente pro- 
ducerii/importului de echipament); ii) persoanele fizice sau juridice 
care utilizează echipamentul de reproducere reprografică în locuri pu- 
blice (redevenţele aferente utilizării echipamentului) (alineatul (3)). 

- Cu privire la plata şi colectarea redevenţelor aferente producerii/im- 
portării echipamentului, obligaţiile şi responsabilitatea producători- 
lor, importatorilor şi distribuitorilor de echipament, stabilirea tari- 
felor, dreptul la informare şi obligaţiile le organizaţiilor de gestiune 
colectivă, se aplică, mutatis mutandis, prevederi similare celor stipu- 
late în art. 26(4), (5)(a) şi (b), şi (6) - (8) privind dreptul la remuneraţie 
pentru copia privată (cu diferenţa că art. 26 se referă la titularii drep- 
turilor conexe, iar art. 27 la editori (alineatul (4)). 

- În cazul în care acordul dintre reprezentanţii autorilor şi editurilor nu 
prevede altfel, remuneraţia compensatorie acumulată de organizația 
de gestiune colectivă, după deducerea cheltuielilor efective aferente 
gestionării drepturilor, se repartizează în cote egale - 50%-50% - 
autorilor despre ale căror opere şi editurilor despre ale căror publicaţii 
se poate presupune că au fost reproduse (alineatul (11)). 


b. Gestiunea colectivă obligatorie 

Altă formă de limitare a drepturilor exclusive patrimoniale se referă la cazu- 
rile în care acestea pot fi exercitate doar prin intermediul organizației de gestiu- 
ne colectivă. Această formă de limitare este discutată la titlul 4 al capitolului VI 
despre gestiunea colectivă a dreptului de autor și drepturilor conexe, mai jos. 

4. Utilizarea programenlor pentru calculator și a baze- 
lor de date 


a. Utilizarea programelor pentru calculator 

Legea privind dreptul de autor şi drepturile conexe a Republicii Moldova 
(art. 29(1), în conformitate cu art. 5 al Directivei privind programele de calcu- 
lator, prevede că, în absenţa clauzelor contractuale exprese, achizitorul legal al 
unui program de calculator sau al unei baze de date nu trebuie să obţină con- 
simțămîntul autorului sau al altui titular al dreptului de autor pentru a le utili- 
za în conformitate cu destinaţia acestora, inclusiv pentru a corecta erorile. 

Cu privire la alte utilizări permise ale programelor de calculator, se 
stipulează clar că realizarea, în măsura în care aceasta este necesară pentru 
utilizarea respectivă, a unei copii de rezervă de către o persoană care are drep- 
tul să utilizeze programul de calculator nu poate fi împiedicată prin contract 
(art. 29(2) al Legii privind dreptul de autor şi drepturile conexe a Republicii 
Moldova, art. 5(2) al Directivei privind programele de calculator). 

Se permit tehnicile de „inginerie inversă”, precum examinarea, studierea sau 
testarea funcționării programului în vederea identificării ideilor şi principiilor 
care stau la baza oricărui element al programului, atunci cînd utilizatorul efec- 
tuează oricare dintre actele de încărcare, prezentare, rulare, transmitere sau sto- 
care a programului pentru calculator pe care are dreptul să le execute (art. 29(3) 
al Legii privind dreptul de autor şi drepturile conexe a Republicii Moldova, în 
conformitate cu art. 5(3) al Directivei privind programele de calculator). 

O excepţie importantă constă în posibilitatea decompilării programului 
pentru asigurarea interoperabilității cu alt program de calculator. Totuşi, se 
cere respectarea unor condiţii prevăzute de art. 29(4) al Legii privind dreptul 
de autor şi drepturile conexe a Republicii Moldova, în concordanţă cu art. 6 al 
Directivei privind programele de calculator. 


În cazul programelor de calculator se aplică excepţii speciale pentru a asigura 
utilizarea corespunzătoare a acestora de către persoanele care au dreptul să utili- 
zeze programul de calculator și a da posibilitatea identificării ideilor neprotejate 
care stau la baza programului, precum și crearea programelor realizate indepen- 
dent care pot interopera cu cele existente. Unele dintre aceste excepții, în special 
cele care asigură utilizarea corespunzătoare de către persoanele care au dreptul 
să utilizeze programul de calculator, se aplică și în cazul bazelor de date. 


b. Utilizarea bazelor de date 
Producătorul unei baze de date, care este pusă la dispoziția publicului în 
orice mod, nu poate să interzică unui utilizator legal al bazei de date să extragă 

şi/sau să reutilizeze părţi nesubstanţiale din conţinutul acesteia, evaluate can- 
titativ şi/sau calitativ, oricare ar fi scopul utilizării. Atunci cînd un utilizator 
legal al bazei de date are permisiunea de a extrage şi/sau de a reutiliza doar o 
parte a bazei de date, prezentul alineat se aplică numai părții respective (art. 
41(1) al Legii în conformitate cu art. 8(1) al Directivei privind bazele de date). 

Utilizatorul legal al bazei de date, care este pusă la dispoziţia publicului 
în orice mod, nu poate efectua acte contrare unei exploatări normale a acestei 
baze de date sau care prejudiciază nejustificat interesele legitime ale producă- 
torului bazei de date — ceea ce reprezintă extinderea aplicării testului în trei 
paşi asupra drepturilor sui generis (art. 41(2) al Legii privind dreptul de autor 
şi drepturile conexe a Republicii Moldova în conformitate cu art. 8(2) al Direc- 
tivei. Excepţii de la aplicarea drepturilor sui generis în favoarea utilizatorilor 
legali se prefigurează în următoarele cazuri: (i) extragerea în scopuri personale 
a conținutului unei baze de date neelectronice; (ii) extragerea în scopuri de 
studiu sau de cercetare, cu condiția de a indica sursa şi în măsura justificată 
de scopul necomercial urmărit; (iii) la extragerea şi/sau reutilizarea în scop de 
asigurare a securităţii publice ori în scop de asigurare a derulării și reflectării 
adecvate a procedurilor parlamentare, administrative sau judiciare (art. 42 al 
Legii în conformitate cu art. 9 al Directivei). 


5. Utilizarea operelor „orfane” 


„Orfane” se consideră operele ale căror autori sau titulari de drepturi nu 
pot fi identificaţi şi/sau localizaţi. Astfel, persoanele care ar dori să utlizeze 
aceste opere nu pot obține consimțământul titularilor de drepturi exclusive. 
Asemenea opere au existat întotdeauna. Motivul pentru care utilizării lor i se 
acordă în prezent mai multă atenţie este faptul că aceste opere creează proble- 
me pentru proiectele de digitizare în masă a operelor din bibliotecile publice, 
arhive şi colecţiile organizaţiilor publice de difuziune. 

„Operele orfane” - „abandonate” de către autorii sau titularii lor de drep- 
turi — sînt operele ale căror autor sau titular al dreptului de autor care nu poate 
fi identificat şi/sau localizat. În astfel de cazuri, gestiunea colectivă extinsă 
(cînd este aplicabilă şi aplicată) poate rezolva problema utilizării acestor opere. 
În alte cazuri, sînt necesare măsuri legislative specifice pentru a face posibilă 
utilizarea lor şi, în aclași timp, de a asigura drepturile autorilor sau ale titulari- 
lor de drepturi dacă aceştia sînt identificaţi şi/sau localizaţi (utilizatorii avînd 
obligația de a depune eforturi în acest scop prin „căutare activă”). 

Tratatele internaţionale şi Directivele UE nu conţin prevederi exprese 
referitoare la utilizarea operelor orfane; nici Legea privind dreptul de autor 
şi drepturile conexe a Republicii Moldova nu stipulează prevederi concrete în 

privinţa acestor opere. Deci, se vor aplica dispoziţiile generale ale dreptului 
de autor. 

În cazurile în care se aplică dreptul elementar la remuneraţie şi gestiunea 
colectivă extinsă, nu există niciun obstacol pentru utilizarea operelor orfane. 
Remuneraţia corespunzătoare acestor opere formează o parte din fondurile 
care nu se distribuie (vezi mai jos capitolul VI), de aceea, organizația de ges- 
tiune colectivă care colectează aceste remuneraţii are obligația de a depune 
toate eforturile rezonabile pentru a identifica şi a localiza titularii de drepturi 
şi, dacă este posibil, să transfere acestora plata. 

Există un număr de drepturi asupra anumitor categorii de opere pen- 
tru care gestiunea colectivă - în special formele obligatorie şi „extinsă”- nu 
reprezintă un mod acceptabil şi adecvat de exercitare (pentru detalii, vezi ca- 
pitolul VI de mai jos). Recent, Guvernele şi legislatorii au pus în discuţie pro- 
blema utilizării operelor orfane în asemenea cazuri. La momentul elaborării 
acestui manual, un proiect de directivă este examinat în UE şi anumite state 
(printre care şi Ungaria) care au introdus deja în legile interne norma referito- 
are la facilitarea utilizărilor „operelor orfane”. 

La pregătirea unor astfel de norme, anumite principii comune au fost im- 
plementate, anume: (i) în cazul drepturilor exclusive, o „operă orfană” poate fi 
utilizată fără consimțămîntul titularului de drepturi, dacă acesta nu poate fi 
identificat şi/sau localizat în pofida „căutării active” (adică, în pofida tuturor 
eforturilor rezonabile); (ii) diferenţierea este necesară între utilizările necomer- 
ciale (de exemplu, de către bibliotecile publice) şi utilizările comerciale; (iii) 
utilizarea „operelor orfane” se va face într-un mod transparent (transparența 
se va asigura, printre alte măsuri, prin punerea la dispoziţie a unei baze de 
date, preferabil ușor accesibilă online); (iv) imediat ce titularii de drepturi sînt 
identificaţi şi localizaţi, se vor restaura şi aplica drepturile exclusive. 

Proiectul de directivă propus examinării, în forma existentă la momen- 
tul elaborării manualului, oferă soluţii pentru anumite utilizări ale operelor 
orfane (publicate în unul dintre statele membre ale UE) de către bibliotecile 
publice accesibile, instituţii de învățămînt sau muzee, arhive, instituţii de ges- 
tionare a patrimoniului cinematografic şi organizaţiile publice de difuziune 
în urma „căutării active”. Aceste soluţii se vor aplica (i) operelor publicate în 
forma cărților, revistelor, ziarelor, sau alte scrieri din colecţiile bibliotecilor pu- 
blice accesibile, instituţiilor de învățămînt, muzeelor şi arhivelor, (ii) operelor 
audiovizuale cuprinse în colecţiile instituţiilor de patrimoniu cinematografic, 
şi (iii) înregistrărilor audio ale operelor audiovizuale produse de organizaţiile 
publice de difuziune conţinute în arhivele lor. Conform legislaţiilor ungare, 
în cazurile în care nu se aplică gestiunea colectivă obligatorie sau „extinsă”, 

Oficiul de proprietate intelectuală garantează o licență neexclusivă pentru 
utilizarea operelor orfane. Cu referire la utilizatorii comerciali, licenţa este 
condiţionată de plata unei taxe similare tarifelor gestiunii colective. Sumele se 
transferă titularilor de drepturi dacă aceştia se pot identifica în timp de cinci 
ani de la expirarea licenţei. În caz contrar, se transferă organizaţiei de gestiune 
colectivă a drepturilor pentru aceeaşi categorie de titulari de drepturi, sau, în 
absenţa acesteia, unui fond cultural public. 

CAPITOLUL V. 


TITULARII DE DREPTURI 
ȘI TRANSFERUL DREPTURILOR 


1. Titularii de drepturi 


a. Norma de bază 

Titularul original al dreptului de autor este autorul, învestit prin lege cu 
dreptul de autor din momentul creării operei sale. Conform directivelor UE 
şi Legii privind dreptul de autor şi drepturile conexe a Republicii Moldova, 
titularul original al dreptului de autor este autorul. 


b. Copaternitatea 

Dacă doi sau mai mulţi autori consimt să-şi îmbine contribuţiile într-un 
tot indivizibil sau interdependent, aceştia creează o operă în copaternitate. De 
exemplu, o lucrare muzicală cu text sau un manual, în care doi sau mai mulți 
autori creează componente separate care formează un întreg. Autorii unei ast- 
fel de opere devin coautorii întregii cărți. Articolul 13 al Legii privind dreptul 
de autor şi drepturile conexe a Republicii Moldova statuează că „dreptul de 
autor asupra unei opere create prin efortul comun a două sau a mai multe per- 
soane aparține coautorilor în comun, indiferent de faptul dacă această operă 
constituie un tot indivizibil sau este formată din părți”. 

O condiţie de bază a copaternităţii rezidă în faptul că partea fiecărui autor 
este susceptibilă de protecție. Fiecare dintre coautori îşi menţine dreptul de autor 
asupra părții create de el, cu condiţia că această parte are caracter de sine stătător. 

Relaţiile dintre coautori se stabilesc, de regulă, în baza unui contract (art. 
13(3), Legea privind dreptul de autor şi drepturile conexe a Republicii Moldova). 
În lipsa unui asemenea contract, dreptul de autor asupra operei este exercitat în 
comun de toți autorii, iar remuneraţia se împarte între ei proporțional contri- 
buţiei fiecăruia, dacă aceasta poate fi determinată. În cazul în care contribuția 
fiecăruia dintre coautori nu poate fi determinată, remuneraţia se împarte în cote 
egale. Totuşi, se preferă în toate cazurile un contract detaliat între coautori, care 
să prevadă titluri precum aspecte de proprietate şi utilizare, dreptul de a revizui 
lucrarea, marketing, venituri, garanţii contra încălcării dreptului de autor. 


b. Dreptul de autor asupra operelor colective 
Este posibilă crearea unei opere alcătuite din operele unui număr de au- 
tori, la iniţiativa şi sub responsabilitatea unei persoane fizice sau juridice care 

publică sub numele sau denumirea sa, în care contribuţiile diferite formează 
un întreg făcînd imposibilă sau, cel puţin, impracticabilă identificarea opere- 
lor individuale şi a autorilor acestora. 

Articolul15 al Legii privind dreptul de autor şi drepturile conexe a Republi- 
cii Moldova prevede, în cazul operelor colective, că persoana fizică sau juridică 
la iniţiativa, din contul şi sub conducerea căreia este creată şi sub al cărei nume 
sau a cărei denumire este publicată o operă colectivă (cum ar fi enciclopediile, 
dicționarele şi alte culegeri similare, ziarele, revistele şi alte publicaţii periodi- 
ce) beneficiază de drepturile patrimoniale asupra operei colective respective. 
Aceste persoane au dreptul să-şi indice numele sau denumirea ori să ceară o 
atare indicare la orice valorificare a operei colective în cauză. 

În cazul în care contractul nu prevede altfel, autorii operelor incluse într-o 
operă colectivă îşi menţin drepturile, stipulate de prezenta lege, asupra opere- 
lor proprii şi pot dispune de ele independent de opera colectivă în care acestea 
sînt incluse. 


c. Dreptul de autor asupra operelor create în cadrul atribuţiilor de 
serviciu 


Deciziile în privinţa operelor de serviciu sînt rezervate legislațiilor naţio- 
nale. În majoritatea statelor UE, drepturile economice asupra operelor de ser- 
viciu create în baza unui contract sau a unei misiuni aparţin angajatorului sau 
autorului operei (în absenţa unei clauze contractuale contrare). Exercitarea 
drepturilor conferite angajatorilor este, în general, limitată la utilizarea ope- 
relor în activitățile normale de lucru. Cu toate acestea, angajatorii pot obține 
doar drepturile patrimoniale asupra acestor opere. Drepturile morale nu se 
transferă, rămînînd ale autorului. Autor al operei se consideră angajatul. 

Dreptul de autor asupra programelor de calculator create în cadrul atri- 
buţiilor de serviciu a fost armonizat în Directiva privind programele de cal- 
culator. Articolul 2(3)) al directivei menționate prevede că, dacă un program 
pentru calculator este creat de salariat în exercițiul atribuţiilor sale de serviciu, 
în conformitate cu instrucțiunile angajatorului său, numai angajatorul este 
abilitat să-şi exercite drepturile patrimoniale aferente programului de calcu- 
lator astfel creat, în absența unei clauze contractuale contrare. Directiva UE 
privind bazele de date (art. 4) permite statelor membre să desemneze autorii 
sau persoanele juridice în calitate de titulari ai dreptului de autor. 

Conform Legii privind dreptul de autor şi drepturile conexe a Republi- 
cii Moldova (art. 14), norma generală prevede că drepturile exclusive asupra 
operelor create în cadrul atribuţiilor de serviciu aparțin angajatorului, dacă 
în contract nu există o clauză contrară. Autorul nu are dreptul să interzică 
angajatorului său să o publice sau să o facă în alt mod accesibilă pentru public. 

Contractul va stabili cuantumul remuneraţiei cuvenite autorului de pe urma 
fiecărui tip de utilizare. 

Același articol din Legea privind dreptul de autor şi drepturile conexe a 
Republicii Moldova stipulează că drepturile morale asupra unei opere create 
ca urmare a îndeplinirii unei misiuni încredințate de angajator sau ca urma- 
re a îndeplinirii atribuţiilor de serviciu (operă de serviciu) aparţin autorului 
acestei opere. Numele autorului se indică la fiecare utilizare a operei, unde este 
posibil. Angajatorul, de asemenea, are dreptul să ceară indicarea numelui său 
la orice valorificare a operei de serviciu. 

Baza relaţiei angajator-salariat este contractul de muncă. În absenţa aces- 
tui contract, instanţele de judecată vor examina alți factori, precum sînt meto- 
da de plată, asigurarea socială, impozitele, nivelul de monitorizare din partea 
angajatorului şi vor ajunge la concluzia că părțile sînt antrenate într-un raport 
de muncă. 


În general, titularul original al dreptului de autor este autorul (individul crea- 
tor) al operei. 
Se aplică prevederi speciale titularilor originali ai 
+ operelor create de coautori (copaternitate), 
+ operelor colective, și 
+ operelor de serviciu. 


d. Succesiunea drepturilor 

Succesiunea este transferul legal al drepturilor unei persoane către 
moştenitorii săi. Titularii dreptului de autor pot fi, de asemenea, succesorii 
autorilor sau persoanele fizice care au fost titularii originali ai dreptului de 
autor. În mod similar, persoanele juridice devin succesorii persoanelor juridi- 
ce care au fost titularii originali ai dreptului de autor. 


2. Transmiterea dreptului de autor 


a. Observaţii introductive 

Autorul îşi poate transmite drepturile patrimoniale în întregime sau în parte 
persoanelor care doresc să-i utilizeze opera. De regulă, transmiterea drepturilor 
necesită încheierea unui contract. De remarcat că transmiterea obiectului fizic 
care conţine opera nu implică transmiterea dreptului de autor asupra operei. 
Drepturile morale nu sînt transferabile datorită naturii lor specifice. 

Tratatele internaționale nu reglementează, în general, transferul dreptu- 
rilor patrimoniale. O referință la acest subiect se află în art. 40 al Acordului 

TRIPS în favoarea prevenirii practicilor anticompetitive în privința contracte- 
lor cu privire la proprietatea intelectuală. În continuare, declaraţia de comun 
acord adoptată cu privire la art. 17 al Convenţiei de la Berna are acelaşi efect. 
Măsura în care asemenea reglementare detaliată este necesară depinde, în cea 
mai mare parte, de tradiţiile juridice ale fiecărui stat în parte. 

Există două forme de transfer: cesiunea şi licențierea. 


b. Cesiunea drepturilor 

Cesiunea este transmiterea drepturilor patrimoniale de către proprietarul 
acestor drepturi (cedent) unei persoane fizice sau juridice (cesionar). Cesiunea 
constituie transferul imediat şi irevocabil al tuturor sau doar al unor drepturi 
ale autorului care se vor aplica într-o zonă geografică stabilită. În urma unei 
asemenea cesiuni, titular de drepturi devine cesionarul. 

Articolul 30(1) al Legii privind dreptul de autor şi drepturile conexe a Re- 
publicii Moldova stipulează că drepturile patrimoniale exclusive, precum şi 
dreptul la remuneraţie de autor, dacă Legea nu prevede altfel, pot fi cesionate 
de către autori sau alți titulari de drepturi prin contractele de autor. Ca rezultat 
al acestui transfer, cesionarul devine titularul de drepturi. 

În cazul cesiunii drepturilor, se evidenţiază rolul privilegiat al producăto- 
rului operei audiovizuale. În majoritatea statelor, producătorul achiziționează 
drepturile patrimoniale asupra unei opere audiovizuale ca un tot întreg (cu 
excepţia dreptului la interpretare asupra operelor muzicale incluse în opera 
audiovizuală). Articolul 18(3) al Legii privind dreptul de autor şi drepturile 
conexe a Republicii Moldova prevede că, în cazul în care contractul nu preve- 
de altfel, încheierea contractului de autor pentru crearea operei audiovizuale 
atrage transmiterea, în schimbul unei remuneraţii echitabile, de către autorii 
operei către producătorul acesteia a următoarelor drepturi exclusive de valo- 
rificare a operei audiovizuale: de reproducere, distribuire, închiriere, demon- 
strare publică, interpretare publică, comunicare publică, retransmitere prin 
eter, de punere la dispoziţie în regim interactiv a operei, precum şi de subtitra- 
re şi dublare a textului. 


c. Licenţa 

Licenţa prevede transmiterea dreptului de valorificare a operei unei anu- 
mite persoane (licenţiatul) în timp ce persoana care transmite dreptul (licen- 
ţiator) rămîne titularul dreptului. Articolul 30(2) al Legii privind dreptul de 
autor şi drepturile conexe a Republicii Moldova prevede că drepturile patri- 
moniale exclusive pot fi transmise, de asemenea, prin acordarea de licenţe ex- 
clusive sau neexclusive. Dacă în contractul de licenţă nu se stipulează expres că 
licenţa este exclusivă, aceasta se consideră neexclusivă. 

i) Licenţa exclusivă 

După cum prevede art. 30(3) al Legii privind dreptul de autor şi drepturile 
conexe a Republicii Moldova, licenţa exclusivă prevede transmiterea dreptului 
de valorificare a operei în limitele stabilite de această licență numai licenţia- 
tului. Licenţiatul, de asemenea, are dreptul, în limitele stabilite de licenţă, să 
permită sau să interzică valorificarea operei de către alte persoane. 


ii) Licenţa neexclusivă 

Articolul 30(4) al Legii privind dreptul de autor şi drepturile conexe a 
Republicii Moldova prevede că, în cazul unei licenţe neexclusive, licenţiatul 
poate, în limitele stabilite de această licenţă, valorifica opera ca şi persoanele 
care au obținut dreptul de valorificare a acesteia. Licenţiatul nu are dreptul să 
permită sau să interzică valorificarea operei de către alte persoane. 


Există trei forme de transmitere a drepturilor: 

+  cesiunea, prin care persoana căreia i se transmite dreptul (cesionar) devi- 
ne noul titular al dreptului; 

+ licenţa exclusivă - permite doar persoanei căreia i se acordă licenţa (licen- 
tiat) acţiunile permise de dreptul în cauză, cu excluderea altor posibili licen- 
țiaţi și chiar a titularului de drepturi care a acordat licența („licenţiator”); 

+ licenţa neexclusivă, în temeiul căreia licenţiatul și alți potenţiali licenţiaţi, 
dar și licenţiatorul pot efectua, în paralel, acţiunile prevăzute de dreptul 
respectiv. 


3. Termenele şi condiţiile contractelor de autor 


Tratatele internaţionale şi directivele UE nu specifică prevederi referitoa- 
re la contractele de autor. Cu toate acestea, legile naționale conţin asemenea nor- 
me (legile țărilor cu tradiția dreptului mai puţin, spre deosebire de legile țărilor 
cu tradiţia dreptului civil, inclusiv toate statele europene „continentale”). 

În statele cu economie centralizată, contractele și sistemul de remunerații 
sînt reglementate extrem de minuţios. În țările cu economie de piaţă, liber- 
tatea contractuală este mai mare. Legile naţionale reglementează contractele 
din două motive importante: 1. pentru a oferi norme dispozitive în cazul în 
care contractele nu acoperă anumite aspecte importante, asigurindu-se vala- 
bilitatea şi aplicabilitatea acestora; şi 2. pentru a proteja interesele legitime ale 
părţilor contractante (în general, autorii şi interpreţii) care se consideră a avea 
o poziţie mai vulnerabilă în cadrul negocierilor contractuale. 

Legea privind dreptul de autor a Republicii Moldova este o lege nouă 
adaptată condiţiilor economiei de piaţă, lucru valabil şi în privinţa prevede- 
rilor contractuale care evită să limiteze libertatea contractuală. Capitolul IV 

al Legii Republicii Moldova privind dreptul de autor şi drepturile conexe este 
consacrat contractelor de autor (nu există prevederi referitoare la contracte în 
cazul drepturilor conexe, dar se pot aplica, mutatis mutandis, dispoziţiile pri- 
vind contractele de autor). Capitolul IV conţine două articole: prevederile art. 
30 reglementează transmiterea drepturilor patrimoniale (discutate la titlul 2, 
mai sus) şi art. 31 se referă la condiţiile şi forma contractelor de autor. 

Alineatul (1) al art. 31 prevede normele de bază referitoare la forma şi 
conţinutul contractelor de autor. Contractul de autor trebuie să fie încheiat 
în formă scrisă (contractul de autor privind valorificarea operelor în ziare şi 
în alte publicaţii periodice poate fi încheiat şi în formă verbală) și să prevadă 
(i) modul de valorificare a operei (dreptul concret care se transmite prin acest 
contract), (ii) termenul de valabilitate, (iii) teritoriul de acţiune a dreptului, (iv) 
cuantumul remunerației sau baza de calcul a acesteia pentru fiecare tip de va- 
lorificare a operei, (v) condiţiile şi termenul de plată ale remuneraţiei, precum 
şi (vi) alte clauze pe care părţile le consideră esenţiale. 

Alineatele (2) şi (3) oferă norme dispozitive pentru cazurile în care aspec- 
tele menţionate la alineatul (1) nu sînt prevăzute de contract. În cazul în care în 
contractul de autor lipseşte clauza privind teritoriul pe care se exercită dreptul, 
dreptul transmis prin acest contract se exercită numai în limitele teritoriului 
Republicii Moldova. În cazul în care în contractul de autor nu este indicat 
termenul său de valabilitate, contractul de autor se consideră încheiat pe un 
termen de 3 ani de la data încheierii, dacă se referă la valorificarea unei opere 
fără modificări, şi pe un termen de 5 ani, dacă se referă la valorificarea unei 
opere adaptate sau altfel modificate ori traduse. 

Alineatele (4), (5) şi (7) conţin garanţii pentru părțile considerate vulnera- 
bile în negocierile contractuale. Conform alineatului (4), clauzele contractului 
de autor care contravin prevederilor prezentei legi se consideră nule şi în locul 
acestora se aplică condiţiile prevăzute de lege. În virtutea alineatului (5), orice 
clauze ale contractului de autor care îl limitează pe autor de a crea în viitor 
opere pe o anumită temă sau într-un anumit domeniu se consideră nule. 

În final, alineatul (6) stipulează că în contractul de autor, remuneraţia 
de autor se stabileşte în cote procentuale din venitul obţinut ca urmare a 
valorificării în modul corespunzător a operei sau sub forma unei taxe forfe- 
tare, sau în conformitate cu tarifele remunerației aprobate de organizaţiile de 
gestiune colectivă a drepturilor patrimoniale, sau în oricare alt mod. 

4. Licenţele pentru software liber, licenţele pentru 
sursă deschisă şi licenţele Creative Commons 


Recent, titularii de drepturi au implementat anumite sisteme de licenţiere 
pentru a permite utilizările libere ale operelor - asupra cărora, în mod normal, 
se exercită drepturi patrimoniale - în anumite condiții. 

Aceste sisteme îşi au originea în licenţele pentru software liber (free sof- 
tware). Sistemul a fost elaborat de cercetători IT şi programatori — mulți dintre 
ei avînd relaţii sau făcînd parte din comunitatea de „hackeri” - care, datorită 
altor surse de venituri, au putut să renunțe la exercitarea drepturilor lor pentru 
a permite utilizarea liberă a lor în anumite condiţii (condiţia de bază este ca 
licenţiaţii să aplice acelaşi sistem copyright-free, adică să nu revendice dreptul 
de autor asupra programelor derivate create pe baza software-ului liber). Au 
combinat această condiţie cu anumite principii şi slogane de opoziţie contra 
proprietăţii intelectuale şi a dreptului de autor în special. 

Licenţele pentru sursă deschisă (open source) au derivat de la licenţele 
pentru soft liber, înlăturînd aspectul extremist. Aceste licenţe nu au funda- 
ment ideologic şi sînt adaptate să servească metodelor de concurenţă în afaceri 
ale unor companii software (inclusiv ale unor companii multinaționale) pe 
piaţa software (de exemplu, programele Microsoft). 

În anumite cazuri, asemenea licenţe includ elemente de proprietate, 
iar unii producători de software de asemenea folosesc anumite metode de 
Licenţiere pentru sursă deschisă. Deoarece licenţele pentru sursă deschisă per- 
mit utilizarea liberă, realizatorii softului cu sursă deschisă obțin o parte a ve- 
nitului lor din alte surse aferente (de exemplu, vînzarea producţiei împreună 
cu programele, oferta serviciilor contra taxelor separate etc.). Studii diferite 
au arătat că așa-numitul cost total al proprietăţii, total costs of ownership 
(„TCO”), al softului cu sursă deschisă și cel al softului de proprietar nu diferă 
semnificativ. Se recomandă celor care trebuie să decidă între cele două sis- 
teme, în special în cazul achiziţiilor publice, să ignore considerentele ideolo- 
gice şi să compare obiectiv toate avantajele şi dezavantajele programelor de 
proprietar şi cu sursă deschisă. 

Succesor autentic al mișcării ideologice pentru utilizarea liberă a softuri- 
lor este sistemul Creative Commons (CC). Acesta a fost „inventat” de profesori 
din SUA alăturaţi mişcărilor free-software, open-source şi industriilor IT. Ei 
au încercat să adapteze licenţele free-software altor categorii de opere (deși era 
evidentă diferența fundamentală dintre programele de calculator cu funcții util- 
itare şi crearea operelor literare şi artistice fără asemenea funcţii). Există licenţe 
diferite, unele permit utilizarea complet liberă, altele doar parțială a programelor 
asupra cărora se exercită drepturile economice (mereu cu condiția ca licenţiaţii 

să aplice aceleaşi licenţe CC pentru utilizarea consistentă a operelor respective, 
în formă originală sau adaptată. 

Licenţele free software şi CC sînt similare în privinţa obiectivelor şi a 
tehnicilor juridice aplicate. Deşi se bazează, în principiu, pe dreptul de autor, 
diferă principial de licenţele tipice de autor. Motivul este că vor fi folosite de 
persoane care nu intenționează să exercite drepturile economice sau, cel puţin, 
o parte dintre aceste drepturi. Aspectele ce ţin de dreptul de autor de la baza 
acestor licenţe garantează că utilizatorii următori nu vor exploata nici ei drep- 
turile economice respective (în caz contrar, ei vor încălca prevederile licenţei 
şi dreptul de autor). 

Astfel de sisteme de licenţiere sînt foarte utile. Este adevărat că au existat 
întotdeauna titulari ai drepturilor care, din diverse motive, nu au avut inten- 
ţia să-şi exploateze drepturile patrimoniale şi au existat de asemenea diferite 
tehnici de a comunica acest lucru. Licenţele free software şi CC sînt în avantaj 
pentru instituționalizarea şi standardizarea modului de comunicare, oferind, 
astfel, o securitate legală mai mare în utilizarea operelor. 


Licenţele free software, open source și Creative Commons sînt folosite de 
persoanele care, din anumite motive, nu doresc să-și exercite dreptul de autor 
sau drepturile patrimoniale. Particularitatea comună a acestor titulari atipici de 
drepturi - spre deosebire de titularii tradiționali ai dreptului de autor - este că ei 
își permit să renunţe la exercitarea drepturilor, avînd alte surse de venit (în cazul 
unui developer de software, serviciile și alte activități pe baza cărora își poate 
recupera investițiile, în cazul profesorilor, salariile lor și/sau remuneraţia pentru 
anumite activităţi etc.). Aceste licenţe se bazează, într-un fel, pe dreptul de autor, 
încît, dacă un utilizator nu respectă condiţiile utilizării libere, încalcă prevederile 
licenţei și, deci, dreptul de autor. 


Însă, aceste sisteme de licenţiere provoacă, cel puţin, două probleme. Ri- 
giditatea strîns legată de natura lor ideologică se manifestă, de exemplu, prin 
caracterul irevocabil al licenţelor care autorizează utilizări libere ulterioare 
ale operelor chiar și în formă derivată. Din această cauză apar conflicte între 
licenţele CC şi sistemele de gestiune colectivă. 

Mai complicată este problema că adepţii sistemului CC promovează acest 
sistem peste limita scopurilor utile. Acesta decurge de asemenea - într-o for- 
mă mai concretă - din natura puternic ideologizată a sistemului. Sistemul se 
promovează nu doar ca un mijloc eficient pentru scopurile expuse mai sus, 
ci ca o mişcare „revoluţionară” a celor „nobili” față de titularii de drepturi 
„lacomi”, care îşi exploatează drepturile economice în loc să ofere operele lor 
pe altarul „culturii libere”. Obiectivul principal este transformarea dreptului 
de autor tradițional în acest tip de sistem accesibil. Acesta este motivul pen- 

tru care companiile IT, furnizorii serviciilor de internet, motoarele majore de 
căutare, platformele de lucru generate de utilizator, operatorii „rețelelor de so- 
cializare” şi alţii sprijină cu rîvnă sistemul CC - aceste companii obțin venit 
pe baza numărului de utilizatori şi vizitatori, care este mult mai mare dacă 
„materialele” sînt disponibile pe gratis. 

Cauza ideilor exagerate şi preconcepute despre licenţele CC constă în faptul 
că adepţii sistemului şi creatorii sînt academicieni și titulari atipici ai dreptului 
de autor. Ei sînt diferiți de titularii obişnuiţi ai dreptului de autor, fiindcă pen- 
tru ei dreptul de autor este nesemnificativ sau de importanţă secundară. Pentru 
mulți dintre ei nu contează remuneraţia de pe urma exercitării drepturilor eco- 
nomice asupra rezultatelor activităţii lor ştiinţifice, pentru ei contează statutul 
academic - aceasta este contravaloarea activităţii lor creative (de fapt, cei care îşi 
doresc un statut mai înalt nu doar oferă pe gratis studiile lor pentru publicare, 
dar chiar plătesc uneori pentru posibilitatea de a publica în revistele specializate 
renumite; o listă de publicaţii atractivă constituie un avantaj pentru avansarea în 
ranguri academice). Activităţile lor sînt subvenţionate sau autofinanţate din alte 
surse decît cele de pe urma exercitării drepturilor lor patrimoniale. 

Alte categorii de autori care sînt dispuşi să utilizeze licenţele CC au, în 
general, aceeaşi particularitate, adică nu consideră dreptul de autor o sursă 
reală de venit. Ei au alte surse financiare şi îşi permit să nu exercite drepturile 
economice. Acesta este cazul „editorilor vanitoşi”, al „autorilor accidentali” şi 
al creatorilor amatori în general. 

Aceste categorii au existat mereu. Pentru ei, licenţele CC înseamnă o for- 
mă standardizată de expresie, iar dreptul de autor sau drepturile economice 
nu contează pentru ei. 

Există două categorii noi de autori în sensul că existența lor se leagă de 
mişcarea CC. Din prima categorie fac parte anumite persoane care își pun 
la dispoziţie operele prin licenţe CC în virtutea unui gest politic de sprijinire 
a mişcării „revoluţionare” (ca exemplu, politicienii populişti). În categoria a 
doua intră autorii care se alătură acestei mişcării pentru a deveni cunoscuţi 
prin intermediul operelor publicate conform licenţelor CC, apoi își integrează 
operele viitoare în curentul dominant și îşi exercită dreptul de autor asupra lor. 
Aceste categorii sînt similare categoriilor sus-menţionate prin faptul că acti- 
vitatea lor creatoare este subvenționată, autofinanţată sau finanțată prin sub- 
venţie încrucișată, acesta este motivul pentru care ei îşi permit să se dispenseze 
de drepturile patrimoniale. 

Problemele şi contradicţiile apar cînd adepţii acestui sistem de Licenţiere 
încearcă să-l transpună în curentul convenţional al dreptului de autor pentru 
a promova „revoluţia” „culturii libere”, „muzicii libere”, accesului liber şi a tu- 
turor lucrurilor libere. 

Aceasta este o greşeală fundamentală. Ei îşi bazează ideile pe statutul ati- 
pic al autorilor subvenţionaţi sau autofinanţaţi şi nu vor să recunoască faptul 
că accepțiunea dreptului de autor în lumea reală este diferită. O serie de studii 
au arătat că industriile bazate pe dreptul de autor aduc o contribuţie la PIB de 
aproximativ 4-6%, iar contribuţia industriilor adiacente este şi mai mare. Con- 
tribuţia lor este mai mare decit cea a unor industrii tradiționale şi, în anumite 
state, decît a întregii agriculturi. În lumea reală aceste industrii oferă locuri de 
muncă milioanelor de persoane, cunosc o dezvoltare mai accelerată decît res- 
tul economiei şi au un rol tot mai important în comerțul internațional, dar nu 
în lumea accesului liber şi general pe baza licenţelor CC. Exploatarea dreptului 
de autor şi drepturilor conexe este indispensabilă pentru recuperarea investi- 
ţiilor creative şi financiare şi obţinerea unui profit rezonabil. 

CAPITOLUL VI. 


GESTIUNEA COLECTIVĂ A DREPTURILOR 
PATRIMONIALE 


1. Obiectivele organizaţiilor de gestiune colectivă 


Încă de la înființarea sistemului dreptului de autor internaţional erau anu- 
mite drepturi - mai întîi dreptul la interpretarea publică a operelor muzicale 
non-dramatice - titularii cărora nu puteau să le exercite în mod individual. Mai 
tirziu, odată cu noile valuri ale tehnologiei, spectrul drepturilor a căror exerci- 
tare era imposibilă sau, cel puţin, dificil de practicat, s-a lărgit continuu. 

Imposibilitatea exercitării individuale a dreptului de autor şi drepturilor 
conexe îşi are cauza în faptul că operele şi obiectele drepturilor conexe sînt 
utilizate de un număr mare de persoane. Un autor individual sau alt titular de 
drepturi nu este capabil, de regulă, să monitorizeze toate utilizările operei sale, 
să negocieze cu utilizatorii şi să colecteze remuneraţiile. Nu este convenabil 
nici pentru utilizatori să ceară consimțământul fiecărui autor pentru utiliza- 
rea fiecărei opere în parte. De exemplu, zecile şi miile staţii radio din lume nu 
pot să ceară autorizaţia individuală a autorilor, compozitorilor, interpreţilor şi 
poducătorilor fiecărui cîntec pe care îl difuzeză, precum nu ar fi dispuși nici 
titularii de drepturi să primească şi să răspundă cererilor individuale. 

Dificultatea administrării acestor activități în mod individual, atît pentru 
titularii de drepturi, cît și pentru utilizatori impune necesitatea unui sistem de 
gestiune colectivă şi a organizaţiilor de gestiune colectivă (OGC-uri). În cadrul 
sistemului de gestiune colectivă, titularii de drepturi încredințează OGC-uri- 
lor sarcinile de a monitoriza utilizările operelor lor, a negocia cu utilizatorii, a 
acorda acestora licenţe contra remuneraţiei echitabile pe baza unui sistem de 
tarife în condiţii adecvate, a colecta aceste remuneraţii și a le distribui titulari- 
lor de drepturi. Astfel, prin gestiune colectivă se înţelege exercitarea dreptului 
de autor şi a drepturilor conexe de către organizaţii abilitate în interesul şi în 
numele titularilor de drepturi. 

OGC-urile permit creatorilor să-şi exercite drepturile într-o manieră 
echitabilă, eficientă şi accesibilă. Gestiunea colectivă acordă libertate auto- 
rilor şi altor titulari de drepturi să poarte negocieri colective pentru sume 
mai mari în schimbul utilizării operelor şi de pe o poziţie mai echilibrată cu 
grupurile de utilizatori. 

Deşi sistemul de gestiune colectivă serveşte cu prioritate interesele titula- 
rilor dreptului de autor sau ai drepturilor conexe, acest sistem oferă avanta- 

je considerabile utilizatorilor care au acces la operele şi obiectele drepturilor 
conexe de care au nevoie într-un mod simplu, de la o sursă unică și - deoa- 
rece gestiunea colectivă simplifică negocierile cu utilizatorii, monitorizează 
utilizările şi colectează taxele - la costuri accesibile. 

Astfel, OGC-urile facilitează operarea tranzacţiilor între creatori/pro- 
ducători ai operelor şi utilizatorii acestor opere. Existenţa acestor organizații 
este justificată de capacitatea lor de a facilita acest proces, motiv pentru care 
acestea trebuie să se adapteze constant realităţilor şi să-şi garanteze eficiența 
şi indispensabilitatea. 


2. Constituirea gestiunii colective și domeniile princi- 
pale de activitate 


Gestiunea colectivă a dreptului de autor a apărut odată cu adoptarea pri- 
melor legi privind dreptul de autor şi şi-a lărgit de-a lungul secolelor domeniul 
de activitate pe măsura progresului tehnologic. Primele societăţi ale autorilor 
au fost înființate în Franţa. În 1777, la iniţiativa lui Beaumarchais, a fost creată 
prima societate de administrare a drepturilor autorilor asupra operelor dra- 
matice, însă nu reprezenta un sistem evoluat de gestiune colectivă. Prima OGC 
cu drepturi depline a fost constituită în 1850 pentru administrarea dreptului la 
interpretare muzicală, de asemenea în Franţa. 

La sfîrşitul secolului al XIX-lea şi pe parcursul primelor decade ale seco- 
lului al XX-lea, organizaţii similare (aşa-numitele societăți pentru drepturile de 
interpretare muzicală) au fost create în aproape toate ţările europene. Gestiu- 
nea colectivă a dreptului de autor, după specificul cultural al fiecărei țări, era 
considerată un mijloc practic şi eficient prin care creatorii erau recompensați. 
Cooperarea între asemenea organizaţii a evoluat rapid prin acorduri bilaterale 
de reprezentare reciprocă a repertoriului. În urma evoluţiei tehnologice, care 
a dus la apariţia noilor categorii de creaţii şi moduri de utilizare a operelor 
protejate, precum şi la recunoaşterea anumitor drepturi conexe, s-au format 
tipuri noi de OGC. 

De regulă, OGC administrează următoarele drepturi: 

a) dreptul la interpretare publică (muzica interpretată la concerte, disco- 

teci, restaurante şi alte locuri publice); 

b) dreptul la difuziune (intepretări muzicale live şi imprimate la radio şi 

televiziune); 

c) drepturile la reproducerea mecanică a operelor muzicale (reproduce- 

rea pe CD-uri, casete, plăci muzicale, minidiscuri sau alte forme de 
înregistrare); 

d) dreptul la reproducerea reprografică a operelor (fotocopii); 

e) dreptul la remuneraţie pentru copia privată; 

f) drepturile interpreţilor şi producătorilor de fonograme la remuneraţie 
pentru difuziune sau comunicarea publică a fonogramelor; 

g) dreptul la retransmitere prin cablu; 

h) dreptul de suită. 

Problemele actuale cu care se confruntă OGC ţin de evoluţia tehnologiei, 

a pieţei şi, îndeosebi, a internetului. Distribuirea sarcinilor în cadrul drepturi- 
lor tradiționale (reproducere, interpretare, comunicare) devine din ce în ce mai 
irelevantă în privinţa noilor moduri de utilizare, precum este utilizarea pe inter- 
net, care necesită o licență pentru reproducere şi alta pentru comunicare publică. 
Gestiunea colectivă este încă organizată în jurul acestor „compartimente” şi, de 
regulă, o OGC acordă licenţă pentru dreptul la comunicare publică, iar alta pen- 
tru dreptul la reproducere. În multe state, au fost create aşa-numitele „oficii de 
primire”, care transmit OGC-urilor cererile pentru autorizație. 

Una dintre cele mai importante particularități ale reglementărilor moder- 
ne referitoare la OGC pretinde că aceste organizaţii au nevoie de o autorizație 
specială, pentru a-şi începe activitatea, din partea organelor competente, Ofi- 
ciul de proprietate intelectuală sau Ministerul Culturii. 

În Republica Moldova, o organizaţie este acreditată în calitate de OGC de 
către AGEPI. AGEPI avizează o organizaţie de gestiune colectivă dacă aceasta 
întruneşte următoarele condiţii, prevăzute în art. 48(6) al Legii privind drep- 
tul de autor și drepturile conexe a Republicii Moldova: 

a) majoritatea membrilor organizaţiei sau majoritatea titularilor de drep- 
turi care, în alt mod, i-au încredinţat în gestiune drepturile lor sînt 
titulari de drepturi care au cetățenia Republicii Moldova sau care au 
domiciliul, iar în cazul persoanelor juridice - sediul, pe teritoriul Re- 
publicii Moldova şi la aceasta se pot asocia alți titulari de drepturi care 
doresc acest lucru, în conformitate cu statutul respectivei organizaţii; 

b) a încheiat acorduri de reprezentare reciprocă a intereselor cu organi- 
zaţii similare care îi reprezintă pe titularii de drepturi din străinătate 
sau, cel puţin, întreprind toate acțiunile necesare pentru încheierea 
unor asemenea acorduri; 

c) are capacitatea de a gestiona, pe principii colective, drepturile patri- 
moniale corespunzătoare, inclusiv dispune de personal şi de mijloace 
tehnice adecvate; 

d) dispune de mecanisme adecvate de acumulare, distribuire şi de pla- 
tă a remuneraţiei de autor sau a remuneraţiei cuvenite titularilor de 
drepturi conexe; 

e) garantează un tratament egal titularilor de drepturi şi utilizatorilor 
atunci cînd este vorba de aceleaşi condiţii obiective; 

f) statutul şi alte regulamente ale organizaţiei corespund prevederilor pre- 
zentei legi şi altor acte normative relevante ale Republicii Moldova, pre- 
cum şi tratatelor internaționale la care Republica Moldova este parte. 

Organizaţia de gestiune colectivă care depune la AGEPI o cerere de elibe- 
rare a avizului trebuie să prezinte toată informaţia şi actele necesare AGEPI 
pentru ca aceasta să adopte o decizie în privinţa respectivei cereri. În cazul în 
care mai multe organizații au depus cereri de eliberare a avizului în privinţa 
gestionării acelorași categorii de drepturi ale aceloraşi categorii de titulari de 
drepturi, AGEPI va elibera aviz acelei organizaţii care într-o măsură mai mare 
întruneşte condiţiile stipulate la alin. (6). Organizaţia de gestiune colectivă îşi 
desfăşoară activitatea dacă este înregistrată ca organizație în conformitate cu 
prevederile legislaţiei în vigoare şi dacă este avizată în calitate de organizație 
de gestiune colectivă de către AGEPI (art. 48(5) şi (7) - (8) a Legii privind drep- 
tul de autor şi drepturile conexe a Republicii Moldova). 

În majoritatea țărilor, doar anumite tipuri legale de organizaţii (asociaţie 
sau societate, de regulă) au dreptul să funcţioneze. Legea privind dreptul de 
autor a Republicii Moldova (art. 48(2)) stipulează că organizaţiile de gestiune 
colectivă au statutul de persoane juridice şi se înfiinţează prin liberă asociere 
şi nemijlocit de titularii dreptului de autor şi/sau ai drepturilor conexe, care 
fie devin membri ai acestor organizaţii, fie le deleagă împuterniciri printr-un 
contract în formă scrisă. Organizațiile de gestiune colectivă îşi desfăşoară ac- 
tivitatea în conformitate cu Legea privind dreptul de autor şi drepturile conexe 
a Republicii Moldova, cu alte acte normative relevante ale Republicii Moldova, 
în baza statutelor proprii şi în limitele împuternicirilor care le-au fost delegate 
de titularii dreptului de autor şi/sau ai drepturilor conexe, funcţionînd potrivit 
reglementărilor privind asociaţiile fără scop lucrativ (art. 48(4) al Legii privind 
dreptul de autor şi drepturile conexe a Republicii Moldova). Astfel, organizaţia 
de gestiune colectivă nu are dreptul să desfăşoare activitate comercială sau să 
valorifice operele şi obiectele drepturilor conexe care i-au fost încredințate în 
gestiune (art. 48(14) al Legii Republicii Moldova privind dreptul de autor). 

În UE, majoritatea OGC-lor au dreptul să-şi mențină statutul de monopol 
de facto sau primesc poziţia de monopol de jure. Articolul 48(3) al Legii privind 
dreptul de autor şi drepturile conexe a Republicii Moldova prevede că se admite 
înființarea organizaţiilor de gestiune colectivă a drepturilor cîtorva categorii 
de titulari de drepturi privind un anumit drept sau a organizațiilor de gestiune 
colectivă a mai multor drepturi în interesul unei categorii de titulari ai drepturi- 
lor de autor, precum şi înființarea organizațiilor de gestiune colectivă a diferite- 
lor drepturi şi în interesul diferitelor categorii de titulari de drepturi. 

În prezent, există cîteva OGC-uri în Republica Moldova înregistrate şi aviza- 
te conform procedurii prevăzute de Legea privind dreptul de autor şi drepturile 
conexe a Republicii Moldova. La momentul finalizării acestui manual, Asociaţia 
„Drepturi de autor şi conexe (AsDAC)”, reprezentînd autorii şi interpreţii, era 
organizaţia de gestiune colectivă cu cea mai mare experienţă în domeniu. 


Drepturi exercitate prin intermediul organizațiilor de gestiune colectivă: 

e drepturile la interpretare publică, difuziune și comunicare publică a ope- 
relor muzicale, 

+ dreptul mecanic (dreptul la realizarea înregistrărilor audio) asupra opere- 
lor muzicale, 

+ dreptul la remuneraţie pentru copia privată, 

e dreptul la reproducere reprografică, 

e dreptul producătorilor de fonograme și al interpreților la remunerație echi- 
tabilă pentru difuziunea fonogramelor publicate în scopuri comerciale, 

e dreptul la retransmitere prin cablu, 

e dreptul de suită (droit de suite). 


3. Forme principale de gestiune colectivă 


a. Evoluată (cu drepturi depline) și parțială 

După cum am menționat anterior, Société des auteurs et compositeurs dra- 
matiques (SACD; Societatea Autorilor şi Compozitorilor Dramatici) a fost pri- 
ma OGC fondată în 1777 de Beaumarchais şi colegii săi dramaturgi pentru a 
reprezenta interesele lor privind de teatrele franceze. Cu toate acestea, sistemul 
cu care opera SACD nu era o gestiune colectivă cu drepturi depline (nu are nici 
în prezent; societatea există şi funcționează în principiu în aceeaşi manieră) — 
ci doar parțiale. Rolul societăţii era de a negocia contractele colective cu tea- 
trele; autorii încheiau contracte individuale cu aceștia, iar societatea avea ca 
sarcină monitorizarea utilizării operelor în cauză, colectarea şi transferul 
remunerațiilor de autor conform contractelor. (În majoritatea ţărilor, dreptu- 
rile asupra operelor dramatice şi dramatico-muzicale nu se exercită prin inter- 
mediul organizaţiilor de gestiune colectivă, ci prin agenţii teatrale.) 

OGC-urile cu drepturi depline au fost înființate pentru prima dată în sco- 
pul administrării aşa-numitelor drepturi de interpretare muzicală „modeste” 
(semnificînd, mai întîi, dreptul la interpretare publică a operelor muzicale non- 
dramatice, spre deosebire de acestea, drepturile de interpretare a operelor dra- 
matice se consideră drepturi „nobile”). Motivele pentru care prima societate de 
acest tip — Société des auteurs, compositeurs et éditeurs de musique (SACEM ; 
Societatea Autorilor, Compozitorilor şi Editorilor de Muzică) - a fost creată în 

1850 — arată de ce şi unde este necesară gestiunea colectivă. Trei autori francezi, 
cu sprijinul editorilor lor, au cîştigat procesul contra unui local aşa-numit café- 
concert (Ambassadeurs, Avenue des Champs Élysées) în care operele lor muzicale 
erau executate fără autorizarea lor şi fără a achita remuneraţia cuvenită. Con- 
form deciziei instanţei, aceşti autori — şi, bineînţeles, toţi autorii de opere mu- 
zicale din Franţa - au dreptul la interpretare publică pe care, totuși, nu puteau 
să-l valorifice deoarece ei nu puteau monitoriza locurile în Paris sau alte oraşe 
din Franţa unde operele lor erau interpretate; nu puteau, de asemenea, să asigure 
respectarea drepturilor lor privind de numărul mare de utilizatori. Astfel că au 
luat o măsură logică: au creat o societate căreia i-au încredinţat toate sarcinile le- 
gate de administrarea drepturilor lor, în special: monitorizarea utilizării opere- 
lor muzicale, negocierea condiţiilor de licenţiere, acordarea licenţelor, colectarea 
remuneraţiilor şi distribuirea cotelor-părți titularilor de drepturi. 

Articolul 49(1) al Legii privind dreptul de autor şi drepturile conexe a 
Republicii Moldova enumeră lista funcţiilor unui sistem evoluat de gestiune 
colectivă: 

a) eliberează utilizatorilor licenţe pentru valorificarea operelor sau a 

obiectelor drepturilor conexe, 

b) negociază cu utilizatorii cuantumul remuneraţiei pentru valorifica- 
rea operelor sau a obiectelor drepturilor conexe, precum şi alte condi- 
ţii de licenţiere; 

c) acumulează remuneraţia stipulată în licenţele eliberate; 

d)  repartizează remuneraţia acumulată, o achită la timp şi, pe cît este 
posibil, echitabil şi proporțional cu valoarea şi valorificarea reală a 
operelor şi obiectelor drepturilor conexe corespunzătoare; 

e) îi reprezintă pe titularii de drepturi, inclusiv pe cei străini (în persoa- 
na organizaţiilor de gestiune colectivă din ţara corespunzătoare), în 
instanţele de judecată şi în cadrul altor proceduri legale, precum şi în 
orice alte acte juridice necesare pentru protecția şi asigurarea dreptu- 
rilor respective, inclusiv în nume propriu; 

f) asigură exercitarea drepturilor membrilor săi în străinătate prin în- 
cheierea acordurilor de reprezentare reciprocă a intereselor cu organi- 
zaţii similare de gestiune colectivă din străinătate; 

g) întreprinde orice alte acţiuni în limitele împuternicirilor care i-au fost 
delegate de către titularii dreptului de autor şi ai drepturilor conexe. 

„Drepturile la interpretarea muzicală” au inclus mai tirziu drepturile la 
difuziune prin eter şi prin cablu a operelor muzicale, iar „societăţile drepturi- 
lor de interpretare muzicală” şi-au extins activităţile la punerea la dispoziţie a 
operelor în mod interactiv sub formă de streaming. 

Organizațiile similare din Germania (GEMA), din Italia (SIAE), Spa- 
nia (SGAE) şi Ungaria (ARTISJUS) sau - de regulă, în alianță cu acestea — 
organizaţiile separate de gestiune colectivă (în Franţa - SDRM cu SACEM), în 
Regatul Unit - (MCPS cu PRS)), în Olanda (STEMRA cu BUMA) și în Austria 
(Austro-Mechana cu AKM) administrează de asemenea „dreptul mecanic” 
asupra operelor muzicale (adică, dreptul la reproducere în forma înregistrărilor 
audio), precum şi dreptul la punere la dispoziţia publicului în regim interactiv 
pentru descărcare (downloading) (care, prin natura sa, are efect similar ca re- 
producerea şi distribuirea copiilor). 

Am menţionat anterior că gestiunea drepturilor de interpretare a operelor 
dramatice şi dramatico-muzicale este o formă de gestiune colectivă parțială. 
Există o formă mai răspîndită a gestiunii colective parţiale, anume adminis- 
trarea drepturilor la remuneraţie, indiferent dacă drepturile respective sînt sti- 
pulate de tratatele internaționale, directivele UE sau legile naționale (de exem- 
plu, în cazul dreptului de suită sau al dreptului interpreților sau producătorilor 
de fonograme la remuneraţia echitabilă unică pentru difuziunea şi comuni- 
carea publică) sau dacă rezultă din limitarea dreptului exclusiv la dreptul la 
remuneraţie (ca în cazul drepturilor la remuneraţie pentru copia privată şi 
reproducerea reprografică). În astfel de cazuri, gestiunea colectivă este „prin 
definiție” parţială întrucît - în absenţa dreptului de a autoriza (sau a interzice) 
elementul licenţierii lipseşte. 


Funcţiile fundamentale ale sistemului evoluat de gestiune colectivă sînt ur- 
mătoarele: 
e acordarea licenţelor pentru utilizarea repertoriului în cazurile conforme 
drepturilor exclusive administrate de OGG; 
+ negocierea cu utilizatorii sau reprezentanţii lor și stabilirea tarifelor standard, 
+ monitorizarea utilizărilor permise de licenţe și colectarea remuneraţiei, 
e asigurarea respectării drepturilor administrate, 
+ distribuirea remuneraţiei titularilor de drepturi. 


a. Voluntară, „extinsă” şi obligatorie 


ii) Observaţii introductive 

Întrebarea dacă, potrivit unei legi naţionale (i) constituirea unei OGC are 
loc pe baza voinței titularilor de drepturi sau (ii) dacă anumite drepturi pot fi 
exercitate doar prin gestiune colectivă (gestiune colectivă obligatorie), sau (iii) 
dacă se va aplica o reglementare „intermediară” sub forma gestiunii colective 
„extinse” , este foarte importantă din punctul de vedere al compatibilității cu 
tratatele internaționale şi directivele UE. Deci, este necesar să-i acordăm mai 
multă atenţie. 

Pentru o perioadă îndelungată, cu puţine excepţii, numai „drepturile la in- 
terpretare” muzicală şi „drepturile mecanice” erau exercitate prin intermediul 
gestiunii colective. Sistemele de gestiune colectivă erau create prin aderenţa 
voluntară a titularilor de drepturi care înțelegeau că acesta era unicul mijloc 
practic — sau, cel puţin, cel mai avantajos - de exercitare a drepturilor lor. În- 
cepînd cu ultimele decade ale sec. al XX-lea, datorită pogresului tehnologic 
şi evoluţiilor din domeniul juridic, sfera drepturilor exercitate prin gestiunea 
colectivă s-a extins. Acest sistem s-a aplicat pentru „drepturile la interpreta- 
re” garantate într-un număr mai mare de țări producătorilor de fonograme şi 
interpreţilor, pentru drepturile la reproducerea reprografică, pentru drepturi- 
le la remuneraţie pentru copia privată, pentru drepturile la retransmitere prin 
cablu, pentru dreptul de suită etc. Gestiunea colectivă a devenit o formă atît 
de răspîndită de exercitare a dreptului de autor, încît, din anii '80 OMPI a în- 
ceput să-i acorde atenţie tot mai sporită, inter alia, din perspectiva condiţiilor 
pe care această formă de exercitare a drepturilor trebuie să le respecte pentru 
a fi în concordanţă cu tratatele internaţionale. O serie de studii şi şedinţe ale 
OMPI referitoare la problema gestiunii colective a dus la publicarea, în 1990, a 
unei cărți care cuprinde principiile fundamentale ale gestiunii colective”. În 
2002, a fost publicată” o variantă actualizată a acesteia care tratează impac- 
tul dezvoltării tehnologiei şi al metodelor de afaceri, dar care, în acelaşi timp, 
confirmă principiile identificate în 1990. 


ii) Drepturile în legătură cu care gestiunea colectivă se justifică; 
impactul gestiunii colective asupra drepturilor exclusive 

Drepturile exclusive ale autorilor de a-şi valorifica operele sau de a autoriza 
pe alții să utilizeze operele formează nucleul dreptului de autor. Aceste drepturi, 


2 „Gestiunea colectivă a dreptului de autor şi drepturilor conexe”, publicația OMPI nr. 688 
(E) (în continuare: Studiul original OMPI). După cum specifică Dr. Arpad Bogsch, Di- 
rectorul general al OMPI din acea perioadă, în introducerea cărţii în care a fost publicat 
studiul, acesta a fost elaborat în conformitate cu o decizie adoptată de organele de condu- 
cere ale OMPI la sesiunile anuale din 1989 şi unul dintre obiectvele sale este de a analiza 
„ce condiţii urmează a fi respectate ca acest sistem să fie compatibil cu obligaţiile inter- 
naţionale referitoare la protecţia dreptului de autor şi a aşa-numitelor drepturi conexe, în 
special, cu prevederile minime şi principiul tratamentului național stipulate de Convenţia 
de la Berna şi de Convenţia de la Roma”. Se menţionează în introducere că Dr. Mihály Fic- 
sor, pe atunci director al Departamentului Drept de autor OMPI, este autorul principal al 
studiului, dar şi că, înainte de publicare, lucrarea a fost discutată de un grup de consultanţi 
OMPI, compus din experți din diferite țări membre ale organizaţiei (vezi p. 3-4). 

* Mihály Ficsor: „Gestiunea colectivă a dreptului de autor și drepturilor conexe” (”Col- 
lective Management of Copyright şi Related Rights”), publicaţia OMPI nr. 855 (E) (în 
continuare: studiul OMPI actualizat). 

dacă sînt recunoscute, sînt de asemenea importante pentru beneficiarii dreptu- 
rilor conexe. Caracterul exclusiv al unui drept semnifică faptul că titularul său — 
şi doar el — este în drept să decidă dacă autorizează sau interzice executarea 
acţiunilor prevăzute de dreptul respectiv; dacă autorizează aceste acțiuni, în ce 
condiţii şi pentru care sumă. Se înţelege că un drept exclusiv este valorificat pe 
deplin doar dacă este exercitat individual de către titularul dreptului. În aseme- 
nea caz, proprietarul deține controlul asupra valorificării şi diseminării operei 
sale şi poate monitoriza îndeaproape dacă drepturile sale sînt respectate. 

În cazul sistemelor de gestiune cu drepturi depline, multe elemente ale ad- 
ministrării drepturilor sînt standardizate sau chiar „colectivizate”. Aceleaşi ta- 
rife, condiţii de licenţiere, reguli de distribuire se aplică tuturor operelor dintr-o 
categorie dată. Prevederile legilor naționale şi/sau regulile interne ale OGC-uri- 
lor pot aduce, şi de obicei aduc, restricții adăugătoare în defavoarea titularilor 
de drepturi. Bineînţeles, titularii de drepturi exclusive se alătură din voinţă şi 
decizie proprie unei organizaţii de gestiune colectivă şi acceptă condiţiile. Dar 
dacă legea internă supune un drept exclusiv gestiunii colective obligatorii, acest 
lucru reprezintă în mod evident o limitare gravă a dreptului exclusiv. 


iii) Gestiunea colectivă obligatorie a drepturilor exclusive și tratate- 
le internaţionale 


Studiul OMPI actualizat descrie cazurile în care tratatele internaționale 
permit gestiunea colectivă a drepturilor exclusive după cum urmează: 


Convenţia de la Berna prevede cazurile rezervate legislaţiilor statelor 
membre ale Uniunii de la Berna de a determina „condiţiile” de exercitare 
a anumitor drepturi (vezi art. 11bis(2) şi art. 13(1)). În general, prevede- 
rile relevante sînt considerate baze juridice pentru introducerea licențelor 
non-voluntare, întrucît acestea definesc limita posibilelor condiţii, anu- 
me că acestea nu vor aduce atingere, în niciun caz, dreptului autorului la 
remuneratie echitabilă. Se pot aplica, de asemenea, alte condiţii - practic 
restricţii - de exercitare a drepturilor exclusive. Gestiunea colectivă obliga- 
torie este una dintre aceste condiții. Deoarece posibilitatea existenţei aces- 
tor condiţii este determinată în Convenţie în mod exhaustiv, pe baza prin- 
cipiului contrario” , se pare că, în general, gestiunea colectivă obligatorie se 
admite în aceleași cazuri ca și licențele non-voluntare”. 


% Principiul a contrario al interpretării normelor juridice se referă la faptul că, dacă un 


tratat sau o lege prevede anumite drepturi într-un număr de cazuri (de exemplu, zece 
cazuri) şi permite limitarea în cîteva dintre acele cazuri (de exemplu, în două cazuri), 
atunci, în restul cazurilor (conform exemplului, în 8 cazuri), limitarea nu se aplică. 

% Studiul OMPI actualizat, p. 138, alin. 374. 

De observat că cele expuse mai sus din perspectiva Convenţiei de la Berna 
se aplică echivalent Acordului TRIPS şi WCT în virtutea art. 9.1 al Acordului şi 
art. 1(4) al Tratatului, care prevăd ca obligatorie conformitatea cu prevederile 
de fond ale Convenţiei de la Berna (art. 1 - 21 şi anexa - în cazul Acordului 
TRIPS, cu excepţia prevederilor referitoare la „drepturile morale”). 

Se înțeleg uşor motivele prin care afirmaţia din studiul OMPI (de mai sus) - 
conform căreia prevederea gestiunii colective obligatorii este de asemenea o 
formă de limitare, prin impunerea unei condiții de exercitare a drepturilor 
exclusive - se justifică. Astfel, deşi se presupune că, în principiu, titularii de 
drepturi beneficiază de dreptul de a autoriza sau de a interzice acțiunile date, 
se stipulează că ei pot exercita acest drept prin intermediul unui sistem stabilit 
de lege (adică, prin gestiunea colectivă). 

Aplicarea principiului a contrario, la care se referă studiul OMPI, este înte- 
meiată. Deşi posibilitatea „determinării/impunerii condiţiilor” este prevăzută 
de Convenţia de la Berna într-o formă exhaustivă, pe baza acestui principiu de 
interpretare a textelor juridice, aplicat cu consecvență, se deduce că, în general, 
gestiunea colectivă a drepturilor exclusive se admite în aceleaşi cazuri ca şi 
licenţele non-voluntare (rezultînd în drepturi la remuneraţie). 

Deci, țările care prevăd gestiunea colectivă a drepturilor exclusive în alte 
cazuri decît cele menţionate în art. 11bis(2) şi 13(1) ale Convenţiei de la Berna 
intră în conflict cu Convenţia, Acordul TRIPS şi WCT. 


iii) Gestiunea colectivă obligatorie a drepturilor la remunerație 
Studiul OMPI actualizat include, de asemenea, următoarea specificare: 
Cele menţionate în alineatul precedent [citate mai sus, referitor la preve- 

derile Convenţiei de la Berna, care permit prescripţia gestiunii colective oblig- 
atorii] nu vor fi interpretate în sensul că gestiunea colectivă poate fi introdusă 
doar în cazurile în care Convenţia de la Berna utilizează expresia „a determina 
condiţiile” conform cărora aceste drepturi pot fi exercitate. Gestiunea colectivă 
se permite de asemenea în cazurile în care un drept este stabilit ca simplu drept 
la remuneraţie (ca în cazul dreptului de suită sau al așa-numitului „drept din 
art. 12” al interpreţilor şi producătorilor de fonograme?) sau cînd se admite ca 
un drept exclusiv să fie restrîns la dreptul la remuneraţie conform altor expre- 
sii (de exemplu, art. 9(2) referitor la dreptul la reproducere”). 


2% Astfel este prescurtat dreptul interpreților şi producătorilor de fonograme la remu- 
nerația unică pentru difuziunea şi comunicarea publică a fonogramelor publicate în 
scopuri comerciale, deoarece art. 12 al Convenţiei de la Roma a stipulat pentru prima 
dată acest drept. 

% Studiul OMPI actualizat, p. 138-139, alin. 375. 


Gestiunea colectivă a drepturilor patrimoniale 111 


În cazul dreptului la remunerație, reglementarea gestiunii colective este 
apreciată în mod diferit din perspectiva obligaţiilor tratatelor. 

Natura acestor drepturi diferă în mod esenţial de drepturile exclusive în 
privința opţiunilor disponibile pentru titularii de drepturi. Ei nu sînt în po- 
ziția de a autoriza sau a interzice acţiunile care corespund drepturilor în cau- 
ză; utilizatorii pot folosi operele sau obiectele drepturilor conexe fără acordul 
prealabil, singurul drept care rămîne titularului este de a colecta remuneraţia. 
În asemenea cazuri, monitorizarea utilizărilor şi colectarea remunerației sînt 
sarcini dificil de îndeplinit în mod individual. Prescripţia gestiunii colective 
a drepturilor la remunerație nu implică nicio restricţie pentru aceste drepturi 
stipulate în conformitate cu tratatele internaţionale; gestiunea colectivă garan- 
tează exercitarea eficientă a acestor drepturi şi, în mod frecvent, reprezintă 
unicul mod posibil al acestui exerciţiu. 


Sistemele de gestiune colectivă se înființează, în mod normal, pe baza voinţei 
proprii a titularilor de drepturi. Totuși, în cazul drepturilor la remuneraţie, aceas- 
tă gestiune, în general, este singurul mod de exercitare a drepturilor, astfel că 
se poate admite ca obligatoriu. În cazul drepturilor exclusive însă, gestiunea co- 
lectivă obligatorie reprezintă o limitare substanţială, care, prin urmare, poate fi 
impusă doar în cazuri limitate speciale și în anumite condiţii. 


v) Gestiunea colectivă obligatorie conform directivelor UE 

Potrivit directivelor UE, gestiunea colectivă obligatorie poate fi aplicată relativ 
frecvent, dar numai în cazurile care se conformează tratatelor internaţionale. 

Conform Directivei privind transmiterea prin satelit şi prin cablu, statele 
membre ale UE trebuie să aplice gestiunea colectivă obligatorie pentru exer- 
citarea drepturilor la retransmiterea prin cablu. Articolul 9(1) al Directivei 
prevede după cum urmează: „Statele membre se asigură că dreptul titularilor 
dreptului de autor şi drepturilor conexe de a acorda sau a refuza autorizarea 
unui operator de cablu pentru retransmisia prin cablu a unei emisiuni nu poa- 
te fi exercitat decît de către un organism de gestiune colectivă”. 

Prevederea Directivei este în conformitate cu normele internaționale. În 
ceea ce priveşte „dreptul exclusiv de a autoriza ... orice comunicare publică fie 
prin fir a operei radiodifuzate”, garantat de alin.(1) al art. 11bis al Convenţiei 
de la Berna, alin. (2) al aceluiaşi articol prevede că „revine legislațiilor țărilor 
Uniunii să reglementeze condiţiile de exercitare a drepturilor la care se referă 
alin. (1) de mai sus”. Deci, se admite să se reglementeze condiţia gestiunii 
colective pentru exercitarea acestui drept. (În cazul drepturilor conexe, 
Convenţia de la Roma nu prevede drepturi exclusive de autorizare referi- 
toare la retransmiterea prin cablu. Normele internaționale adoptate între 

timp - prevederile relevante ale Acordului TRIPS şi WPPT - nu au introdus 
asemenea drepturi exclusive.) 

Articolul 10 al Directivei privind transmiterea prin satelit şi prin cablu 
prevede o excepție de la gestiunea colectivă obligatorie a drepturilor de retrans- 
mitere prin cablu, anume drepturile organizaţiilor de difuziune”. Aceasta 
priveşte şi confirmă principiile de bază ale gestiunii colective, conform cărora 
gestiunea colectivă este justificată doar în cazul în care exerciţiul individual al 
drepturilor - datorită numărului de titulari de drepturi, al utilizatorilor sau 
altor circumstanţe ale utilizărilor - este imposibil sau, cel puţin, extrem de 
dificil”. Organizațiile de difuziune sînt mai puţin numeroase, astfel încît aces- 
tea sînt capabile să-şi administreze drepturile în mod individual. 

Directiva privind dreptul de suită nu reglementează gestiunea colectivă obli- 
gatorie pentru colectarea şi distribuirea remuneraţiei la exercitarea dreptului 
de suită (droit de suite), dar permite statelor membre aplicarea acesteia. Arti- 
colul 6(2) al Directivei prevede următoarele: „Statele membre pot să prevadă 
administrarea colectivă obligatorie sau opțională a drepturilor menționate la 
articolul 1”. 

În cazul descris mai sus, se permite reglementarea gestiunii colective con- 
form normelor internaționale privind dreptul de autor deoarece corespunde 
naturii dreptului de suită conform art. 14ter al Convenţiei de la Berna, anume 
că acesta este un simplu drept la remuneraţie (după cum prevede şi art. 1 al 
Directivei privind dreptul la suită). 

În textul art. 6(2) al Directivei, citat mai sus, cuvîntul „pot” este subliniat 
pentru a arăta permisiunea de a impune (obligatoriu) gestiunea colectivă. Ela- 
boratorii Directivei au considerat necesar să indice că gestiunea colectivă poate 
fi impusă. Prin aceasta, ei au exprimat implicit că, în conformitate cu acquis-ul 
comunitar, asemenea permisiune este necesară. Acest lucru are şi o implicaţie 
a contrario deoarece reflectă că, în UE, reglementarea gestiunii colective obli- 


3 Articolul 10al Directivei privind transmiterea prin satelit și prin cablu prvede următoarele: 


„Statele membre se asigură că articolul 9 [privind gestiunea colectivă obligatorie] nu se 
aplică drepturilor exercitate de un organism de radiodifuziune sau televiziune asupra 
propriilor transmisiuni, indiferent dacă drepturile în cauză îi aparţin sau i-au fost trans- 
ferate de către alţi titulari de drept de autor şi/sau de drepturi conexe”. 

Acesta este primul principiu din capitolul de încheiere al ambelor versiuni ale studiului 
OMPI. În versiunea actualizată, principiul în cauză afirmă: „(1) Gestiunea colectivă 
sau alte sisteme de administrare comună a dreptului de autor și drepturilor conexe se 
justifică dacă exercitarea individuală a acestor drepturi - datorită numărului și altor 
împrejurări ale utilizărilor - este imposibilă sau, cel puţin, extrem de dificil de practi- 
cat. Asemenea gestiune comună a drepturilor se preferă, cînd este posibil, ca alternativă 
a licenţelor non-voluntare (pag. 157). 

gatorii se admite numai dacă este permisă de normele internaționale și — în 
concordanţă cu aceste norme — de directivele UE. 

Există încă un caz în care o directivă UE pemite statelor membre regle- 
mentarea gestiunii colective obligatorii a unui drept, care, în forma dată, este 
deja un simplu drept la remuneraţie (un aşa-numit „drept rezidual”), dar care 
este derivat din dreptul exclusiv în modul specific prevăzut de Directivă. 

Alin. (1) al art. 4 al Directivei privind închirierea, împrumutul şi anumite 
drepturi conexe prevede: „În cazul în care un autor sau un interpreta transmis 
sau a cedat dreptul său de închiriere în ceea ce priveşte o fonogramă sau un 
original sau o copie a unui film unui producător de fonograme sau de filme, 
autorul sau interpretul păstrează dreptul de a obține o remuneraţie echitabilă 
pentru închiriere”. Alineatul 2 al aceluiași articol adaugă: „Dreptul de a obţine 
o remuneraţie echitabilă pentru închiriere nu poate face obiectul unei renun- 
ţări din partea autorilor sau a artiştilor interpreți sau executanţi”. 

Alineatele (3) şi (4) ale articolului tratează problema gestiunii colective. 
Mai întîi, alin. (3) prevede că „gestionarea dreptului de a obţine o remuneraţie 
echitabilă poate fi încredinţată unor organisme de gestiune colectivă repre- 
zentînd autori sau interpreți”. Apoi, alin. (4) stipulează posibilitatea impunerii 
gestiunii colective: „Statele membre pot reglementa dacă și în ce măsură ges- 
tionarea prin organisme de gestiune colectivă a dreptului de a obţine o remu- 
neraţie echitabilă poate fi impusă...” 

Directiva permite reglementarea gestiunii colective obligatorii, fapt ce 
confirmă efectul a contrario asupra acestor prevederi conform acquis-ului co- 
munitar în mod similar cazului normelor internaţionale relevante. 


vi) Gestiunea colectivă „extinsă“ 

Marele avantaj al sistemelor de gestiune colectivă dezvoltate este că orga- 
nizaţiile pot garanta licenţe utilizatorilor din aproape întregul repertoriu de 
opere şi obiecte ale drepturilor conexe ale lumii în privinţa unui drept sau a 
unei categorii de titulari de drepturi. 

Cu toate acestea, chiar și în cazul sistemului de acorduri bilaterale evoluat 
(precum este cazul „dreptului la interpretare” muzicală, repertoriul operelor, 
în legătură cu care unei organizaţii i s-a încredinţat expres puterea de a admini- 
stra drepturile exclusive, nu poate fi numit repertoriul de opere al întregii lumi 
(deoarece, în anumite țări, nu există organizaţii partenere corespunzătoare 
pentru a încheia acorduri de reprezentare reciprocă sau fiindcă anumiţi autori 
nu încredinţează unei organizaţii exerciţiul drepturilor lor). 

Gestiunea colectivă „extinsă” este o tehnică juridică pentru a asigura apli- 
cabilitatea licenţelor extinse. Esenţa acestui sistem constă în aceea că, dacă o 
organizaţie este avizată să administreze un anumit drept de către majoritatea titu- 

larilor de drepturi naționali şi din străinătate, fiind astfel destul de reprezentativă 
în domeniu, prin lege, efectul acestei gestiuni colective se extinde şi asupra dreptu- 
rilor titlarilor de drepturi care nu şi-au încredințat drepturile acestei organizații. 

Condiţia ca repertoriul unei organizaţii să fie reprezentativ are două crite- 
rii. Primul este criteriul de bază al compatibilităţii cu normele internaţionale 
- efectul de extindere este garantat dacă gestiunea colectivă este un mijloc jus- 
tificat de exercitare a drepturilor. Al doilea criteriu se referă la faptul că efectul 
de extindere va viza un spectru relativ restrîns de drepturi care nu sînt incluse 
în repertoriul constituit pe bază voluntară, din motivele descrise mai sus. 

A doua condiţie indispensabilă a sistemului de gestiune colectivă „extinsă”, 
conform normelor internaționale, enunță că sînt necesare prevederi specia- 
le pentru protecția intereselor titularilor de drepturi care nu s-au alăturat 
organizației şi nu doresc să participe la sistemul colectiv. Aceştia trebuie să aibă 
posibilitatea de a alege între a revendica remuneraţia sau de a „nu participa” 
(adică să declare că nu doresc să fie reprezentaţi de organizaţie). În cazul din 
urmă, desigur, ei îşi vor exercita drepturile pe cont propriu. 

În ceea ce priveşte opțiunea unui titular de depturi de a renunţa la sistemul 
de gestiune colectivă, organizaţiei i se va oferi un termen rezonabil pentru a 
exclude operele sau obiectele drepturilor sale de autor din repertoriu. Aseme- 
nea procedură trebuie să fie simplă (de exemplu, un titular de drepturi va scrie 
o declaraţie de neparticipare referitoare la toate operele sale prezente sau viito- 
are, fără a fi obligat să ofere o listă exhaustivă a lor; în lipsa acesteia, procedura 
s-ar putea transforma într-o formalitate de facto)”. 


Gestiunea colectivă „extinsă” este un sistem voluntar în care efectul juridic al 
„licenţelor extinse” acordate de o organizaţie de gestiune colectivă în numele tit- 
ularilor care au devenit membri se extinde și asupra drepturilor corespunzătoare 
ale titularilor care nu sînt membri ai organizaţiei. Un asemenea sistem se aplică 
dacă se respectă trei condiții: 

e dreptul respectiv poate fi exercitat doar prin gestiune colectivă, 

e repertoriul organizației de gestiune colectivă este reprezentativ, și 

+ titularii de drepturi care nu doresc să încredințeze drepturile lor pentru a fi 
exercitate prin gestiune colectivă au posibilitatea de a „nu participa” (adică, să 
informeze organizaţia că doresc să-și exercite drepturile pe cont propriu). 


32 Condiţia posibilităţii de „neparticipare” este enunțată în capitolul de încheiere al studiului 


actualizat OMPI, după cum urmează: „(14).. Într-un sistem de gestiune colectivă a drepturi- 
lor, trebuie să existe prevederi pentru protecţia intereselor titularilor de drepturi care nu sînt 
membri ai organizaţii de gestiune colectivă. Ei vor avea posibilitatea de „a nu paticipa” (adică, 
de a declara că ei nu doresc să fie reprezentați de OGC) şi/sau să revendice remuneraţia. Dacă 


gestiune colectivă extinsă va fi considerat drept formă de gestiune obligatorie ...”. 

Modelul gestiunii colective extinse a fost „inventat” şi implementat în sta- 
tele nordice, dar este aplicat şi în alte state europene. 

Două directive UE tratează sau, cel puţin, se referă la gestiunea colectivă 
extinsă. Articolul 2 al Directivei privind transmiterea prin satelit şi prin cablu 
stipulează obligaţia de a garanta „dreptul exclusiv al autorului de a autoriza 
comunicarea publică prin satelit a operelor protejate prin dreptul de autor...”. 
Articolul 3(1) adaugă: „Statele membre asigură ca autorizarea menţionată la 
articolul 2 să nu poată fi obținută decît prin contract” (adică, nu va fi obiectul 
sistemului de licenţiere non-voluntar) şi art. 3(2) specifică ce este un sistem de 
gestiune colectivă extinsă. 

Un stat membru poate prevedea ca un contract colectiv încheiat între o so- 
cietate de gestiune colectivă şi un organism de radiodifuziune sau televiziune 
pentru o anumită categorie de opere să poată fi extins la titularii de drepturi 
din aceeaşi categorie care nu sînt reprezentați de societatea de gestiune colec- 
tivă, cu următoarele condiţii: 

- comunicarea publică prin satelit să aibă loc în acelaşi timp cu difuza- 

rea pe cale terestră de către același difuzor şi 

- titularul nereprezentat al drepturilor să aibă, în orice moment, posibi- 

litatea de excludere a extinderii contractului colectiv la operele sale și 
de exercitare a drepturilor sale, fie individual, fie colectiv. 

Aceste prevederi ale Directivei permit statelor membre de a introduce un 
sistem de licenţiere „extinsă” (utlizarea cuvîntului „pot” indică în mod clar 
acest lucru), care reflectă că (i) autorizaţia este necesară; asemenea sistem poa- 
te fi aplicat în relaţie cu oricare drept exclusiv; şi (ii) dacă se aplică sistemul, se 
va ţine cont de anumite condiții”. 

Articolul 3(3) prevede că gestiunea colectivă extinsă este justificată numai 
dacă este indispensabilă și dacă titularii de drepturi nu intenționează - sau nu 
pot - să-și exercite drepturile în mod individual, şi identifică o categorie de opere 
pentru care sistemul nu se aplică: „alineatul (2) nu se aplică operelor cinemato- 
grafice, inclusiv operelor create printr-un procedeu analog cinematografiei”. 

Directiva privind societatea informaţională în alineatul (18) al preambu- 
lului prevede următoarele: „Prezenta directivă nu aduce atingere dispoziţiilor 


3 Deoarece directivele UE nu acoperă toate aspectele dreptului de autor și ale drepturilor 
conexe, acestea nu prevăd o listă exhaustivă de drepturi în legătură cu care aplicarea 
gestiunii colective extinse ar putea fi justificată. De exemplu, dreptul la interpreta- 
re publică al autorilor nu este acoperit de altă directivă UE. În cazul acestui drept, 
de exemplu, gestiunea colectivă extinsă se justifică (în acelaşi timp, deoarece este un 
drept exclusiv pentru care nu se permite impunerea condiţiilor de exercitare, gestiunea 
colectivă nu este permisă). 

care există în statele membre cu privire la modalităţile de gestionare a dreptu- 
rilor, cum ar fi licenţele colective extinse”. 

Se înţelege că nu poate fi interpretat ca o autorizare pentru aplicarea tutu- 
ror tipurilor de aranjamente - inclusiv sistemele de gestiune colectivă „extin- 
se” — în privinţa tuturor utilizărilor şi categoriilor de obiecte protejate în orice 
condiţii. Principiile reflectate în art.3 al Directivei privind transmiterea prin 
satelit şi prin cablu trebuie să fie luate în considerare. 


a. Organizaţii separate de gestiune a categoriilor diferite de drepturi, 
„coaliţiile” 

Studiul OMPI descrie următoarele principii referitoare la drepturile admi- 
nistrate de organizaţiile de gestiune colectivă: 


(9) Existenţa unei singure organizaţii de gestiune colectivă sau a mai 
multor organizaţii separate pentru drepturi diferite şi categorii diferite 
de titulari de drepturi depinde de condiţiile politice, economice, juri- 
dice şi tradiţiile fiecărui stat. Avantajul organizaţiilor separate constă 
în aceea că, prin ele, interesele particulare ale categoriilor diferite de ti- 
tulari de drepturi sînt tratate mai atent și direct. Avantajul organizaţiei 
generale este că problemele în legătură cu utilizările noi care apar sînt 
rezolvate mai uşor, iar interesele generale ale titularilor de drepturi sînt 
asigurate mai eficient. În cazul organizaţiilor separate, devine necesa- 
ră cooperarea între acestea şi, uneori, organizarea acţiunilor comune 
sub forma „coaliţiilor” specifice, în timp ce, în privința unei organizaţii 
generale, se cer garanţii că interesele anumitor categorii de titulari de 
drepturi nu vor fi neglijate. 


(11) De regulă, ar trebui să existe o organizaţie pentru aceeaşi cate- 
gorie de drepturi ale aceleiași categorii de titulari de drepturi în fiecare 
ţară. Existenţa a două sau mai multe organizații în domeniu poate dimi- 
nua sau chiar anihila avantajele gestiunii colective a drepturilor“. 


Pentru a stabili care soluție prezintă mai multe avantaje: crearea unui 
număr mare de organizaţii paralele sau a unui număr mic de organizaţii, se vor 
lua în considerare o serie de criterii practice. Organizațiile care administrează 
un număr mai mare de drepturi funcționează mai eficient deoarece nu este 
necesar să stabilească administrații separate, reţele separate de monitorizare, 
sisteme separate de calculatoare etc. şi, în acest mod, se reduc costurile de ges- 
tionare (în favoarea atit a titularilor de drepturi, cît şi a utilizatorilor). 


34 Studiul OMPI actualizat, p. 9. 

În anumite cazuri, natura drepturilor implicate necesită o protecţie extinsă 
a drepturilor administate de o organizaţie. De exemplu, dreptul la remuneraţie 
pentru copia privată (bazată pe plăți pentru echipamentul de înregistrare şi ma- 
teriale) pretinde ca o organizaţie să colecteze remuneraţia (care înseamnă, de 
regulă, a transfera cotele-părți titularilor de drepturi care nu sînt membrii ei 
către organizaţiile care îi reprezintă). Considerente similare se aplică și în cazul 
dreptului la remuneraţie pentru reproducerea reprografică şi la retransmiterea 
prin cablu. Legea naţională ar putea lăsa recunoaşterea acestor condiţii şi soluția 
gestiunii colective a acestor drepturi în seama titularilor de drepturi. Dar acest 
lucru ar aduce complicaţii și ar tergiversa exercitarea drepturilor întrucît ca- 
tegoriile diferite de titulari de drepturi nu pot ajunge la o înţelegere comună. 
Astfel, anumite legi interne conţin prevederi referitoare la organizația sau tipul 
organizaţiei care poate administra drepturile, precum şi la cotele categoriilor 
diferite de titulari de drepturi, care pot fi modificate dacă titularii interesaţi cad 
de acord asupra altei modalităţi de gestiune colectivă şi alte cote. 

Dreptul interpreţilor şi producătorlor de fonograme la remuneraţia unică 
pentru difuziunea şi comunicarea publică a fonogramelor publicate în scop 
comercial de asemenea necesită gestiune colectivă. Aceasta derivă din natura 
dreptului ca atare, implicînd un singur drept şi nu două drepturi separate. 
Există modele variate pentru exercitarea comună a acestui drept. În anumite 
țări, interpreţii şi producătorii au creat o organizație comună, în timp ce, în 
altele, organizaţia uneia dintre cele două categorii colectează remuneraţia şi 
transferă cotele către organizaţia celeilalte categorii de titulari de drepturi. 

OCG-urile - pentru reducerea cheltuielilor şi asigurarea funcţionalității efi- 
ciente a sistemului - pot crea „coaliții” speciale pentru administrarea comună 
a drepturilor din repertoriile lor. De exemplu, organizaţiile de interpreți şi 
producători de fonograme pot încheia un contract cu societatea compozitori- 
lor cu privire la anumite sarcini de gestiune a dreptului la remunerație. Această 
soluție poate fi foarte avantajoasă în cazul comunicării publice a fonogramelor 
prin interpretare.” De regulă, societățile de autori operează prin rețele de mo- 
nitorizare pentru a afla unde şi ce tip de muzică se cîntă, precum și structura de 
gestiune pentru a exercita şi a asigura respectarea drepturilor relevante. Pentru 
crearea unei reţele şi a unui sistem similare, interpreţii şi producătorii de fono- 


5 După cum am menționat mai sus, în cazul interpreţilor și al producătorilor de fo- 
nograme, „comunicarea publică” semnifică, de asemenea, şi executarea publică a 
interpretărilor sau, cel puţin, în spaţii deschise publicului, care, în cazul drepturilor 
autorilor, reprezintă interpretare publică (protejat prin dreptul la interpretare publică, 
şi nu prin dreptul la comuni care publică). 

grame ar suporta cheltuieli mari. Dacă societatea autorilor acceptă sarcina de a 
administra drepturile lor — cu obligația de a transfera cotele-părţi cuvenite după 
deducerea părții corespunzătoare costurilor de administrare - acest lucru ar re- 
duce nivelul costurilor şi ar spori semnificativ cota-parte din remunerație. 

Pînă aici am discutat despre gestiunea categoriilor diferite de drepturi ale 
aceleiași categorii de titulari de drepturi sau ale categoriilor de titulari diferiți. Prin- 
cipiul (11) citat mai sus al studiului OMPI se referă la altă problemă: dacă pentru 
gestiunea aceluiași drept al aceleiași categorii de titulari de drepturi sînt necesare una 
sau mai multe organizații (de exemplu, dreptul la interpretare publică al autorilor). 
Principiul OMPI reflectă poziţia că o singură organizație este necesară. Motivele 
sînt evidente. În cazul mai multor organizaţii, nu se va aplica în mod corespunzător 
nici modelul gestiunii colective extinse, şi niciun tip de prezumție juridică (frecvent 
aplicată în ţările în care gestiunea colectivă extinsă nu este prevăzută de lege). Or- 
ganizaţiile paralele pot acorda licenţe pentru repertoriile lor limitate. Totuşi, utili- 
zatorii pot pretinde că ei nu folosesc unele repertorii sau că ei folosesc opere neîn- 
registrate în repertoriile limitate aflate în gestiune. Acest lucru solicită sisteme de 
monitorizare mai eficiente şi respectiv mai costisitoare. Nivelul costurilor de ges- 
tiune creşte considerabil din cauza administraţiei paralele a drepturilor, resurselor 
umane necesare, echipamentului şi sistemelor informaţionale, iar ca rezultat sca- 
de remuneraţia distribuită titularilor de drepturi şi/sau sporeşte valoarea tarifelor 
pentru utilizatori. Pentru acei utilizatori care doresc să obțină autorizaţie pentru 
întregul repertoriu de muzică, costurile de administrare se dublează. În general, 
administrarea paralelă a repertoriilor limitate sporește incertitudinea juridică. 


3. Practicile europene privind metodologia de stabilire 
a tarifelor gestiunii colective pentru categorii diferite 
de drepturi ale autorilor şi drepturi conexe 


a. Dreptul autorilor la interpretare publică 


i) Restaurante, baruri și localuri similare 

Sistemul tarifar de bază este diferențiat conform: (i) nivelului serviciilor (și 
prețurilor corespunzătoare) localurilor (exprimat uneori în numărul de stele 
sau alte criterii); (ii) amplasării localului (în capitală, oraşe, sate mai mari sau 
mai mici); (iii) duratei programului de lucru al localului. 

Alte criterii de diferenţiere a sistemului tarifar sînt: (i) proporţiile localului 
(suprafața); (ii) capacitatea localului în sensul numărului de persoane pe care 
le poate deservi; şi (iii) utilizarea muzicii înregistrate sau live (în ultimul caz 
tarifele sînt mai înalte). 

ii) Hoteluri şi stabilimente similare 

Dacă restaurantele, barurile etc. funcționează în cadrul hotelurilor sau al 
stabilimentelor similare, criteriile menționate mai sus se aplică în mod egal. 
Tarife separate vor corespunde spaţiilor comune, ca vestibulurile sau holurile 
hotelurilor etc. 

Tarifele de bază se vor calcula conform nivelului serviciilor în hotel sau alt 
stabiliment similar, exprimat prin numărul de stele sau alt tip de clasificare, 
precum şi în funcţie de amplasarea hotelului. Tarifele vor fi mai mari: (i) dacă 
pe suprafaţa spaţiilor comune ale hotelului, vestibul sau hol, funcționează de 
asemenea un bar sau alt stabiliment similar; și (ii) dacă se utilizează muzică live, 
şi nu înregistrată. 

După cum am menţionat mai sus, conform practicii curţii stabilite de Curtea 
de Justiţie a Uniunii Europene," dreptul la interpretare publică se aplică de ase- 
menea în cazul muzicii oferite în camerele de hotel. În asemenea caz, tarifele pot fi 
diferenţiate conform: (i) nivelului serviciilor (şi preţurilor) în hotel; (ii) numărului 
de camere în hotel; şi (iii) cazului în care este executat un program de muzică 
înregistrată al hotelului sau sînt disponibile doar programele teleradiodifuzate. 


iii) Magazine, magazine universale, supermarketuri și alte stabili- 
mente similare 

Criteriul fundamental al tarifelor este, în general, suprafața spaţiului. Dacă 
un restaurant, bar sau alt stabiliment similar operează într-un magazin univer- 
sal, supermarket etc., primele vor plăti separat tarifele menționate mai sus. 

Tarifele calculate pe baza suprafeţei stabilimentului vor fi semnificativ 
mai reduse în cazul parcărilor şi altor stabilimente similare (uzine, oficii etc.) 
şi mai mari în cazul serviciilor de înfrumusețare corporală şi de întreținere. 


iv) Tîguri, expoziții, evenimente sportive și alte evenimente similare 

Dacă tarifele menţionate mai sus se plătesc lunar, în cazul organizatorilor 
de tîrguri, expoziţii, evenimente sportive şi alte evenimente similare, tarifele 
se vor plăti zilnic. În cazul tîrgurilor, expozițiilor şi altor evenimente similare, 
tarifele se vor calcula pe baza suprafeţei stabilimentului, iar în cazul eveni- 
mentelor sportive — pe baza capacităţii spațiului sportiv. 


v) Servicii de transport 

În cazul transportului public (autobuz, vapor, tren), se va aplica tarif lunar 
redus, iar în cazul serviciului comercial de transport (tururi organizate sau 
excursii), tariful poate fi stabilit în funcţie de capacitatea mijlocului de tran- 
sport. Cu toate acestea, tariful poate fi de asemenea adaptat astfel încît să ia în 
considerare și numărul utilizărilor transportului. 


3 Vezi nota 1, mai sus. 

vi) Concerte 

Tarifele trebuie să constituie o anumită cotă procentuală din suma venitului 
(de exemplu, 9-10%), dar nu mai mic decît o anumită valoare, chiar dacă intrarea 
este fără plată, şi se va calcula după criteriul capacității evenimentului. 


vii) Discoteci și localuri similare, baluri și evenimente similare 

Calcularea tarifelor se poate face în mod similar ca în cazul concertelor, 
dar valoarea lor trebuie să exprime rolul decisiv al muzicii în organizarea aces- 
tor evenimente. 


b. Comunicarea prin eter, comunicarea prin cablu, prin internet (web- 
casting) şi retransmiterea prin internet 


Din moment ce conceptul de „comunicare prin eter/teleradiodifuziune” este 
clar, vom atrage atenţia în acest context că termenul de „comunicare prin cablu” 
înseamnă transmiterea prin cablu a emisiunii proprii (originale) a organizaţiei 
operatorului de difuziune prin cablu. Comunicarea prin internet (webcasting) 
înseamnă transmiterea non-interactivă a programelor prin internet (de exem- 
plu, posturi de radio prin internet). Retransmiterea prin internet înseamnă re- 
transmiterea simultană şi fără modificări a programelor difuzate prin internet. 

În cazul emisiunilor difuzate, tarifele pot lua două forme de bază: (i) cote 
procentuale, de tip sumă forfetară, pentru care nu se calculează în ce măsură 
muzica este prezentă în programe; procentajul poate fi mai redus (de exemplu, 
subvenție publică - 1%, din taxele de abonament 2%; din venitul publicității şi 
sponzorizării 4%), dar nu mai scăzut de o valoare anumită, indiferent de veni- 
turile disponibile; (ii) dacă tariful este calculat mai mult sau mai puţin exact 
în funcție de cota muzicii în program (de exemplu, pînă la 25%, 50% , 75% sau 
mai mult din program), în cazul procentajului minim, tariful poate fi mai redus 
(de exemplu, din subvenția publică 1%; din abonamente 1.5%, din veniturile 
publicităţii 2%), iar dacă procentajul este mai mare, tariful poate fi mai mare 
(din subvenţia publică 1%, din abonamente 4%, din veniturile publicităţii 8%). 

Pentru comunicarea prin cablu se pot aplica aceleaşi tipuri de tarife. 

În cazul comunicării prin internet, tarifele se pot calcula în sume concrete lu- 
nare, luînd în considerare numărul de canale (programe difuzate prin internet). 

Pentru retransmiterea prin internet a programului difuzat de organizaţia 
de comunicare originală ar trebui să se achite o cotă procentuală din tariful 
pentru comunicare (în sensul că pentru retransmiterea prin internet de către 
alte organizaţii este necesară autorizația separată pe baza dreptului exclusiv). 


c. Dreptul autorilor și titularilor drepturilor conexe la retransmiterea 
prin cablu 

Pentru claritate, vom aminti că retransmiterea prin cablu este retransmi- 
terea simultană şi fără modificări a unui program difuzat. Dacă programul 

este înregistrat şi transmis ulterior sau modificat într-un mod oarecare, acesta 
va reprezenta un program de transmisiune prin cablu. 

Sistemul de tarife ar trebui să se bazeze pe numărul de persoane conectate 
la sistem și numărul de programe difuzate. 


d. Dreptul autorilor de opere muzicale de a pune la dispoziţia publi- 
cului în regim interactiv 

În asemenea caz, sistemul de tarife trebuie să se diferenţieze prin luarea 
în considerare dacă asemenea transmitere permite sau nu descărcarea şi dacă 
utilizatorii vor plăti sau nu pentru serviciu, în sensul că, dacă descărcarea este 
posibilă, tariful va fi mai mare. 

Dacă furnizorul de conţinut nu solicită plata pentru servicii, tariful ar tre- 
bui să se bazeze pe un anumit procentaj (de exemplu 10%) din oricare venit 
legat de acest serviciu (ca veniturile din publicitate sau sponsorizare). Cu toate 
acestea, indiferent de venit, tariful trebuie să fie bazat cel puţin pe o valoare 
anumită corespunzătoare numărului de opere muzicale transmise. 

Dacă furnizorul de conţinut cere plata pentru serviciu, se aplică acelaşi 
sistem cu diferența că, suplimentar la procentajul din oricare venit obţinut în 
legătură cu serviciul (de exemplu, 10% veniturile din publicitate sau sponsori- 
zare), se va calcula și un procentaj din venitul provenit din taxele achitate de 
utilizatori (de exemplu, 10%). 

Dacă utilizatorii plătesc o taxă de abonare pentru transmiterea de muzică 
(de exemplu, lunar), furnizorul de conținut trebuie să plătească un procentaj 
din taxa de abonament (de exemplu, 25%) şi cel puţin o anumită valoare cal- 
culată pe baza numărului de abonaţi. 

Dacă serviciul permite descărcarea operelor muzicale, suplimentar la tarifele 
menţionate mai sus, se vor achita plăți calculate pe baza numărului de opere des- 
cărcate sau, dacă furnizorul de conţinut permite descărcarea pentru abonaţi, un 
procentaj din taxele de abonare (de exemplu, 25%) se va adăuga celor menţionate. 

În cazul descărcării tonurilor de apel, tarifele pot fi calculate pe baza unui 
procentaj din taxa de abonare care se achită serviciului de telefonie mobilă şi 
un procentaj suplimentar din taxă se va achita pentru descărcare; sistemul de 
tarife va avea cel puţin o valoare stabilită. 


În funcţie de natura utilizărilor operelor și obiectelor drepturilor conexe, există 
metodologii de stabilire a tarifelor aplicate de către organizațiile de gestiune colec- 
tivă. Anumite tarife pot fi comparate ușor cu tarifele aplicate în alte țări, de exemplu, 
tarifele stabilite ca procentaj din venit, preţuri și cheltuieli în relaţie directă sau in- 
directă cu utilizările respective sau tarifele calculate pe baza preţurilor reale ale unui 
anumit număr de bilete de intrare. Compararea altor tarife este mai dificilă, mai ales 
a tarifelor exprimate în sume concrete. În asemenea cazuri, pentru a examina dacă 
tarifele sînt sau nu proporționale, se vor folosi criteriile de calculare și comparaţia cu 

tarifele aplicate în alte ţări, în țările apropiate ca sistem juridic, standarde de viaţă, 
structură de venituri, preţuri și costuri. 


e. „Dreptul mecanic” (dreptul la reproducere prin înregistrare audio) 
al autorilor de opere muzicale 

Sistemul de tarife trebuie să se bazeze pe o cotă procentuală din preţul 
cu amănuntul al suporturilor pentru înregistrarea audio (CD, CD-R, DVD-R 
etc.), de exemplu 8%, sau un procentaj din preţul angro care ar trebui să fie 
mai ridicat (de exemplu, 11%). 


f. Dreptul interpreților şi producătorilor de fonograme la remuneraţia 
unică pentru difuziunea prin eter și comunicarea publică a fonogra- 
melor publicate în scop comercial 

Atragem atenţia că sistemele de tarife menționate mai sus acoperă doar drep- 
turile autorilor, cu excepţia retransmiterii prin cablu în legătură cu care tarifele 
acoperă drepturile autorilor, ale interpreţilor şi producătorilor de fonograme. 

În privinţa comunicării publice a fonogramelor publicate în scop comer- 
cial, interpreţii şi producătorii de fonograme au dreptul la remuneraţia unică. 
După cum am menţionat anterior, deoarece monitorizarea acestor tipuri de 
utilizări, asigurarea respectării drepturilor şi colectarea remuneraţiei cer un 
sistem organizat, care este deja disponibil pentru organizaţiile de autori, se 
recomandă încheierea contractelor pe baza cărora colectarea remuneraţiei 
pentru aceste drepturi ale interpreţilor şi producătorilor de fonograme poate 
fi încredinţată organizaţiei de autori. 

Calcularea tarifelor trebuie să fie similară metodei de calculare a tarifelor 
pentru drepturile la interpretare ale autorilor de opere muzicale şi pot fi in- 
tegrate în acestea din urmă. În asemenea caz, organizaţia autorilor trebuie să 
transmită o anumită valoare procentuală din tarif organizaţiei (organizaţiilor) 
de interpreţi şi producători de fonograme (în sensul că, dacă organizaţia au- 
torilor se ocupă de distribuirea remuneraţiei pentru interpreţi şi producători 
de fonograme, distribuirea trebuie să se efectueze conform contractului şi sub 
controlul interpreţilor şi producătorilor de fonograme). 

În ceea ce priveşte dreptul interpreţilor şi producătorilor de fonograme la 
remuneraţia unică pentru difuziune prin eter, difuziune prin cablu, difuziune 
prin internet şi retransmitere prin internet, este preferabil ca ei să-și gestioneze 
acest drept în comun (în aceeaşi organizaţie sau sub forma exercitării comune 
a dreptului față de difuzori) şi să stabilească tarifele în comun. Tarifele pot fi 
aceleaşi ca în cazul drepturilor de autor în sensul că sumele cuvenite autorilor 
în cazul interpreţilor şi producătorilor de fonograme se va împărți în mod egal 
între interpreți şi producători. 

g. Dreptul interpreţilor la punerea la dispoziţia publicului în regim 
interactiv 

Interpreţii îşi pot de asemenea exercita drepturile exclusive de punere la 
dispoziție în regim interactiv a fonogramelor publicate în scop comercial în 
cadrul gestiunii colective. În asemenea caz, ei pot aplica acelaşi tip de sistem 
tarifar ca şi în cazul autorilor. (În ceea ce priveşte producătorii de fonograme, 
ei îşi exercită acest drept în mod individual.) 


h. Dreptul autorilor şi titularilor de drepturi conexe la remuneraţia 
pentru copia privată 

Tarifele pentru copia privată trebuie să se bazeze pe un cuantum concret 
penru fiecare copie, calculat în funcţie de tipul de suport (casete, CD-R, DVD, 
carduri de memorie, stickuri de memorie, USB, memorie flash, capacitate de 
stocare pe echipamente mobile) şi capacitatea reală de stocare a acestor supor- 
turi calculată în MB sau GB. 

Dacă se percepe taxă pentru echipament, se va plăti o valoare procentuală 
din prețul de import sau angro. 

Conform unei decizii a Curţii de Justiţie a Uniunii Europene,” taxa pe 
baza suportului sau echipamentului, separată sau comună pentru amble, tre- 
buie să fie adecvată și suficientă pentru a compensa paguba suferită de titularii 
dreptului de autor sau de drepturi conexe în urma copierii răspîndite în sco- 
puri personale. 


i) Dreptul la remuneraţie pentru reproducerea reprografică 

În privinţa taxei pentru echipament, tariful va constitui o valoare pro- 
centuală din preţul de import sau angro al echipamentului. 

Redevenţa referitoare la utilizarea echipamentului poate fi diferențiată 
conform: (i) capacităţii (vitezei) echipamentului de fotocopiere; (ii) amplasării 
locului unde operează echipamentul (în capitală, într-un oraş mic, mare sau 
într-un sat); şi (iii) faptului dacă activitatea principală a organizaţiei este furni- 
zarea serviciilor de fotocopiere sau aceasta este o activitate adițională. 

Tarife separate se vor aplica pentru serviciul de fotocopiere în cadrul 
universităților (mai mari) şi în bibiloteci sau instituţii de învățămînt (mai 
mici), acestea vor fi diferenţiate conform amplasării instituţiei. 

De observat că, suplimentar la tarifele reale, comunicarea despre sistemul de 
tarife conţine, de regulă: (i) definițiile diferitelor concepte; (ii) prevederi referito- 
are la obligaţia utilizatorilor sau a altor persoane care plătesc remuneraţia de a in- 
forma OGC în avans, (iii) precum şi obligaţia de a comunica repertoriul utilizat. 


37 Decizia C-467/08 în cazul Padawan SL v SGAE. 

j) Condiţia transparenţei 

Obligaţiile organizaţiilor de gestiune colectivă de a pune la dispoziţia 
AGEPI informaţii periodice şi precise despre activităţile lor sînt reglementate 
în Legea privind dreptul de autor şi drepturile conexe a Republicii Moldo- 
va. Cu toate acestea, este necesar ca organizaţiile să funcţioneze într-un mod 
transparent în relaţia cu membrii lor, utilizatorii şi publicul general. Deci, se 
cere ca organizaţiile de gestiune colectivă să-şi facă disponibilă informaţia des- 
pre tarife şi regulile de distribuire într-un format accesibil pe internet. 


5. Alte principii de bază privind gestiunea colectivă 


a. Obligaţiile OGC faţă de membrii lor 

Organizațiile de gestiune colectivă sînt obligate să administreze dreptu- 
rile titularului de drepturi care a depus o cerere în acest sens dacă drepturile 
acestuia se încadrează în domeniul de activitate al organizaţiei. Legile prevăd 
clauze referitoare la nediscriminare între membri şi non-membri în privința 
gestiunii drepturilor lor. 

Drepturile se transmit OGC-urilor prin contract, procură, cesiune sau 
transfer de drepturi. La intrarea în organizație, membrii îşi prezintă datele 
personale şi declară operele sau obiectele drepturilor conexe create de ei. Infor- 
maţia furnizată formează partea documentaţiei care permite stabilirea legătu- 
rii dintre utilizarea operelor şi plata pentru acestea titularilor de drepturi în 
cauză. Operele declarate de către membrii organizaţiei constituie repertoriul 
„naţional” sau „local” (opus repertoriului internațional, care este format din 
opere străine gestionate de organizaţiile de gestiune colectivă din lume). 

OGC are obligaţia să utilizeze remuneraţia acumulată exclusiv pentru repar- 
tizarea şi plata ei titularilor dreptului de autor şi ai drepturilor conexe. Totuşi, 
organizaţia are dreptul să rețină din remuneraţia acumulată cheltuielile efective 
aferente gestionării drepturilor, precum şi sumele destinate unor fonduri speciale 
create de organizaţie, cu condiţia că întemeierea acestora a fost autorizată fie de 
titularii de drepturi, fie, în cazul titularilor de drepturi străini, de organizația de 
gestiune colectivă care îi reprezintă. După deducerea sumelor menţionate, remu- 
neraţia acumulată trebuie să fie distribuită şi plătită proporţional cu valorificarea 
reală a operelor şi/sau a obiectelor drepturilor conexe. OGC-urile trebuie să pre- 
zinte titularilor dreptului de autor şi ai drepturilor conexe, concomitent cu plata 
remuneraţiei, dări de seamă cu privire la valorificarea drepturilor lor (art. 49(3) 
al Legii privind dreptul de autor şi drepturile conexe a Republicii Moldova). 

Membrii OGC trebuie să aibă acces la anumite informaţii privind activită- 
tile şi operaţiile organizaţiei din care fac parte. O cerință de bază este publica- 


Gestiunea colectivă a drepturilor patrimoniale 125 


rea unui raport anual şi a rapoartelor anuale de audit. În UE, particularitățile 
subiectelor obligatorii pentru publicare diferă de la caz la caz în legislaţiile 
statelor membre şi în statutele organizațiilor de gestiune colectivă. Informa- 
ţia coniderată pertinentă pentru publicare în beneficiul membrilor şi terţilor 
interesaţi include: operaţiunile OGC-urilor, regulile de ordin organizațional, 
repertoriul, tarifele, regulile de distribuire, lista şi datele administratorilor, ra- 
poartele publice şi rezoluţiile. 


Obligaţiile de bază ale organizaţiilor de gestiune colectivă privind activităţile lor: 

+ respectarea regulilor statutare și a prevederilor statutelor lor și a altor 
regulamente internaționale, 

+ tratament egal al titularilor de drepturi și utilizatorilor, 

e administrare eficientă (funcționare eficientă cu cele mai reduse cheltuieli 
și utilizarea remuneraţiei acumulate pentru scopurile prevăzute de lege și 
de regulamentele interne), 

+ transparenţa față de autoritățile de supraveghere, titulari de drepturi și 
utilizatori. 


b. Obligaţiile OGC-urilor faţă de utilizatori şi obligaţiile utilizatorilor 
faţă de OGC-uri 

OGC-urile au obligaţia generală de a licenţia repertoriul lor utilizatorilor 
la cerere şi în condiţii rezonabile. Această obligaţie este stipulată în art. 49(1)(a) 
al Legii privind dreptul de autor şi drepturile conexe a Republicii Moldova, în 
care se afirmă că una dintre funcțiile OGC este să elibereze utilizatorilor licen- 
te pentru valorificarea operelor sau a obiectelor drepturilor conexe, drepturile 
asupra cărora le-au fost încredințate în gestiune de titularii de drepturi sau 
sînt exercitate în virtutea legii. În majoritatea țărilor, OGC-urile au dreptul să 
încheie contracte cu grupurile de utilizatori. 

OGC-urile trebuie să evite tratamentul diferit al utilizatorilor. În toate sta- 
tele UE, OGC-urile sînt subiecte ale prevederilor legii concurenţei cu privire la 
eventualele abuzuri ale poziţiei dominante - utiliazatorii pot depune o plînge- 
re autorităţii superioare competente dacă ei consideră că regulile concurenţei 
sînt încălcate. În general, utilizatorii trebuie să aibă posibilitatea de a verifica 
repertoriul dacă OGC este creată prin liberă asociere şi, în cazul gestiunii co- 
lective extinse, trebuie să aibă posibilitatea de a şti cine şi-a retras drepturile 
din repertoriu. Utilizatorii au de asemenea dreptul de a primi informaţie per- 
tinentă de la OGC; tarifele în special trebuie să fie publicate şi puse la dispozi- 
ţia părţilor interesate. 

Pe de altă parte, utilizatorii au de asemenea obligaţii față de OGC-uri în 
afara obligaţiilor evidente de a cere autorizație şi a plăti remuneraţie. Organi- 

zaţia de gestiune colectivă are dreptul să ceară utilizatorilor de opere şi/sau de 
obiecte ale drepturilor conexe prezentarea rapoartelor privind operele valori- 
ficate (identificate după titularii de drepturi), a altor documente şi informaţii 
referitoare la orice mod de valorificare, ce corespunde unui drept care cade 
sub incidenţa gestiunii respectivei organizaţii, precum şi a altei informaţii ne- 
cesare pentru calcularea, acumularea şi repartizarea remuneraţiei (art. 49(2) al 
Legii privind dreptul de autor şi drepturile conexe a Republicii Moldova). 


c. Obligaţiile OGC-urilor faţă de autoritățile publice 

În majoritatea statelor UE, autorităţile publice supraveghează modul de 
administrare al activităţii organizaţiilor de gestiune colectivă. Nivelul suprave- 
gherii diferă de la un stat UE la altul. Obligaţiile de bază ale OGC-urilor față de 
autorităţile publice includ: obținerea avizului pentru înfiinţare, asigurarea cu 
informaţii şi documente necesare pentru supravegherea activităţii lor (statute, 
regulamente interne, contracte cu alte OGC-uri, tarife, reguli de distribuire, 
rapoarte ale adunărilor generale, rapoarte anuale etc.) şi conforme condiţiilor 
de administrare eficientă şi transparenţă prevăzute de legislaţie şi /sau de sta- 
tutele organizaţiei. 

Autorităţile de supraveghere pot retrage autorizaţia în anumite condiţii, 
anula înregistrarea sau cere instanţei dizolvarea societăţii. 

În Republica Moldova, monitorizarea activităţii organizaţiilor de ges- 
tiune colectivă este exercitată de AGEPI. În acest scop, conform art. 51(2) al 
Legii privind dreptul de autor şi drepturile conexe, organizaţiile de gestiune 
colectivă prezintă AGEPI: 

a) statutul şi regulamentele lor, cu toate modificările şi completările la 

acestea; 

b) acordurile bilaterale şi multilaterale încheiate cu organizaţiile de ges- 
tiune colectivă străine; 

c)  hotăririle adunării generale; 

d) bilanţul anual, rapoartele anuale privind remuneraţia achitată, cu speci- 
ficarea pentru fiecare titular al drepturilor de autor şi al drepturilor cone- 
xe în parte, rezultatele auditului intern şi extern, în cazul efectuării lui; 

e) informația privind persoanele împuternicite să le reprezinte; 

f) alte documente indispensabile pentru a verifica corespunderea activită- 
ţii organizaţiei cu prevederile prezentei legi şi ale altor acte normative. 

AGEPI efectuează o dată pe an controlul general al activităţii organizației 
de gestiune colectivă. Totuşi, în perioada dintre două controale generale anua- 
le, AGEPI are dreptul să efectueze controale speciale în baza sesizărilor înain- 
tate de titularii de drepturi, inclusiv de membrii organizaţiei, şi de utilizatori, 
sau parvenite din alte surse relevante, care conţin informaţii ce produc dubii 

rezonabile cu privire la corespunderea activităţii organizaţiei cu prevederile 
prezentei legi, ale altor acte normative relevante şi ale statutelor proprii. În 
cadrul controalelor efectuate de AGEPI, organizaţia de gestiune colectivă con- 
trolată este obligată să pună la dispoziţia AGEPI orice documente și informaţii 
solicitate şi să prezinte copii de pe acestea, dacă sînt solicitate (art. 51(3) al Legii 
privind dreptul de autor şi drepturile conexe a Republicii Moldova). 

În urma fiecărui control, AGEPI întocmeşte acte de control. Organizaţia 
de gestiune colectivă este obligată să examineze actul de control şi să informe- 
ze AGEPI, în termenele stabilite, despre măsurile întreprinse pentru anihilarea 
încălcărilor în cazul depistării lor (art. 51(4) al Legii privind dreptul de autor şi 
drepturile conexe a Republicii Moldova). 

Dacă în urma controlului se constată că organizaţia de gestiune colectivă 
nu mai îndeplineşte condiţiile ori nu activează în conformitate cu prezenta 
lege şi cu alte acte normative relevante, AGEPI atenționează organizaţia în pri- 
vinţa neregulilor constatate, acordiîndu-i un termen rezonabil pentru a aduce 
activitatea sa în concordanţă cu legislaţia în vigoare. În cazul în care organi- 
zaţia de gestiune colectivă nu se conformează acestei dispoziții, AGEPI poate 
solicita suspendarea activităţii acesteia în conformitate cu prevederile legisla- 
ţiei privind asociaţiile obşteşti (art. 51(5) al Legii privind dreptul de autor şi 
drepturile conexe a Republicii Moldova). 


6. Negocierea și soluționarea disputelor 


În ţările cu economie centralizată, tarifele aplicate de OGC-uri - ca toate 
tipurile de remuneraţie în domeniul dreptului de autor şi drepturilor conexe — 
erau determinate de legislaţie. 

Acest sistem a fost moştenit şi în Republica Moldova. Exact în perioada 
de elaborare a acestui manual se examinau modificările Legii privind dreptul 
de autor şi drepturile conexe a Republicii Moldova, în urma cărora sistemul 
remunerației minime stabilit de lege va fi anihilat. 

În statele membre ale UE, legile interne nu determină nivelul remunera- 
ţiei şi tarifele aferente gestiunii colective. În cazurile în care acestea sînt, totuşi, 
determinate, se face referire la dreptul la remuneraţie, de exemplu, dreptul la 
închiriere (Directiva privind închirierea, împrumutul şi anumite drepturi co- 
nexe conţine norme detaliate referitoare la remuneraţia compensatorie în cazul 
revînzării operelor de artă originale). În alte cazuri stabilirea tarifelor gestiunii 
colective se rezervă negocierilor dintre OGC-uri şi reprezentanţii utilizatorilor 
operelor şi obiectelor drepturilor conexe. Dacă părțile nu pot să cadă de acord, 
instanţele speciale (ca în Regatul Unit) sau sistemele de mediere-arbitraj (în ma- 
joritatea statelor membre ale UE) vor soluţiona litigiile şi vor stabili tarifele (de 

regulă, cu posibilitatea apelului la instanţele ordinare dacă una dintre părți nu 
acceptă decizia de arbitraj sau soluţia propusă de mediatori). 
Legea privind dreptul de autor şi drepturile conexe a Republicii Moldova pre- 
vede, de asemenea, aplicarea sistemului de mediere-arbitraj în art. 50(1) şi (2): 
(1) Organizaţia de gestiune colectivă stabileşte cuantumul remuneraţiei, 
precum şi alte condiţii de licenţiere aplicabile modurilor de valorifica- 
re a obiectelor ale căror drepturi i-au fost delegate în gestiune, în baza 
negocierilor cu persoanele care au obligaţia să plătească remuneraţia 
sau cu asociaţiile care le reprezintă. 
(2) În cazul în care părţile interesate nu pot conveni în privinţa cuantumu- 
lui remuneraţiei şi a altor condiţii de licenţiere menţionate la alin. (1), 
oricare dintre părți poate apela la Comisia de mediere sau la Arbitrajul 
specializat în domeniul proprietăţii intelectuale, instituite de AGEPI. 
În textul Legii, care era în vigoare în perioada de elaborare a acestui ma- 
nual, alin.(3) al art. 50 adaugă următoarele: „Cuantumul remuneraţiei care 
se stabileşte prin negocieri sau prin mediere nu poate fi mai mic decît tarifele 
minime ale remuneraţiei de autor, aprobate de Guvern sau prevăzute de pre- 
zenta lege”. După cum am menţionat mai sus, se examinează eliminarea aces- 
tei prevederi sau, cel puţin, aplicarea ei redusă. Cu toate acestea, chiar dacă se 
abandonează sistemul de tarife minime, acesta nu poate dispărea imediat; în 
perioada de tranziţie — atît timp cît nu se stabilesc tarife noi prin negociere şi 
mediere — acestea sînt singurele tarife care pot fi aplicate, noul sistem nu poate 
fi aplicat fără tarife. 

CAPITOLUL VII 
GESTIUNEA DIGITALĂ A DREPTURILOR 


1. Măsuri tehnologice de protecţie 


a. Prevederile de bază ale Tratatelor OMPI şi interpretarea acestora 

Articolul 11 al WCT şi articolul 18 al WPPT conţin norme similare, în 
ceea ce priveşte elementele-cheie, privind măsurile tehnologice de protecţie (în 
continuare: MTP); diferenţele se rezumă la obiecte (opere literare şi artistice, 
pe de o parte, şi interpretări şi fonograme, pe de altă parte). Combinate, aceste 
norme stipulează următoarele: 

Părțile contractante trebuie să prevadă o protecţie juridică cores- 
punzătoare și sancțiuni juridice eficiente împotriva neutralizării mă- 
surilor tehnice eficiente folosite de [autori] [interpreţi sau producători 
de fonograme] în cadrul exercitării drepturilor lor conform prezentului 
tratat sau Convenţiei de la Berna și care, în ceea ce privește [operele] 
[interpretările sau fonogramele] lor, restrîng înfăptuirea de acte care nu 
sînt autorizate de autorii respectivi sau nu sînt permise de lege. 

Tratatele OMPI nu determină modul în care părțile contractante pot şi 
trebuie să prevadă protecția juridică adecvată pentru MTP, în schimb stabi- 
lesc obligaţia de a asigura instrumentele juridice capabile să producă asemenea 
protecţie. 

Una dintre întrebările-cheie referitoare la natura adecvată a protecţiei ju- 
ridice împotriva eludării MTP se referă la faptul dacă asigurarea măsurilor ju- 
ridice este suficientă împotriva eludării în etapa înfăptuirii acţiunilor de acest 
tip sau dacă tratatele obligă, de asemenea, părţile contractante să aplice măsuri 
juridice necesare în etapa „acţiunilor preparatorii”*%. 

Ghidul OMPI cu privire la WCT - luînd în considerare documentele pre- 
paratorii ale Tratatelor OMPI - indică obligația părţilor contractante de a asi- 
gura protecție contra „acţiunilor preparatorii” în modul următor (se aplică de 
asemenea la WPPT): 


55 Această expresie înseamnă fabricarea şi distribuirea neautorizată a dispozitivelor de 


eludare, precum și furnizarea servicilor pentru eludarea măsurilor tehnologice. 

Este previzibil faptul că, în general, acţiunile de eludare ale măsuri- 
lor tehnologice de protecţie vor avea loc în spaţii sau oficii private, făcînd 
dificilă asigurarea respectării drepturilor. Suplimentar la dificultăţile 
tehnice destinate controlului acestor situaţii, există obiecţii din conside- 
rente de violare a intimităţii. Astfel că, dacă legislaţia încearcă să acopere 
acţiunile propriu-zise de eludare, nu va putea asigura protecţie juridică 
adecvată și remedii eficiente contra acestor acţiuni, care, deci, în pofida 
obligaţiilor tratatului, vor continua necontrolate. 

Cu toate acestea, este posibilă asigurarea protecţiei şi remediilor. 
Pentru aceasta, trebuie să se ţină cont că, prin prisma complexităţii teh- 
nologiilor implicate, în majoritatea cazurilor, acțiunile de eludare pot fi 
efectuate după achiziționarea dispozitivului sau serviciului necesare de 
eludare. Achiziţionarea acestora are loc, în mod normal, în afara sferei 
private, în locurile speciale de comercializare a acestui tip de dispozi- 
tive şi servicii. Astfel că, modalitatea prin care este posibilă asigurarea 
protecţiei şi remediilor, cerute de Tratat, este de a opri acţiunile neauto- 
rizate de eludare prin întreruperea liniei de aprovizionare cu dispozitive 
şi servicii ilicite de eludare, interzicînd fabricarea, importul și distribuţia 
dispozitivelor, precum și oferirea serviciilor de acest gen (aşa-numitele 
„acţiuni preparatorii”).* 

O altă problemă de interpretare a prevederii din cele două tratate OMPI se 
referă la: „măsurile tehnologice utilizate ... în cadrul exercitării drepturilor ... şi 
restrîng înfăptuirea de acte”; în special, dacă cere sau nu protecţia adecvată pen- 
tru măsurile tehnologice „de control al accesului” și „control al reproducerii”. 

Ghidul OMPI referitor la WCT oferă următoarea interpretare bazată pe 
analiza textului din prevederile tratatelor şi documentelor Conferinţei Diplo- 
matice din 1996: 

Părţile contractante pot fi sigure că îndeplinesc obligaţiile lor con- 
form art. 11 al Tratatului dacă asigură protecţia şi remediile necesare: 
(i) contra acţiunilor de eludare şi așa-numitelor „activităţi preparatorii” 
care fac posibile acţiunile respective (adică, împotriva fabricării, im- 
portului și distribuţiei instrumentelor de eludare și a ofertei de servi- 
cii de același tip); (ii) împotriva tuturor acestor acţiuni în legătură cu 
măsurile tehnologice utilizate pentru „controlul accesului” și măsurile 
utilizate pentru controlul exercitării drepturilor, precum sînt dispoziti- 


3 Mihály Ficsor, Ghidul tratatelor privind dreptul de autor și drepturile conexe admnistra- 


te de OMPI (Geneva, publicaţia OMPI nr. 891 (E), 2003) (în continuare: Ghidul OMPI), 
p. 217-218. 

vele de „control al reproducerii” (din acest punct de vedere, menţionăm 
că „controlul accesului” poate avea efect dublu cu extindere şi asupra 
controlului reproducerii); (iii) nu doar împotriva dispozitivelor al căror 
singur scop este eludarea, dar și împotriva celor proiectate şi produse în 
primul rînd în acest scop, care au un obiectiv comercial limitat sau mod 
de utilizare altul decît eludarea, sau în legătură cu care scopul eludării 

este evident deoarece sînt comercializate (promovate etc.) ca atare; și (iv) 

împotriva nu doar a dispozitivelor întregi de natura descrisă, dar şi îm- 

potriva componentelor individuale sau funcţiilor speciale încorporate 
care corespund criteriilor indicate privind dispozitivele integrale.“ 

În acest text, sensul expresiei „controlul accesului” este evident, se referă 
la măsurile tehnologice care protejează operele şi obiectele drepturilor conexe 
contra accesului neautorizat. Expresia utilizată frecvent - „controlul reprodu- 
cerii” — are de asemenea înţeles clar, referindu-se la măsurile care protejează 
operele sau obiectele drepturilor conexe contra reproducerii neautorizate. Vom 
adăuga că măsurile tehnologice pot fi folosite şi pentru controlul altor acţiuni 
care corespund drepturilor patrimoniale. Cele expuse despre măsurile de con- 
trol al reproducerii se aplică, mutatis mutandis, şi acestui tip de măsuri. 

Este clar, în baza textului şi a istoriei de negocieri asupra prevederilor Tra- 
tatelor OMPI, că nu există nicio legătură directă între protecția contra eludării 
măsurilor tehnologice şi protecția contra încălcărilor drepturilor. Toate măsu- 
rile aplicate de titularii de drepturi „în cadrul exercitării drepturilor” trebuie 
să fie protejate adecvat . Astfel că, de exemplu, la aplicarea acestor măsuri în 
cazul punerii operelor lor la dispoziţie în formă codificată, care pot fi văzute la 
televizor contra plată (abonament sau sistem de plată pentru fiecare viziona- 
re), măsurile acoperă acţiuni care nu sînt protejate de dreptul de autor, anume, 
vizionarea unui program de televiziune în mediu casnic. Totuşi, aceste măsuri 
tehnologice se aplică în mod evident „în cadrul exercitării” dreptului de autor. 
Lesne de înţeles că, în mediul digital, aceste măsuri sînt indispensabile pentru 
exploatarea operelor şi a obiectelor drepturilor conexe. Ceea ce însemna în 
mediul „tradițional” deplasarea spre un magazin video, cumpărarea sau în- 
chirierea unei casete video, aducerea achiziţiei acasă, introducerea casetei în 
videocasetofon, apăsarea unui buton pe aparat sau telecomandă, în mediul 
digital, se înlocuieşte prin cîteva cuvinte scrise în programul de căutare şi apă- 
sarea unei taste pe calculator, laptop sau iPad. În cazul al doilea, doar MTP 
pot garanta că titularul de drepturi va avea acelaşi control şi va primi aceeaşi 
remunerație ca în mediul tradițional. În absenţa acestor măsuri, totul s-ar re- 


1 Ghidul OMPI, p. 218. 

duce la distribuirea absolut gratuită a materialului sau, în cel mai bun caz, 
titularul de drepturi ar putea primi, de la intermediarii de internet, o parte 
din venitul obținut din publicitate (care nu garantează recuperarea investiții- 
lor creative şi financiare mari folosite pentru producția anumitor categorii de 
opere, de exemplu, filmele). 

Interpretarea conform căreia o MTP este considerată eficientă dacă aceas- 
ta nu poate fi eludată nu este rezonabilă. După cum menţionează Ghidul 
OMPI cu privire la WCT, „asemenea interpretare este absurdă deoarece obiec- 
tivul prevederii este de a garanta protecţie contra actelor de eludare, care, prin 
definiție, se va aprecia ca posibilă şi în cazul măsurii tehnologice eficiente (dacă 


"41, Ghidul descrie ce se consideră in- 


era imposibilă, protecţia nu era necesară) 
terpretare adecvată: 

Ca o măsură tehnologică de protecţie să fie recunoscută eficientă, este suficient 
ca, în cursul funcționării normale, o anumită informaţie, un anumit proces 
sau tratament să fie necesar pentru obținerea accesului la opera protejată 
de ea şi/sau pentru derularea unei acţiuni protejate de dreptul de autor, 
această informaţie, acest proces sau tratament fiind disponibil cu acordul 
titularului dreptului de autor”. (Cuvintele subliniate în cursul funcționării 
normale indică faptul că, dacă o măsură tehnologică este eludată, nu mai 
poate fi vorba de operarea ei, de aceea eludarea este interzisă). 


Protecţia adecvată a măsurilor tehnologice (ca sistemele de codificare) contra 
eludării neautorizate este indispensabilă protecției dreptului de autor și drepturilor 
conexe în mediul digital. Protecția va fi considerată corespunzătoare dacă include 
măsurile de „control al accesului” și „control al reproducerii” indiferent de faptul 
dacă eludarea acestora duce sau nu la încălcarea drepturilor, dacă se extinde de 
asemenea asupra așa-numitelor „acțiuni preparatorii” și dacă se aplică sancțiuni și 
remedii contra persoanelor care comit acţiuni interzise în privinţa acestor măsuri. 


b. Prevederile directivelor UE şi Legea privind dreptul de autor şi 
drepturile conexe a Republicii Moldova referitoare la protecția măsu- 
rilor tehnologice 


Directiva privind societatea infomațională a implementat prevederile ce- 
lor două Tratate OMPI cu privire la protecția măsurilor tehnologice conform 
interpretării corecte de mai sus, iar prevederile relevante ale Legii privind 
dreptul de autor şi drepturile conexe a Republicii Moldova sînt în concordanță 
deplină cu directiva menţionată. 


1 Ghidul OMPI, p. 216. 
4 Ibid. 

Definiția dată „măsurilor tehnologice” în art. 3 al Legii privind dreptul de autor 
şi drepturile conexe a Republicii Moldova - cu anumite modificări de expresie — 
corespunde cu art. 6(3) al Directivei UE. Conceptul cuprinde atît măsurile de con- 
trol al accesului, cît şi măsurile de control al copierii/reproducerii şi nu se limitează 
la măsurile a căror eludare rezultă în încălcarea directă a dreptului de autor: 

măsuri tehnologice de protecție - utilizare a oricărui echipament teh- 
nic sau a unor componente ale acestuia, care, prin fireasca sa funcționa- 
re, are destinația să controleze accesul la opere sau la obiecte de drepturi 
conexe, împiedicînd ori limitînd acțiunile care nu sînt autorizate de ti- 
tularii drepturilor protejate de prezenta lege. Măsurile tehnologice sînt 
considerate eficiente cînd valorificarea unei opere sau a unui alt obiect 
protejat de prezenta lege este controlată de către titularii de drepturi prin 
aplicarea unui cod de acces ori a unui procedeu de protecție, precum sînt 
codarea, criptarea sau orice altă transformare a operei sau a altui obiect 
protejat, ori prin aplicarea unui mecanism de control al copierii, care, 
dacă nu sînt eludate, îndeplinesc obiectivele de protecție. 

Articolul 52(1) al Legii privind dreptul de autor şi drepturile conexe a Re- 
publicii Moldova este armonizat cu art. 6(1) şi (2) al Directivei privind socie- 
tatea informațională referitor la acțiunile interzise cu privire la MTP. Aceste 
prevederi stipulează următoarele: 

Sînt interzise următoarele acțiuni, indiferent de faptul dacă are loc sau nu 
încălcarea, într-un mod sau altul, a dreptului de autor, a drepturilor conexe 
sau a altor drepturi protejate de prezenta lege: 

a) eludarea măsurilor tehnologice de protecție a dreptului de autor şi a drep- 
turilor conexe în condiții în care persoana implicată o face cu bună știință 
sau are motive rezonabile să ştie că urmăreşte scopuri de eludare; 

b) producerea, importul, distribuirea, închirierea, publicitatea pentru vînzare 
sau închiriere ori posesiunea, în scopuri comerciale sau pentru prestarea 
serviciilor, a echipamentelor, produselor sau componentelor acestora care: 

- sînt promovate, fac obiectul publicităţii sau sînt comercializate în scop de 
eludare; 

- au drept scop principal al utilizării eludarea şi/sau aceasta este rezultatul 
utilizării lor; 

- sînt proiectate, produse, adaptate sau executate, în principal, cu scopul de 
a permite sau de a facilita eludarea. 


c. Excepţii şi limitări ale măsurilor tehnologice de protecţie 

Directiva privind societatea informaţională reglementează de asemenea 
excepţiile şi limitările importante în beneficiul interesului public în cazul în 
care titularii de drepturi aplică MTP. 

După cum am expus mai sus, măsurile tehnologice pot controla accesul la 
opere/obiecte ale drepturilor conexe şi la anumite acţiuni în legătură cu aces- 
tea. Din acest punct de vedere, chiar şi în mediul tradiţional, aplicabilitatea 
excepțiilor şi limitărilor nu înseamnă în mod necesar acces gratuit la operele şi 
obiectele de drepturi conexe. Nimeni nu poate intra într-o librărie, lua o carte 
de pe raft şi ieşi fără a o plăti, pretinzînd că ar dori să citeze anumite texte din 
carte şi că legea prevede o excepţie pentru asemenea scop; în mod similar, nu ar 
putea intra liber nici într-un teatru revendicînd excepţia pentru studiul privat 
fiindcă are de pregătit un eseu despre dramele lui Shakespeare. Regulile sînt bine 
determinate în privinţa beneficiului din excepţii şi limitări. Articolul 6(4) al Di- 
rectivei include aceste reguli pentru cazurile în care se aplică aceste măsuri. 

Prevederile Directivei obligă statele UE să asigure un mecanism de 
intervenţie în legătură cu care titularii de drepturi aplică MTP şi nu dau po- 
sibilitatea beneficiarilor de a folosi anumite excepţii şi limitări considerate 
importante din punctul de vedere al interesului public. Majoritatea statelor 
UE au introdus sisteme de mediere-arbitraj în acest scop. Articolul 52(2) al 
Legii privind dreptul de autor şi drepturile conexe a Republicii Moldova este în 
concordanţă cu prevederile art. 6(4) al Directivei, stipulind următoarele: 

(2) Fără a prejudicia protecţia juridică prevăzută la alin. (1) din pre- 
zentul articol, în lipsa măsurilor voluntare întreprinse de către titularii 
de drepturi, inclusiv a acordurilor dintre titularii de drepturi și alte părți 
implicate, persoanele care beneficiază de excepţiile şi limitările specifi- 
cate la art. 27 alin. (1) şi la art. 28 lit. a), b), f), g), h) și i) sau organizaţia ai 
cărei membri sînt pot apela la Comisia de mediere [stabilită la AGEPI], 
căreia îi pot cere să intervină şi să asigure ca titularii de drepturi să le 
pună la dispoziţie mijloacele la care se referă acea excepţie sau limita- 
re pentru a beneficia în măsura necesară de acea excepţie sau limitare, 
cu condiţia că aceştia au acces legal la opera protejată şi/sau la obiectele 
drepturilor conexe şi ale altor drepturi protejate de prezenta lege. 
Excepţiile şi limitările prevăzute de Legea privind dreptul de autor şi drep- 

turile conexe a Republicii Moldova şi enumerate în prevederile citate mai sus, 
cu o singură excepţie, corespund excepțiilor şi limitărilor în privinţa cărora 
Directiva stipulează obligaţia de a pune la dispoziție acest mecanism de in- 
tervenţie, anume, reproducerea reprografică gratuită în anumite cazuri (art. 
27(1)); citate de proporţii reduse pentru anumite scopuri (art. 28(a)), ilustrare 
în scopuri didactice (art. 28(b)); utilizarea pentru securitatea publică sau de- 
rularea procedurilor oficiale (art. 28(f)); imprimări temporare de către organi- 
zaţiile de difuziune (art. 28(g)); utilizarea în beneficiul persoanelor cu dizabi- 
lităţi (art. 28(h)); şi reproducerea emisiunilor pentru anumite instituţii sociale 

(art. 28(i)). Excepţia în legătură cu care Directiva nu prevede un mecanism 
de intervenţie, dar care este menţionată în prevederile Legii se referă la citate. 
Necesitatea intervenţiei în asemenea caz nu apare în practică, deoarece, dacă 
cineva ar dori să citeze anumite declaraţii dintr-o carte cu care este de acord 
sau cărora li se opune, acea persoană ştie cu siguranţă şi este în posesia afir- 
maţiilor respective. În același timp, nu există un motiv real pentru a obliga un 
titular al dreptului de autor să-şi pună opera la dispoziţie în mod gratuit pen- 
tru cineva care doreşte să studieze opera în speranța că ar putea găsi afirmaţii 
pe care ar vrea să le citeze. 

Articolul 6(4) al Directivei conţine prevederi care au fost implementate sub 
forma art. 52 al Legii privind dreptul de autor şi drepturile conexe a Republicii 
Moldova. Prevederea articolului 52(4) al Legii are o importanţă dosebită: 

(4) Prevederile alin. (2) şi (3) nu se aplică operelor sau obiectelor 
drepturilor conexe specificate în prezenta lege care au fost puse, în baza 
unor clauze contractuale, la dispoziția publicului în regim interactiv. 
Acest lucru semnifică faptul că titularii de drepturi nu sînt obligaţi să înlă- 

ture măsurile tehnologice de protecţie în scopul aplicării excepțiilor şi limită- 
rilor în cazul punerii operelor şi obiectelor de drepturi conexe la dispoziția pu- 
blicului în regim interactiv pe internet. De exemplu, dacă o operă audiovizuală 
sau fonogramă este pusă la dispoziţie prin streaming astfel încît măsurile teh- 
nologice nu permit copierea sau permit descărcarea, dar nu şi copierea, utiliza- 
torul nu poate pretinde înlăturarea sau schimbarea măsurilor tehnologice. 

Conform art. 6(4) al Directivei, în cazul excepţiei privind copia privată, 
statele membre ale UE nu sînt obligate, dar pot reglementa mecanismele de 
intervenţie. De fapt, doar 4 din 27 de state membre ale UE au făcut acest lucru. 
Totuşi, chiar şi acele state au stabilit limite referitoare la numărul de copii sau 
tipul formatului (analog, nu digital) pentru a asigura ca reproducerea în scop 
privat să nu intre în conflict cu „testul în trei paşi”. Legea privind dreptul de 
autor şi drepturile conexe a Republicii Moldova este de apreciat pentru faptul 
că nu a extins mecanismul de intervenţie la copia privată. 

Există un gen de opinie nefondată, „din popor”, conform căreia copiile în 
scopuri necomerciale sînt întotdeauna gratuite conform tratatelor internațio- 
nale şi legilor naţionale şi, de fapt, este „dreptul” la care consumatorii pretind, 
dar care intră în conflict cu MTP. Această opinie este fără temei, deoarece 
excepţiile pentru copia privată sînt de asemenea rezervate testului în trei paşi 
prevăzut de art. 9(2) al Convenţiei de la Berna, art. 13 al Acordului TRIPS, 
art. 10 al WCT, art. 16 al WPPT şi art. 5(2) al Directivei privind societatea in- 
formaţională. În mediul digital, „dreptul” fiecăruia de a face o copie privată ar 
intra în contradicţie cu testul în trei paşi, deoarece o astfel de excepţie pentru 

întreaga, şi mereu în creştere, populaţie a internetului nu ar putea fi caracte- 
rizată ca un caz „special”, ci, din contra, general aplicabil, intrînd în conflict 
cu (de fapt, ar submina total şansa pentru) valorificarea normală a operelor şi 
obiectelor de drepturi conexe. 


2. Informaţia despre gestiunea drepturilor 


Informaţia despre gestiunea drepturilor este orice informaţie, furnizată de 
către titularul de drepturi, care identifică opera sau alt obiect protejat de Legea 
privind dreptul de autor şi drepturile conexe a Republicii Moldova, autorul sau 
alt titular de drepturi ori informaţia privind condiţiile de valorificare a operei 
sau a altui obiect protejat, precum şi orice cifre şi coduri reprezentînd aseme- 
nea informaţie (art. 3 al Legii privind dreptul de autor şi drepturile conexe a 
Republicii Moldova, în conformitate cu art. 12(2) al WCT, art. 19(2) al WPPT 
şi art. 7(2) al Directivei privind societatea informaţională). 

Articolul 53 al Legii privind dreptul de autor şi drepturile conexe a Re- 
publicii Moldova, în concordanţă cu art. 12(1) al WCT, art. 19(1) al WPPT 
şi art. 7(1) al Directivei privind societatea informaţională, prevede că se in- 
terzic următoarele acțiuni efectuate intenţionat şi fără permisiunea necesară: 
a) înlăturarea de pe opere sau de pe alte obiecte protejate ori modificarea pe 
acestea a oricărei informaţii în formă electronică despre gestiunea drepturilor; 
b) distribuirea, importul în scop de distribuire, comunicarea publică sau pu- 
nerea la dispoziţia publicului în regim interactiv a operelor, obiectelor dreptu- 
rilor conexe sau ale altor drepturi protejate de Legea privind dreptul de autor 
şi drepturile conexe a Republicii Moldova. 


Informaţia despre gestiunea drepturilor, cum ar fi identificatorii digitali, împreu- 
nă cu măsurile tehnologice formează sisteme de gestiune digitală a drepturilor 
(GDD) care constituie mijloace indispensabile pentru aplicarea metodelor variate 
de afaceri adaptate la natura operelor și obiectelor drepturilor conexe, la modul 
de utilizare al acestora și la necesităţile și așteptările utilizatorilor, inclusiv ale con- 
sumatorilor finali. Protecţia adecvată a informaţiei despre gestiunea drepturilor 
contra înlăturării sau modificării este necesară pentru aplicarea sistemelor GDD. 


Există trei niveluri ale condiţiei de cunoaștere în art. 53 al Legii privind 
dreptul de autor şi drepturile conexe a Republicii Moldova. Mai întîi, persoana 
a trebui să ştie dacă desfăşoară oricare dintre acțiunile menţionate la punc- 
tele a) şi b) ale articolului; adică, acţiunile din neglijenţă nu se includ. În al 
doilea rînd, persoana în cauză trebuie să ştie - sau, cu privire la remediile 
civile, ar trebui să aibă motive rezonabile să ştie — că acţiunea întreprinsă de ea 

va provoca, permite, facilita sau tăinui o încălcare. În al treilea rînd, în cazul 
acţiunilor enumerate la punctul b), persoana implicată trebuie să cunoască fap- 
tul că informaţia despre gestiunea drepturilor a fost înlăturată sau modificată 
fără permisiune. Sarcina OGC-urilor de a informa este foarte importantă şi 
este, de regulă, reglementată de lege. 

CAPITOLUL VIII. 
ASIGURAREA RESPECTĂRII DREPTURILOR 


1. Dispoziţii generale cu privire la asigurarea respectării 
drepturilor 


a. Observaţii introductive 

Convenţia de la Berna cuprinde un număr redus de prevederi referitoa- 
re la asigurarea drepturilor, însă standardele de asigurare la nivel naţional şi 
internațional au evoluat dramatic în ultimii ani graţie a doi factori. Primul fac- 
tor se referă la progresul mijloacelor tehnologice în ceea ce priveşte metodele 
de creaţie şi modurile de utilizare. Tehnologia digitală, în special, facilitează 
transmiterea şi efectuarea copiilor perfecte ale operelor protejate de dreptul de 
autor şi drepturile conexe existente în formă electronică. Articolul 14 al WCT 
cere părţilor contractante să asigure disponibilitatea procedurilor de asigurare 
a respectării drepturilor în cadrul legilor lor pentru întreprinderea acţiunilor 
eficiente contra oricărei încălcări a drepturilor prevăzute de Tratat, inclusiv a re- 
mediilor de prevenire sau împiedicare a încălcărilor vitoare. Al doilea factor este 
importanţa economică progresivă în cadrul comerțului internațional cu bunuri 
şi servicii protejate de drepturile de proprietate intelectuală. Acordul TRIPS este 
o dovadă clară a legăturii dintre proprietatea intelectuală şi comerţ. 

Acordul TRIPS (Partea a III-a) a stabilit pentru prima dată standardele 
minime de asigurare a respectării drepturilor la nivel internaţional. Articolul 
41.1 din Acord obligă membrii OMC să asigure disponibilitatea măsurilor de 
asigurare a respectării drepturilor care să permită acţiuni eficiente împotri- 
va oricărei acțiuni de încălcare a drepturilor de proprietate intelectuală, in- 
clusiv măsuri corective expeditive pentru prevenirea încălcărilor şi remedii 
care se constituie ca factori de descurajare pentru împiedicarea încălcărilor 
viitoare. Se descrie modul de desfăşurare a procedurilor de asigurare, inclusiv 
reguli pentru obţinerea probelor, măsurile provizorii, hotăririle judecătoreşti, 
despăgubirile şi alte penalităţi. Acelaşi articol prevede că pirateria, comisă cu 
bună intenţie, a operelor protejate de dreptul de autor la scară comercială va fi 
considerată infracţiune penală, iar instanţele au dreptul, în anumite condiţii, 
de a dispune confiscarea sau distrugerea bunurilor piratate. Conform Acor- 

dului TRIPS, statele vor asigura titularilor de drepturi asistență din partea 
autorităţilor vamale în scopul prevenirii importului de bunuri piratate. 

În UE, Directiva privind asigurarea respectării DPI conţine prevederi deta- 
liate cu privire la procedurile şi măsurile corective aplicabile tuturor drepturilor 
de proprietate intelectuală. Directiva privind asigurarea respectării DPI, pe de 
o parte, tratează problemele procedurale, de exemplu, persoanele îndreptățite 
să ceară aplicarea măsurilor, ordinul de prezentare a probelor, măsurile de con- 
servare a probelor, dreptul la informare, cheltuieli de judecată. Pe de altă parte, 
Directiva prevede sancţiuni, de exemplu, ordinele judecătoreşti, despăgubirile, 
măsurile alternative şi publicarea deciziilor instanței. Suplimentar la acestea, art. 
8 al Directivei privind societatea informaţională cuprinde prevederi referitoare 
la sancțiuni şi măsuri corective în privința încălcărilor dreptului de autor şi 
drepturile conexe, în special cu privire la hotărîrile judecătoreşti. Astfel că statele 
membre ale UE au un set similar de măsuri civile, proceduri şi remedii disponi- 
bile pentru titularii de drepturi în scopul apărării drepturilor lor. Directivele UE 
rezervă măsurile administrative şi penale reglementărilor naționale. 

Prevederile privind asigurarea respectării drepturilor ale Legii privind 
dreptul de autor și drepturile conexe a Republicii Moldova implementează 
condiţiile Acordului TRIPS şi sînt în mare măsură armonizate cu Directiva 
privind asigurarea respectării DPI. Capitolul de faţă tratează măsurile corecti- 
ve civile prevăzute de Legea privind dreptul de autor şi drepturile conexe a Re- 
publicii Moldova (capitolul IX), măsurile administrative prevăzute de Codul 
contravenţional al Republicii Moldova, sancţiunile penale prevăzute de Codul 
penal al Republicii Moldova şi măsurile şi procedurile prevăzute de Codul va- 
mal al Republicii Moldova. 


b. Iniţierea procedurilor privind încălcarea drepturilor 

Încălcarea dreptului de autor şi a drepturilor conexe se referă la orice valo- 
rificare a unui obiect al dreptului de autor sau drepturilor conexe care are loc 
cu violarea prevederilor Legii. Orice exemplar al obiectelor dreptului de autor, 
ale drepturilor conexe sau ale altor drepturi protejate de prezenta lege ale că- 
rui reproducere, import, distribuire, închiriere sau împrumut atrag încălcarea 
acestor drepturi se consideră contrafăcut. Depozitarea în scopuri comerciale a 
exemplarelor obiectelor dreptului de autor, ale drepturilor conexe sau ale altor 
drepturi protejate de prezenta lege se consideră nelegitimă dacă are loc cu în- 
călcarea acestor drepturi (art. 54(1) - (3) al Legii privind dreptul de autor şi 
drepturile conexe a Republicii Moldova). 

Legea privind dreptul de autor şi drepturile conexe a Republicii Moldova 
(art. 55(1)) prevede că orice persoană fizică sau juridică ce are pretenții în pri- 
vinţa valorificării unui obiect al dreptului de autor, al drepturilor conexe sau 

al altor drepturi protejate de prezenta lege are dreptul să inițieze acțiuni în 
instanţa de judecată competentă ori să sesizeze altă autoritate pentru aplicarea 
măsurilor, procedurilor şi remediilor. 

Conform art. 55(2) al Legii, în conformitate cu art. 4 al Directivei privind 
asigurarea respectării DPI, procedurile judiciare în privinţa încălcării dreptu- 
lui de autor, a drepturilor conexe sau a altor drepturi protejate de prezenta lege 
pot fi iniţiate: 

a)  detitularii de drepturi sau de autorităţile abilitate cu protecția dreptu- 

rilor acestora; 

b) de alte persoane care beneficiază de astfel de drepturi, în special de 

licenţiaţi; 

c) de organizaţiile de gestiune colectivă a dreptului de autor şi/sau a 

drepturilor conexe; 

d) de organizaţiile profesionale de apărare şi de alți reprezentanţi ai titu- 

larilor de drepturi şi ai licenţiaţilor. 

Prin urmare, nu doar titularii de drepturi sînt îndreptățiţi să ceară aplica- 
rea măsurilor de asigurare, procedurilor şi remediilor, dar și persoanele care 
au un interes direct şi poziţie juridică în măsura permisă de lege sau în con- 
formitate cu legea. 


Încălcarea dreptului de autor și a drepturilor conexe se referă la orice valorifi- 
care a unui obiect al dreptului de autor sau drepturilor conexe care are loc cu vio- 
larea prevederilor Legii. Procedurile privind încălcarea drepturilor pot fi inițiate, 
inter alia, de titularii de drepturi, licenţiaţi, OGC-uri sau organizaţii profesionale 
de apărare. 


c. Măsuri corective civile 

Remediile civile compensează titularul de drepturi pentru prejudiciul eco- 
nomic în urma încălcarii dreptului, de regulă, sub forma despăgubirilor pecu- 
niare, şi creează un factor de descurajare eficient pentru încălcările viitoare. 
Atît art. 3 al Directivei privind asigurarea respectării DPI, cât şi art. 41 al Acor- 
dului TRIPS cer ca măsurile, procedurile şi remediile să fie aplicate de către 
organele judecătoreşti sau autorităţile abilitate într-un mod corect şi echitabil, 
fără a fi complicate în mod inutil sau costisitoare şi fără a presupune termene 
nerezonabile sau întirzieri nejustificate. Măsurile, procedurile şi mijloacele de 
reparaţie trebuie să fie de asemenea eficiente, proporționale şi disuasive, şi să 
fie aplicate astfel încît să se evite crearea unor obstacole în calea comerțului 
legal şi să se ofere protecție împotriva folosirii lor abuzive. 

i) Probe 

Luînd în calcul importanța considerabilă a probelor pentru stabilirea încăl- 
cării săvirşite, este necesară asigurarea mijloacele disponibile eficiente de prezen- 
tare, obținere şi conservare a probelor. Legea privind dreptul de autor şi dreptu- 
rile conexe a Republicii Moldova prevede (art. 56, în conformitate cu art. 43.1 al 
Acordului TRIPS şi art. 6(1) al Directivei privind asigurarea respectării DPI) că, 
la cererea părţii care a prezentat probe rezonabile, acceptabile şi suficiente în sus- 
ţinerea pretențiilor sale şi a precizat, în argumentarea acelor pretenţii, elemente 
de probă care sînt sub controlul părţii opuse, instanţa de judecată competentă 
poate dispune, sub rezerva de protecţie a informaţiei confidenţiale, ca aceste ele- 
mente de probă să fie prezentate de partea opusă. În sensul prezentului alineat, 
instanța de judecată va considera ca probă suficientă un eşantion rezonabil de 
exemplare ale unei opere sau ale unui alt obiect protejat de prezenta lege. 

Dacă încălcarea s-a comis la scară comercială, instanţa de judecată poa- 
te dispune, la cererea uneia dintre părți, prezentarea documentelor bancare, 
financiare sau comerciale care se află sub controlul părţii opuse, sub rezerva 
de protecţie a informaţiei confidenţiale (art. 56(2) al Legii privind dreptul de 
autor şi drepturile conexe a Republicii Moldova, în conformitate cu art. 6(2) al 
Directivei privind asigurarea respectării DPI). 


ii) Măsuri de conservare a probelor 

Articolul 57 al Legii privind dreptul de autor şi drepturile conexe a Repu- 
blicii Moldova, în conformitate cu art. 50.1.b al Acordului TRIPS şi art. 7 al 
Directivei privind asigurarea respectării DPI prevede măsurile pentru conser- 
varea probelor în legătură cu o încălcare pretinsă. 

Măsurile de conservare a probelor relevante pot fi aplicate în situaţiile în 
care întîrzierea poate cauza un prejudiciu ireparabil titularului de drepturi sau 
atunci cînd există un risc vădit ca proba să fie distrusă. Înainte de examina- 
rea unei acţiuni în fond, la cererea uneia dintre părți care a prezentat probe 
rezonabile, acceptabile şi suficiente în susținerea afirmațiilor sale precum că 
le sînt încălcate drepturile sau că o astfel de încălcare este iminentă, pentru 
asigurarea probelor, instanţa de judecată poate dispune, sub rezerva de pro- 
tecție a informaţiei confidenţiale, aplicarea de măsuri provizorii prompte şi 
eficiente. Măsurile de conservare a probelor pot cuprinde descrierea detaliată, 
cu sau fără luarea mostrelor, ori sechestrarea bunurilor ce constituie obiect al 
litigiului şi, după caz, a materialelor și echipamentelor utilizate la produce- 
rea şi/sau distribuirea acestor bunuri, precum şi a documentelor referitoare la 
acestea (art. 57(1) - (2) al Legii privind dreptul de autor şi drepturile conexe a 
Republicii Moldova, în conformitate cu art. 50.5 al Acordului TRIPS şi art. 7(1) 
al Directivei privind asigurarea respectării drepturilor). 

Măsurile pot fi întreprinse, dacă este necesar, fără să se anunţe piritul. 
Dacă măsurile sînt întreprinse fără ca cealaltă parte să fie audiată, aceasta tre- 
buie să fie informată imediat despre luarea măsurilor. La cererea părții interesa- 
te, va avea loc o revizuire, care poate include şi audieri, pentru a decide, într-un 
termen rezonabil după notificarea măsurilor, dacă măsurile trebuie modificate, 
revocate sau confirmate (art. 57(3) - (4) al Legii privind dreptul de autor şi drep- 
turile conexe a Republicii Moldova, în conformitate cu art. 50.4 al Acordului 
TRIPS şi art. 7(1) al Directivei privind asigurarea respectării drepturilor). 

Măsurile pot fi revocate la cererea piritului, fără a i se afecta dreptul de a 
cere despăgubiri, dacă reclamantul nu a inițiat, în decurs de 20 de zile lucrătoare, 
proceduri care să conducă la examinarea cazului de către instanța de judecată. 
În cazul în care măsurile sînt revocate sau decad din cauza oricărui act al recla- 
mantului ori a omisiunii sale sau dacă, ulterior, nu se constată nicio încălcare sau 
tentativă de încălcare a dreptului de autor, a drepturilor conexe sau a altor drep- 
turi protejate de prezenta lege, instanţa de judecată poate decide ca reclamantul, 
la cererea pîrîtului, să repare acestuia prejudiciile cauzate prin aplicarea acelor 
măsuri (art. 57 (5) - (7) al Legii privind dreptul de autor şi drepturile conexe a 
Republicii Moldova, în conformitate cu art. 50.6 to 50.7 al Acordului TRIPS şi 
art. 7(3) - (4) al Directivei privind asigurarea respectării DPI). 


iii) Dreptul la informare 

Dreptul la informare permite obținerea informaţiei despre originea şi reţe- 
lele de distribuire a bunurilor şi serviciilor care încalcă dreptul de autor, drep- 
turile conexe. Instanța de judecată poate dispune aplicarea măsurii ca răspuns 
la cererea justificată a reclamantului. Persoana obligată să furnizeze informa- 
ţia este violatorul drepturilor sau oricare altă persoană în privinţa căreia s-a 
constatat că: 

a) are în posesie bunuri contrafăcute la scară comercială; 

b) utilizează, la scară comercială, servicii cu bunuri contrafăcute; 

c) furnizează la scară comercială servicii utilizate în activităţi de contra- 
facere; 

d) a fostindicată de către persoana menţionată la lit. a), b) sau c) ca fiind 
implicată în acțiuni de producere, confecționare sau distribuire a bu- 
nurilor sau de prestare a serviciilor. 

Informaţia menţionată cuprinde, după caz: 

a) numele şi adresele producătorilor, distribuitorilor, furnizorilor, deți- 
nătorilor anteriori ai bunurilor sau ai serviciilor, precum şi ale vînză- 
torilor angro şi cu amănuntul; 

b) informaţii despre cantităţile de bunuri sau servicii produse, confec- 
ţionate, livrate, primite sau comandate, precum şi despre prețul lor 

(art. 58(1) - (2) al Legii privind dreptul de autor şi drepturile conexe a 
Republicii Moldova, în conformitate cu art. 47 al Acordului TRIPS şi 
art. 8(1) - (2) al Directivei privind asigurarea respectării drepturilor). 


iv) Măsuri provizorii şi de asigurare 

Măsurile provizorii şi de asigurare permit încetarea imediată a încălcării 
fără a aștepta decizia asupra cazului dat. La cererea reclamantului, instanța de 
judecată poate: 

a) să emită, în privinţa presupusului violator, o încheiere cu scopul de 

a preveni orice încălcare iminentă a dreptului de autor, a drepturilor 
conexe sau a altor drepturi protejate de prezenta lege ori să interzică, 
sub rezerva aplicării unor sancțiuni pecuniare repetate, continuarea 
pretinselor încălcări ale dreptului vizat, ori să ceară prezentarea unor 
garanţii destinate să asigure despăgubirea titularului de drepturi. În 
aceleaşi condiţii, instanţa poate să emită o încheiere în privința unui 
intermediar ale cărui servicii sînt utilizate de o terță persoană care 
încalcă dreptul de autor, drepturile conexe sau alte drepturi protejate 
de prezenta lege, inclusiv în privinţa intermediarilor ale căror calcu- 
latoare şi servicii de telecomunicaţii sînt utilizate de o terță persoa- 
nă care comite o astfel de încălcare (pentru mai multe detalii despre 
încălcările în mediul digital, vezi titlul 2 al acestui capitol); 

b) să dispună sechestrarea sau confiscarea bunurilor presupuse că în- 
calcă dreptul de autor, drepturile conexe sau alte drepturi protejate 
de prezenta lege, în scop de prevenire a introducerii sau răspîndirii 
acestora în rețelele de comerţ (art. 59(1) al Legii privind dreptul de au- 
tor şi drepturile conexe a Republicii Moldova, în conformitate cu art. 
50.1.a al Acordului TRIPS şi art. 9(1) al Directivei privind asigurarea 
respectării DPI). 

În cazul unei încălcări comise la scară comercială, atunci cînd reclaman- 
tul demonstrează existența unor circumstanţe susceptibile să compromită 
compensarea prejudiciilor, instanţa de judecată poate să dispună măsuri pro- 
vizorii, precum sînt sechestrarea bunurilor mobile şi imobile ale presupusului 
violator, inclusiv blocarea conturilor bancare şi a altor active ale acestuia. În 
acelaşi scop, instanţa de judecată poate cere prezentarea documentelor banca- 
re, financiare sau comerciale ori accesul la informaţia relevantă (art. 59(2) al 
Legii privind dreptul de autor şi drepturile conexe a Republicii Moldova, în 
conformitate cu art. 9(2) al Directivei privind asgurarea respectării DPI). 

Măsurile prevăzute vor fi întreprinse, după caz, fără ca piritul să fie anun- 
tat, îndeosebi cînd orice tergiversare ar cauza un prejudiciu ireparabil titula- 
rului de drepturi. În acest caz, părţile vor fi informate imediat despre luarea 

măsurilor. Măsurile prevăzute pot fi revocate la cererea piritului dacă recla- 
mantul nu a iniţiat, în decurs de 20 de zile lucrătoare, proceduri care să condu- 
că la examinarea cazului de către instanța de judecată. Legea privind dreptul 
de autor şi drepturile conexe a Republicii Moldova prevede garanţii necesare 
pentru acoperirea cheltuielilor şi repararea prejudiciilor cauzate pîrîtului pen- 
tru aplicarea nejustificată a acelor măsuri (art. 59(5) - (7) al Legii privind drep- 
tul de autor şi drepturile conexe a Republicii Moldova, în conformitate cu art. 
50.6 - 50.7 al Acordului TRIPS şi art. 9(5) - (7) al Directivei privind asigurarea 
respectării DPI). 


v) Măsuri de corecție 

Măsurile de corecție sînt măsurile întreprinse în privinţa bunurilor consi- 
derate ca provenind din încălcarea dreptului de autor, a drepturilor conexe sau 
a altor drepturi protejate de prezenta lege şi, după caz, în privinţa materialelor 
şi echipamentului care au servit la crearea sau confecționarea acelor bunuri. 
Aceste măsuri se aplică la cererea reclamantului de către instanța de judecată, 
fără a-l scuti de plata oricăror despăgubiri datorate titularului de drepturi în 
urma încălcării şi fără compensare de orice gen. 

Asemenea măsuri prevăd: 

a) retragerea provizorie din circuitul comercial; 

b) retragerea definitivă din circuitul comercial; 

c) confiscarea şi distrugerea (art. 60(1) al Legii privind dreptul de autor 

şi drepturile conexe a Republicii Moldova, în conformitate cu art. 
10(1) al Directivei privind asigurarea respectării DPI). 

Măsurile de corecție sînt întreprinse din contul violatorului, dacă nu sînt 
motive pentru a se proceda altfel. La examinarea cererii de aplicare a măsuri- 
lor de corecție se vor respecta interesele terțelor persoane, inclusiv ale consu- 
matorilor şi părţilor private care au acționat cu bună-credinţă. 


vi) Asigurarea executării hotăririi judecătorești 

Articolul 61 al Legii privind dreptul de autor şi drepturile conexe a Repu- 
blicii Moldova, în conformitate cu art. 44.1 al Acordului TRIPS, art. 8(3) al 
Directivei privind societatea informațională şi art. 11 al Directivei privind asi- 
gurarea respectării DPI, prevede că, dacă prin hotărîre judecătorească s-a con- 
statat o încălcare a dreptului de autor, a drepturilor conexe sau a altor dreptu- 
ri protejate de prezenta lege, instanța de judecată poate, în vederea asigurării 
executării acestei hotărîri, să emită o încheiere prin care violatorul să fie somat 
să înceteze orice acţiune ce constituie o încălcare a drepturilor menţionate. O 
încheiere similară poate fi emisă, de asemenea, în privința intermediarului ale 
cărui servicii sînt utilizate de o terță persoană care încalcă dreptul de autor, 
drepturile conexe sau alte drepturi protejate de lege, inclusiv în privinţa in- 

termediarilor ale căror calculatoare şi servicii de telecomunicaţii sînt utilizate 
de o terță persoană care comite o asemenea încălcare. Nerespectarea încheierii 
menţionate va antrena, după caz, aplicarea unei sancțiuni pecuniare repetate 
pentru a asigura executarea acesteia. 


Pentru a interzice continuarea încălcărilor sau a preveni încălcările, instanţa de 
judecată poate elibera încheieri (ordine judecătorești) contra contravenienţilor sau 
potenţialilor violatori. Încheierile se emit de asemenea în privinţa intermediarului 
ale cărui servicii sînt utilizate de o terță persoană care încalcă dreptul de autor, drep- 
turile conexe sau alte drepturi protejate de lege. Aplicarea încheierilor în privinţa 
intermediarilor are o importanţă deosebită în mediul digital datorită rolului furni- 
zorilor de servicii internet și altor intermediari în combaterea pirateriei pe internet. 


vii) Despăgubirile 

Persoanele care au dreptul să inițieze proceduri judiciare în privinţa încăl- 
cării dreptului de autor, a drepturilor conexe sau a altor drepturi protejate de 
prezenta lege, pot solicita instanţelor de judecată sau altor organe competente, 
după caz, recunoaşterea drepturilor lor, constatarea încălcării acestora şi repa- 
rarea prejudiciului prin stabilirea unor despăgubiri (art. 63(1) al Legii privind 
dreptul de autor şi drepturile conexe a Republicii Moldova, în conformitate cu 
art. 45.1 al Acordului TRIPS). 

Legea privind dreptul de autor şi drepturile conexe a Republicii Moldova 
(art. 63(2)) prevede că instanţa de judecată, la stabilirea despăgubirii, va ţine 
cont de necesitatea: 

a) restabilirii situaţiei existente pînă la violarea dreptului și a încetării acțiu- 

nilor care comportă violarea dreptului sau creează pericolul violării lui; 

b) recuperării pierderilor, inclusiv a beneficiului ratat, suportate de par- 

tea lezată; 

c)  perceperii profitului obţinut ilegal de persoana care a violat drepturile; 

d) achitării unei compensaţii de la 500 pînă la 500 000 de lei pentru drep- 

tul încălcat. 

Observăm că, din cauza modului în care a fost formulată această preve- 
dere, nu este clar dacă, în scopul stabilirii despăgubirilor, condiţiile sînt com- 
plementare sau se substituie una alteia. În cadrul proiectului sub egida căruia 
este elaborarea acestui manual, se recomandă introducerea unei modificări 
în art. 63(2) al Legii privind dreptul de autor şi drepturile conexe a Republicii 
Moldova, pentru a aduce claritate prevederii în cauză. Ca o regulă generală, 
s-a sugerat că titularii de drepturi ar trebui să aleagă despăgubirile statutare 
menţionate la punctul (d) în loc ca acestea să fie calculate pe baza punctelor (a) - 
(c) ale art. 63(2). 

Directiva privind asigurarea respectării DPI (art. 13(1)) prevede că la sta- 
bilirea daunelor cu privire la contravenientul care a săvirşit cu bună ştiinţă sau 
avînd motive rezonabile să ştie, instanța de judecată ia în considerare toate as- 
pectele necesare, cum ar fi consecinţele economice negative, inclusiv cîştigul ne- 
realizat, suferite de partea prejudiciată, orice beneficiu fără justă cauză realizat 
de contravenient și, dacă este cazul, alte elemente în afara factorilor economici, 
cum ar fi prejudiciul moral cauzat titularului dreptului prin încălcarea drepturi- 
lor sale. Ca alternativă, de exemplu, dacă este dificilă stabilirea unei sume care să 
corespundă prejudiciului suferit, suma daunei ar putea fi derivată din elemente, 
precum valoarea redevenţelor sau taxelor care ar fi fost datorate în cazul în care 
contravenientul ar fi ceruit autorizaţia de a utiliza drepturile respective. 

O alternativă similară este prevăzută de art. 63(3) al Legii privind dreptul 
de autor şi drepturile conexe a Republicii Moldova, care stipulează că atunci 
cînd violatorul a comis o încălcare neintenţionat sau neavînd motive rezona- 
bile să cunoască acest lucru, instanţa de judecată poate stabili despăgubiri sub 
formă de taxe forfetare, cum ar fi cel puţin suma remuneraţiei sau a tarifului 
pe care ar fi datorat-o violatorul dacă ar fi fost autorizat prin licenţă să valori- 
fice dreptul în cauză. 

Legea privind dreptul de autor şi drepturile conexe a Republicii Moldova 
enunță de asemenea că titularul de drepturi lezat în drepturile protejate de 
prezenta lege poate revendica și repararea materială a prejudiciului moral (art. 
63(4)). Pentru violarea drepturilor morale, autorul sau titularul drepturilor 
conexe are dreptul să ceară, prin judecată, de la persoana care le-a violat: 

a) introducerea rectificărilor cuvenite în operă şi publicarea în presă sau 

anunţarea într-un alt mod despre restabilirea dreptului violat; 

b) interzicerea publicării operei sau îndeplinirea cerinţei de a înceta dis- 

tribuirea ei şi de a confisca exemplarele publicate; 

c) repararea materială a prejudiciului moral (art. 63(6) al Legii privind 

dreptul de autor şi drepturile conexe a Republicii Moldova). 


La stabilirea daunelor, instanța de judecată trebuie să ia în considerare toate 
consecinţele economice negative, cum ar fi paguba reală a titularilor de drepturi, 
cîștigurile nerealizate, beneficiile contravenientului fără justă cauză, precum și 
alţi factori de natură necomercială, cum ar fi prejudiciul moral cauzat prin în- 
călcarea drepturilor. Dacă este dificil de stabilit valoarea reală a prejudiciului, ar 
trebui să fie aplicate așa-numitele daune statutare proporționale cu gravitatea 
încălcării drepturilor (după cum prevede art. 63(2)(d) al Legii privind dreptul de 
autor și drepturile conexe a Republicii Moldova). 


Instanţa de judecată are dreptul să pronunțe hotărîrea privind sechestrarea 
şi confiscarea tuturor exemplarelor operelor, ale fonogramelor sau videogramelor 

presupuse a fi contrafăcute, precum şi a materialelor şi echipamentelor destinate 
pentru confecţionarea şi reproducerea acestora. Organul de urmărire penală, în 
cazul în care dispune de suficiente probe privind violarea dreptului de autor, a 
drepturilor conexe sau a altor drepturi protejate de prezenta lege, este obligat să 
întreprindă măsurile cuvenite pentru a depista şi a sechestra exemplarele de opere, 
de fonograme și de videograme presupuse a fi contrafăcute, materialele şi echipa- 
mentele destinate pentru confecționarea şi reproducerea exemplarelor contrafăcute 
şi bonurile şi alte documente care pot servi drept probe ale acţiunilor de încălcare a 
prezentei legi (art. 63(7) - (8) al Legii privind dreptul de autor şi drepturile conexe a 
Republicii Moldova, în conformitate cu art. 46 al Acordului TRIPS). 


viii) Cheltuieli de judecată 

Legea privind dreptul de autor şi drepturile conexe a Republicii Mol- 
dova (art. 64(2), în conformitate cu art. 14 al Directivei privind asigurarea 
respectării DPI) prevede că cheltuielile de judecată rezonabile şi proporţionale 
şi alte cheltuieli suportate de partea care a avut cîştig de cauză, de regulă, vor 
fi încasate de la persoana care a pierdut procesul, cu excepţia cazului cînd spi- 
ritul de echitate nu permite acest lucru. 

În mod suplimentar, art. 64(1) al Legii privind dreptul de autor şi drep- 
turile conexe a Republicii Moldova enunţă că persoanele autorizate să iniție- 
ze proceduri în cauzele privind dreptul de autor, drepturile conexe sau alte 
drepturi protejate se scutesc de achitarea taxei de stat. Aceasta urmează să fie 
încasată, în modul şi mărimea stabilite de legislaţie, de la persoana recunos- 
cută vinovată de violarea dreptului de autor, a drepturilor conexe sau a altor 
drepturi protejate de prezenta lege. 


ix) Publicarea hotăririlor judecătorești 

Se dovedeşte a fi necesară publicarea deciziilor în cauzele de încălcare a 
drepturilor de proprietate intelectuală pentru descurajarea suplimentară a 
potenţialilor contravenienţi şi pentru sensibilizarea opiniei publice. Legea pri- 
vind dreptul de autor şi drepturile conexe a Republicii Moldova (art. 65, în 
concordanţă cu art. 15 al Directivei privind asigurarea respectării DPI) pre- 
vede că în cadrul unei proceduri de încălcare a dreptului de autor, a drepturi- 
lor conexe sau a altor drepturi protejate de prezenta lege, instanța de judecată 
poate dispune, la cererea reclamantului şi pe cheltuiala violatorului, măsuri 
corespunzătoare pentru difuzarea informaţiei despre hotărîrea de judecată, 
inclusiv expunerea ori publicarea ei integrală sau parțială. 


d. Măsurile întreprinse de autoritățile vamale 
Conform acestor măsuri, titularul de drepturi are dreptul să ceară autori- 
tăţilor vamale suspendarea punerii în circulaţie a bunurilor suspectate de în- 

călcarea dreptului de autor. Conform art. 63(9) al Legii privind dreptul de autor 
şi drepturile conexe a Republicii Moldova, organele vamale au dreptul să rețină 
exemplarele operelor, fonogramelor şi ale videogramelor introduse în ţară sau 
scoase din țară ilegal. Scopul este de a acorda titularului de drepturi un termen 
rezonabil pentru a iniţia procedurile juridice contra contravenientului suspectat, 
fără riscul dispariţiei în circulaţie, după lichidarea vamală, a bunurilor presupu- 
se a fi contrafăcute. Conform articolelor 52 şi 53 ale Acordului TRIPS, titularii 
de drepturi trebuie: a) să furnizeze elemente de probă adecvate pentru a convin- 
ge autoritățile competente că se prezumă existenţa unei atingeri asupra dreptului 
său de proprietate intelectuală; b) să prezinte o descriere suficient de detaliată a 
mărfurilor pentru ca autorităţile vamale să le poată recunoaşte cu uşurinţă și ; c) 
să constituie o cauțiune sau o garanţie echivalentă suficientă pentru a proteja pe 
pîrît şi autorităţile competente dacă bunurile nu se dovedesc a fi contrafăcute. În 
virtutea art. 58 al Acordului TRIPS, autoritățile vamale competente pot acţiona 
ex officio, adică, din proprie iniţiativă, şi suspenda punerea în liberă circulaţie a 
bunurilor pentru care ele au prezumțţii de probă că acestea aduc atingere unui 
drept de proprietate intelectuală. 

Capitolul XII al Codului vamal al Republicii Moldova prevede procedura 
detaliată pentru aplicarea măsurilor din partea autorităților vamale. Titularul 
unui drept de proprietate intelectuală, la depunerea cererii de suspendare a 
punerii mărfurilor în circulație, poate solicita asistenţă organelor vamale, pre- 
zentînd o cerere în care: 

a) este adeverit faptul că solicitantul este titularul dreptului de proprie- 

tate intelectuală, indicîndu-se temeiul apariţiei acestui drept; 

b) sînt descrise detaliat mărfurile (produsele) purtătoare ale dreptului 
său de proprietate intelectuală pentru ca organul vamal să le poată 
identifica (se prezintă mostre de producţie originală, se indică locul 
unde au fost produse, producătorul lor, alți titulari de drept etc.); 

c) este solicitată suspendarea vămuirii mărfurilor (produselor) în privinţa 
cărora există suspiciuni că ar fi contrafăcute sau că ar fi opere-pirat; 

d) este indicată perioada în care organul vamal urmează să aplice măsu- 
rile de protecţie; 

e) sînt expuse informaţii despre solicitant şi despre reşedinţa sa (art. 302, 
Codul vamal al Republicii Moldova). 

Cererea scrisă, împreună cu documentele necesare atașate, se va depune 
la Serviciul Vamal, care, în termen de 30 de zile de la data primirii cererii, 
informează titularul de drept despre acceptarea sau respingerea cererii. Dacă 
cererea este acceptată, Serviciul Vamal comunică organelor vamale informaţia 
furnizată de titular pentru a se lua măsuri la frontieră în vederea depistării şi 

reţinerii mărfurilor (produselor) contrafăcute şi operelor-pirat. În baza cere- 
rii acceptate, şeful organului vamal emite o decizie de suspendare a vămuirii 
mărfurilor (produselor) suspectate a fi contrafăcute sau a fi opere-pirat. Or- 
ganul vamal poate permite părților să examineze mărfurile (produsele), pre- 
cum şi să preleve probe în vederea unei investigații amănunțite (articolele 303 
- 305, Codul vamal al Republicii Moldova). 

După suspendarea vămuirii, titularul de drepturi este obligat să depună la 
organul vamal un gaj a cărui valoare este echivalentă cu valoarea mărfurilor 
(produselor) reținute de organul vamal. Gajul se percepe ca asigurare pen- 
tru restituirea cheltuielilor suportate de organul vamal la păstrarea bunuri- 
lor reţinute, a cheltuielilor suportate de transportator, importator, exportator, 
proprietar la reținerea mărfurilor (produselor), a cheltuielilor suportate de 
persoanele ale căror interese sînt lezate prin suspendarea vămuirii din cauza 
faptului că titularul (solicitantul) a prezentat date eronate despre mărfurile 
(produsele) reținute. Organul vamal procedează la vămuirea mărfurilor dacă, 
în termen de 30 de zile de la avizarea titularului cu privire la suspendarea 
vămuirii, nu a primit de la acesta nicio înştiinţare despre pornirea unui proces 
legal care să conducă la emiterea unei decizii în fond (articolele 306 - 307, Co- 
dul vamal al Republicii Moldova). 

Articolul 308 al Codului vamal al Republicii Moldova, în conformitate 
cu art. 58 al Acordului TRIPS, prevede că autorităţile vamale pot acţiona ex 
officio, adică, din proprie iniţiativă, şi suspenda punerea în liberă circulaţie a 
bunurilor pentru care ele au prezumțţii de probă că acestea aduc atingere unui 
drept de proprietate intelectuală. În asemenea cazuri, organul vamal poate cere 
titularului să-i furnizeze gratuit orice informaţie şi să-i acorde asistență. Orga- 
nul vamal comunică imediat titularului locul şi data suspendării din oficiu a 
vămuirii mărfurilor (produselor) suspecte, iar titularul de drepturi trebuie să 
întreprindă măsuri în termen de trei zile de la primirea notificării. 


Dacă există temeiuri suficiente cu privire la încălcarea dreptului de autor și 
drepturilor conexe, autorităţile vamale pot (și trebuie) să acţioneze ex officio — 
adică, din proprie iniţiativă - pentru a suspenda punerea în circulaţie a bunurilor 
contrafăcute. 


e. Sancţiuni penale 

Articolul 61 al Acordului TRIPS prevede că procedurile penale se vor apli- 
ca cel puţin pentru actele deliberate de piraterie care aduc atingere unui drept 
de autor, comise la scară comercială. Sancţiunile vor include închisoare şi/sau 
amenzi suficiente pentru a fi descurajatoare şi vor fi la un nivel comparativ 

cu cele aplicate unor delicte grave similare. În cazurile adecvate, sancţiunile 
posibile vor include şi sechestrarea, confiscarea şi distrugerea mărfurilor în 
cauză, precum şi a tuturor materialelor şi instrumentelor care au servit direct 
la comiterea delictului. 

Codul penal al Republicii Moldova (art. 185!, în conformitate cu art. 61 al 
Acordului TRIPS) stipulează răspunderea penală pentru încălcarea dreptului 
de autor şi a drepturilor conexe. Răspunderea penală survine în cazul încăl- 
cărilor dreptului de autor şi a drepturilor conexe, dacă acestea sînt săvirşite 
în proporţii mari. Articolul 126 determină semnificaţia expresiei „proporții 
mari”, anume o valoare a daunei în urma dreptului încălcat de peste 2.500 de 
unități convenţionale. (La momentul finalizării acestui manual, o unitate con- 
venţonală era 20 de lei, adică, o încălcare se califică drept infracţiune penală 
dacă valoarea pricinuită în urma dreptului încălcat depăşeşte 50.000 de lei). 

Conform art. 185'(1), următoarele acţiuni sînt susceptibile de răspunde- 
re penală dacă sînt săvîrşite prin încălcarea Legii privind dreptul de autor şi 
drepturile conexe a Republicii Moldova: 

a) reproducerea operelor sau a obiectelor drepturilor conexe în cadrul 
desfăşurării activităţii de întreprinzător tangenţiale activităţii inte- 
lectuale în domeniul dreptului de autor şi al drepturilor conexe, în 
special în domeniul literaturii, artei şi ştiinţei, în scopul comerciali- 
zării sau oferirii spre comercializare, importului, exportului, precum 
şi stocarea, transportul exemplarelor de opere sau de fonograme în 
scopurile menţionate, sau orice altă formă de valorificare a obiectelor 
dreptului de autor sau ale drepturilor conexe în scopul obţinerii pro- 
fitului, fără acordul titularului de drepturi; 

b) închirierea, schimbul sau altă formă de punere la dispoziţia terţilor cu ti- 
tlu gratuit sau oneros, precum şi depozitarea în scopurile menţionate sau 
altă valorificare a exemplarelor de opere sau de fonograme, în orice mod 
şi sub orice formă, fără marcaj de control şi fără a deţine, în momentul 
controlului, contractele de autor încheiate cu titularii de drepturi; 

c) comercializarea sau oferirea spre comercializare, închirierea, impor- 
tul sau depozitarea de echipamente tehnice sau de componente ale 
acestora destinate pentru facilitarea accesului la emisiunile organiza- 
ţiilor de difuziune ce comunică condiţionat prin eter, cablu, satelit în 
regim interactiv, inclusiv prin Internet; 

d) indicarea pe exemplarele de opere sau de fonograme a unei informații 
false despre apartenenţa şi limitele exercitării dreptului de autor și a 
drepturilor conexe, precum şi a unei alte informaţii care-l poate in- 
duce în eroare pe beneficiar; 

e) aplicarea necorespunzătoare a marcajelor de control, altele decît cele 
pentru suporturile materiale specificate în anexele la cererea de elibe- 
rare a marcajelor de control, pe exemplarele de operă ori de fonogra- 
me valorificate fără consimțământul titularului de drepturi; 

f) modificarea, înlăturarea de pe exemplarele de opere sau de fonograme 
a simbolurilor şi semnelor de protecție a dreptului de autor şi a drep- 
turilor conexe, indicate de titularul drepturilor respective; înlăturarea 
de pe exemplarele de opere sau de fonograme a informaţiei privind 
administrarea dreptului de autor şi a drepturilor conexe; înlăturarea 
de pe exemplarele de opere sau de fonograme a mijloacelor tehnice de 
protecţie a dreptului de autor şi a drepturilor conexe; 

g) însuşirea paternităţii ori constringerea la copaternitate. 

Conform acestui alineat al art. 185°, acţiunile se pedepsesc cu amendă în 
mărime de la 2000 la 4000 de unități convenţionale sau cu muncă neremunerată 
în folosul comunităţii de la 180 la 240 de ore, iar persoana juridică se pedepseşte 
cu amendă în mărime de la 2000 la 6000 de unităţi convenţionale cu privarea de 
dreptul de a exercita o anumită activitate pe un termen de la 1 la 5 ani. 

În virtutea art. 185:(2), aceleaşi pedepse se aplică pentru marcarea, comer- 
cializarea, importarea, exportarea, transportarea sau depozitarea ilegală a mar- 
cajelor de control, falsificarea acestora, care au cauzat daune în proporții mari. 

În art. 185:(3), pedepse mai impunătoare - amendă în mărime de la 4000 la 
5000 de unități convenţionale sau cu închisoare de la 3 la 5 ani, cu amendă, apli- 
cată persoanei juridice, în mărime de la 8000 la 10 000 de unităţi convenţionale - 
se aplică dacă acțiunile prevăzute la alin. (1) şi (2), sînt săvirşite: a) de două sau de 
mai multe persoane; b) de un grup criminal organizat sau de o organizație crimi- 
nală; c) prin constrîngere fizică sau psihică; d) în proporţii deosebit de mari. 


Procedurile și sancţiunile penale se aplică în cazul încălcării deliberate a drep- 
tului de autor şi drepturilor conexe comise la scară comercială. Încălcările comise 
la scară comercială nu se vor confunda cu încălcările săvirșite în scop comercial. 
O încălcare este săvirşită la scară comercială în cazul în care contravenientul ac- 
ționează fără vreun motiv sau scop comercial, dar volumul acţiunii este similar cu 
cel al unei activităţi comerciale, intrînd în conflict cu valorificarea normală a ope- 
relor sau obiectelor drepturilor conexe în cauză de către titularii de drepturi. 


Articolul 106 al Codului penal al Republicii Moldova cuprinde prevederi refe- 
ritoare la confiscare, definită ca trecerea, forțată şi gratuită, în proprietatea statu- 
lui a bunurilor utilizate la săvîrşirea infracțiunilor sau rezultate din infracțiuni. 

Conform art. 106(2) al Codului, sînt supuse confiscării bunurile: a) rezultate 
din fapta prevăzută de prezentul cod, precum şi orice venituri de la aceste bunuri, 

cu excepţia bunurilor și veniturilor care urmează a fi restituite proprietarului legal; 
b) folosite sau destinate pentru săvîrşirea unei infracțiuni, dacă sînt ale infractoru- 
lui; c) date pentru a determina săvîrşirea unei infracțiuni sau pentru a-l răsplăti pe 
infractor; d) dobindite prin săvîrşirea infracțiunii, dacă nu urmează a fi restituite 
persoanei vătămate sau nu sînt destinate pentru despăgubirea acesteia; e) deținute 
contrar dispoziţiilor legale; f) convertite sau transformate, parțial sau integral, din 
bunurile rezultate din infracțiuni şi din veniturile de la aceste bunuri. 

Din prevederile menţionate mai sus este clar că bunurile piratate şi mate- 
rialele sau echipamentul utilizate predominant la săvîrşirea încălcărilor vor fi 
susceptibile de confiscare în Republica Moldova. 


f. Măsuri administrative 

În afara remediilor civile şi penale, legislaţia Republicii Moldova prevede 
şi răspunderea administrativă în cazul încălcărilor dreptului de autor şi drep- 
turilor conexe. 

Articolul 96(1) al Codului contravenţional al Republicii Moldova enu- 
meră aceleaşi acţiuni prevăzute de art. 185'(1) al Codului penal în cazul că- 
rora, dacă nu sînt comise în proporţii mari (vezi mai sus) — se sancţionează 
cu amendă de la 80 la 100 de unităţi convenţionale, aplicată persoanei fizice, 
cu amendă de la 200 la 250 de unităţi convenţionale, aplicată persoanei cu 
funcţie de răspundere. Falsificarea, producerea, distrugerea, utilizarea, de- 
pozitarea, transportarea sau comercializarea ilicită a marcajelor de control 
se sancţionează cu amendă de la 100 la 120 de unități convenţionale aplicată 
persoanei fizice, cu amendă de la 250 la 300 de unităţi convenționale aplicată 
persoanei cu funcție de răspundere. Distrugerea din neglijenţă a originalului 
operei ştiinţifice, literare, de artă plastică, de sculptură, de arhitectură, a ma- 
nuscrisului sau a variantei definitive a originalului fonogramei sau al operei 
audiovizuale se sancţionează cu amendă de la 120 la 150 de unităţi convenţio- 
nale aplicată persoanei fizice, cu amendă de la 300 la 350 de unități conven- 
tionale aplicată persoanei cu funcţie de răspundere (art. 96(2) - (3) al Codului 
contravenţional al Republicii Moldova). 


g. Măsuri contra abuzurilor cu privire la măsurile tehnologice și infor- 
maţia despre gestiunea drepturilor 

După cum am discutat anterior, capitolul VII al Legii privind dreptul de au- 
tor şi drepturile conexe a Republicii Moldova enumeră acţiunile interzise în pri- 
vinţa MTP şi informaţiei despre gestiunea drepturilor. În ceea ce priveşte MTP, 
prevederile de asigurare urmăresc prevenirea eludării oricăror măsuri tehno- 
logice efective şi fabricarea, importul, distribuirea, închirierea, publicitatea sau 
depozitarea în scopuri comerciale a dispozitivelor utilizate în scopul eludării. În 
general, „eludare” înseamnă orice mod de evitare, ocolire, înlăturare, dezactiva- 


Asigurarea respectării drepturilor 153 


re sau subminare a MTP (de exemplu, decriptarea unei lucrări codificate, „spar- 
gerea” softurilor, falsificarea filigranelor digitale etc.). În privința informaţiei de 
gestiune a drepturilor, prevederile de asigurare urmăresc să prevină înlăturarea 
sau alterarea neautorizată a informaţiei despre gestiunea drepturilor şi disemi- 
narea copiilor operelor din care a fost înlăturată informaţia. 

În cazul încălcării prevederilor referitoare la măsurile tehnologice şi infor- 
maţia despre gestiunea drepturilor - indiferent dacă activitatea de încălcare a 
dreptului de autor, drepturilor conexe sau altor drepturi a încetat - se aplică 
aceleaşi măsuri, proceduri, remedii şi sancțiuni care sînt prevăzute de prezentul 
capitol şi de actele normative relevante pentru încălcarea dreptului de autor, a 
drepturilor conexe sau a altor drepturi protejate (art. 67(1) al Legii privind drep- 
tul de autor şi drepturile conexe a Republicii Moldova). Acest lucru nu înseamnă 
că remediile şi sancţiunile trebuie să fie aplicate doar în cazurile în care eludarea 
are ca rezultat lezarea drepturilor. Este evident că în cazul „acţiunilor preparato- 
rii” (vezi mai sus) care au loc la scară comercială, se vor aplica aceleaşi proceduri 
penale şi sancţiuni ca în cazurile de piraterie la scară comercială. 

Codul penal al Republicii Moldova (art. 185'(4)) prevede că înlăturarea de 
pe exemplarele de opere sau de fonograme a informaţiei privind administrarea 
dreptului de autor şi a drepturilor conexe, indiferent dacă aceste drepturi au 
fost încălcate sau nu, se pedepseşte cu amendă în mărime de la 800 la 1000 de 
unităţi convenţionale sau cu muncă neremunerată în folosul comunităţii de la 
180 la 240 de ore, iar persoana juridică se pedepseşte cu amendă în mărime de 
la 2000 la 4000 de unităţi convenţionale cu privarea de dreptul de a exercita o 
anumită activitate pe un termen de la 1 la 5 ani. 


2. Asigurarea respectării drepturilor în mediul digital 


a. Răspunderea furnizorilor intermediari de servicii internet 

„Furnizorii intermediari de servicii internet” sînt furnizorii de internet, 
operatorii sistemelor de partajare a fişierelor şi reţelelor de socializare, platfor- 
melor de căutare, UGC (conţinutul creat de utilizatori) etc. 

În privinţa furnizorilor intermediari de servicii internet, Directiva UE 
privind comerţul electronic“ cuprinde norme specifice, iar cu privire la alte 
tipuri de intermediari se aplică prevederile generale ale răspunderii civile, ad- 
ministrative şi penale. 


% Directiva 2000/31/EC a Parlamentului European şi a Consiliului din 8 iunie 2000 cu 


privire la anumite aspecte juridice ale serviciilor societăţii informaționale, în special 
ale comerțului electronic, pe piața internă. 

Secţiunea 4 a Directivei UE privind comerțul electronic cuprinde norme 
referitoare la răspunderea „furnizorilor intermediari de servicii internet” pen- 
tru încălcările comise în cadrul utilizării serviciilor. De remarcat că prevede- 
rile Directivei diferă de prevederile Actului cu privire la dreptul de autor în era 
digitală din 1998 (Digital Millenium Copyright Act - D.M.C.A) al S.U.A în 
privinţa unui aspect important. D.M.C.A. reglementează răspunderea furni- 
zorilor de servicii în legătură cu încălcările dreptului de autor, iar prevederile 
Directivei au o „natură orizontală” cu o extindere asupra tuturor acțiunilor 
ilicite, nu doar asupra încălcărilor dreptului de autor şi drepturilor conexe. În 
cazul dreptului de autor şi drepturilor conexe, natura ilicită a acţiunilor este, 
de cele mai multe ori, evidentă (cum ar fi unele website-uri care arată clar că 
nu respectă dreptul de autor şi cu anumite slogane anarhiste instigă pe toți la 
nerespectarea acestui drept). Acest lucru nu este valabil în ceea ce priveşte ale 
violări ale legii (un discurs poate fi interpretat ca expresie liberă sau ca expresie 
rasistă interzisă; pornografia este interzisă sau permisă cu respectarea anumi- 
tor condiţii, defăimarea sau calomnia este pasibilă de pedeapsă sau considerată 
critică tolerabilă etc.). Rezultă că prevederile Directivei nu includ în mod ne- 
cesar toate măsurile care ar putea fi justificate în cazul încălcării dreptului de 
autor şi drepturilor conexe (dar care nu pot fi aplicate în același mod în cazul 
altor încălcări ale legilor). De exemplu, dacă D.M.C.A. determină condiţiile 
răspunderii pentru „instrumentele de localizare a informaţiei” (facilități de 
căutare) în mod similar ca în cazul serviciilor de găzduire (vezi mai jos), aces- 
tea lipsesc în Directivă (dar pot fi indispensabile contra pirateriei online a 
dreptului de autor) sau, în timp ce D.M.C.A. prevede norme detaliate pentru 
procedura de notificare şi retragere, Directiva nu prevede asemenea norme. 
Aşadar, prevederile Directivei privind comerţul electronic pot fi considerate 
doar ca un cadru general; în contextul răspunderii pentru încălcările dreptu- 
lui de autor și drepturilor conexe sînt necesare norme specifice. 

Prevederile Directivei referitoare la răspunderea furnizorilor intermediari de 
servicii internet acoperă 3 servicii diferite (al patrulea - „instrumentele de locali- 
zare a informaţiei”, după cum se menționează mai sus, lipseşte), şi anume, simpla 
transmitere (mere conduit), stocarea (caching) şi stocarea-găzduire (hosting). 

Conform art. 12 al Directivei, în cazul în care un serviciu al societăţii 
informaţionale constă în transmiterea într-o rețea de comunicații a informa- 
ţiilor furnizate de un destinatar al serviciului sau în furnizarea accesului la 
rețeaua de comunicaţii, statele membre veghează ca furnizorul de servicii să 
nu fie responsabil pentru informaţiile transmise, cu condiţia ca furnizorul: 
(a) să nu iniţieze transmiterea; (b) să nu selecteze destinatarul transmiterii și 
(c) să nu selecteze sau să modifice informaţiile care fac obiectul transmiterii. 

Articolul specifică faptul că activităţile de transmitere şi de furnizare a acce- 
sului acoperite de conceptul „simplă transmitere” includ stocarea automată, 
intermediară şi tranzitorie a informaţiilor transmise, atîta timp cît stocarea 
serveşte exclusiv pentru executarea transmiterii în rețeaua de comunicații şi 
cu condiţia ca durata stocării să nu depășească timpul necesar transmiterii în 
mod rezonabil. Se enunţă de asemenea că pevederile articolului nu afectează 
posibilitatea ca o instanţă judecătorească sau autoritate administrativă să ceară 
furnizorului de servicii, în conformitate cu cadrul legislativ din statele mem- 
bre, să pună capăt unei încălcări sau să o prevină. 

Articolul 13 al Directivei tratează stocarea-caching. În cazul în care un 
serviciu al societăţii informaţionale constă în transmiterea printr-o reţea de 
comunicaţii a informaţiilor furnizate de un destinatar al serviciului, statele 
membre veghează ca furnizorul de servicii să nu fie responsabil pentru stoca- 
rea automată, intermediară şi temporară a informaţiilor transmise, atita timp 
cît stocarea serveşte exclusiv pentru a face mai eficientă transmiterea mai de- 
parte a informaţiilor către alți destinatari ai serviciului, la cerere, cu condiţia 
ca: (a) furnizorul să nu modifice informaţia; (b) furnizorul să îndeplinească 
condiţiile de acces la informaţie; (c) furnizorul să se conformeze normelor pri- 
vind actualizarea informaţiei, recunoscute pe scară largă şi folosite de între- 
prinderile din sector; (d) furnizorul să nu împiedice folosirea licită a tehnolo- 
giei, larg recunoscută şi folosită în industrie, în scopul de a obține date privind 
utilizarea informaţiei și (e) furnizorul să acționeze prompt pentru eliminarea 
informaţiilor pe care le-a stocat sau pentru a bloca accesul la acestea de îndată 
ce ia la cunoştinţă că informaţiile transmise inițial au fost eliminate din rețea 
ori accesul a fost blocat sau că o instanţă sau o autoritate administrativă a dis- 
pus eliminarea informaţiei sau blocarea acesteia. În mod similar, pevederile 
articolului nu afectează posibilitatea ca o instanță judecătorească sau autorita- 
te administrativă să ceară furnizorului de servicii, în conformitate cu cadrul 
legislativ din statele membre, să pună capăt unei încălcări sau să o prevină. 

În art. 14, Directiva prevede răspunderea absolută a furnizorilor de servicii 
de găzduire (hosting). Statele membre veghează ca atunci cînd un serviciu al 
societăţii informaţionale constă în stocarea informaţiilor furnizate de un desti- 
natar al serviciului, furnizorul acelui serviciu să nu fie responsabil pentru infor- 
maţiile stocate la cererea unui destinatar al serviciului, cu condiţia ca: (a) furni- 
zorul să nu aibă cunoştinţă despre activitatea sau informaţia ilicită, iar în ceea ce 
priveşte acţiunile în daune, să aibă cunoştinţă de fapte sau circumstanţe din care 
să rezulte că activitatea sau informaţia este vădit ilicită sau (b) furnizorul, din 
momentul în care ia cunoștință de acestea, acționează prompt pentru a elimina 
informaţiile sau pentru a bloca accesul la acestea. Această prevedere nu se aplică 

atunci cînd destinatarul serviciului acţionează sub autoritatea sau sub controlul 
furnizorului (în asemenea caz, furnizorul poartă răspundere pentru încălcarea 
directă). Acest articol nu afectează posibilitatea ca o instanță judecătorească sau 
o autoritate administrativă să impună furnizorului de servicii, în conformitate 
cu cadrul legislativ din statele membre, să pună capăt unei încălcări sau să o pre- 
vină şi nici nu afectează posibilitatea ca statele membre să instituie proceduri de 
reglementare a eliminării informaţiilor sau blocării accesului la acestea. 


b. Procedura de notificare şi retragere ("notice-and-take-down” 
procedure) 


Forma de expresie „proceduri de reglementare a eliminării informaţiilor sau 
blocării accesului la acestea” care apar în art. 14 al Directivei privind comerțul 
electronic este o referință la așa-numitele sisteme de „notificare şi retragere”. 
Aceste sisteme nu fac mai mult decît să ofere un cadru reglementat pentru sa- 
tisfacerea prevederii cuprinse în acest articol al Directivei, conform căreia un 
furnizor de servicii hosting nu poartă răspundere pentru încălcarea legii comisă 
de destinatarii serviciului său, dacă el, din momentul în care ia cunoştinţă de 
acestea, acționează prompt pentru a elimina informaţiile sau pentru a bloca ac- 
cesul la acestea. Astfel de sisteme funcționează eficient conform Actului S.U.A. 
privind dreptul de autor, fiind introdus de D.M.C.A., precum și în cadrul altor 
legi naţionale care le aplică. Mii şi mii de notificări sînt trimise în mod regulat 
furnizorilor de servicii referitoare la conținuturile găzduite de ei (sau puse la 
dispoziţia publicului prin intermediul instrumentelor de căutare) care contra- 
vin legii, cu posibilitatea contestaţiei. În general, contestaţii nu se primesc sau 
se primesc foarte rar, de exemplu, o dată la o mie de cazuri, în circumstanţe 
foarte izolate şi foarte rar sînt justificate. Astfel, furnizorii de servicii se supun 
obligaţiilor de a retrage materialele care lezează dreptul de autor sau drepturile 
conexe (prin înlăturarea lor sau blocarea accesului către acestea). 

În UE, sistemul Ungariei de notificare şi retragere funcționează foarte efi- 
cient. Este prevăzut de legea privind dreptul de autor şi se aplică doar în cazul 
încălcărilor dreptului de autor şi drepturilor conexe. În cadrul proiectului UE 
sub egida căruia este elaborat acest manual, a fost înaintată recomandarea ca o 
versiune adaptată a modelului ungar de notificare şi retragere să fie inclusă în 
Legea privind dreptul de autor şi drepturile conexe a Republicii Moldova. Ca o 
opţiune posiblă, s-a sugerat examinarea unui nou art. 66A. 

Esenţa acestui sistem constă în aceea că, dacă un titular de drepturi notifică 
un furnizor de servicii despre materiale, găzduite de, sau la care se face referință 
în, sistemul său, care aduce atingere dreptului de autor sau drepturilor conexe, 
furnizorul de servicii, pentru a nu purta răspundere pentru încălcarea dată, 
trebuie să întreprindă acţiuni prompte prin înlăturarea sau blocarea accesului 

la materialul respectiv (în mod normal, în decursul unei zile de lucru). Suspec- 
tul are dreptul la contestaţie, negînd săvîrşirea unei încălcări şi revendicînd 
restaurarea materialului sau a accesului către acesta. În cazul unei contestaţii, 
autorul sau alt titular de drepturi va putea menţine blocarea informaţiei dacă 
aduce dovezi, într-un termen scurt, că a inițiat o cauză civilă sau o procedură 
penală în legătură cu încălcarea pretinsă. 


c. Hotăriri judecătoreşti pentru furnizorii intermediari; 
practici optime de combatere a pirateriei online 

Deşi sistemul de notificare şi retragere se aplică eficient pentru înlăturarea 
materialelor ilicite identificate de titularii de drepturi, acesta nu reprezintă un 
mijloc eficace contra formelor periculoase de încălcări, în special împotriva 
contravenienţilor consecvenți şi a anumitor website-uri „vagaboande” (rogue) 
al căror obiectiv este în mod evident acţiunea ilicită la scară comercială (care 
semnifică nu doar scop comercial, ci oricare activitate - chiar dacă nu are 
avantaje comerciale — care, datorită naturii sale, contravine exploatării nor- 
male a operelor şi obiectelor drepturilor de autor). 

S-a recunoscut faptul că, în asemenea cazuri, cooperarea furnizorilor de 
servicii (în special furnizorii de acces) cu alţi intermediari este imperativă. 
Directivele UE oferă o bază adecvată pentru aceasta prin prevederile referi- 
toare la încheierile judecătoreşti care obligă la asumarea răspunderii nu doar 
contravenienţii direcţi sau indirecţi, ci şi acele persoane ale căror servicii sînt 
utilizate pentru comiterea încălcărilor. 

Articolul 8(3) al Directivei privind societatea informațională prevede ur- 
mătoarele: 

Statele membre se asigură că titularii de drepturi sînt în măsură să ceară o dis- 
poziţie judecătorească împotriva intermediarilor ale căror servicii sunt fo- 
losite de către terți pentru a încălca dreptul de autor sau un drept conex. 

Directiva privind asigurarea respectării DPI (adoptată trei ani mai tîr- 
ziu) cuprinde asemenea prevederi în art. 9(1) referitor la măsurile provizorii 
şi de asigurare (în special ordonanţe provizorii) şi art. 11 referitor la ordinele 
judecătoreşti: 

Art. 9(1): Statele membre asigură ca autorităţile judecătoreşti com- 
petente să poată, la cererea reclamantului: 

(a) să pronunţe împotriva presupusului contravenient o ordonanţă 
de urgenţă cu scopul de a preveni orice încălcare iminentă a unui drept 
de proprietate intelectuală, de a interzice, cu titlu provizoriu şi sub re- 
zerva, dacă este cazul, plăţii unei daune cominatorii atunci cînd legisla- 
ţia internă prevede acest lucru, ca prezumatele încălcări ale acestui drept 
să continue, sau de a subordona continuarea lor constituirii unor garan- 

ţii destinate să asigure despăgubirea titularului dreptului; o ordonanță 

de urgentă poate fi de asemenea pronuntată, în aceleaşi condiţii, împotriva 

unui intermediar ale cărui servicii sînt utilizate de către un terț pentru a 

încălca un drept de proprietate intelectuală; ordinele judecătoreşti împotri- 

va intermediarilor ale căror servicii sînt utilizate de către un terț pentru a 

aduce atingere unui drept de autor sau unui drept conex sînt reglementate 

prin Directiva 2001/29/CE; 

Art. 11: Statele membre asigură ca, atunci cînd se pronunță o hotărîre 
judecătorească de constatare a încălcării unui drept de proprietate intelec- 
tuală, autoritățile judecătoreşti competente să poată pronunța împotriva 
contravenientului un ordin judecătoresc prin care interzic continuarea în- 
călcării. Atunci cînd legislaţia internă prevede aceasta, nerespectarea 
unui ordin judecătoresc este pasibilă, dacă este cazul, de plata unor dau- 
ne cominatorii, cu scopul de a-i asigura executarea. Statele membre asi- 
gură de asemenea ca titularii drepturilor să poată solicita pronunțarea unui 
ordin judecătoresc împotriva intermediarilor ale căror servicii sînt utilizate 
de un tert pentru a încălca un drept de proprietate intelectuală, fără a aduce 
atingere articolului 8, alineatul (3) din Directiva 2001/29/CE. 

Există multe cazuri în care statele membre UE aplică măsuri legale bazate 
pe litera şi spiritul acestor prevederi. 

Sistemele de „notificări gradate” se află printre acestea. Cel mai cunoscut 
este sistemul francez HADOPI. Contravenienţii dreptului de autor sînt averti- 
zaţi în legătură cu sancţiunile legale. Dacă ei continuă acțiunea ilicită, primesc 
o notificare mai serioasă, avertizindu-i că, dacă nu abandonează fapta ilegală, 
data viitoare vor fi sancționaţi. Sancţiunea cea mai pertinentă este suspenda- 
rea temporară a conexiunii la internet (cu interdicţia tuturor furnizorilor de 
acces din Franţa de a deschide cont pe internet pentru persoana în cauză). 

Deşi sistemul de „notificări gradate” poate constitui o măsură juridică 
eficientă împotriva conravenienţilor consecvenţi, lupta contra website-urilor- 
pirat cere un alt tip de soluţie întemeiată pe ordonanţă judecătorească, şi anu- 
me, blocarea accesului la website-urile respective. De exemplu, instanţele din 
cîteva state membre UE au obligat furnizorii de acces să blocheze accesul la 
websit-ul ultraanarhist „Pirate Bay”. 

CAPITOLUL IX. 
CONCLUZII 


Acest manual a fost finalizat în perioada cînd aveau loc schimbări impor- 
tante în domeniul dreptului de autor şi drepturilor conexe la nivel internaţio- 
nal, în UE şi în Republica Moldova. 

La nivel internaţional, Comitetul Permanent OMPI privind dreptul de 
autor şi drepturile conexe (WIPO Standing Committee on Copyright and Re- 
lated Rights - SCCR) şi Adunarea Generală OMPI au ajuns la un consens refe- 
ritor la principiile şi prevederile unui Tratat OMPI cu privire la interpretările 
şi execuțiile audiovizuale pentru adoptarea căruia a fost convocată o conferin- 
tă diplomatică la Beijing, în perioada 20 - 26 iunie 2012. S-au făcut progrese 
importante în cadrul SCCR în ceea ce priveşte elaborarea Tratatului OMPI 
privind organizaţiile de difuziune al cărui scop căruia este de a actualiza pre- 
vederile protecţiei organizaţiilor de difuziune ca o replică dată progresului din 
mediul digital, tehnologiei şi utilizării tot mai extinse a internetului. În cadrul 
SCCR se poartă discuţii cu privire la elaborarea şi adoptarea unui instrument 
care să faciliteze aplicarea excepțiilor la dreptul de autor în beneficiul persoa- 
nelor cu deficienţe vizuale. 

La nivel european, Comisia Europeană a publicat un proiect de directivă 
cu privire la anumite utilizări permise ale „operelor orfane”, care se află în 
etapa de consultaţii şi discuţii. Proiectul de directivă tinde să stabilească nor- 
me comune referitoare la digitizare şi demonstrare online a operelor orfane 
conţinute în aumite biblioteci și arhive. Mai mult decît atît, în 2012, Comisia 
Europeană, va prezenta alt proiect de directivă referitor la gestiunea colectivă 
în legătură cu problema licenţierii online multi-teritoriale şi normele cu privi- 
re la buna guvernare şi transparenţa sistemelor de gestiune colectivă. 

În Republica Moldova, următoarele modificări legislative la Legea privind 
dreptul de autor şi drepturile conexe a Republicii Moldova sînt discutate în 
Parlament. În contextul modificărilor propuse, Guvernul, inter alia, exami- 
nează substituirea tarifelor minime curente aplicate de OGC-uri cu un sistem 
de negocieri şi o procedură de mediere-arbitraj, pentru a soluţiona posibilele 
litigii. De asemenea, administrația AGEPI a elaborat un proiect de Regula- 
ment privind gestiunea colectivă care cuprinde prevederi detaliate pentru asi- 
gurarea bunei guvernări şi a transparenţei OGC-urilor în legătură cu AGEPI, 
membrii organizaţiilor şi utilizatorii acestora. 

Deşi e posibil ca, după finalizarea acestei lucrări, să se producă schim- 
bări în legătură cu elaborările menţionate, acest manual se vrea un instrument 
util și suficient de actual pentru oricine (factorii de decizie politică, titularii 
dreptului de autor și utilizatori, mediul de afaceri, responsabilii de asigurarea 
respectării drepturilor, studenţii etc. şi publicul general) este interesat de do- 
meniul dreptului de autor şi drepturile conexe şi doreşte să se familiarizeze cu 
acesta. Considerăm că informaţia din manualul de față va contribui la o mai 
bună înţelegere a domeniului şi va favoriza conştientizarea, precum şi respec- 
tul publicului față de dreptul de autor şi drepturile conexe. 

Capitolul IX 
Concluzie 
Anexa | 


Glosar de noţiuni în domeniul dreptului 
de autor şi al drepturilor conexe 


Furnizor de acces 
Vezi „furnizor de servicii”; răspunderea ~” 


Acces (dreptul de ~) 


1. În anumite ţări (inclusiv Republica Moldova; vezi articolul 19 al Legii pri- 
vind dreptul de autor şi drepturile conexe a Republicii Moldova), „drep- 
tul de acces” la operele originale de artă plastică se acordă autorilor aces- 
tor opere. În temeiul acestui drept, autorul poate, în condiţii rezonabile, 
să ceară proprietarului operei să-i pună la dispoziţie opera, pe o perioadă 
temporară de timp, în cazurile în care acest lucru este indispensabil pen- 
tru autor să-şi exercite anumite drepturi, cum ar fi dreptul la reproducere 
(conform Legii privind dreptul de autor a Republicii Moldova, dreptul 
de acces presupune doar aceste drepturi) sau dreptul la demonstrare (în 
privinţa ultimului, în cazuri excepţionale — dacă scopul expoziţiei este de 
a prezenta întreaga operă sau creaţiile dintr-o anumită perioadă a activi- 
tăţii sale). Este un drept rezidual al autorului, iar din alt punct de vedere, 
este o restricție asupra dreptului de proprietate al proprietarului operei 
originale. 


2. Cu sensul al doilea, expresia „dreptul de acces” se utilizează în literatura 
juridică, referindu-se la un posibil drept exclusiv al titularului dreptului 
de autor sau drepturilor conexe de a controla accesul la operă sau obiect 
de drepturi conexe. Conform unor teorii, dacă accesul la o operă este se- 
curizat printr-o măsură tehnologică de protecţie, iar, în conformitate cu 
WCT şi WPPT, eludarea acesteia este interzisă, utilizatorul este obligat 
să solicite licenţă, direct sau indirect, de la titularul drepturilor pentru a 
avea acces la operă sau la obiectul drepturilor conexe dat, astfel se poate 

spune că titularii de drepturi au dreptul exclusiv de a autoriza accesul. 
(De fapt, nu se poate declara că, în contextul aplicării măsurilor tehnolo- 
gice şi al protecţiei juridice contra eludării acestora, apare un drept nou; 
acestea reprezintă mijloace de protecţie, exercitare şi asigurare a respec- 
tării drepturilor titularilor dreptului de autor și drepturi conexe.) 


3. Există şi al treilea sens cu care dreptul de acces este menţionat în legătură 
cu dreptul de autor şi drepturile conexe. Conform acestuia, noțiunea se 
referă la dreptul publicului de a avea acces la informaţie şi produse de 
cultură. Acest drept ar trebui considerat un drept al omului, fiind deci în 
afara domeniului dreptului de autor şi drepturilor conexe. Intră în obliga- 
tiile statului să asigure membrilor publicului posibilitatea de a beneficia 
de acest drept şi de a-l exercita. Dacă pentru exercitarea acestui drept este 
necesară punerea operei sau obiectului drepturilor conexe la dispoziţie 
(garantarea accesului către acestea) — în general, acesta este cazul — statul 
trebuie să obțină autorizaţia de la titularul de drepturi în acest sens. În 
anumite cazuri, normele internaţionale cu privire la dreptul de autor și 
drepturile conexe prevăd (iar legile naţionale au implementat prevederile 
respective) posibilitatea excepțiilor şi limitărilor la aplicarea dreptului de 
autor şi drepturilor conexe pentru a facilita îndeplinirea obligaţiilor sta- 
tului cu privire la beneficierea şi exercitarea acestui drept al omului. 


Acces (a avea ~ la opere/obiecte ale drepturilor conexe de către membrii 
publicului) 

Cuvîntul „acces” apare în articolul 8 al WCT şi în articolele 10 şi 14 
ale WPPT în textul: „punerea la dispoziția publicului a operelor lor, ast- 
fel încît oricare dintre membrii publicului să poată avea acces la acestea 
din orice loc şi în orice moment ales în mod individual de ei”. (Apare, de 
asemenea, în articolul 3 al Directivei privind societatea informațională 
şi în prevederile Legii privind dreptul de autor şi drepturile conexe a Re- 
publicii Moldova referitor la punerea la dispoziţia publicului în regim in- 
teractiv.) Se referă la posibilitatea membrilor publicului de a fi în poziţie 
să perceapă şi să utilizeze operele şi obiectele drepturilor conexe. Accesul 
la opere şi obiecte ale drepturilor conexe, precum şi utilizarea acestora 
pot fi condiţionate dacă se aplică măsuri tehnologice de protecţie, astfel, 
membrii publicului pot obţine acces la opere şi obiecte ale drepturilor co- 
nexe şi/sau le pot utiliza într-un mod dat, dacă satisfac anumite condiţii 
stabilite de măsura tehnologică (cum ar fi plata remuneraţiei). 

Dobindirea dreptului de autor sau a drepturilor conexe 


1. Apariţia dreptului de autor sau a drepturilor conexe pentru titularul ori- 
ginal al drepturilor (autor sau alt titular original al dreptului de autor, 
interpret, producător de fonograme, organizaţie de difuziune etc.). 


2. În general, dreptul de autor şi drepturile conexe se dobîndesc în mod au- 
tomat, conform legii, prin însuşi actul de creare a unei opere, după cum 
prevede articolul 5(2) al Legii privind dreptul de autor şi drepturile cone- 
xe a Republicii Moldova (fixarea unei opere poate fi o condiţie, dar nu în 
contextul Legii privind dreptul de autor şi drepturile conexe a Republicii 
Moldova), actul interpretării, fixarea fonogramei sau, respectiv, transmi- 
terea unei emisiuni. În virtutea articolul 5(2)) al Convenţiei de la Berna 
- de asemenea, conform Acordului TRIPS şi WCT, care prevăd obligația 
de conformare cu această prevedere a Convenţiei de la Berna - dreptul 
de autor se dobindeşte automat şi nu este condiționat de îndeplinirea 
niciunei formalităţi (cum ar fi înregistrarea sau depozitul). Articolul 5(2) 
al Legii privind dreptul de autor și drepturile conexe a Republicii Moldo- 
va conţine, de asemenea, această specificare. 


3. Utilizarea „simbolului dreptului de autor” ca o minimă formalitate de 
protecţie în anumite țări (de exemplu, în S.U.A. - dar nu mai este valabil). 
Aplicarea acestuia este de asemenea permisă conform tratatelor inter- 
naţionale sus-menţionate. Cu toate acestea, simbolul dreptului de autor 
poate fi util pentru identificarea autorului sau a altui titular de drepturi, 
poate preveni anumite opere de a fi clasificate ca „opere orfane” şi poate 
facilita calcularea duratei de protecţie. Articolul 9(4) şi (5) al Legii pri- 
vind dreptul de autor şi drepturile conexe a Republicii Moldova prevede 
posibilitatea utilizării simbolului dreptului de autor în asemenea scopuri 
fără a face din aplicarea acestui simbol o condiţie de protecţie a dreptului 
de autor. Sombolul menţionat constă din litera majusculă C înscrisă într- 
un cerc — ©, numele sau denumirea titularului dreptului de autor şi anul 
primei publicări a operei. 

4. Unele legi naționale privind dreptul de autor prevăd posibilitatea înre- 
gistrării operelor. Atît timp cît înregistrarea nu este o condiţie pentru 
acordarea protecţiei, ci doar facilitează aducerea probelor referitoare la 
paternitate (după cum prevede articolul 9(6) - (8) al Legii privind dreptul 
de autor şi drepturile conexe a Republicii Moldova), este în conformitate 
cu tratatele internaționale. 


5. Articolul 20 al WPPT nu permite conformarea cu anumite formalităţi ca 
o condiţie pentru protecţia drepturilor interpreţilor sau a drepturilor pro- 

ducătorilor de fonograme. Articolul 32(2) al Legii privind dreptul de autor 
şi drepturile conexe a Republicii Moldova extinde aplicarea principiului 
protecţiei fără respectarea vreunei formalități. Convenţia de la Roma, în 
ceea ce priveşte drepturile producătorilor de fonograme, permite (un nu- 
măr mic de legi naţionale se conformează) condiţia respectării formalită- 
ţilor, cum ar fi, indicarea simbolului dreptului de autor. Conform acestei 
convenții, producătorii de fonograme şi interpreţii ale căror interpretări au 
fost fixate pe fonograme se consideră că au îndeplinit toate formalitățile 
care pot fi aplicate în mod excepţional în alte state contractante dacă utili- 
zează un anumit simbol în modul descris în articolul 32(3) al Legii privind 
dreptul de autor şi drepturile conexe a Republicii Moldova. 


Adaptare; dreptul la ~ 


1. Acţiunea de modificare a unei opere originale (protejate sau incluse în 
domeniul public) sau a unei expresii de folclor pentru un alt scop decît 
cel inițial, determinînd apariţia unei opere noi în care se combină ele- 
mentele operei preexistente şi elementele noi. Scopul poate fi remodela- 
rea operei după caracteristicile unui gen nou (cum ar fi transformarea 
unui roman într-o operă dramatică sau a unui cîntec popular într-o ope- 
ră simfonică) sau a o ajusta unui alt context (de exemplu, crearea unei 
variante mai scurte şi/sau mai simple pentru scopuri didactice). Există 
termeni specifici care denotă modificarea unei opere muzicale pentru un 
mod nou de interpretare, iar pentru redarea unei opere literare în altă 
limbă se folosesc termenii „aranjament” şi „traducere”. 


2. „Dreptul la adaptare” este o referinţă la dreptul prevăzut în articolul 12 al 
Convenţiei de la Berna şi — în conformitate cu aceasta — în articolul 11(1)(k) 
al Legii privind dreptul de autor şi drepturile conexe a Republicii Moldova 
conform căruia, autorii beneficiază de dreptul de autorizare a adaptărilor, 
aranjamentlor şi altor transformări/modificări ale operelor lor. 


3. „Adaptarea” este rezultatul unei acţiuni de adaptare. Adaptările sînt in- 
cluse în categoria generică a operelor derivative şi sînt protejate conform 
articolului 2(3) al Convenţiei de la Berna „ca opere originale fără a aduce 
atingere dreptului de autor asupra operei originale”. Articolul 16 al Legii 
privind dreptul de autor şi drepturile conexe a Republicii Moldova conți- 
ne prevederi relevante în acest sens. 


Declaraţie de comun acord 
1. O sursă importantă de interpretare a tratatelor internaționale. Conven- 
ţia de la Viena cu privire la dreptul tratatelor prevede în articolul 31.1 
că: „Un tratat trebuie să fie interpretat cu bunăcredință potrivit sensului 

obișnuit ce urmează a fi atribuit termenilor tratatului în contextul lor și în 
lumina obiectului şi scopului său” şi în articolul 31.2(a) continuă în modul 
următor: „În vederea interpretării unui tratat, contextul cuprinde, în afa- 
ră de text, prealabil și anexe: a) orice acord în legătură cu tratatul și care a 
intervenit între toate părțile cu prilejul încheierii tratatului”. 


. Conferinţa diplomatică de la Geneva, 1996, care a adoptat WCT şi WPPT 


a adoptat, de asemenea, un număr destul de mare de declaraţii de comun 
acord în privința ambelor tratate (nouă declaraţii cu privire la nouă articole 
ale WCT şi alte zece referitoare la 13 articole în cazul WPPT). Toate decla- 
rațiile de comun acord corespund condiţiilor articolului 31.2(a) citat mai 
sus, astfel că ele trebuie considerate ca avînd putere interpretativă deplină. 


Modificarea unei opere; alte ~i 


l. 


Acțiunea de transformare a operei. Termen generic care cuprinde atît 
modificările care, datorită naturii lor originale, pot beneficia de protecția 
drepului de autor (inclusiv adaptările şi aranjamentele), cît şi modificări- 
le care nu se consideră contribuţii creative. 


. Există alte posibile modificări care nu intră în categoria „adaptărilor” şi 


„aranjamentelor”, dar se consideră contribuţii originale la operele origi- 
nale modificate. Articolele 2(3) şi 12 ale Convenţiei de la Berna fac refe- 
rință, pe lingă adaptări şi aranjamente, şi la „alte modificări” (caricaturile 
şi parodiile sînt uneori considerate ca „alte modificări”). 


. „Modificare” înseamnă şi rezultatul acţiunii menţionate la punctele 1 şi 2. 


Asemenea modificări sînt cuprinse de termenul generic de opere deriva- 
tive şi sînt protejate conform articolului 2(3) al Convenţiei de la Berna „ca 
opere originale fără a aduce atingere dreptului autorului operei originale”. 
În acelaşi timp, asemenea modificare este presupusă de dreptul la adap- 
tare al titularului dreptului de autor asupra operelor originale. 


. Pentru operarea modificărilor care sînt în mod normal necesare pentru 


utilizările autorizate ale operelor protejate - şi care, întrucît nu sînt ori- 
ginale, nu determină crearea unei opere derivate — nu se cere autorizația 
separată de la titularul de drepturi. Totuşi, conform articolului 6bis al 
Convenţiei de la Berna, autorii au dreptul să se opună oricărei modificări 
aduse operelor lor care le-ar putea prejudicia reputaţia sau onoarea. 


. Legea privind dreptul de autor şi drepturile conexe a Republicii Moldova, 


în conformitate cu Convenţia de la Berna, prevede dreptul exclusiv la 
modificarea operei în contextul aplicării dreptului la adaptare (vezi art. 
11(1)(k)) şi protecţia modificărilor ca rezultat al acestor acțiuni (vezi art. 
16). Aceste prevederi ale Legii utilizează, de asemenea, termenul „trans- 

formare” (care nu apare în Convenţia de la Berna) atît ca acţiune, cît şi 
ca rezultat al acţiunii; este în relaţie de sinonimie cu termenul general 
„modificare”. 


Modificarea informaţiei de gestiune electronică a drepturilor 


Un termen utilizat în articolul 12 al WCT, articolul 19 al WPPT, articolul 
7 al Directivei privind societatea informaţională şi în articolul 53 al Legii 
privind dreptul de autor şi drepturile conexe a Republicii Moldova. Se re- 
feră la orice acţiune care are ca rezultat orice transformare a „informației 
de gestiune a drepturilor”. Conform prevederilor sus-menţonate, se inter- 
zice înfăptuirea unei asemenea acțiuni fără consimțămîntul titularului 
de drepturi care a introdus informaţia. 


Format/tehnologie analo(a)g(ă) 


1. Formatul analog al unei opere sau al unui obiect al drepturilor conexe 
este fixarea operei/obiectului drepturilor conexe sub formă de cantități 
fizice continuu variabile, spre desosebire de forma valorilor numerice 
discrete - „numere”. 

2. Tehnologia analoagă este tehnologia aplicată pentru fixarea, reproduce- 
rea, distribuirea şi transmiterea operelor sau obiectelor drepturilor cone- 
xe în format analog. 


3. Termenii „format analog” şi „tehnologie analoagă” se utilizează în opozi- 


SĂ 


ţie cu termenii „format digital” şi „tehnologie digitală ”. 


Operă anonimă 
1. Opera unui autor care doreşte să-și menţină anonimatul și care, prin ur- 
mare, nu indică pe exemplarele operei lui şi nici în cadrul comunicării 
publice numele sau pseudonimul său. 


Y 


Articolul 7(3) al Convenției de la Berna conține prevederi clare referitoa- 
re la protecția operelor anoime, iar articolul 15(3) al Convenției prevede 
că editorul al cărui nume apare pe operă este reprezentantul autorului 
şi este îndreptățit să protejeze şi să asigure respectarea drepturilor auto- 
rului. Aceste prevederi ale Convenției încetează să fie aplicabile din mo- 
mentul în care autorul își dezvăluie identitatea şi revendică paternitatea 
operei. Articolele 9(2) şi 23(3) ale Legii privind dreptul de autor şi dreptu- 
rile conexe a Republicii Moldova conţin prevederi relevante în acest sens. 


Aplicarea în timp 
1. Expresia corectă care reflectă aspectele prevăzute de articolul 18 al Con- 
venţiei de la Berna (a cărei aplicare mutatis mutandis este prevăzută de 

articolul 16.6 al Acordului TRIPS referitor la drepturile conexe pe care le 
stipulează, precum şi de articolul 13 al WCT şi articolul 22 al WPPT). 


2. Esenţa prevederilor articolului 18 al Convenţiei de la Berna (din aline- 
atele (1) şi (2) ale articolului) constă în faptul că normele convenției se 
aplică tuturor operelor care, în momentul intrării sale în vigoare, nu au 
trecut încă în domeniul public al ţării lor de origine sau în al altei ţări în 
care s-a cerut protecţia ei, prin expirarea protecţiei care îi fusese anteri- 
or recunoscută. (Acest lucru semnifică faptul că o operă sau un obiect 
al drepturilor conexe care nu a fost niciodată protejat(ă) - deoarece, de 
exemplu, nu exista un tratat internaţional conform căruia trebuia să fie 
protejat(ă) - dar în legătură cu care durata protecţiei prevăzută de in- 
strumentele internaţionale sus-menţionate nu a expirat, se protejează, 
conform articolului 18 al Convenţiei de la Berna, pînă la data expirării 
termenului de protecţie prescris.) Articolele 2(3) şi 32(7) ale Legii privind 
dreptul de autor şi drepturile conexe a Republicii Moldova asigură armo- 
nia cu aceste prevederi ale tratatelor intenaţionale. 


3. Articolul 18 al Convenţiei de la Berna prevede aplicarea dispoziţiilor 
Convenţiei - referitor la operele şi obiectele drepturilor conexe existente 
la momentul intrării ei în vigoare - de la data intrării în vigoare a instru- 
mentului sus-menţionat, fără a avea efect retroactiv (care ar putea fi con- 
siderat ca inacceptabil din punctul de vedere al unor constituţii). Aseme- 
nea efect ar fi valabil dacă aplicarea prevederilor Convenţiei se extinde şi 
asupra acţiunilor desfăşurate înainte de intrarea în vigoare a Convenţiei 
care la acel timp - în absenţa aplicabilităţii prevederilor Convenţiei — 
erau legale, precum şi asupra rezultatelor acestor acţiuni (de exemplu, 
reproducerile realizate înainte de intrarea în vigoare a Convenţiei). Eli- 
minarea acestui tip de efect retroactiv este posibil conform alineatului (3) 
articolul 18 al Convenţiei prin adoptarea prevederilor tranzitorii (care nu 
trebuie să intre în conflict cu prevederile de bază conform alineatelor (1) 
şi (2) ale aceluiaşi articol) 


Aranjament (al unei opere muzicale) 


1. Prelucrarea unei opere muzicale (protejată sau inclusă în domeniul pu- 
blic) pentru un mod sau o formă nouă de interpretare a ei (de exemplu, 
transcrierea pentru pian a unei opere compuse iniţial pentru orchestră). 
Această acțiune se află sub rezerva dreptului exclusiv la adaptare (art. 12 
al Convenţiei de la Berna, art. 11(1)(k) al Legii privind dreptul de autor şi 
drepturile conexe a Republicii Moldova). 


2. „Aranjament” denotă şi rezultatul acțiunii de aranjare menţionată în 
punctul 1 de mai sus. Aranjamentele se includ în categoria generică a 

operelor derivate şi se protejează conform articolului 2(3) al Convenţiei 
de la Berna „în calitate de opere originale fără a aduce atingere dreptului 
autorului operei originale” (vezi art. 16 al Legii privind dreptul de autor şi 
drepturile conexe a Republicii Moldova). 


Drepturile articolului 12 


1. Termen frecvent care se referă la drepturile garantate conform articolului 
12 al Convenţiei de la Roma. Conform acestui articol: „Cînd o fono- 
gramă publicată în scop comercial sau o reproducere a acestei fonogra- 
me este folosită în mod direct pentru radiodifuzare sau pentru orice fel de 
comunicare către public, cel care o foloseşte va plăti artiştilor interpreţi 
sau executanțţi ori producătorilor de fonograme sau ambilor o remuneraţie 
echitabilă şi unică”. În continuare este prevăzut că legislaţia națională 
poate, în lipsa unei înțelegeri între cei interesaţi, să stabilească condiţiile 
repartizării acestei remuneraţii. (Cu toate acestea, articolul 16 al Con- 
venţiei de la Roma permite rezerva față de articolul 12 pînă la neaplicarea 
prevederilor respective.) 


2. De remarcat că articolul 15 al WPPT prevede aceleași categorii de drep- 
turi, cu posibilitatea acelorași rezerve. Acest tratat, totuşi, garantează 
acest drept atît interpreţilor, cît şi producătorilor de fonograme, per- 
miţînd legislaţiei naţionale să prevadă cine poate revendica remunera- 
ţia de la utilizator: interpreţii sau producătorii de fonograme (dacă doar 
unul dintre grupurile de beneficiari revendică remuneraţia, atunci, bine- 
înţeles, este obligatoriu s-o împartă cu celălalt grup) ori ambele grupuri 
de titulari de drepturi. 


3. Directiva UE privind închirierea, împrumutul şi anumite drepturi co- 
nexe, precum şi Legea privind dreptul de autor şi drepturile conexe a 
Republicii Moldova prescriu obligaţia de plată a remuneraţiei unice in- 
terpreţilor sau producătorilor de fonograme. 


Cesiunea dreptului de autor și a drepturilor conexe 


Sinonim pentru „transmitere”, „transfer”, vezi transmiterea/transferabili- 
tatea dreptului de autor şi a drepturilor conexe. 


Adaptare audiovizuală 


1. Crearea unei opere audiovizuale pe baza unei opere preexistente (cel mai 
frecvent, un roman, o povestire, o operă dramatică sau dramatico-mu- 
zicală). Conform articolului 14(1)(ii) al Convenţiei de la Berna, autorii 
operelor artistice sau literare dispun de dreptul exclusiv de autorizare a 
„adaptării cinematografice a acestor opere”. În contextul acestei preve- 


v» 


deri, termenului „adaptare cinematografică” trebuie să i se atribuie un 

sens larg, ca în cazul „operelor cinematografice”, anume că presupune ori- 


v» 


ce tip de „adaptare audiovizuală”. 


2. Rezultatul activităţii menţionate la punctul 1 de mai sus. De fapt, adapta- 
rea audiovizuală este în mod normal o operă audiovizuală. 


Fixare audiovizuală 


1. Fixarea imaginilor şi sunetelor (ale unei interpretări, reprezentări sceni- 
ce, ale unui eveniment sportiv etc.). 


2. Rezultatul acţiunii menţionate la punctul 1 de mai sus. Dacă fixarea au- 
diovizuală conţine elemente originale, se consideră operă audiovizuală. 


3. Conform directivelor UE, drepturile conexe specifice se conferă produ- 
cătorilor „primelor fixări ale filmelor” (adică, fixări audiovizuale); Legea 
privind dreptul de autor şi drepturile conexe a Republicii Moldova utili- 
zează sinonimul „videograme”. 


Interpretări/interpreţi ale/ai operelor audiovizuale 


1. Expresii frecvente, care totuși sînt improprii, deoarece interpretările - cu 
excepţia anumitor cazuri extreme, aproape nerealiste - conţin mereu ele- 
mente audio şi vizuale. Mai curind, aceste expresii se referă la utilizările 
interpretărilor care se extind şi asupra elementelor lor vizuale, în special 
la transmisiunile de televiziune ale interpretărilor nefixate şi asupra fixă- 
rilor audiovizuale ale interpretărilor. 


2. Conform articolului 19 al Convenţiei de la Roma, „prevederile art. 7 (re- 
feritor la drepturile interpreților) vor înceta să fie aplicabile de îndată ce 
un artist interpret sau executant își va da consimtămîntul spre a se include 
execuţia sa într-o fixare de imagini sau de imagini și sunete”. Acordul 
TRIPS şi WPPT nu stipulează drepturile interpreţilor asupra operelor 
audiovizuale, dar directivele UE, precum şi Legea privind dreptul de 
autor şi drepturile conexe a Republicii Moldova prevăd aceste drepturi. 
(Menţionăm că prezentul manual a fost finalizat în perioada în care s-a 
decis reunirea Convenţiei Diplomatice OMPI la Beijing în iunie 2012 în 
scopul adoptării unui nou Tratat OMPI cu privire la protecţia drepturilor 
interpreţilor de opere audiovizuale. 


Operă audiovizuală 


1. Opera care constă dintr-o „succesiune de imagini coerente fixate, înso- 
tite sau nu de sunete, producînd impresia mișcării, destinată perceperii 
vizuale şi auditive (în enunţul precedent, partea inclusă între ghilimele 
este preluată din definiția „operelor audiovizuale, din articolul 2 al Tra- 
tatului privind înregistrarea filmelor). 

2. În general, impresia mişcării determinată de succesiunea de imagini co- 
erente prin intermediul unui dispozitiv se consideră un element specific 
al conceptului de „opere audiovizuale”. 


3. Opere audiovizuale este un sinonim scurt pentru „opere cinematografice 
cărora le sînt asimilate operele exprimate printr-un procedeu analog cine- 
matografiei” enumerate în lista neexhaustivă de opere literare şi artistice 
în articolul 2(1) al Convenţiei de la Berna. Legea privind dreptul de autor 
şi drepturle conexe a Republicii Moldova utilizează, în articolul 7(2), care 
conţine lista neexhaustivă de opere, expresia „opere audiovizuale”. 


Autor 


1. Creatorul unei opere. În general (de asemenea, conform Legii privind 
dreptul de autor şi drepturile conexe a Republicii Moldova), o persoană 
fizică prin a cărui activitate intelectuală a fost creată opera. Anumite legi 
naţionale (în special ale statelor cu tradiția dreptului comun) recunosc 
calitatea de autor şi în cazul persoanelor juridice - cum ar fi angajatorii, 
producătorii etc. - la iniţiativa şi sub responsabilitatea cărora este creată 
opera (şi care, în general, prin determinarea obiectivelor şi a anumitor 
particularităţi ale operei, influențează direct sau indirect natura, stilul şi 
conținutul operei). 


2. Conform articolului 2(6) al Convenţiei de la Berna, protecţia operelor „se 
exercită în favoarea autorului şi a deţinătorilor drepturilor sale”. 


Autorizație 


Permisiune de a desfăşura o acţiune în privinţa unei opere sau a unui 
obiect al drepturilor conexe. Acordarea (sau refuzul acordării) au- 
torizaţiei reprezintă dreptul exclusiv al titularului dreptului de autor 
sau al drepturilor conexe. 


Paternitatea; dreptul de a revendica ~ 


Paternitatea este calitatea de autor al unei opere. Dreptul de a revendica 
paternitatea asupra unei opere este unul dintre drepturile morale ale auto- 
rului prevăzute de articolul 6bis al Convenţiei de la Berna şi articolul 10 al 
Legii privind dreptul de autor şi drepturile conexe a Republicii Moldova. 


Drepturile autorilor 


Drepturile conferite autorilor în legătură cu operele lor. Autorii dispun 
de două categorii de drepturi: drepturi patrimoniale şi drepturi morale. 
Expresia „drepturile autorilor” se utilizează frecvent ca sinonim pentru 
„dreptul de autor”. În unele ţări cu tradiţia dreptului comun, „dreptul de 
autor” are un înţeles mai îngust, referindu-se doar la drepturile patrimo- 

niale (luînd în considerare natura diferită a drepturilor morale - drepturi 
ale personalităţii). 


Societatea autorilor 


Tipul tradiţional de organizaţie de gestiune colectivă (asemenea orga- 
nizaţiei As.Dac în Republica Moldova) a drepturilor patrimoniale adia- 
cente dreptului de autor în numele autorilor şi al altor titulari ai dreptului 
de autor care sînt membri ai acestei societăţi, precum şi în numele autori- 
lor şi al altor titulari ai dreptului de autor ale căror drepturi sînt gestiona- 
te pe baza acordurilor bilaterale încheiate cu alte organizaţii de gestiune 
colectivă sau în virtutea legii (sub forma gestiunii colective obligatorii sau 
a gestiunii colective „extinse”). 


Protecţia automată (principiul protecţiei automate) 


Sinonim cu „protecția acordată fără respectarea vreunei formalităţi”. 


Copie de siguranţă 

Copie mecanolizibilă a unui program de calculator (numită uneori „co- 
pie da arhivă”) pentru prevenirea pierderii unui program de calculator 
prin deteriorare sau ştergere neintenţionată. Conform unor legi privind 
dreptul de autor - inclusiv cele ale statelor membre UE în conformitate 
cu articolul 5(2) al Directivei privind programele de calculator şi Legea 
Republicii Moldova (vezi art. 29(2) al Legii privind dreptul de autor şi 
drepturile conexe) — copia de rezervă se permite ca excepţie de la dreptul 
exclusiv la reproducere dacă este realizată de către o persoană care are 
dreptul să utilizeze programul de calculator. Este de asemenea stipulat 
că, dacă posesiunea copiei încetează a mai fi legală, copia de siguranţă se 
va distruge. 


Beneficiarii protecţiei 


1. Persoanele fizice şi juridice care dobindesc şi exercită protecţia prin drep- 
tul de autor sau drepturile conexe conform tratatelor internaționale/legi- 
le naţionale referitoare la dreptul de autor şi drepturile conexe. La nivelul 
normelor internaţionale referitoare la dreptul de autor și drepturile cone- 
xe, beneficiarii sînt următorii: (i) în cazul Convenţiei de la Berna şi WCT, 
autorii şi alţi titulari originali ai dreptului de autor, precum şi succesorii 
lor legali; (ii) în cazul Convenţiei de la Roma, interpreţii, producătorii de 
fonograme, organizaţiile de difuziune şi succesorii lor legali; (iii) în cazul 
Acordului TRIPS, autorii, alți titulari originali ai dreptului de autor, pro- 
ducători de fonograme, organizaţiile de difuziune şi succesorii lor legali; 
(iv) în cazul WPPT, interpreţii, producătorii de fonograme şi succesorii 

lor legali, iar directivele UE, şi în conformitate cu acestea, Legea privind 
dreptul de autor şi drepturile conexe a Republicii Moldova prevăd produ- 
cătorii primelor fixări ale filmelor („videograme”) şi producătorii bazelor 
de date (ca titulari ai drepturilor sui generis asupra bazelor de date). 


2. Într-un sens larg, toţi care beneficiază de protecţia drepturilor lor, cel 
puţin indirect, ca rezultat al interdicției anumitor acțiuni. La nivelul nor- 
melor internaționale referitoare la dreptul de autor şi drepturile conexe, 
beneficiari se consideră: (i) în cazul Convenţiei fonogramelor, producăto- 
rii de fonograme (posibil paralel cu interpreţii ale căror interpretări sînt 
imprimate pe fonograme) și succesorii lor legali; şi (ii) în cazul Conven- 
tiei privind difuzarea prin satelit, organizaţiile de difuziune şi succesorii 
lor legali. 


Convenţia de la Berna 


1. Convenţia de la Berna pentru protecţia operelor literare şi artistice din 9 
septembrie 1886, completată la Paris pe 4 mai 1896, revizuită la Berlin pe 
13 noiembrie 13, 1908, completată la Berna pe 20 martie 1914, revizuită la 
Roma pe 2 iunie 1928, la Bruxelles pe 26 iunie 1948, la Stockholm pe 14 
iulie 1967 şi la Paris pe 24 iulie 1971, şi modificată la 28 septembrie 1979. 
Referințele la Convenţia de la Roma vizează ultimul text, anume extul 
Convenţiei revizuit la Paris în 1971 şi modificat în 1979. 


2. Conform articolului 9.1 al Acordului TRIPS și articolului 1(4) al WCT, 
membrii OMC şi părțile contractante ale WCT au obligaţia de a se con- 
forma articolelor 1 - 21 ale Convenţiei de la Berna (în cazul Acordului 
TRIPS, cu excepţia articolului 6bis referitor la drepturile morale). Astfel, 
referinţele la aceste articole fac trimitere indirectă la Acordul TRIPS şi 
WCT ale căror prevederi se aplică în mod egal. 


3. Republica Moldova a devenit parte la Convenţia de la Berna pe 2 noiem- 
brie 1995, 


Licenţa extinsă 


Licenţă acordată de o organizaţie de gestiune colectivă pentru realizarea 
acţiunilor corespunzătoare unui drept gestionat în mod colectiv de către 
organizație. Asemenea licenţă, în principiu, poate acoperi toate operele 
şi obiectele drepturilor conexe din repertoriul organizației - care poate 
fi, cu unele excepţii, repertoriul internaţional cu privire la un drept dat 
al unei categorii de titulari de drepturi de autor asupra unei categorii de 
opere sau obiecte de drepturi conexe. Acest tip de repertoriu vast poate fi 
rezultatul aplicării sistemului de „gestiune colectivă extinsă” sau o simplă 
prezumție în favoarea organizației de gestiune colectivă în privința unei 

asemenea extinderi a repertoriului său (mai mult decît atît, în cazul gesti- 
unii colective obligatorii în cazuri excepționale de aplicabilitate conform 
tratatelor internaționale şi directivelor europene. 


Emisiune 


Program transmis prin difuziune prin eter/teleradiodifuziune. Este un 
obiect al drepturilor conexe garantate organizaţiilor de difuziune (vezi 
articolul 13 al Convenţiei de la Roma, directivele UE relevante şi art. 36 al 
Legii privind dreptul de autor şi drepturile conexe a Republicii Moldova). 


Teleradiodifuziune/difuziune prin eter; dreptul la ~ 


1. „Difuziunea prin eter” este comunicarea publică a unei opere sau a unui 
obiect al drepturilor conexe prin transmitere fără cablu. Se referă atît la 
difuziunea terestră, cît şi prin satelit. Termenul nu se atribuie și punerii 
operelor/obiectelor drepturilor conexe la dispoziţia publicului în regim 
interactiv prin reţele de comunicaţii (astfel încît timpul şi locul recepţiei 
pot fi alese în mod individual de membrii publicului). 


2. Convenţia de la Berna nu conţine o definiție explicită pentru termenul 
„difuziune prin eter”, dar poate fi dedusă din alineatul (1)(i) al articolului 
11bis al Convenţiei ca o comunicare publică a operelor prin transmitere 
fără fir. Conform acestei prevederi, dreptul la difuziune prin eter este un 
drept exclusiv de autorizare. Cu toate acestea, în virtutea alineatului(2) 
al aceluiaşi articol, pot exista condiţii pentru exercitarea acestui drept, 
cum ar fi permisiunea aplicării licenţelor non-voluntare sau a gestiunii 
colective obligatorii. 


3. Acordul TRIPS nu conţine prevederi separate referitoare la definiția di- 
fuziunii prin eter sau dreptul la difuziunea prin eter, dar obligă membrii 
OMC să se conformeze, inter alia, la articolul 11bis al Convenţiei de la 
Berna. 


4. Același lucru este valabil și în cazul WCT. Cu toate acestea, WCT se 
referă şi la articolul 11bis al Convenţiei de la Berna în articolul său 8 cu 
privire la „Dreptul la comunicare publică” - confirmînd că normele refe- 
ritoare la acest drept nu prejudiciază aplicarea prevederilor Convenţiei 
de la Berna privind dreptul la comunicare publică a anumitor categorii 
de opere în forme anumite - inclusiv articolul 11bis. Această referință 
confirmă interpretarea menționată la punctul 2 de mai sus, anume că 
difuziunea prin eter este o formă de comunicare publică. 

5. Articolul 3(f) al Convenţiei de la Roma conţine o definiţie explicită: „ra- 
diodifuziune — transmitere prin unde radioelectrice a sunetelor sau ima- 
ginilor şi sunetelor în scopul recepționarii de către public”. De remarcat că 

expresia „difuzarea [...] în scopul recepționarii de către public” nu este 
exactă. Ca o transmitere să fie considerată drept „radiodifuziune” nu este 
necesar ca recepţionarea să fie „publică” — adică, să aibă loc în prezența 
unui grup de oameni care corespunde conceptului de „public” sau într-un 
loc deschis pentru public. Trebuie să corespundă conceptului de „comu- 
nicare publică” în sensul cu care se utilizează în Convenţia de la Berna şi 
WCT, adică, să se transmită pentru recepţionarea de către public. Difuzi- 
unea prin eter are loc prin comunicarea către public pentru recepţionare, 
dar recepționarea însăşi nu este o condiţie pentru desăvirşirea acțiunii. 
În virtutea articolului 7(1) (a) al Convenţiei de la Berna, protecţia acor- 
dată interpreților include „posibilitatea de a preveni” difuziunea prin eter 
a interpretărilor lor fără consimțămîntul lor. Referitor la dreptul la re- 
muneraţie al interpreţilor şi/sau producătorilor de fonograme cu privire 
la difuziunea prin eter a fonogramelor publicate în scop comercial vezi 
„Drepturile articolului 12”. 


6. La nivel internaţional, cea mai modernă definiţie a „difuziunii prin eter” se 
află în articolul 2(f) al WPPT (care, totuși, a „moștenit” de la Convenţiea 
de la Roma expresia derutantă „transmitere [...] în scopul receptionarii de 
către public”), după cum urmează: „difuziune prin eter/teleradiodifuziu- 
ne înseamnă transmiterea prin mijloace fără fir în scopul recepționării de 
către public a sunetelor sau a imaginilor şi sunetelor sau a reprezentărilor 
acestora; transmiterea prin satelit este de asemenea difuziune prin eter; 
transmiterea semnalelor codificate se consideră difuziune prin eter dacă mij- 
loacele de decodificare sînt puse la dispoziția publicului de către organizația 
de difuziune prin eter sau cu acordul acesteia”. WCT prevede, de asemenea 
„drepturile articolului 12” (vezi articolul 15) cu oarecare diferenţe, iar în 
privinţa difuziunii interpretărilor nefixate prevede aplicarea dreptului ex- 
clusiv, dar nu şi „posibilitatea prevenirii” (vezi articolul 6). 


7. Legea privind dreptul de autor şi drepturilor conexe a Republicii Moldova, 
în conformitate cu tratatele internaționale şi directivele UE, prevede pen- 
tru autori dreptul exclusiv de a autoriza difuziunea prin eter (art. 11(1)(g)), 
pentru interpreţi (cel puţin, în cîteva cazuri) dreptul exclusiv de a autoriza 
difuziunea interpretărilor lor live (art. 33(2)(e)), şi împreună pentru inter- 
preți şi producători de fonograme dreptul la remuneraţie echitabilă pentru 
difuziunea fonogramelor publicate în scopuri comerciale. 


Organizaţii de difuziune prin eter 


1. Singura categorie din cele trei grupuri de beneficiari prevăzute de Con- 
venţia de la Roma (celelalte două fiind interpreţii şi producătorii de fono- 
grame) pentru care Convenţia nu oferă o definiţie. Totuşi, sensul noţiunii 

este evident, decurgînd din noțiunea de „difuziune prin eter”: organiza- 
ţie de radio sau televiziune care transmite opere sau obiecte ale drepturi- 
lor conexe. Activitatea necesară de pregătire a emisiunii, adică montarea 
şi programarea emisiunii pentru difuziune, este implicită. Pe de altă par- 
te, conceptul nu acoperă organizaţile care retransmit emisiunea montată, 
programată şi difuzată a unei organizaţii de difuziune prin eter. 


2. Raportul general al conferinţei diplomatice de la Roma din 1961, care a 
adoptat Convenţia de la Roma, conţine următoarea specificare a concep- 
tului „organizație de difuziune prin eter”: „dacă, într-un stat contractant, 
echipamentul tehnic aparţine administraţiei poştale, dar ceea ce se trans- 
mite este pregătit şi prezentat de asemenea organizații ca Radiodiffusion- 
Television Francaise sau British Broadcasting Corporation, ultimele, şi 
nu administraţia poştală, se consideră organizaţii de difuziune prin eter. 
Dacă un program dat este finanţat de un sponsor sau este înregistrat în 
prealabil de un producător independent de filme de televiziune şi este 
difuzat de organizaţii precum Columbia Broadcasting System în S.U.A., 
ultima organizaţie, şi nu sponsorul sau producătorul independent este 
considerată organizaţie de difuziune”. 


Emisiune transmisă prin cablu 


Program transmis prin „difuziune prin cablu”. 


Difuziune prin cablu 


Comunicarea publică a unui program transmis inițial prin cablu. Trans- 
miterea prin cablu a semnalelor codificate purtătoare a unui program 
original este considerată difuziune prin cablu dacă mijloacele de decodi- 
ficare sînt puse la dispoziţia publicului de către o organizaţie de difuziu- 
ne prin cablu sau cu acordul acesteia. Articolele 11(1)(ii), 11ter(1)(ii), 14(1) 
(ii) şi 14bis(1)) ale Convenţiei de la Berna prevăd un drept exclusiv de a 
autoriza asemenea acțiuni. Dreptul exclusiv la comunicare publică pre- 
văzut de WCT (art.8), Directiva privind societatea informaţională (art. 
3(2)) şi - în conformitate cu acestea — de Legea privind dreptul de autor şi 
drepturile conexe a Republicii Moldova (art. 11(1)(g)) include difuziunea 
prin cablu în privinţa tuturor categoriilor de opere. „Difuziunea prin 
cablu” nu include punerea la dispoziţia publicului prin transmisiuni în 
regim interactiv în reţelele de comunicaţii. 


Organizaţia de difuziune prin cablu 


1. Organizaţie care comunică publicului programe transmise iniţial prin 
cablu şi desfăşoară activitățile necesare pentru această comunicare, adi- 
că, montarea şi programarea emisiunii care urmează a fi transmisă către 

public. Pe de altă parte, noţiunea nu se referă doar la organizaţiile care 
retransmit emisiunea montată, programată şi difuzată către public. 


2. În prezent, nu există un tratat internaţional care să prevadă protecţie 
pentru drepturile organizaţiilor de difuziune prin cablu. Unele legi naţi- 
onale au asimilat difuziunea prin cablu teleradiodifuziunii şi au garantat 
organizaţiilor de difuziune prin cablu aceleaşi drepturi conexe ca în ca- 
zul organizaţiilor de difuziune prin eter. Lucru valabil şi în cazul directi- 
velor UE şi - în conformitate cu acestea -al Legii privind dreptul de autor 
şi drepturile conexe a Republicii Moldova(vezi art. 36). 


Program transmis iniţial prin cablu 


1. Un program comunicat către public prin cablu (fir), care nu este programul 
unei organizaţii de difuziune retransmis simultan cu emisiunea origina- 
lă transmisă prin eter fără schimbări (în caz contrar nu este un program 
transmis inițial prin cablu, ci un program transmis inițial prin eter). 

2. Printre emisiunile transmise prin cablu (comunicate către public prin 
cablu) se includ: (i) programele proprii ale organizaţiei prin cablu; (ii) 
programele organizației de difuziune prin eter care nu sînt [re]transmise 
simultan, ci mai întîi fixate, apoi transmise; şi (iii) programele organiza- 
ţiilor de difuziune [re]transmise simultan cu emisiunea originală și fără 
schimbări (de exemplu, cu subtitre sau traducere orală sincronă). 


3. Comunicarea publică a programelor transmise prin cablu este acoperită 
de drepturile exclusive la comunicare publică în cazurile menţionate mai 
sus la explicarea noțiunii de „difuziune prin cablu”. 


Retransmitere prin cablu 


Transmiterea către public prin cablu (fir) a emisiunilor unei alte organi- 
zaţii prin eter sau prin cablu. În conformitate cu tratatele internaționale 
(în special cu articolul 11bis(1)ii) al Convenţiei de la Berna şi Directiva 
privind difuziunea prin satelit şi retransmiterea prin cablu, retransmi- 
terea prin cablu, simultană și fără schimbări, este protejată de dreptul la 
autorizare al titularilor dreptului de autor care poate fi exercitat doar sub 
forma gestiunii colective obligatorii. Conform Directivei, astfel, titularii 
drepturilor au dreptul la o cotă din remuneraţia colectată. 


Caching - stocare 


1. Serviciu pus la dispoziţie de un furnizor de servicii internet care constă 
în stocarea automată, intermediară şi temporară a operelor sau obiecte- 
lor drepturilor conexe în memoria calculatoarelor atîta timp cît stocarea 
serveşte exclusiv pentru a face mai eficientă transmiterea mai departe a 
informaţilor către alți destinatari ai serviciului. 

2. Pentru detalii referitoare la răspunderea furnizorilor de servicii internet 
în privinţa stocării, vezi „furnizorii de servicii; răspunderea ~”. 


Operă coregrafică 
1. Categorie de opere menţionată în lista neexhaustivă a operelor artistice 
şi literare în articolul 2(1) al Convenţiei de la Berna, care constă într-o 
succesiune de pași şi mișcări, în general, sub forma dansurilor în specta- 
colele de balet; de regulă, dar nu în mod necesar, implicînd expresii ale 
elementelor dramatice, însoţite de muzică. 


9 


Unele legi naționale protejează operele coregrafice doar dacă au fost fixate 
într-o formă obiectivă prin notarea specifică a tehnicilor (cum ar fi notarea 
Laban) sau prin fixare audiovizuală (condiție de protecție prin dreptul de 
autor, aplicare a cărei este permisă de articolul 2(2) al Convenției de la 
Berna). Legea privind dreptul de autor şi drepturile conexe a Republicii 
Moldova menționează operele coregrafice în lista neexhaustivă a operelor 
(vezi art. 7(2)) fără a stipula condiția fixării pentru acordarea protecției. 


Adaptare cinematografică 


v» 


Vezi „adaptare audiovizuală”. 


Operă cinematografică 


1. În sensul restrîns, o operă creată prin utilizarea unei tehnologii speci- 
fice, anume, cinematografia, care presupune fixarea unei succesiuni de 
imagini coerente cu sau fără sunete însoțitoare pe bandă (sau alte supor- 
turi similare), destinată perceperii vizuale şi auditive (dacă este însoțită şi 
de sunete) prin intermediul unui anumit dispozitiv producînd impresia 
mişcării (de aici expresia: „motion picture” — imagini mișcătoare). 


Y 


În prevederile Convenţiei de la Berna, noțiunea nu presupune doar operele 
cinematografice menționate la punctul 1 de mai sus, dar reprezintă o cate- 
gorie mai largă indicată în lista neexhaustivă a operelor literare şi artistice 
în articolul 2(1) al Convenției de la Berna: „opere cinematografice cărora le 
sînt asimilate operele exprimate printr-un procedeu analog cinematografi- 
ei”, ceea ce corespunde conceptului de „opere audiovizuale”. 


Eludare (a măsurii tehnologice de protecție) 


Ignorare, ocolire, înlăturare, dezactivare sau deteriorare în oricare alt mod 
a măsurii tehnologice de protecție. Pentru detalii referitoare la obligația 
părților contractante ale WCT şi WPPT de a asigura protecție juridică 
adecvată şi remedii legale eficiente împotriva acțiunilor de eludare şi mo- 
dul în care această obligaţie este îndeplinită de către Legea privind dreptul 
de autor şi drepturile conexe a Republicii Moldova, vezi „măsuri tehnologi- 
ce de protecţie”. 

Revendicarea paternităţii unei opere; dreptul la ~ 


1. A pretinde recunoaşterea calităţii de autor a unei opere. În general, se pre- 
tinde indicarea numelui autorului pe exemplare şi în cazul valorificărilor 
publice ale operei, cu excepţia cazurilor cînd acest lucru este imposibil. 


2. Dreptul de a revendica paternitatea operei este unul dintre drepturile mo- 
rale garantate de articolul 6bis al Convenţiei de la Berna și articolul 10 al 
Legii privind dreptul de autor şi drepturile conexe a Republicii Moldova. 


Revendicarea dreptului de a fi recunoscut în calitate de executant al 
unei interpretări; dreptul la ~ 


Dreptul la revendicarea recunoaşterii în calitate de executant al interpre- 
tării este dreptul moral al interpreţilor, recunoscut de articolul 5 al WPPT, 
similar dreptului de a revendica recunoașterea paternității unei opere. Ali- 
neatul (1) al articolului prevede explicit că dreptul nu se aplică în cazurile 
„în care modul de folosire a interpretării sau a execuţiei impune omiterea 
acestei mențiuni”. Articolul 33(1) al Legii privind dreptul de autor şi dreptu- 
rile conexe a Republicii Moldova recunoaște acest drept pentru interpreți. 


Culegere/compilaţie (de opere/de date) 


1. Cei doi termeni se consideră sinonimi în cadrul normelor internaționale re- 
feritoare la dreptul de autor. O culegere sau compilație de opere, date sau alte 
materiale, sub orice formă, este protejată ca operă, dacă, din considerentul 
selecției sau dispunerii conținutului, constituie o creaţie intelectuală. 


2. Indiferent de detaliile prevederilor relevante, asemenea culegeri/com- 
pilaţii sînt protejate de Convenţia de la Berna, Acordul TRIPS, WCT şi 
Legea privind dreptul de autor şi drepturile conexe a Republicii Moldova 
(vezi art. 7(3(b)). Protecţia acordată acestor opere nu vizează protecţia — 
sau absența protecţiei - conţinutului lor. 


Gestiunea colectivă a dreptului de autor și a drepturilor conexe 


1. Un mod de exercitare a dreptului de autor şi a drepturilor conexe în cazul 
în care exercitarea individuală a drepturilor este imposibilă sau dificil 
de practicat. Titularii de drepturi autorizează o organizaţie să exercite 
drepturile lor în numele lor: îndeosebi, să acorde licenţe, să monitorizeze 
utilizările operelor/obiectelor drepturilor conexe, să colecteze şi să distri- 
buie/transfere remuneraţia corespunzătoare. Conceptul tradițional pre- 
supune că asemenea colective de autori, interpreţi şi titulari de drepturi 
administrează drepturile respective prin organe şi unități administrative 
create de ei. În cazul gestiunii colective, de regulă, se acordă licenţe ex- 
tinse utilizatorilor şi se stabilesc tarife şi reguli de distribuire uniforme. 

2. Sistemele de gestiune colectivă se extind, de regulă, prin asociaţie libe- 
ră. Cu toate acestea, în anumite condiţii, efectul unei asemenea gestiuni 
colective poate fi extins şi titularilor de drepturi care nu sînt membri 
(vezi gestiune colectivă „extinsă”), iar gestiunea colectivă - în cazurile în 
care permit tratatele internaţionale şi directivele UE - poate fi obligatorie 


(vezi gestiune colectivă obligatorie). 


Organizaţie de gestiune colectivă 


Organizaţia care desfăşoară gestiunea colectivă a dreptului de autor şi/ 
sau a drepturilor conexe. 


Operă colectivă 


1. Operă creată prin încorporarea operelor diferiților autori, la inițiativa şi 
sub responsabilitatea unei persoane fizice sau juridice sub al cărei nume 
sau sub a cărei denumire este publicată opera (care devine titularul origi- 
nal al dreptului de autor), în care contribuţiile variate — datorită numărului 
mare sau naturii indirecte — formează un tot întreg astfel încît este imposi- 
bilă sau, cel puţin, dificilă, identificarea contribuţiei fiecărui autor. 


2. În Legea privind dreptul de autor şi drepturile conexe a Republicii Mol- 
dova, prevederile referitoare la operele colective se află în articolul 15. 


Opere executate la comandă 


1. Operă comandată de o persoană fizică sau juridică conform unui contract 
cu un autor. În anumite legi naţionale, dreptul de autor asupra operelor la 
comandă este reglementat în mod similar ca dreptul de autor asupra ope- 
relor create de autori angajaţi (vezi, îndeosebi, „operă contra cost”). 


2. Legea privind dreptul de autor şi drepturile conexe a Republicii Moldova 
(art. 21(2)) conţine prevederi specifice referitoare la operele la comandă 
doar în legătură cu operele fotografice, garantînd persoanei care face co- 
manda dreptul la exercitarea anumitor drepturi economice. 


Comunicare publică prin cablu (fir) 


Vezi „difuziune prin cablu” şi „comunicare publică”. 


Comunicare publică, dreptul la = 


1. Cu sensul îngust - prevăzut de Convenţia de la Berna - presupune trans- 
miterea prin cablu sau prin alte mijloace a imaginilor şi/sau a sunetelor 
operelor ori a obiectelor drepturilor conexe, astfel încît imaginile sau 
sunetele să poată fi percepute de persoane care nu fac parte din cercul 
obişnuit al unei familii şi al cunoscuţilor apropiaţi în locuri în care, fără 
actul de transmitere, ele nu ar putea percepe imaginile şi/sau sunetele, 

indiferent dacă aceste persoane pot percepe imaginile şi/sau sunetele în 
acelaşi loc şi timp sau în locuri şi intervale de timp diferite. Recepţionarea 
efectivă a programului transmis nu este o condiţie a desăvirşirii acţiunii 
de comunicare publică şi nu reprezintă o parte a ei. Convenţia de la Berna 
prevede dreptul la comunicare publică în privinţa interpretărilor publice 
ale operelor dramatice, dramatico-muzicale şi muzicale (articolul 11(1 ) 
(ii), recitări publice ale operelor literare (articolul 11ter(1)(ii)) şi ale opere- 
lor audiovizuale (articolele 14(1)(ii) şi 14bis(1)). Conceptul de „comunicare 
publică”, conform Convenţiei de la Berna, include și difuziunea prin eter, 
dar, în virtutea articolull1bis, există dreptul specific la difuziune prin eter. 


2. WCT a adoptat acest concept, dar l-a extins, referindu-se - în articolul 
8 - şi la „punerea la dispoziția publicului” (în regim interactiv). 

3. În privinţa drepturilor conexe, conform Convenţiei de la Roma, concep- 
tul de „comunicare publică” este, dintr-un punct de vedere - mai îngust, 
iar din altul - mai larg decît prevede Convenţia de la Berna. Mai îngust, 
întrucît difuziunea este considerată categorie separată (se poate vedea în 
„difuziunea prin eter şi comunicarea publică” (vezi articolele 7.1(a)) (ce nu 
schimbă faptul că difuziunea prin eter este o formă specifică - cu mijloa- 
ce fără cablu - a comunicării publice). Din alt punct de vedere, conceptul 
de „comunicare publică”, în conformitate cu Convenţia de la Roma, este 
mai larg întrucît include nu doar comunicarea publică în alt loc decit cel 
din care provine comunicarea, ci şi comunicarea în prezenţa publicului 
sau, cel puţin, într-un loc deschis publicului, a unei fonograme sau a unui 
program. Conform articolului 7(1)(a) al Convenţiei, protecția acorda- 
tă interpreților include posibilitatea de prevenire a comunicării publice, 
fără acordul lor, a interpretărilor lor nefixate încă. Cu privire la dreptul 
la remuneraţie al interpreţilor şi/sau producătorilor de fonograme referi- 
tor la comunicarea publică a fonogramelor publicate în scop comercial, 
vezi „Drepturile articolului 12”. Conform articolului 13(d), organizaţiile 
de difuziune prin eter beneficiază de dreptul de a autoriza sau a inter- 
zice „comunicarea publică a emisiunilor televizate dacă această comuni- 
care are loc în locuri accesibile publicului prin plata unei taxe de intrare” 
(totuşi, pot fi determinate condiții pentru exercitarea acestui drept, iar în 
cazul aplicării se permite rezerva). 


4. WPPT oferă o definiţie explicită a „comunicării publice” în articolul 2(g), 
după cum urmează: „comunicarea publică a unei interpretări sau exe- 
cuții ori a unei fonograme înseamnă transmiterea către public, prin orice 
mijloc, altul decît radiodifuzarea, a sunetelor ce provin dintr-o interpre- 
tare sau execuţie sau a sunetelor ori reprezentărilor sunetelor fixate pe o 
fonogramă. În sensul art. 15 [care prevede drepturi similare celor stipulate 

în articolul 12 al Convenţiei de la Roma], expresia comunicare către pu- 
blic conține și faptul de a face audibile de către public sunetele sau repre- 
zentările de sunete fixate într-o fonogramă”. Acest lucru indică faptul 
că WPPT a acepptat același concept pe care îl utilizează Convenţia de 
la Roma (de asemenea, specifică faptul că natura de bază a difuziunii 
prin eter este comunicarea publică). WPPT nu urmează exemplul WCT 
în extinderea conceptului „comunicare publică” la „punerea la dispoziția 
publicului (în regim interactiv)”; în articolele 10 şi 14 prevede drepturi 
exclusive separate pentru interpreţi şi producători de fonograme de a au- 
toriza acest tip de „punere la dispoziție”. 


5. Directivele UE şi Legea privind dreptul de autor şi drepturile conexe a 
Republicii Moldova (vezi articolele 3, 11, 33, 34 şi 37) sînt în conformitate 
cu normele internaţionale sus-menţionate. 


Compararea termenelor 


Referinţă la excepţia de la obligaţia de a garanta tratament naţional. Con- 
form articolului 7(8) al Convenţiei de la Berna, termenul garantat de țara 
în care se cere protecţia nu depășește termenul protecţiei acordate în țara 
de origine a operei, dacă legislaţia țării în care este solicitată protecţia nu 
prevede altfel. Compararea termenelor se face pe baza acestei prevederi. 
Se aplică în conformitate cu articolul 23(8) al Legii privind dreptul de 
autor şi drepturile conexe a Republicii Moldova. 


Culegere 


Vezi „culegere/compilație (de opere/de date)?” 


Program pentru calculator 


1. Un set de instrucţiuni exprimate prin cuvinte, coduri, scheme sau în altă 
formă, capabil, la incorporarea acestuia într-un mijloc mecanolizibil, să 
determine un „calculator” - un dispozitiv electronic sau alt dispozitiv simi- 
lar cu abilități de procesare a informaţiei - să execute o sarcină sau să atin- 
gă un rezultat (extract din definiția inclusă în „Prevederi model referitoare 
la protecția programelor pentru calculator” OMPI, adoptată în 1978. Deşi 
Prevederile model nu mai sînt actuale, această definiție a rămas valabilă). 


2. Mai întîi, Acordul TRIPS a specificat în articolul 10.1. că „programele 
de calculator, fie în cod-sursă, fie în cod-obiect, vor fi protejate ca opere 
literare conform Convenţiei de la Berna (971); apoi, WCT a stipulat, în 
articolul 4, acelaşi lucru cu oarecare diferențe de limbaj: „Programele de 
calculator se protejează în calitate de opere literare în sensul articolul 2 
al Convenţiei de la Berna. Protecţia se acordă programelor de calculator 
indiferent de modul sau forma expresiei acestora”. 

3. Directiva privind programele de calculator (art. 1(1)) extinde conceptul de 
programe de calculator la lucrările de concepţie pregătitoare. Legea pri- 
vind dreptul de autor şi drepturile conexe a Republicii Moldova defineşte 
(art. 3) şi protejează programele de calculator în conformitate cu tratatele 
internaţionale şi Directiva menţionată (art. 7(2)(b)). 


Software 


Termenul nu este clar definit şi nu este utilizat în mod uniform. Anterior 
dezvoltării spectaculoase a tehnologiei digitale, era folosit uneori ca sino- 
nim pentru programe de calculator, iar alteori - pentru a face referință la 
tot ce putea fi inclus în memoria unui calculator într-o formă mecanolizi- 
bilă. La acea perioadă, software însemna extinderea conceptului la bazele 
de date şi la primele jocuri de calculator. Datorită utilizării extrem de răs- 
pîndite a tehnologiei digitale, sensul al doilea a devenit atît de vast, încît şi-a 
pierdut valoarea sa de terminus technicus. Termenul - mai mult ca înainte 
- nu poate fi considerat suficient de stabil şi precis sau relevant din punctul 
de vedere al normelor internaţionale privind dreptul de autor. 


Conflict (~ cu exploatarea normală a operelor sau obiectelor drepturilor 
conexe) 


Vezi „testul în trei pași”. 


Consimţămînt 


Sinonim cu „autorizație. 


Conţinut; furnizor de ~ 


1. Termenul are multe sensuri, comune şi specifice, dar este relevant sensul 
care face referință la materialul conținut de web-site-uri şi comunicările 
prin rețelele de comunicaţii interactive. Conţinutul dă sens web-site-urilor 
şi comunicărilor etc. Acest termen totuşi are dezavantajul de a fi mai vag 
decît „software”. Amestecă lucruri care nu au nimic în comun, include 
opere şi alte materiale protejate într-o categorie confuză şi extrem de vastă 
cu alte elemente de „conţinut” care nu sînt protejate (pe bună dreptate) de 
drepturile de proprietate intelectuală. Acest lucru poate povoca idei şi teorii 
aleatorii conform cărora toate tipurile de „conţinut” trebuie să aibă același 
statut şi tratament cu riscul degradării nejustificate - ca posibil rezultat - a 
respectului față de statutul juridic al operelor şi obiectele drepturilor cone- 
xe. Termenul nu are relevanță dacă se pune întrebarea care materiale sînt 
pasibile de protecţie şi în ce mod; răspunsul se poate determina dacă se 
clarifică mai întîi care tipuri de „conținut” se folosesc şi în ce mod. 

DA 


2. Termenul de „furnizor de conținut” în contextul materialului inclus pe web- 
site-uri şi prin rețele de comunicații interactive se referă la persoanele care 


pun la dispoziție „conținut” în sensul menționat la punctul 1 de mai sus. 


Încălcare prin/răspundere pentru complicitate 


1. Încălcarea este săvârşită prin complicitate dacă o persoană, care cunoaşte 
că o acțiune dată reprezintă o violare a legii, induce, cauzează sau aduce 
contribuții materiale la realizarea încălcării de către altă persoană. 


2. Răspunderea pentru complicitate survine în urma complicității la încălcare. 


Copie 
Rezultatul reproducerii unei opere sau a unui obiect al drepturilor cone- 
xe poate fi permanent sau temporar, tangibil sau nu, direct perceptibilsau 
doar prin intermediul echipamentului adecvat și, în general, poate exista 
în orice formă şi mod. 


Copiere 


Sinonim pentru „reproducere”. 


Drepturi aferente reproducerii 


1. Una dintre cele trei categorii principale în contextul dreptului de autor 
şi al drepturilor conexe (alături de drepturile non-adiacente reproducerii 
şi drepturile de transformare). Termenul se referă la drepturile aferente 
realizării şi distribuirii copiilor, în special dreptul la reproducere, dreptul 
la distribuire, dreptul la închiriere, dreptul la împrumut (public), dreptul 
de suită și dreptul la demonstrare publică. 


2. Pentru estomparea frontierei între drepturile aferente reproducerii şi 
drepturile non-adiacente reproducerii, vezi „punerea la dispoziția publi- 
cului în regim interactiv; dreptul la ~”. 


Copyright/dreptul de autor 


Conform sensului de bază - cu care este folosit în Convenţia de la Berna, 
Acordul TRIPS şi WCT - este termenul din engleză care desemnează 
drepturile asupra operelor artistice şi literare. În țările care urmează tra- 
diţia dreptului comun, este utilizat frecvent, în sens restrîns (dintr-un 
punct de vedere) şi în sens larg (din alt punct de vedere). În sens îngust, 
semnifică drepturi economice (Acordul TRIPS nu prevede drepturi mo- 
rale, din acest motiv, termenul este utilizat cu acest sens), iar în sens larg, 
cuprinde, pe lîngă drepturile asupra operelor literare şi artistice, dreptu- 
rile producătorilor de fonograme, drepturile organizaţiilor de difuziune 

şi conform unor legi naţionale privind dreptul de autor, drepturile asu- 
pra aranjamentelor tipografice ale edițiilor publicate. 


Titular al dreptului de autor 


Sinonim pentru „deținător al dreptului de autor”. 


Simbol al dreptului de autor 


Vezi „dobiîndirea dreptului de autor şi a drepturilor conexe”. 


Țara 
I; 


a) 


b) 


de origine a unei opere 


Conform articolului 5(4) al Convenției de la Berna, țara de origine a unei 
opere este considerată: 


pentru operele publicate pentru prima oară în una dintre țările Uniunii, 
această din urmă țară; totuşi, dacă este vorba de opere publicate simultan 
în mai multe țări ale Uniunii, care admit durate diferite de protecţie, ace- 
ea dintre ele a cărei legislaţie acordă durata de protecție cea mai scurtă; 


pentru operele publicate simultan într-o ţară din afara Uniunii şi într-o 
ţară a Uniunii, această din urmă ţară; c) pentru operele nepublicate sau 
pentru operele publicate pentru prima oară într-o ţară din afara Uniunii, 
fără publicare simultană într-o ţară a Uniunii, țara din Uniune al cărei 
resortisant este autorul; totuşi: (i) dacă este vorba de opere cinemato- 
grafice al căror producător îşi are sediul sau reşedinţa sa obişnuită într-o 
ţară a Uniunii, ţara de origine va fi această din urmă ţară; şi (ii) dacă este 
vorba de opere de arhitectură construite într-o ţară din Uniune sau de 
opere de artă grafică şi plastică încorporate într-un imobil situat într-o 
ţară din Uniune, ţara de origine va fi această din urmă ţară. Autorii care 
nu sunt resortisanţi ai unei țări a Uniunii, dar care, având reşedinţa lor 
obişnuită într-una dintre aceste țări, sînt asimilați cu autorii resortisanți 
ai acestei țări (articolul 3(2) al Convenţiei”. 


Conform articolului 5(3) al Convenţiei de la Berna, „protecţia în țara de 
origine este reglementată de legislația națională. Cu toate acestea, dacă 
autorul nu este un resortisant al țării de origine a operei pentru care el este 
protejat prin prezenta convenție, va avea în această ţară aceleași drepturi 
ca și autorii naţionali”. În cazul operelor protejate conform Convenţiei, 
în general, se aplică legislaţia țării în care se cere protecţia, şi nu a țării de 
origine, iar protecţia astfel acordată este independentă de existenţa pro- 
tecţiei în ţara de origine. Cu toate acestea, în anumite cazuri, legea țării 
de origine se va lua în considerare (vezi, articolul 2(7) referitor la protec- 
ţia operelor de artă aplicată/ desenelor industriale; articolul 7(8) referitor 
la „compararea termenelor” şi articolul 18(1) cu privire la aplicarea în 
timp („retroactivitatea”) a Convenţiei). 

Țara în care se cere protecţia unei opere/a unui obiect al drepturilor conexe 


Țara în care se acordă protecția dreptului de autor şi drepturilor conexe 
(„lex loci protectionis”) în privinţa unei opere sau a unui obiect al drepturi- 
lor conexe protejate în virtutea unui tratat internaţional. Conform princi- 
piilor dreptului internațional privat, în general, se aplică legislaţia țării în 
care se cere protecția unei opere/a unui obiect al drepturilor conexe. 


Licenţele „Creative Commons” 


Licenţe ale dreptului de autor (vezi http://creativecommons.org) care 
prevăd că autorii sau titularii drepturilor conexe nu intenţionează să-şi 
exercite drepturile patrimoniale sau, cel puţin, unele dintre ele. Sînt uti- 
lizate de autorii şi titularii atipici ai dreptului de autor care folosesc alte 
surse de venit şi care nu consideră importantă valorificarea drepturilor 
lor pentru recuperarea investiţiilor financiare şi recompensarea eforturi- 
lor creative. 


Criterii de eligibilitate pentru protecţie 


1. Criteriile (cum ar fi ţara şi naționalitatea autorului sau altui titular al 
dreptului de autor sau drepturi conexe sau ţara în care au fost publicate 
pentru prima dată) care condiţionează protecția unei opere sau a unui 
obiect al drepturilor conexe conform convențiilor internaționale/legilor 
privind dreptul de autor. 


2. Convenţia de la Berna fixează criterile de eligibilitate pentru protecţia ope- 
relor în articolele 3 şi 4, în timp ce Convenţia de la Roma stabileşte criteri- 
ile de eligibilitate pentru protecţia drepturilor interpreţilor în articolul 4; 
pentru protecţia drepturilor producătorilor de fonograme în articolele 5 şi 
17, iar pentru protecţia drepturilor organizației de difuziune prin eter în 
articolul 6. Acordul TRIPS (articolul 1.3), WCT (articolul 3) şi WPPT (ar- 
ticolul 3) prevede, prin referință, aplicarea criteriilor de eligibilitate fixate 
în prevederile Convenţiei de la Berna şi ale Convenţiei de la Roma. 


Despăgubiri 
Sumă de bani destinată compensării prejudiciului suferit de titularul 
dreptului de autor sau a drepturilor conexe în urma încălcării dreptu- 
rilor sale. Acordul TRIPS prevede că autorităţile judiciare au autoritatea 
de a ordona violatorului să plătească titularului de drepturi despăgubiri 
corespunzătoare, dacă acesta a săvîrşit încălcarea cu bună ştiinţă sau 
avînd motive rezonabile să ştie că violează legea (articolul 45.1). Con- 
form Acordului, autorităţile judiciare au autoritatea să ceară violatorului 
să plătească titularului de drepturi cheltuielile care includ onorariul pen- 
tru avocat. Mai mult decît atît, în anumite cazuri, autoritățile judicia- 


186 CAPITOLUL XI 


re sînt autorizate să ceară recuperarea profiturilor și/sau plata daunelor 
prestabilite („despăgubiri statutare”), chiar dacă violatorul s-a pretat la 
încălcarea dreptului de autor sau a drepturilor conexe fără să ştie sau să 
aibă motive rezonabile să ştie (articolul 45.2). 


Date; baze de date 


1. „Datele” constau din informaţie materială care nu beneficiază, ca atare, 
de protecția properietăţii intelectuale. 

2. O culegere/compilaţie de date se protejează prin dreptul de autor dacă -din 
considerentul modului de selecţie şi aranjament - reprezintă o creaţie inte- 
lectuală. Sensul original al termenului, care, într-o anumită măsură, încă 
predomină este „bază electronică”: „adică, un agregat de informaţie (date), 
aranjamentul, stocarea şi recuperarea căruia sînt executate de un proces 
electronic sau analog (de regulă, prin calculatoare). Acest termen s-a ex- 
tins în două direcţii. Mai întîi, conform anumitor legi naţionale, conceptul 
de bază de date a încetat să se refere la utilizarea proceselor electronice şi 
analoage şi s-a extins la toate culegerile/compilaţiile de informaţie indife- 
rent dacă existau sub formă tipărită, erau stocate sub formă electronică sau 
în alt format. A doua direcţie - conform acelorași şi/sau altor legi naționale, 
conceptul de „bază de date” s-a extins tuturor culegerilor/compilaţiilor, in- 
diferent de faptul dacă acestea conţin opere şi date sau doar date. Oricare 
este sensul acestui termen, bazele de date sînt protejate conform articolului 
2(1) şi/sau articolului 2(5) al Convenţiei de la Berna, conform articolului 
10.2 al Acordului TRIPS şi conform articolului 5 al WCT în calitate de ope- 
re, cu condiţia să constituie creaţii intelectuale din considerentul selecţiei şi 
modului de dispunere a conţinutului lor. Protecţia acordată bazelor de date 
nu se extinde datelor simple sau altor materiale cuprinse în acestea şi, în 
acelaşi timp, protecţia lor nu aduce atingere protecţiei operelor şi obiectelor 
drepturilor conexe incluse. 


3. Conform unor legi naţionale, îndeosebi celor din statele membre ale UE, 
precum şi conform Legii privind dreptul de autor şi drepturile conexe 
a Republicii Moldova, producătorii de baze de date - indiferent dacă 
bazele lor de date sînt creaţii intelectuale şi protejate de dreptul de autor 
- beneficiază de drepturi sui generis. 


Decodificare; dispozitiv de decodificare 


Proces şi dispozitiv utilizate pentru înlăturarea sau eludarea codificării 
unei opere sau a unui obiect al drepturilor conexe - care reprezintă o mă- 
sură tehnologică de protecție - şi pentru punerea la dispoziţie în scopul 
recepționării de către indivizi, pentru reproducere sau pentru comunicare 
publică. 

Decompilare 


1. Procesul de transformare a programului de calculator dintr-un cod (cod 
obiect) neinteligibil pentru indivizi într-un cod (codul-sursă) inteligibil, 
cel puţin, pentru cei care sînt instruiți într-un limbaj de programare. 

2. Conform condiţiilor specifice și cu garanţii juridice adecvate împotriva 
abuzurilor unei asemenea excepţii, un număr tot mai mare de legi na- 
tionale privind dreptul de autor (art. 6 al Directivei privind programele 
de calculator, în articolele 24 şi 29(4) şi (5) ale Legii privind dreptul de 
autor şi drepturile conexe) exclud decompilarea de la dreptul exclusiv la 
reproducere şi adaptare, dacă această acțiune este indispensabilă pentru 
obţinerea informaţiilor necesare interoperabilităţii unui program pentru 
calculator creat în mod independent de alte programe. 


Opere derivate 


1. În general, acest termen se referă la traduceri, adaptări, aranjamente şi 
alte modificări ale operelor originale care sînt protejate ca atare conform 
articolului 2(3) al Convenţiei de la Berna fără a aduce atingere dreptului 
de autor asupra operelor preexistente. 


2. Uneori, termenul este utilizat cu un sens mai larg, extinzindu-se asupra 
culegerilor/compilaţiilor de opere protejate conform articolului 2(5) al 
Convenţiei de la Berna (precum şi conform articolului 10.2 al Acordului 
TRIPS şi articolului 5 al WCT). 


3. În Legea privind dreptul de autor şi drepturile conexe a Republicii Mol- 
dova (vezi art.16), termenul „opere derivate” este utilizat în conformitate 
cu sensul menţionat la punctul 1 de mai sus. 


Desen 


Vezi „desen industrial”. 


Format/tehnologie digitală 


1. Opera sau obiectul drepturilor conexe în format digital - adjectivul 
„digital” provine de la cuvîntul englezesc „digit” (număr) - presupune 
existenţa (fixarea şi/sau transmiterea) operei sau a obiectului drepturilor 
conexe sub forma valorilor numerice discrete (digits), în prezent, cifre de 
0 şi 1, aşa-numitul cod binar (spre deosebire de cantităţile fizice variabile 
continuu, adică, forma analoagă). 

2. Tehnologia digitală este tehnologia aplicată penttu fixarea, reproducerea, 
distribuirea şi transmiterea operelor şi obiectelor drepturilor conexe în 
format digital. 

3. Termenii „format digital” şi „tehnologie digital” sînt folosiţi în opoziţie cu 


s» 


termenii „format analog” şi „tehnologie analoagă”. 


Transmisiune digitală 


Acţiune cuprinsă de conceptul de „punere la dispoziție” (în regim in- 
teractiv). 


Digitizare (digitalizare) 


Convertirea operelor sau obiectelor drepturilor conexe din format analog în 
format digital. Acţiune de reproducere protejată de dreptul la reproducere. 


Divulgare (dezvăluire); operă dezvăluită; dreptul la divulgare 


1. Prin divulgare, o operă devine accesibilă publicului pentru prima dată. 
Prima publicare a operelor este o formă de divulgare, dar nu singura po- 
sibilă, deoarece operele pot fi făcute accesibile prin acţiuni non-adiacente 
reproducerii, cum ar fi interpretarea publică, difuziunea prin eter sau 
comunicarea publică prin cablu. 


2. Operele divulgate se consideră operele dezvăluite în acest mod. Excepţi- 
ile şi limitările la dreptul de autor se aplică, în general, numai operelor 
care au fost făcute publice în mod legal. 


3. Conform anumitor legi naţionale - inclusiv Legea privind dreptul de au- 
tor şi drepturile conexe a Republicii Moldova (vezi art. 10), „dreptul la 
divulgare” este un drept moral. Recunoaşterea acestui drept nu este obli- 
gatorie conform normelor internaţionale privind dreptul de autor. 


Demonstrare; dreptul la demonstrare publică 


1. Expunerea/prezentarea originalului sau a unei reproduceri a operei într- 
o formă statică (non-secvenţială), direct sau indirect, adică, cu ajutorul 
unui diapozitiv, al unei imagini sau al unui ecran sau alt mod similar, 
sau, în cazul unei opere audiovizuale — prezentarea imaginilor individu- 
ale în mod non-secvenţial. 


2. Unele legi naţionale - inclusiv Legea privind dreptul de autor şi drepturi- 
le conexe a Republicii Moldova (vezi art. 11(1)(e)) - prevăd dreptul exclu- 
siv de autorizare la demonstrare publică sau expoziţie publică a operelor 
de artă. Normele internaţionale referitoare la dreptul de autor şi directi- 
vele UE nu cer recunoașterea acestor drepturi. 


3. Articolul 3(3) al Convenţiei de la Berna specifică faptul că „expunerea 
unei opere de artă [...] nu constituie publicare”. 

Distribuire; dreptul la ~ 


1. În sensul larg, distribuire se referă la punerea la dispoziţia publicului a 
originalului sau a copiilor unei opere: (i) prin vînzare sau alt mod de 
transmitere a proprietății; sau (ii) prin închiriere, împrumut sau alt mod 
de transmitere a posesiunii. 


2. În sens îngust, este punerea la dispoziţia publicului a originalului sau a 
copiilor unei opere sau ale unui obiect al drepturilor conexe prin vînzare 
sau alt mod de transmitere a proprietăţii. 


3. Conform articolului 14(1)(i) al Convenţiei de la Berna, „autorii operelor ar- 
tistice și literare au dreptul exclusiv de a autoriza [...] distribuirea [...]” adap- 
tărilor cinematografice sau reproducerilor operelor lor (vezi articolul 14(1) 
©). În virtutea articolului 14bis(1) al Convenţiei, titularii dreptului de au- 
tor asupra operelor cinematografice beneficiază de același drept. Concep- 
tul „distribuire”, în modul în care este utilizat în aceste prevederi, înseamnă 
„punerea în circulaţie” a copiilor, adică, prima distribuire a exemplarelor 
operelor (cu care dreptul la distribuire poate să expire). Cu toate acestea, 
un drept implicit la prima distribuire se poate deduce ca un corolar insepa- 
rabil dreptului la reproducere prevăzut de articolul 9 al Convenţiei. 


4. Convenţia de la Roma nu prevede dreptul la distribuire. 


5. Acordul TRIPS nu prevede dreptul la distribuire, dar prevede dreptul la în- 
chiriere în privința anumitor categorii de opere, un drept care poate fi con- 
siderat „sub”-drept din dreptul general la distribuire (în cazul în care sensul 
mai larg al termenului „distribuire” este utilizat la punctul 1 de mai sus). 


6. WCT (articolul 6) şi WPPT (articolele 7 şi 12) prevăd dreptul exclusiv de 
autorizare a punerii la dispoziţia publicului a originalului şi copiilor opere- 
lor/interpretărilor fixate în fonograme prin vinzare sau alt mod de trans- 
mitere a proprietăţii. Acest drept, în titlurile articolelor, este menționat ca 
„dreptul la distribuire”. Se rezervă legislaţiilor naţionale să decidă cu privire 
la epuizarea dreptului la distribuire. Conform celor două tratate, terme- 
nul „distribuire” se utilizează cu sens îngust, după cum a fost menţionat în 
punctul 2 de mai sus. În paralel cu dreptul la distribuire, cele două tratate 
prevăd dreptul la închiriere în aceleaşi cazuri ca şi Acordul TRIPS. 


7. La nivelul legislaţiei naționale, conceptul de „distribuire” are sens varia- 
bil, fie sensul larg, fie sensul îngust, după cum se menţionează la punctele 
1 şi 2 de mai sus. În conformitate cu aceasta, se folosesc două tehnici 
juridice pentru a atinge rezultatul cerut de prevederile WCT şi WPPT 
menţionate la punctul anterior. Este prevăzut dreptul la prima distribuire 
(adică, dreptul la distribuire care corespunde sensului îngust al „distribu- 

irii” din punctul 2 de mai sus care se epuizează la prima vînzare a exem- 
plarelor) împreună cu dreptul la închiriere sau se garantează un drept 
general la distribuire (corespunzător sensului mai larg al „distribuirii” 
menţionat la punctul 1), care, în general, este epuizat la prima vînzare a 
exemplarelor; cu toate acestea, cu excepţia închirierii ca o subcategorie a 
distribuirii în cazurile în care tratatele prevăd dreptul la închiriere. 


8. Directivele UE - şi, în conformitate cu acestea, Legea privind dreptul 
de autor şi drepturile conexe a Republicii Moldova (vezi Art. 11(1) şi (4) 
şi 12)) - conţin prevederi separate pentru dreptul la distribuire, pe de o 
parte, şi dreptul la închiriere şi dreptul la împrumut, pe de altă parte. 


9. Vezi, de asemenea, „epuizarea drepturilor”. 


Domeniu public cu plată (domain public payant) 


Expresie din franceză - utilizată sub aceeaşi formă şi în alte limbi - care 
desemnează operele şi obiectele drepturilor conexe din domeniul public 
a căror utilizare se plăteşte conform legilor privind dreptul de autor. Su- 
mele se colectează, în general, pentru scopuri culturale, promovarea cre- 
ativităţii şi/sau scopurile sociale ale autorilor. În Legea privind dreptul 
de autor şi drepturile conexe a Republicii Moldova, articolul 47 conţine 
prevederi referitoare la domain public payant. 


Legătură descendentă 


În cazul difuziunii prin satelit, stadiul procesului de comunicare publică 
între satelit şi terminalul satelitului. 


Descărcare (download) 


1. Includerea operelor şi a obiectelor drepturilor conexe — de regulă, puse la 
dispoziţie prin transmitere digitală - în memoria unui calculator „client” 
(PC, laptop, iPad etc.) sau alt dispozitiv electronic. Contrariul „încărcării”. 


2. Este o acţiune protejată de dreptul la reproducere. 


Droit de suite (dreptul de suită) 


Expresia corespunzătoare din franceză, care se referă la „dreptul la revîn- 
zare”, care se utilizează frecvent şi în alte limbi. 


Dublaj 


1. Conform celui mai frecvent utilizat sens al termenului, „dublaj” înseam- 
nă înlocuirea dialogului dintr-o operă audiovizuală cu versiunea tradu- 
să oral în altă limbă. 

2. Conform sensului mai larg al termenului, dublaj înseamnă adăugarea su- 
netelor de tipuri diferite unei opere audiovizuale - text vorbit, muzică, 
efecte audio etc. 

3. În textul Convenţiei de la Berna, termenul este utilizat cu sensul îngust, 
după cum este menţionat la punctul 1 de mai sus. Articolul 14bis(2)(b), 
„în țările Uniunii, în care legislația recunoaște printre aceşti titulari pe 
autorii de contribuții aduse la realizarea operei cinematografice [precum 
şi alte opere audiovizuale], aceştia, dacă s-au angajat să aducă astfel de 
contribuţii, în afara unei prevederi contrare sau speciale, nu vor putea să 
se opună [...] dublării textelor operei.” (De remarcat că articolul 14bis(3) 
conţine excepţii de la această prevedere.) Pentru verificarea prevederilor 
corespunzătoare în Legea privind dreptul de autor şi drepturile conexe a 
Republicii Moldova, vezi articolul 18(3). 


Durata de protecţie 


Sinonim pentru „termen de protecţie”. 


Drepturi patrimoniale 


1. Drepturile exclusive ale titularilor dreptului de autor și drepturile conexe 
de a autoriza anumite acțiuni în privinţa operelor şi obiectelor drepturi- 
lor conexe (în anumite cazuri - de exemplu, în cazul drepturilor inter- 
preţilor - de a preveni desfăşurarea acestor acţiuni fără consimțămîntul 
titularului de drepturi) sau, cel puţin, drepturile lor la remuneraţie pen- 
tru aceste acţiuni. 


2. Termenul este utilizat pentru a diferenţia acest set de drepturi de drepturile 
morale. Prin urmare, utilizarea acestuia este necesară, îndeosebi, în privin- 
ţa titularilor dreptului de autor şi drepturilor conexe - anume, autorii şi 
interpreţii care, în mod normal, dispun, de asemenea, de drepturi morale. 


Bază de date electronică 


Vezi „bază de date”. 


Autor angajat; operă creată de un ~ 


Autorul care creează o operă pentru un angajator în virtutea unui con- 
tract de muncă. Conform anumitor legi privind dreptul de autor, în 
absenţa unei clauze contractuale contrare, angajatorul este titularul ori- 
ginal al drepturilor patrimoniale asupra operelor create de autori în ca- 
drul atribuţiilor de serviciu (după cum prevede şi art. 14 al Legii privind 
dreptul de autor şi drepturile conexe a Republicii Moldova), în timp ce, 
conform altor legi privind dreptul de autor, toate drepturile aparțin iniți- 
al autorului angajat. În ultimul caz, totuşi, se prevede frecvent că anumi- 
te drepturi patrimoniale se consideră a fi transferate angajatorului, dacă 
textul contractului nu prevede altfel. 

Asigurarea respectării dreptului de autor şi drepturile conexe 


Aplicarea procedurilor, remediilor şi măsurilor de prevenire, stopare, 
sancționare şi/sau pedepsire a încălcărilor dreptului de autor şi drepturi- 
lor conexe. 


Imprimare/fixare temporară 


l. 


Imprimare sau fixare a unei opere sau a unui obiect al drepturilor conexe 
realizată de o organizație de difuziune prin eter, pentru o perioadă limi- 
tată de timp, în scopul redifuzării de către aceeaşi organizație de difuzi- 
une. 


Conform articolului 11bis(3) al Convenției de la Berna, autorizația ga- 
rantată pentru difuziunea unei opere, în absența unei prevederi contrare, 
nu implică autorizația pentru imprimarea operei. Statele care sînt parte 
la Convenția de la Berna, cu toate acestea, pot permite fixarea temporară, 
cu condiția că această acțiune are loc la sediul organizației de difuziune şi 
că această fixare este utilizată exclusiv pentru emisiunile proprii. Se per- 
mite, de asemenea, păstrarea acestor imprimări în arhivele oficiale dacă 
au caracter documentar excepțional. Articolul 15(1)(c) al Convenției de la 
Roma permite fixarea temporară a obiectelor drepturilor conexe de către 
o organizație de difuziune în condiții similare. Articolul 5(2)(d) al Direc- 
tivei privind societatea informațională și articolul 28(g) al Legii privind 
dreptul de autor şi drepturilor conexe conțin prevederi asemănătoare. 


Remuneraţie echitabilă 


Remuneraţia pentru anumite acțiuni desfăşurate în legătură cu o operă 
sau, obiect al drepturilor conexe, avînd un cuantum pe măsura stan- 
dardelor comerciale normale în cazul autorizaţiei pentru aceeaşi acțiune 
de către titularul dreptului de autor sau drepturilor conexe. Asemenea 
remuneraţie se achită, de regulă, în cazul în care drepturile patrimoniale 
se reduc la dreptul la remuneraţie (şi, în general, aplicate pe baza unei 
licenţe non-voluntare). 


Excepţii şi limitări 


l. 


Convenţia de la Berna nu utilizează substantivele „excepții” şi „limitări” şi 
nici verbele corespunzătoare „a excepta” şi „a limita”. Atunci cînd permi- 
te utilizări libere, foloseşte verbul „a permite” sau adjectivul „permisibil” 
sau foloseşte construcții mai complexe, cum ar fi „a determina condițiile 
conform cărora” o acţiune „poate” avea loc; sau „a determina reglementă- 
rile” pentru a desfăşura o acţiune. În prevederile referitoare la licenţele 
non-voluntare, (i) verbul „a permite” apare o dată şi este interpretat cu 

extindere asupra posibiliății introducerii licențelor non-voluntare, (ii) 
expresia „a determina condițiile” este utilizată cu condiția achitării unei 
remunerații echitabile, (iii) expresia „a impune [...] rezervări și condiții 
referitor la dreptul exclusiv” este utilizată cu aceeaşi condiţie şi, în final, 
(iv) Anexa prevede posibilităţile „substituirii dreptului exclusiv [...] cu un 
sistem de licențe neexclusive şi netransferabile”. 


În articolul 15 al Convenţiei de la Roma, apar expresia „excepții de la pro- 
tecția ...”, cuvîntul „limitări” şi termenul „licențe obligatorii”. „Exceptii ” 
înseamnă utilizări libere, iar „limitările” cuprind atit utilizările libere, cît 
şi licenţe non-voluntare, în timp ce „licențele obligatorii” înseamnă toate 
tipurile de licenţe non-voluntare. 

Acordul TRIPS, în articolul 13, prevede posibilitatea şi condiţiile „limitări- 
lor şi excepțiilor”, referindu-se la utilizările libere şi licenţele non-voluntare. 
Articolul 10 al WCT şi articolul 16 al WPPT conţin prevederi similare. 


. Luînd în considerare toate aceste diferenţe de terminologie, singura afir- 


maţie sigură este că expresia „limitări și excepții” acoperă utilizările libe- 
re, licenţele non-voluntare, precum şi alte limitări posibile (precum în- 
credințarea unui drept gestiuni colective obligatorii). „Utilizările libere” 
se referă la cazurile în care, în ciuda prevederilor generale care garantea- 
ză un drept exclusiv sau un drept la remuneraţie, în mod excepţional, nu 
este necesară autorizaţia și nici plata remuneraţiei, în timp ce termenul 
„licențe non-voluntare” acoperă atît licenţele statutare, cît şi licenţele obli- 


DA 


gatorii - „licenţele statutare” înseamnă permisiunea directă garantată de 
lege, iar „licența obligatorie” - obligaţia titularilor de drepturi, conform 
legii, de a acorda licenţe, ambele contra plată. Din cauza aceasta, uti- 
lizările libere, datorită caracterului excepţional, se numesc „excepții” şi 
„licențe non-voluntare”, precum şi subordonarea exercitării drepturilor 
gestiunii colective obligatorii, pot fi numite „limitări” (deoarece, în cazul 
lor, dreptul de autor şi drepturile conexe sînt limitate la dreptul la remu- 
neraţie sau la o cotă-parte din remuneraţia acumulată de organizaţia de 


gestiune colectivă). 


Pentru detalii cu privire la condiţiile excepțiilor şi limitărilor, vezi „testul 
în trei paşi”. 


Licenţa exclusivă 


Licenţa garantată de titularul dreptului de autor şi drepturilor conexe, în 
calitate de licenţiator, care transmite licenţiatului dreptul de a efectua o 
acțiune protejată de un drept patrimonial şi de a interzice altora - inclu- 
siv licenţiatorului — realizarea acţiunii respective. 


CAPITOLUL XI 


Drept exclusiv 


1. 


3. 


Dreptul de care beneficiază titularul dreptului de autor și drepturilor co- 
nexe, excluzînd dobîndirea şi folosința aceluiași drept în privința aceleiaşi 
opere sau aceluiași obiect al drepturilor conexe de către altă persoană, 
în temeiul căruia, în afara titularului de drepturi, nimeni altcineva nu 
poate efectua o anumită acțiune sau poate autoriza ori refuza efectuarea 
acțiunii respective de către alții. Dreptul la revendicarea remuneraţiei şi 
determinarea altor condiţii în privinţa acţiunilor este un corolar insepa- 
rabil al acestui drept (astfel, în cazul unui drept exclusiv, nu este necesar 
să fie recunoscut aparte). 


De observat că anumite drepturi exclusive în privinţa aceluiași produs pot 
exista în paralel. De exemplu, în cazul unei fonograme, autorii operelor 
muzicale interpretate, interpreții acestor opere şi producătorul fonogramei 
beneficiază toţi de drepturi exclusive (cum ar fi dreptul la reproducere). 
Acest lucru nu anihilează exclusivitatea acestor drepturi paralele, deoarece 
obiectele acestor drepturi conexe nu sînt aceleaşi (de exemplu, sînt trei lu- 
cruri diferite: operele, interpretările oprelor şi fonograma care încorporea- 
ză operele, interpretările lor și posibil alte constribuţii). 

În cazuri specifice, normele inernaţionale privind dreptul de autor şi 
drepturile conexe, precum şi legile naţionale, permit excepţii şi limitări 
de la drepturile exclusive. 


Exercitarea dreptului de autor și a drepturilor conexe 


1. 


2. 


Efectuarea, permiterea sau interzicerea acțiunilor protejate de drepturile 
patrimoniale ale autorului şi/sau revendicarea remunerației corespun- 
zătoare acțiunilor respective sau întreprinderea paşilor necesari pentru 
asigurarea respectării drepturilor morale. 


Cele două forme de bază ale exercitării drepturilor patrimoniale sunt 
exercițiul individual (de către titularul de drepturi sau de către agentul 
ori alt reprezentant al său) şi gestiunea colectivă. Obligaţia exercitării 
unui drept prin intermediul unei organizații de gestiune colectivă („ges- 
tiune colectivă obligatorie”) este o limitare a dreptului respectiv. 


Epuizarea drepturilor 


l. 


2. 


Pierderea prerogativei de a face uz de drepturi (de fapt, drepturile înseși) 
prin exercitarea lor într-un mod anumit. 

În domeniul dreptului de autor şi drepturilor conexe, principiul epuizării 
drepturilor se aplică dreptului la distribuire. De regulă, dreptul la distri- 
buire, în privinţa unei copii, încetează la prima vînzare a exemplarului 


Concluzii 195 


respectiv sau transmitere a dreptului de proprietate asupra obiectului, cu 
acordul titularului de drepturi. Astfel, doctrina pe care se bazează princi- 
piul epuizării dreptului la distribuire poartă numele de „doctrina primei 
vînzări” (first-sale doctrine). Cumpărătorul exemplarului unei opere şi/ 
sau al unui obiect al drepturilor conexe are libertatea să efectueze anumi- 
te acţiuni în privinţa acelui exemplar, de exemplu, să-l revîndă, deoarece 
dreptul la distribuire al titularului dreptului de autor sau drepturilor co- 
nexe în privința exemplarului respectiv a expirat. 


3. De regulă, cea mai importantă problemă referitoare la epuizarea dreptu- 
lui la distribuire vizează extinderea efectului epuizării: „internațional” 
sau „teritorial”. Epuizare internaţională înseamnă, conform legii țării în 
cauză, că dreptul a expirat indiferent de locul primei vînzări a exempla- 
relor, iar caracterul teritorial al încetării dreptului presupune că dreptul 
expiră dacă prima vînzare are loc pe un teritoriu dat. Conform Direc- 
tivei UE, se consideră teritoriul unui stat membru UE, în timp ce Legea 
privind dreptul de autor şi drepturile conexe a Republicii Moldova (vezi 
articolele 11(3), 33(7), 34(3), 35(3) şi 36(3)) se referă la teritoriul Republicii 
Moldova. 

4. Principiul epuizării drepturilor nu se aplică în privinţa închirierii şi îm- 
prumutului exemplarelor; drepturile cu privire la aceste acţiuni „supra- 
viețuiesc” primei vînzări. 

5. Epuizarea drepturilor la distribuire asupra exemplarelor operelor/obiec- 
telor drepturilor conexe nu se extinde asupra altor drepturi, cum ar fi 
dreptul la reproducere, drepturile de transformare şi alte drepturi. Nu 
este afectat nici dreptul la punere la dispoziţia publicului a operelor sau 
obiectelor drepturilor conexe în regim interactiv (deoarece constă din 
combinaţia dintre dreptul la comunicare publică şi dreptul la reproduce- 
re sau dreptul la distribuirea reproducerilor prin transmisiune, în cazul 
căruia are loc o nouă acțiune de reproducere, iar copia pe baza căreia s-a 
efectuat acțiunea rămîne „distribuitorului”). 


Măsuri procedurale ex parte 


Vezi „măsuri procedurale inaudita altera parte”. 


Exploatare (conflict cu ~ normală a operelor și obiectelor drepturilor conexe) 


Vezi „testul în trei paşi”. 


Expresie 


Vezi „dihotomia idee-expresie”. 

Expresie folclorică 


1. Elemente caracteristice ale patrimoniului artistic tradiţional, creat şi păs- 
trat de o comunitate sau de indivizi care exprimă așteptările artistice tra- 
diţionale ale unei comunităţi, inclusiv basme populare, poezie populară, 
cîntece populare, dansuri şi piese populare, forme artistice ale ritualurlor 
şi alte producţii ale artei populare. 


2. Între anii '60 şi ‘70, s-au făcut încercări, dar fără succes - inclusiv la adop- 
tarea articolului 15(4) al Convenţiei de la Berna în cadrul conferinţelor 
diplomatice de la Stockholm, în 1967, şi Paris, în 1971, în scopul revi- 
zuirii Convenţiei - de a extinde protecţia dreptului de autor şi asupra 
expresiilor folclorice. În prezent, opinia conform căreia dreptul de autor 
nu reprezintă un mijloc adecvat pentru potecţia expresiilor folclorice 
este împărtăşită de tot mai multe părţi, deoarece paternitatea acestora 
nu poate fi, în general, identificată şi asemenea expresii nu corespund 
conceptului de opere literare sau artistice. Se consideră că un sistem de 
protecţie sui generis ar fi mai corespunzător pentru asigurarea unei posi- 
bile protecţii a folclorului în virtutea proprietăţii intelectuale. 


3. În conformitate cu aceasta, art. 8(c) al Legii privind dreptul de autor şi 
drepturile conexe a Republicii Moldova stipulează că expresiile de folclor 
nu se protejează prin dreptul de autor. Cu toate acestea, art. 47 al Legii 
prevede obligaţia de a achita o plată pentru anumite valorificări ale ex- 
presiilor folclorice (domain public payant). 


Gestiunea colectivă extinsă 


Un tip de sistem de gestiune colectivă care are următoarele caracteristici: 
(i) se introduce doar pentru drepturile care se exercită în mod normal prin 
intermediul gestiunii colective; (ii) se aplică doar dacă organizaţia de ges- 
tiune colectivă este suficient de reprezentativă la nivel naţional şi interna- 
tional; (iii) legea naţională prevede faptul că efectul licenţelor garantate de 
organizaţie pentru drepturile din repertoriu se extind asupra drepturilor 
persoanelor care nu fac parte din organizație, dacă titularii de drepturi 
respectivi acceptă să facă uz de facultatea menţionată la punctul (vi) de 
mai jos; (v) licenţiaţii nu poartă răspundere față de titularii individuali 
ai drepturilor; (vi) titularii de drepturi care nu fac parte din organizație 
au dreptul să revendice remuneraţia individuală de la organizaţie; (vii) cu 
toate acestea, titularii de drepturi care nu sînt membrii ai organizaţiei pot 
decide să nu participe la sistemul de gestiune colectivă (adică, să afirme că 
nu doresc ca organizaţia de gestiune colectivă să exercite drepturile lor în 
viitor). În utlimul caz, licenţele extinse garantate de organizaţiile de gestiu- 
ne colectivă încetează să cuprindă operele sau obiectele drepturilor conexe 

ale acestor titulari de drepturi (care îşi vor exercita drepturile lor în mod 
individual sau prin intermediul agenţilor sau altor reprezentanți). 


Extragere 


Termen utilizat în contextul protecţiei drepturilor conexe sui generis ale 
producătorilor de baze de date; se referă la transferul temporar sau per- 
manent al conţinutului integral sau al unei părți substanţiale a conţinu- 
tului bazei de date pe un alt suport prin orice mijloace sau în orice formă 
- un gen de sinonim pentru reproducere. (Vezi articolul 40 al Legii pri- 
vind dreptul de autor şi drepturile conexe a Republicii Moldova.) 


Prima fixare a unui film; drepturile producătorului unei ~ 


1. Directivele UE prevăd drepturi specifice pentru producătorii primelor 

fixări ale filmelor; „film” înseamnă „operă cinematografică sau altă operă 


audiovizuală ori imagini în mișcare însoțite sau nu de sunete”. 

2. Directivele prevăd că aceste drepturi conexe se aplică indiferent dacă un 
„film” este o operă audiovizuală sau (în absența originalității) intră în ca- 
tegoria imaginilor în mişcare care nu sînt protejate de dreptul de autor. 
Drepturile patrimoniale asupra operelor audiovizuale, pe baza tehnicilor 
juridice diferite, se transferă producătorilor acestor opere (vezi art. 18(3) al 
Legii privind dreptul de autor şi drepturile conexe a Republicii Moldova). În 
acest caz, producătorii sînt titularii a două seturi de drepturi care se aplică 
în paralel (aplicarea doar a drepturilor conexe care au un nivel de protecție 
mai redus decît dreptul de autor ar intra în conflict major cu tratatele inter- 
naționale). 

3. Legea privind dreptul de autor şi drepturile conexe a Republicii Moldova 
utilizează termenul de „videogramă” în loc de „prima fixare a unui film” 
cu privire la care se aplică cele expuse la punctele 1 şi 2. Articolul 35 al 
Legii conţine prevederile relevante în acest sens. 


Doctrina primei vînzări 


Vezi „epuizarea drepturilor”. 


Fixarea unei opere sau a unui obiect al drepturilor conexe 


1. Încorporarea unei opere sau a unui obiect al drepturilor conexe într-o 
formă obiectivă (inclusiv stocarea în memoria electronică (a calculatoru- 
lui)) şi stabilă, astfel încît opera sau obiectul drepturilor conexe să poată fi 
percepute, reproduse sau comunicate către public. 

2. Fixarea unei opere în formă obiectivă nu este o condiţie pentru pro- 
tecţia dreptului de autor, dar articolul 2(2) al Convenţiei permite legilor 
naționale privind dreptul de autor să prevadă asemenea condiţie (Legea 

privind dreptul de autor şi drepturile conexe a Republicii Moldova nu sti- 
pulează această condiţie). Conform Convenţiei de la Berna, fixarea unei 
opere este considerată ca o acţiune specifică de reproducere. 


3. Conform Convenţiei de la Roma (art. 7.1(b)), interpreţii au posibilitatea 
de a preveni această fixare, în lipsa consimțămîntului lor, a interpretări- 
lor lor (live) neimprimate încă. Acordul TRIPS (în articolul 14.1) prescrie 
garantarea acestei posibilități pentru interpreţi, dar numai cu privire la 
fixarea interpretărilor neimprimate pe fonograme. WPPT (în articolul 
6(ii)) prevede că interpreţii beneficiază de dreptul exclusiv de a autoriza 
„fixarea interpretărilor lor neimprimate”, dar defineşte „fixarea” (în arti- 
colul 2(c)) după cum urmează: „încorporarea de sunete sau de reprezen- 
tări ale acestora pe un suport care permite să fie percepute, reproduse ori 
comunicate cu ajutorul unui dispozitiv”. 


4. Conform Convenţiei de la Roma (articolul 13(b)), organizaţiile de difuzi- 
une beneficiază de dreptul de a autoriza sau a interzice fixarea interpretă- 
rilor lor. Primul enunț din articolului 14(3) al Acordului TRIPS prevede 
următoarele: „Organismele de radiodifuziune vor avea dreptul de a interzi- 
ce actele menționate în continuare atunci cînd vor fi întreprinse fără autori- 
zarea lor: înregistrarea, fixarea, [...] emisiunilor lor. Cu toate acestea, din 
următorul enunţ al aceluiaşi alineat se înțelege că acest drept este opţional. 


5. Directivele UE au prevederi relevante în acest sens, precum şi Legea pri- 
vind dreptul de autor şi drepturile conexe a Republicii Moldova (vezi în 
special articolele 3(2)(a) şi 36(1)(a)). 


Folclor 


Vezi „expresii folclorice”. 


Amprenta unui satelit 
Teritoriul în care operele şi obiectele drepturilor conexe transmise de o 
organizaţie de difuziune prin satelit pot fi recepționate cu ajutorul unui 
echipament disponibil publicului. 


Formalităţi 


Cerinţe procedurale sau administrative, cum ar fi indicarea simbolului 
dreptului de autor, depunerea exemplarelor sau înregistrarea care trebu- 
ie respectate în scopul dobîndirii şi exercitării (inclusiv a asigurării res- 
pectării) dreptului de autor şi a drepturilor conexe. Pentru detalii, vezi 
„dobîndirea dreptului de autor şi a drepturilor conexe”. 


Protecţie fără respectarea vreunei formalități protection (principiul ~) 


Principiu exprimat în articolul 5(2) al Convenţiei de la Berna și în artico- 

lul 20 al WPPT (vezi „formalități”), conform căruia folosința şi exercita- 
rea drepturilor nu sînt condiționate de respectarea unor formalități. 


Utilizări libere 


Vezi „excepții şi limitări”. 


Drepturi nobile 


Vezi „grands droits”. 


Grands droits (drepturi nobile) 


Expresie din franceză (utilizată frecvent şi în alte limbi) care desemnează 
aşa-numitele drepturi la interpretare în operele dramatice (de regulă, dra- 
matico-muzicale) care, în opoziţie cu „petits droits”, în general, nu sînt ad- 
ministrate în mod colectiv (sau, chiar dacă sînt gestionate în mod colectiv, 
gestiunea colectivă nu se extinde asupra tuturor aspectelor exercitării drep- 
turilor). Termenul englezesc „grand rights” este utilizat cu acelaşi sens. 


Stocare- găzduire (hosting) 


l. 


2. 


Serviciu pus la dispoziţie de un furnizor de servicii care constă în stoca- 
rea operelor sau obiectelor drepturilor conexe oferite de utilizatorii sevi- 
ciului (uneori denumiți ca „furnizori de conținut”). 


Pentru detalii referitoare la răspunderea furnizorilor de servicii hosting, 
vezi „furnizorii de servici; răspunderea ~”. 


Dihotomia idee-expresie 


1. 


D 


Ideea de bază a unei opere şi forma de expresie a acestei opere pun în opo- 
ziţie concepte juridice din perspectiva protecției dreptului de autor. Ideea 
care serveşte ca bază într-o operă nu este protejată de dreptul de autor, 
numai expresia originală a ideii se protejează. Ideile sînt pietrele de temelie 
pentru creaţie, dar protecţia lor ar provoca obstacole mari creativităţii (de 
exemplu, pentru o operă literară - o temă sau subiectul de caracter general; 
pentru o operă muzicală, unele elemente fundamentale de ritm sau armo- 
nie). Dacă, cu toate acestea, ideile sînt descrise într-un mod mai detaliat, 
ca o etapă intermediară sau de pregătire în crearea operei, descrierea care 
rezultă conţine deja anumite elemente sau expresii originale. Asemenea 
descrieri ale ideilor se numesc frecvent „idei elaborate”. 


În acest context, „ideea” este o noţiune generală care se referă şi la procedu- 
rile şi metodele de operare sau conceptele matematice. Ultimele exemple 
ale elementelor exprimate în opere, la care de asemenea se referă termenul 
„idee”, au fost luate din articolul 9.2 al Acordului TRIPS și din articolul 2 
al WCT ale căror texte similare stipulează următoarele: „Protecţia drep- 


200 CAPITOLUL XI 


tului de autor [Acordul TRIPS: se va extinde] [WCT: se extinde] asupra 
expresiilor, iar nu asupra ideilor, procedurilor, metodelor de funcţionare 
sau conceptelor matematice ca atare”. Legea privind dreptul de autor şi 
drepturile conexe a Republicii Moldova conţine o prevedere corespunză- 
toare în articolul 5(6). 


Improvizaţie 

Prezentarea unei variaţiuni a unei opere muzicale, a unei expresii folclo- 
rice muzicale sau a unei simple teme muzicale. Dacă această improvizație 
îndeplineşte criteriile de originalitate, va fi protejată de dreptul de autor 
- în funcţie de baza variaţiunii şi de legătura cu o posibilă operă muzicală 
preexistentă - în calitate de operă derivată sau operă originală. În aseme- 
nea caz, opera este creată simultan cu interpretarea sa. Improvizaţiile pot 
fi protejate, de asemenea, în ţările în care fixarea operelor este o condiţie 
pentru protecţia drepului de autor dacă fixarea se efectuează în paralel în 
timpul prezentării. 


Măsurile procedurale inaudita altera parte 


1. Măsuri procedurale întreprinse la cererea uneia dintre părțile interesa- 
te (conform expresiei juridice latine: ex parte) fără anunţarea celeilalte 
părți şi fără acordarea posibilităţii celeilalte părți de a fi ascultată (de aici 
expresia latină: inaudita altera parte). 

2. Expresia inaudita altera parte este utilizată în articolul 50 al Acordu- 
lui TRIPS referitor la măsurile de asigurare. (Alineatul 1 al articolului 
prevede că: „ Autorităţile judiciare vor fi abilitate să ordone adoptarea de 
măsuri provizorii rapide și eficiente: a) pentru a împiedica ca un act care 
aduce atingere unui drept de proprietate intelectuală să fie comis și, în spe- 
cial, pentru a împiedica introducerea în circuitele comerciale care cad în 
competența lor de mărfuri, inclusiv de mărfuri importate imediat după vă- 
muirea lor; b) pentru a păstra elementele de probă pertinente referitoare la 
aceasta pretinsă atingere”, apoi în alineatul 2: „Autorităţile judiciare vor fi 
abilitate să adopte măsuri provizorii inaudita altera parte în cazurile în 
care acest lucru va fi necesar, în special atunci cînd orice întirziere este de 
natură să cauzeze un prejudiciu ireparabil deținătorului dreptului sau cînd 
există riscul demonstrabil de distrugere a elementelor de probă”. Articolul 
prevede, de asemenea, garanţii adecvate împotriva abuzurilor posibile 
ale acestor măsuri.) 


Independenţa protecţiei (principiul ~) 
Principiul stipulat în articolul 5(2) al Convenţiei de la Berna, conform că- 
ruia „Folosința și exercițiul [dreptului de autor] sînt independente de exis- 

tenta protecției în țara de origine a operei” şi protecţia „se reglementează, în 
mod exclusiv, conform legislației țării în care se reclamă protectia”. 


Desen și model industrial 


l. 


Compoziții de linii şi/sau culori sau o formă tridimensională asociată sau 
nu liniilor şi/sau culorilor, cu condiţia ca această compoziţie să ofere un 
aspect special unui produs industrial sau de artizanat. Forma acestui de- 
sen este mai mult sau mai puțin determinată de funcţia produsului sau de 
elementele tipice preexistente ale produsului respectiv. Din acest motiv, 
unele legi privind dreptul de autor nu oferă protecţie desenelor industri- 
ale, iar în alte țări acestea sînt protejate dacă au o originalitate conside- 
rabilă sau „calitate marcată artistic”. În multe ţări, protecţia desenelor 
industriale este prevăzută de legi separate conform cărora termenul de 
protecţie este mai redus decit în cazul dreptului de autor. 


Conform articolului 2(7) al Convenţiei de la Berna, pentru operele prote- 
jate numai ca desene şi modele în țara de origine nu poate fi cerută în altă 
ţară a Uniunii decît protecția specială acordată în această ţară desenelor 
şi modelelor; totuși, dacă o astfel de protecție specială nu se acordă în 
această ţară, aceste opere vor fi protejate ca opere artistice (în mod nor- 
mal, ca operă de artă aplicată). 

Legea privind dreptul de autor şi drepturile conexe a Republicii Moldova 
garantează protecția dreptului de autor pentru operele de artă aplicată în 
articolul 7(2)(j) şi prevede norme specifice în privinţa lor în articolul 22. 


Instrumente de căutare a informaţiei 


l. 


2. 


Serviciu pus la dispoziţie de un furnizor de servicii care constă din indi- 
carea referințelor sau legăturilor (link-uri) către o destinaţie (în general, 
către un website) prin utilizarea instrumentelor de localizare a informa- 
tiei (căutare, navigare), cum ar fi un director, index, referință, indicator 
sau hiperlegătură (hyperlink). 

Pentru detalii cu privire la răspunderea furnizorilor de servicii care oferă 
instrumente de localizare a informaţiei, vezi „furnizori de servicii; răs- 
punderea ~”. 


Încălcarea dreptului de autor şi drepturilor conexe 


1. 


Acțiune sîvărşită în privința unei opere protejate de dreptul de autor sau 
a unui obiect al drepturilor conexe fără autorizația titularului de drepturi 
în cauză acolo unde asemenea autorizație este necesară. Răspunderea 
pentru încălcarea drepturilor survine nu doar sub formă directă (pentru 
săvîrşirea a acțiunii ilicite înseși), dar şi ca „răspundere pentru complici- 


v» 


tate” sau „răspundere indirectă”. 

2. Pentru detalii referitoare la consecinţele încălcării drepturilor, vezi „asi- 


gurarea respectării drepturilor”. 


Integritate (dreptul la ~ operei) 


Vezi „drepturile morale”. 


Punerea la dispoziţia publicului în regim interactiv 


Vezi „punerea la dispoziția publicului; dreptul la ~ în regim interactiv”. 


Drept de autor la nivel internaţional 


Expresie inadecvată; termen impropriu. Nu există drept de autor in- 
ternaţional, deoarece drepturile asupra operelor literare şi artistice sînt 
drepturi teritoriale în sensul că există în mod separat în fiecare ţară care 
recunoaşte astfel de drepturi. Se pare, cu toate acestea, că atunci cînd se 
foloseşte această expresie se face referinţă la normele internaționale refe- 
ritoare la dreptul de autor şi, de asemenea, la drepturile conexe. 


Norme internaţionale privind dreptul de autor și drepturile conexe 


Normele conținute de tratatele internaţionale cu privire la dobindirea, 
protecţia, exercitarea şi asigurarea respectării dreptului de autor și drep- 
turilor conexe (în principiu, normele incluse în Convenţia de la Berna, 
Convenţia de la Roma, Acordul TRIPS, WCT şi WPPT). 


„Tratate ale Internetului” 


ISP 


Referinţă la WCT şi WPPT (datorită faptului că aceste tratate au oferit so- 
luţii la provocările impuse de tehnologia digitală şi, în special, de internet). 


Acronim pentru „Internet service provider” — furnizor de servicii internet. 


Interese legitime (niciun prejudiciu nejustificat adus ~ ale titularilor 
de drepturi) 


Vezi „testul în trei paşi”. 


împrumut 


Transferul posesiunii asupra unei opere sau a unui obiect al drepturilor 
conexe pentru o perioadă limitată în scopuri nelucrative (de exemplu, 
împrumutul de la biblioteci). Spre deosebire de închiriere, împrumutul, 
în general, nu este protejat de normele internaţionale referitoare la pro- 
tecţia dreptului de autor şi a drepturilor conexe. De asemenea, în ţările 

care recunosc dreptul la împrumut, acest drept este, în general, redus la 
„dreptul la împrumut public”. În Legea privind dreptul de autor şi drep- 
turile conexe a Republicii Moldova, articolul 3 conţine definiţia pentru 
„împrumut”, iar art. 12 conţine prevederi referitoare la dreptul la remu- 
neraţie pentru împrumut. 


Răspunderea furnizorilor de sevicii internet 


Vezi „furnizorii de servicii internet; răspunderea ~”. 


Licenţă; licenţiator; licenţiat 

Autorizaţia (licenţă) acordată de titularul dreptului de autor şi dreptu- 
rilor conexe (licenţiator) unei persoane fizice sau juridice (licenţiat) de 
a efectua o anumită acțiune în privința unei opere sau a unui obiect al 
drepturilor conexe respective. Printr-o licenţă, dreptul de autor sau drep- 
turile conexe nu se transmit (cesionează); dreptul de a acorda autorizaţie 
este menţinut de licenţiator. Dreptul său este, cu toate acestea, limtat, 
în funcţie de forma şi întinderea licenţei acordate. Există două forme de 
bază a licenţelor: licenţe exclusive şi neexclusive. 


Limitări 
Vezi „excepții şi limitări”. 


Opere literare şi artistice 

„Opere literare şi artistice” se va înţelege ca o singură expresie juridică şi 
tehnică. În cazul unei opere date, nu este necesar să se determine dacă 
aceasta este sau nu o „operă literară” sau „operă artistică”. Se referă la 
toate creaţiile intelectuale originale indiferent dacă acestea se conside- 
ră că aparţin domeniului literar, artistic sau ambelor în același timp. În 
Convenţia de la Berna, această expresie este generală şi cuprinde toate 
categoriile de opere eligibile pentru protecţia dreptului de autor. 


Producător de baze de date 


Titularul original al drepturilor sui generis asupra bazelor de date care 
beneficiază de această protecţie dacă a adus o contribuţie calitativă şi/sau 
cantitativă în obţinerea, verificarea sau prezentarea conținutului unei 
baze de date, indiferent dacă baza de date este, de asemenea, protejată de 
dreptul de autor (satisfăcînd criteriile originalității). 


Creatorul unei opere audiovizuale 


Sinonim pentru „producător al unei opere audiovizuale”. 

Punerea la dispoziţia publicului; dreptul la = (în regim interactiv) 


1. Oferirea către public a unei opere sau a unui obiect al drepturilor conexe 
prin orice mijloace, cum ar fi distribuirea exemplarelor, demonstrarea 
publică, recitarea publică, difuziunea prin eter sau alt tip de comunicare 
publică - sau prin punerea la dispoziţia publicului (în regim interactiv), 
adică, prin acţiunile protejate atît de drepturile aferente reproducerii, cît 
şi, drepturile care nu se referă la reproducere. Sensul acestui termen este 
mai larg decît sensul termenului „publicare” (care se referă la acțiuni- 
le protejate de drepturile aferente reproducerii). Termenul este utilizat 
în articolul 7(2) şi (3) al Convenţiei de la Berna referitor la termenele 
de protecţie ale operelor cinematografice (şi alte opere audiovizuale), ale 
operelor anonime sau publicate sub pseudonim. 


2. În WCT şi WPPT, noţiunea de „punere la dispoziția publicului în regim 
interactiv” este elementul central al așa-numitei „soluții-umbrelă” refe- 
ritoare la drepturile care se garantează în privința transmisiunilor in- 
teractive digitale prin rețelele de comunicaţii internaționale. În WPPT, 
titlurile articolelor 10 şi 14 se referă la astfel de drepturi, cum ar fi „drep- 
tul de a pune la dispoziție a interpretărilor fixate”. Textele acestor articole 
reflectă ceea ce se intenţionează, anume: „dreptul de a autoriza punerea 
la dispoziția publicului a [interpretărilor lor fixate pe fonograme] [fono- 
grame], prin miloace cu fir sau fără fir, astfel încît membrii publicului să 
le poată accesa din locul și la timpul alese individual de ei” - care, în con- 
formitate cu „soluția-umbrelă”, este o descriere lipsită de caracterizare 
juridică a transmisiunilor interactive digitale în rețelele de comunicaţii 
internaţionale. În articolul 8 al WCT, aceeași descriere („punerea la dis- 
poziția publicului [...] a operelor, prin mijloace cu fir sau fără fir, astfel 
încît membrii publicului să le poată accesa din locul şi la momentul alese 
individual de ei”) este inclusă în prevederea referitoare la dreptul exclusiv 

la comunicare publică”. 


3. Conform WCT şi WPPT, elementul specific al punerii la dispoziţia pu- 
blicului — care face diferența faţă de alte forme „tradiționale? de comuni- 
care publică — este natura interactivă. Prin urmare, Legea privind drep- 
tul de autor şi drepturile conexe a Republicii Moldova foloseşte expresia 
„punerea la dispoziţia publicului în regim interactiv” (vezi art. 3) de fieca- 
re dată cînd se referă la acest drept exclusiv (vezi articolele 11(1)(i)), 33(2) 


(6), 34(0(e), 35(D(d) şi 36(1)(g)). 


Dreptul mecanic 


Dreptul de a reproduce operele pe înregistrări (îndeosebi înregistrări au- 
dio (fonograme)). 

Simpla transmitere 


1. Serviciu pus la dispoziţie de un furnizor de servicii care constă în trans- 
miterea într-o reţea de comunicaţii a operelor şi obiectelor drepturilor 
conexe oferite de utilizatorii serviciului (uneori desemnaţi ca „furnizori 
de conținut”). 


2. Pentru răspunderea furnizorilor de servicii internet pentru „simpla 
transmitere”, vezi „furnizorii de servicii; răspunderea ~”. 


Transformare 


Sinonim pentru „modificare”. Este utilizat în articolul 6bis al Convenţiei 
de la Berna, care prevede, inter alia, dreptul unui autor de a se opune 
oricărei denaturări, mutilări sau transformări a operei lui care i-ar pre- 
judicia onoarea sau reputaţia. 


Drepturi morale 


1. La nivelul normelor internaționale privind dreptul de autor sau drepturi- 
le conexe (i) drepturile autorilor prevăzute în articolul 6bis al Convenţiei 
de la Berna, anume, dreptul de a revendica paternitatea (numit şi „dreptul 
la paternitate”) şi dreptul de a se opune oricărei denaturări, mutilări sau 
transformări a operei care ar prejudicia onoarea sau reputaţia autorului 
(numit şi „dreptul la respect” sau „dreptul la integritate”), şi (ii) drepturi 
similare ale interpreților (dar nu la același nivel) - în legătură cu interpretă- 
rile lor nefixate sau cu interpretările imprimate pe fonograme - prevăzute 
de articolul 5 al WPPT: dreptul de a fi recunoscut ca executant al interpre- 
tărilor sale, cu excepţia cazurilor în care modul interpretării impune omi- 
terea acestei menţiunii şi dreptul de a se opune oricărei deformări, mutilări 
sau altei modificări a interpretării care i-ar prejudicia reputaţia. 

2. Unele legi naţionale cu tradiţia dreptului civil prevăd mai multe drepturi 
morale pentru autori (care nu sînt stipulate de Convenţia de la Berna), 
cum ar fi, dreptul de a decide dezvăluirea publică a operei („dreptul la 
divulgare”) şi dreptul de a retrage exemplarele din circulaţie („dreptul la 
retractare”). Exerciţiul ulimului drept menţionat este legat de obligaţia 
de a plăti compensație adecvată persoanelor care posedă exemplare în 
scopul distribuirii. 

3. În Legea privind dreptul de autor şi drepturilor conexe, prevederile refe- 
ritoare la drepturile morale se includ în articolul 10 (în cazul autorilor) şi 
articolul 33(1) (în cazul interpreţilor). 


Cea mai favorizată naţiune (principiul ~) 


Un concept al dreptului naţional conform căruia orice avantaj, favoare, 
privilegiu sau imunitate garantată de o naţiune (stat) unei alte naţiuni 

(stat) trebuie să fie garantate tuturor naţiunilor (statelor) care au sau 
menţin statutul celei mai favorizate națiuni. Acest concept apare în ar- 
ticolul 4 al Acordului TRIPS. 


Producţii multimedia 


1. Un termen frecvent folosit cu sensuri diferite şi uneori vagi. O poducţie 
multimedia, în general, se înţelege ca o colecție în format digital al tutu- 
ror tipurilor de opere (adică, opere literare, de grafică, audiovizuale, mu- 
zicale etc.). Fonogramele pot fi, şi chiar sînt frecvent, ca şi datele simple, 
părți ale acestor colecţii. Caracteristica indispensabilă a unei producții 
multimedia se referă la aceea că poate fi utilizată în mod interactiv, non- 
linear, posibil prin alt element de bază a producţiilor multimedia - me- 
reu prezent în asemenea producții - anume, un program de calculator. 


2. Producțiile multimedia se protejează conform articolului 2(1) şi/sau art. 
(5) al Convenţiei de la Berna şi conform Legii privind dreptul de autor 
şi drepturile conexe a Republicii Moldova, indiferent de caracterizarea 
lor juridică în cadul legilor naţionale diferite (cel mai frecvent - colecţii, 
opere audiovizuale şi/sau programe de calculator). 


Tratament naţional (principiul ~) 


1. Principiu de bază conform normelor internaționale referitor la dreptul de 
autor şi drepturile conexe conform căruia o ţară trebuie să acorde cetăţe- 
nilor altor țări care fac parte la aceleași instrumente internaţionale acelaşi 
tratament şi nu mai puţin favorabil decît cel pe care îl oferă propriilor 
cetăţeni în privința acestor drepturi. Tratamenul naţional este, de regulă, 
subordonat nivelului minim de protecţie prevăzut de instrumentele date, 
care trebuie asigurat cetăţenilor altor țări, indiferent dacă ţara respectivă 
acordă acest nivel de protecție cetățenilor săi. 


2. Principiul contrar tratamentului naţional este reciprocitatea. 


3. Convenţia de la Berna, articolul 5(1), şi Convenţia de la Roma, articolul 
2, prevăd tratament național deplin, după cum se descrie la punctul 1 de 
mai sus, dar cu o enumerare exhaustivă de cazuri în care se pot aplica 
excepţii (vezi articolul 2(7) cu privire la protecţia operelor de artă aplica- 
tă/desenelor industriale, articolul 6(1) referitor la „protecția de rezervă”, 
articolul 7(8) referitor la „compararea termenelor”. şi articolul 14ter(2) 
privind dreptul de suită; şi în Convenţia de la Berna, articolul 16.1(a) re- 
feritor la „„drepturile articolului 12” şi articolul 16.1(b) cu privire la drep- 
tul organizaţiei de difuziune de a autoriza sau a interzice comunicarea 
publică a emisiunilor în locuri accesibile publicului cu anumite condiţii). 

4. Acordul TRIPS Agreement, în privința dreptului de autor (articolele 3.1 
şi 9.1), şi (articolul 1(4)) prevăd același tip de tratament naţional pe care 
îl prevede articolul 5(1) al Convenţiei de la Berna (care este inclusă ca 
referinţă în aceste instrumente). 


5. Acordul TRIPS, în privinţa drepturilor conexe (articolul 3.1), şi WPPT 
(articolul 4) prevăd un „tratament național” foarte limitat, care acoperă 
doar nivelul minim de protecţie prescrise de aceste instrumente (astel, 
aici, expresia „tratament național” este un termen impropriu, deoarece 
corespunde mai corect principului recipocităţii decît principiului de tra- 
tament naţional). 


Drepturi care nu se referă la reproducere 


1. Una dintre cele trei mari categorii ale drepturilor patrimoniale în con- 
textul dreptului de autor şi drepturilor conexe (alături de drepturile afe- 
rente reproducerii şi drepturile la transformare). Termenul defineşte 
acele drepturi care se referă la executarea (reproducerea) şi distribuitrea 
copiilor, în special la dreptul de reproducere, dreptul la (prima) distribu- 
ţie şi distribuirea copiilor, dreptul de închiriere şi dreptul de împrumut 
public. 

2. Pentru estomparea frontierei dintre drepturile aferente reproducerii şi 
drepturile non-adiacente reproducerii, vezi „punerea la dispoziția publi- 
cului; dreptul la ~ în regim interactiv”. 


Licenţa neexclusivă 


Licenţa care acordă dreptul licenţiatului de a desfăşura o acţiune prote- 
jată de dreptul de autor sau drepturi conexe în paralel cu același drept 
al licenţiatorului şi al altui posibil licenţiat (adică, două sau mai multe 
persoane fizice sau juridice pot efectua aceleași acțiuni în acelaşi timp în 
privinţa aceleiaşi opere sau, obiect al drepturilor conexe conform unei 
asemenea licenţe). 


Procedura de notificare și retragere 


Vezi „furnizori de servicii; răspunderea ~”. 


Cod-obiect 


1. Codul-obiect este versiunea unui program de calculator care a fost deja 
compilată din codu-sursă şi este, astfel, pregătită să fie instalată unui cal- 
culator. Fişierul codului-obiect conţine o secvenţă de instrucţiuni pe care 
procesorul calculatorului le „înțelege”, dar care sînt imposibl sau foarte 
dificil de citit sau de înţeles de către indivizi. Cînd un utilizator realizea- 
ză o copie a unui program pentru calculator, aceasta este sub forma co- 

dului-obiect, dar codul-sursă (care poate fi citit şi înţeles de indivizi, cel 
puţin, de experţi) nu este accesibil. Din acest motiv, se permite „decompi- 
larea” în scopul creării programelor interoperabile sub rezerva anumitor 
condiții. 

2. Articolul 10.1 al Acordului TRIPS specifică faptul că: „Programele de cal- 
culator, fie că sînt exprimate în cod-sursă, fie în cod-obiect, vor fi protejate 
ca opere literare în baza Convenţiei de la Berna”. Referinţa la cele două 
forme de bază ale programelor de calculator este redundantă, deoarece, 
conform articolul 2(1) al Convenţiei de la Berna - care, în virtutea arti- 
colului 9.1 al Acordului TRIPS, trebuie să fie respectat de membrii OMC 
—, o operă literară sau artistică va fi protejată „indiferent de modul sau for- 
ma expresiei”. În conformitate cu acest lucru, articolul 4 of al WCT afirmă 
următoarele: „Programele de calculator se protejează ca opere literare în 
sensul articolului 2 al Convenției de la Berna. Asemenea protecție se aplică 
programelor de calculator indiferent de modul sau forma expresiei lor”. 


3. În Legea privind dreptul de autor şi drepturile conexe, definiția pentru 
„program de calculator” în articolul 3 specifică faptul că protecţia drep- 
tului de autor se aplică formei lor obiective. 


Obiecte ale drepturilor conexe 


Obiecte în legătură cu care se garantează drepturi conexe dreptului de 

autor (interpretări, fonograme, emisiuni, programe transmise prin cablu 
. . . Y . . . » 

şi primele fixări ale filmelor („videograme”). 


Gestiune colectivă obligatorie 


1. Gestiunea colectivă a drepturilor a căror exercitare este subordonată, con- 
form legii, gestiunii colective obligatorii. În opoziţie cu „gestiunea colectivă 
>» 


extinsă”, titularii de drepturi nu au libertatea să refuze participarea la siste- 
mul colectiv şi să aleagă exerciţiul individual al drepturilor lor. 


2. În cazul în care gestiunea colectivă obligatorie este prevăzută cu privire la 
drepturile exclusive, are loc limitarea drepturilor acestea (vezi „excepţii și 
limitări”). 


Offline/online 


Termenul „offline” se referă la statutul operelor şi obiectelor drepturilor 
conexe care sînt incluse şi puse la dispoziţie printr-o reţea de comunica- 
ţii. Termenul „online” se referă la statutul operelor şi obiectelor drepturi- 
lor conexe care nu sînt incluse şi puse la dispoziţie printr-o astfel de reţea. 

Transmisiune la cerere 


Sinonim pentru punerea la dispoziție publicului în sensul în care expre- 
sia este utilizată în prevederile referitoare la dreptul la punere la dispozi- 
ţia publicului (vezi articolul 8 al WCT şi articolele 10 şi 14 ale WPPT). 


Online 
Vezi „offline/online”. 


Furnizor de servicii online 


Vezi „furnizori de servicii internet; răspunderea ~”. 


Programe de calculator cu sursă deschisă (open-source) 


1. Programe de calculator accesibile publicului sub formă de cod-sursă cu 
standarde de certificare eliberate de Open Source Initiative (OSI, vezi 
http://www.opensource.org). Obiectivul oficial al OSI este de a promova 
dezvoltarea programelor de calculator, înlăturarea erorilor de programare 
şi încurajarea noilor versiuni şi adaptări ale acestor programe. Programele 
cu sursă deschisă, în principiu, se distribuie, se utilizează, se reproduc, se 
modifică şi se transmit liber atît tmp cît se îndeplinesc condiţiile stabilite 
de OSI, inclusiv condiţia conform căreia codul-sursă al programelor, va- 
riantele lor noi şi adaptările rămîn accesibile publicului fără obligaţia de 
a plăti remuneraţia pentru utilizarea în continuare. Una dintre formele 
principale de protocoalele de Licenţiere pentru utilizarea programelor de 
calculator cu sursă deschisă este licența generală pentru public (General 
Public License - GPL). 


2. E greşit să credem că licenţiaţii potenţiali nu au a face cu dreptul de autor, 
autorizaţii, termeni de licenţiere şi alte restricţii aferente prorietăţii inte- 
lectuale vizavi de activităţile lor dacă utilizează programele de calculator 
pe baza protocoalelor obişnuite de licenţiere pentru sursă deschisă, cum ar 
fi GPL. De fapt, GPL şi alte protocoale similare „open-source” reprezintă 
forme particulare de licenţiere bazate de proprietatea intelectuală. 


3. De notat că un licenţiat conform GPL sau alte protocoale de licenţie- 
re similare se confruntă cu posibile incertitudini şi riscuri juridice. De 
exemplu, licenţiatul nu are imunitate în ceea ce priveşte reclamațţiile pri- 
vind încălcarea dreptului de autor (sau altă proprietate intelectuală) din 
cauza desfăşurării activităţilor care nu sînt permise de licenţă. Licenţia- 
torii GPL nu oferă garanţii în privinţa încălcărilor (iar incertitudinile şi 
riscurile juridice se accentuează prin faptul că autorii contribuţiilor ori- 
ginale încorporate în programele „open-source” sînt, de regulă, necunos- 
cuţi; astfel, nu se poate presupune care dintre acești autori pot reclama 

încălcarea şi asigurarea respectării dreptului de autor). Pe de altă parte, 
natura licenţelor „open-source” poate limita abilitatea licenţiaţilor de a 
personaliza sau a adapta programul la necesităţile lor şi poate preveni 
impunerea restricţiilor necesare asupra activităţilor viitorilor utilizatori 
ai programului derivat creat de ei. În contextul acestor implicaţii, trebuie 
să se înțeleagă că mediul de licenţiere „open-source” nu este lipsit de con- 
secințele proprietăţii intelectuale şi că funcționează cu un nivel redus de 
monitorizare, încît licenţiatul nu poate conta pe sprijinul licenţiatorului, 
în cazul în care utlimul nu oferă garanţii aplicabile şi sigure, iar licenţele 
nu au o bază juridică stabilă de a asigura şi a proteja cerinţele de Licenţiere 
„open-source? contra utilizatorilor care folosesc propria variantă sau o 
adaptare a programului, care se consideră operă derivată. 


Open-source software 


Sinonim pentru programe de calculator „open source”. 


Operă orfană 


1. Operă al cărei autor nu poate fi identificat sau localizat, prin urmare, 


2 


3 


4 


utilizatorii potenţiali nu-i vor putea cere autorizația. Există anumite legi 
naţionale care conţin reguli specifice care fac posibilă utilizarea acestor 
opere. 


Operele orfane nu trebuie confundate cu operele anonime. În cazul ope- 
relor anonime, autorul alege să nu-şi dezvăluie identitatea, dar editorul 
său este cunoscut și, deoarece drepturile sale sînt exercitate prin interme- 
diul editorului său, opera nu intră în categoria operelor orfane. 

În cazul în care se aplică sistemul de gestiune colectivă „extinsă”, acesta 
are grijă de operele orfane. În caz contrar - îndeosebi în contextul dat, 
gestiunea colectivă nu este un mod normal de exercitate a drepturilor — 
dar se poate aplica un sistem de licenţă obligatorie cu garanţiile juridice 
adecvate (asemenea transparenţă este asigurată de o bază de date online 
şi posibilitatea exerciţiului normal al drepturilor în cazul în care autorul 
şi alt titular al dreptului de autor sînt identificaţi şi/sau localizaţi). 


Condiţia de bază a unei utilizări autorizate a operei orfane se referă la „că- 


v» 


utarea activă” din partea potențialului utilizator (adică, folosirea tuturor 
mijloacelor şi a surselor pentru indentificarea şi/sau localizarea autorului 


sau a altui titular de drepturi. 


Original, originalitate 


În legătură cu o operă, originalitatea înseamnă că opera este creaţia inte- 
lectuală proprie a unui autor şi nu este reprodusă din altă operă. (Origi- 


Concluzii 211 


nalitatea nu trebuie să fie confundată cu cerința de brevetabilitate referi- 
toare la „noutate; preexistența unei opere similare necunoscute de autor 
- în special, la care nici nu a avut acces - nu afectează originalitatea unei 
opere create în mod independent.) 


Originalul unei opere 


Obiectul concret în care opera a fost fixată pentru prima dată. A nu se 
confunda cu noţiunile de originalitate şi opere originale. Pentru operele 
literare, originalul se consideră manuscrisul. 


Operă originală 


1. 


2; 


OSP 


Toate operele sînt, prin definiţie, producţii originale (creaţii intelectuale), 
astfel că este inadecvată folosirea adjectivului „original” ca referință la 
originalitatea operelor (deoarece termenul ar avea sensul de „producţii 
originale”). „Operă originală” nu se foloseşte cu acest scop, ci pentru a 
face diferenţa de „operă derivată” şi sinonim pentru „operă preexistentă”, 
adică, opera care a fost transformată prin traducere, adaptare sau altă 
modificare într-o operă derivată. Termenul este utilizat cu acest sens în 
articolul 2(3) al Convenţiei de la Berna. 


Noţiunea „operă originală” are un sens specific în prevederile referitoare 
la dreptul de suită în expresia „opere de artă originale”. În acest context, 
expresia are acelaşi sens ca „originalul unei opere”. 


Acronim pentru „online service provider” — furnizor de servicii online. 


Titularul dreptului de autor 


1. 


» 


Persoana fizică sau juridică căreia îi aparține dreptul de auor asupra unei 
opere. Cu excepția unor cazuri speciale, titularul original al unei opere 
este autorul care este învestit cu dreptul de autor prin lege din momentul 
creării operei sale (conform art. 5(2) al Legii privind dreptul de autor şi 
drepturile conexe a Republicii Moldova). Anumite legi privind dreptul 
de autor garantează dreptul original de autor altor persoane decit autorii 
sau persoanelor juridice (cum ar fi producătorul unei opere audiovizua- 
le, editorul unei opere colective sau angajatorul unui autor). 


În calitate de titulari ai dreptului de autor pot fi şi succesorii autorilor 
sau alte persoane care sînt titulari originali ai dreptului de autor, prin 
moştenire, sau persoanele juridice care au devenit succesorii legali ai per- 
soanelor juridice - titulari originali ai dreptului de autor. 

3. Majoritatea covirşitoare a legilor privind dreptul de autor permite cesiunea 
(transmiterea) dreptului de autor, integral sau în parte, în urma căreia ce- 
sionarul devine titularul dreptului de autor. Valabil conform Legii privind 
dreptul de autor şi drepturile conexe a Republicii Moldova (vezi art. 30(1)). 


Titularul drepturilor conexe 


1. Persoana fizică sau juridică deține drepturi conexe. Titularii originali 
ai drepturilor conexe sînt următorii: pentru drepturile interpreţilor — 
interpreţii respectivi; pentru drepturile producătorilor de fonograme — 
producătorii respectivi; pentru drepturile organizaţiilor de difuziune 
- organizaţiile respective; pentru drepturile producătorilor de baze de 
date - producătorii respectivi, şi pentru drepturile aranjamentelor tipo- 
grafice — editorii respectivi. 

2. Titularii drepturilor conexe pot fi, de asemenea, succesorii autorilor sau 
ai altor persoane fizice care au devenit titularii originali ai drepturilor 
conexe prin moştenire şi persoanele juridice care au devenit succesorii 
legali ai persoanele juridice care au fost titularii originali ai drepturilor 
conexe. 


3. În cazul cesiunii (transmiterii) drepturile conexe, cesionarul devine titu- 
larul drepturile conexe respective. 


Paternitate (dreptul la ~) 


Vezi „drepturi morale”. 


Interpretare; interpret 


1. Acţiunea unui interpret de a executa ceva. Termenul este mai extins decît 
„interpretarea unei opere” deoarece cuprinde interpretările expresiilor de 
folclor şi asupra interpretărilor artiştilor de varietăţi. Interpretările sînt 
obiecte ale drepturilor interpreților, o categorie a drepturilor conexe con- 
form Convenţiei de la Roma, Acordului TRIPS şi WPPT. 


2. Cea mai actuală definiţie pentru „interpreți” este oferită în articolul 2(a) 
al WPPT, conform căreia ei sînt „artiști interpreți sau executanți — acto- 
rii, cîntareţii, muzicienii, dansatorii şi alte persoane care reprezintă, cîntă, 
recită, declamă, cîntă la instrumente, interpretează sau execută în orice 
alt fel opere literare şi artistice ori expresii ale folclorului”. Convenţia de 
la Roma conţine o definiție similară în articolul 3(a), dar are o întindere 
mai redusă întrucît nu se extinde asupra interpreților expresiilor de fol- 
clor. Din alt aspect, conceptul de „interpret” este mai larg, aşa cum este 
prevăzut de Convenţia de la Roma, în sens că articolul 9 al Convenţiei 
prevede poibilitatea extiderii la artiştii de varietăți şi circ. 

3. În articolul 3 al Legii privind dreptul de autor și drepturile conexe, defi- 
niţia „interpretului” corespunde Convenţiei de la Roma. 


Interpretarea unei opere; dreptul la interpretare publică 


1. Interpretarea unei opere înseamnă acţiunea unui interpret de a face audibilă 
şi/sau vizibilă o operă pentru cei prezenţi la locul execuţiei. De asemenea, 
acțiunea de a face audibilă şi/sau vizibilă o operă audiovizuală sau o operă 
încorporată într-o fonogramă prin intermediul unui echipament adecvat. 


2. Conform articolului 11(1) al Convenţiei de la Berna, titularii dreptului de 
autor au dreptul exclusiv de a autoriza interpretarea publică a operelor 
dramatice, dramatico-muzicale şi muzicale. Prevederea specifică fap- 
tul că noţiunea se extinde asupra „interpretării publice prin orice mijloc 
sau procedeu”, ceea ce înseamnă că interpretarea publică a acestor opere 
fixate pe imprimări audiovizuale sau fonograme se include. Noţiunea 
de „interpretare publică” este utilizată cu ultimul sens - adică, în sensul 
operelor interpretate cu ajutorul echipamentului — în articolele 14(1)(ii) şi 
14bis(1). Articolul 14(1)(ii) prevede, în privinţa operelor cinematografice 
with (care se referă la toate operele audiovizuale): „autorii operelor litera- 
re și artistice au dreptul exclusiv de a autoriza... interpretarea publică... 
a operelor astfel adaptate sau reproduse”. Articolul l4bis(1) adaugă că „ti- 
tularul dreptului de autor asupra operelor cinematografice [care se referă 
şi la alte opere audioviuale] beneficiază de aceleași drepturi ca autorul 
operei originale, inclusiv de dreptul menţionat în articolul precedent”, adi- 
că, dreptul la interpretare publică. 


3. De notat că, deşi Convenţiea de la Berna menţionează separat recitarea 
operelor literare şi prevede un drept separat la recitarea publică a opere- 
lor literare în articolul 14ter(1)(ii), recitarea trebuie considerată ca fiind 
protejată de conceptul general de „interpretare”. 


4. În Legea privind dreptul de autor şi drepturile conexe a Republicii Mol- 
dova, articolul 3 defineşte „interpretarea publică” în conformitate cu pre- 
vederile Convenţiei de la Berna; articolul 11(1)(f) prevede dreptul exclu- 
siv la interpretare publică. 


5. În cazul în care operele sînt audibile şi/sau vizibile celor care nu sînt pre- 
zenţi la locul interpretării (adică, locul de unde provine acţiunea), nu se 
consideră interpretare, ci comunicare şi, dacă este adresată „către public”, 
este protejată de dreptul la difuziune prin eter, dreptul la comunicare 
publică prin cablu şi, în anumite cazuri, dreptul de punere la dispoziția 
publicului. 


6. Pentru detalii referitoare la noţiunea dreptului la interpretare publică, 
vezi „drepturi la interpretare”. 

Drepturi la interpretare 


Un termen comun utilizat, de regulă, în contextul gestiunii colective a 
dreptului de autor şi drepturile conexe, care semnifică mai mult sau mai 
puţin drepturile non-adiacente reproducerii: dreptul la interpretare pu- 
blică, dreptul la recitare publică, dreptul la difuziune prin eter şi dreptul 
la comunicare publică prin cablu. 


Oganizaţia drepturilor la interpretare 


O organizaţie (de regulă, o societate sau societate de autori, uniune sau 
asociaţie de titulari ai drepturilor conexe) care funcţionează ca o organi- 
zaţie de gestiune colectivă în privinţa drepturilor la interpretare. 


Utilizare în scop personal 


Vezi „utilizare în scop privat; copia privată”. 


Petits droits (drepturi modeste) 


Expresie din franceză (utilizată în varianta originală şi în alte limbi) care 
desemnează aşa-numitele drepturi de interpretare asupra operelor non- 
dramatice şi muzicale, cu sau fără cuvinte, fiind, în general, gestionate în 
mod colectiv. Varianta în engleză „small rights” (drepturi mici/modeste) 
este utilizat în același context. 


Fonogramă 


1. 


N 


La nivel internațional, cea mai amplă definiție a „fonogramei” este oferită 
de articolul 2(b) al WPPT, conform căreia înseamnă „fixarea sunetelor 
unei interpretări sau altor sunete sau a reprezentării sunetelor în alt mod 
decît sub forma unei fixări încorporate într-o operă cinematografică sau 
altă operă audiovizuală”. 


Definiţia din WPPT este mai amplă decît definiţia oferită de Convenţia 
de la Roma (articolul 3(b)): „orice fixare exclusiv sonoră a sunetelor pro- 
venind dintr-o execuție sau din alte sunete”, deoarece cuprinde şi fixările 
audiovizuale care nu sînt originale şi nu se consideră ca opere cinemato- 
grafice sau alte opere audiovizuale. 


. În ţările cu tradiţia dreptului civil, fonogramele sînt considerate ca obiec- 


te ale drepturilor conexe, iar producătorilor de fonograme li se acordă 
protecția drepturilor conexe. În anumite țări cu tradiţia dreptului co- 
mun, fonogramele se consideră ca opere şi beneficiază de protecţia drep- 
tului de autor; aceste state utilizează noțiunea de „înregistrare audio” în 
loc de „fonogramă”. 

4. Definiţia dată „fonogramei” în Legea privind dreptul de autor şi drepturile 
conexe în art. 3 este în conformitate cu prevederile relevante ale WPPT. 


Simbolul fonogramei 


Vezi „dobindirea deptului de autor şi drepturilor conexe”. 


Fotocopiere 


Vezi „reproducere reprografică”. 


Piraterie 


Reproducerea unei opere sau a unui obiect al drepturilor conexe în sco- 
pul distribuirii, difuziunii prin eter, retransmiterii prin cablu, în lipsa au- 
torizaţiei şi la scară comercială. Expresia se exinde şi asupra redifuziunii 
prin eter sau distribuirii prin cablu a unei emisiuni fără autorizaţie şi la 
scară comercială. 


Bunuri piratate 


Bunuri care încorporează opere şi/sau obiecte ale drepturilor conexe cre- 
ate prin piraterie. Acordul TRIPS, într-o notă de subsol la art. 51, prevede 
o definiție pentru „mărfuri pirat care aduc atingere dreptului de autor”, 
astfel că acestea: „desemnează toate copiile făcute fără consimțămîntul 
deținătorului dreptului sau al unei persoane valabil autorizate de către 
acesta în țara de producţie și care sînt făcute direct sau indirect pe baza 
unui Articol, în cazurile în care realizarea acestor copii ar fi constituit o 
atingere a dreptului de autor sau a unui drept conex în baza legislației țării 
de import”. 


Plagiere 


Prezentarea unei opere în calitate de creaţie intelectuală originală a unei 
persoane (plagiator) care aparţine, de fapt, altei persoane (autor), fără 
schimbări sau cu o formă mai mult sau mai puţin denaturată. Concep- 
tul de plagiat nu se limitează la cazurile de similaritate formală; editarea 
unei opere care este o adaptare a operei altei persoane şi prezentarea aces- 
teia ca pe o creaţie originală proprie este de asemenea plagiat. În același 
timp, protecţia dreptului de autor nu se extinde asupra ideilor, procedu- 
rilor, metodelor de operare sau a conceptelor matematice ca atare, deci, 
utilizarea acestor materiale neprotejate, exprimate, descrise sau incluse 
în alt mod într-o operă în scopul creării altei opere nu este plagiat. 


Puncte de referință 


Sinonim pentru „criterii de eligibilitate pentru protecție”. 


Post 

mortem auctoris; p.m.a. 


Expresiae latină care semnifică „după moartea autorului”. Această noți- 
une este utilizată frecvent cu versiunea în latină - uneori în forma abre- 
viată „p.m.a.” — cu referire la termenul de protecţie care durează pe par- 
cursul vieții autorului şi o perioadă anumită după moartea acestuia. 


Opera preexistentă 


Sinonim pentru „operă originală” ca bază pentru crearea unei opere deri- 
vate. 


Prejudiciu (~ nejustificat intereselor legitime ale titularilor de drepturi) 


Vezi „testul în trei pași”. 


Utilizare în scop privat; copia privată 


l. 


Utilizarea operelor şi a obiectelor drepturilor conexe (cum ar fi repro- 
ducerea, traducerea, adaptarea, aranjamentul sau alte modificări) în 
scopuri private, personale şi necomerciale. De regulă, este considerată 
utilizare liberă. În anumite cazuri ale utilizării în scop privat, dreptul 
exclusiv implicat (cum ar fi dreptul la reproducere asupra programe- 
lor de calculator, cu anumite excepţii) nu ar trebui să sufere o limitare 
deoarece, în caz contrar, va intra în conflict cu exploatarea normală a 
operei. În alte cazuri ale utilizării în scop privat, dreptul exclusiv implicat 
poate fi limitat la simplul drept la remuneraţie (ca în cazul copiei private 
a fonogramelor sau a operelor audiovizuale). Din acest punct de vedere, 
trebuie să se ia în considerare că reproducerea privată este de asemenea 
subordonată verificării „testului în trei paşi” prevăzut în articolul 9(2) al 
Convenţiei de la Berna, în articolul 13 al Acordului TRIPS, articolul 10 
al WCT şi articolul 16 al WPPT. Acest lucru semnifică faptul că în cazul 
acestui tip de reproducere, orice excepţie sau limitare poate fi garantată 
în cazuri speciale şi nu trebuie să intre în conflict cu exploatarea normală 
a operelor şi drepturilor conexe respective. 


Pentru verificarea prevederilor din Legea privind dreptul de autor şi 


drepturile conexe a Republicii Moldova referitoare la copia privată, vezi 
articolul 26. 


Producătorul unei opere audiovizuale 


l. 


2. 


Persoana fizică sau juridică are inițiativa şi îşi asumă responsabilitatea 
pentru crearea unei opere audiovizuale. 


Conform legilor privind dreptul de autor din statele cu tradiția dreptului 


comun, producătorul unei opere audiovizuale este titularul original al 
dreptului de autor şi, conform unora dintre aceste legi, este recunoscut 

ca autor al acestei opere. Articolul 14bis(2)(a) al Convenţiei de la Berna 
prevede că „determinarea titularilor dreptului de autor asupra operei ci- 
nematografice este rezervată legislaţiei țării unde este cerută protecția”. 


3. Pentru familiarizarea cu transferul drepturilor patrimoniale exclusive 
ale autorilor către producătorii operelor audiovizuale, vezi articolul 18(3) 
and (5). 


Producător de fonograme 


1. Cea mai amplă şi mai actuală definiţie pentru „producătorul de fonogra- 
me” este oferită de articolul 2(d) al WPPT, conform căruia „producător 
de fonograme este persoana fizică sau juridică are inițiativa şi îşi asumă 
responsabilitatea celei dintii fixări a sunetelor provenind dintr-o execuţie 
sau din alte sunete ori reprezentări ale sunetelor”. Definiţia este actuală 
întrucît se extinde şi asupra sunetelor generate în mod electronic. Ca- 
racterul amplu al noţiunii decurge nu doar din acest lucru, ci chiar mai 
mult, din definiţia extinsă a „fonogramei” în articolul 2(a) al WPPT (care 
acoperă şi fixările audiovizuale, altele decit cele originale, care se consi- 
deră opere audiovizuale). 


2. Convenţia de la Roma (articolul 3(c)) defineşte termenul în modul urmă- 
tor: „persoana fizică sau juridică fixează cea dintii sunetele provenind din- 
tr-o execuţie sau din alte sunete” (conform articolului 3(b) al Convenţiei 
de la Roma, fonogramele reprezintă fixări exclusiv sonore ale sunetelor). 


3. Articolul 3 al Legii privind dreptul de autor şi drepturile conexe a Re- 
publicii Moldova defineşte noţiunea de „producător de fonograme” în 
confomitate cu prevederile WPPT. 


Măsuri provizorii 
Măsuri juridice, în general, imediate şi intense, de durată sau operative 
pentru o perioadă limitată de timp, întreprinse pentru prevenirea încăl- 
cărilor drepturilor de properietate intelectuală sau de a asigura probele 
pentru audierile ulterioare în privința încălcării. Articolul 50 al Acordu- 
lui TRIPS prevede aceste măsuri. 


Operă sub pseudonim 
1. Opera unui autor care o dezvăluie şi o pune la dispoziţie sub pseudonim. 


2. Articolul 7(3) al Convenţiei de la Berna conţine prevederi specifice refe- 
ritoare la termenul de protecție al operelor sub pseudonim. Dacă pseu- 
donimul nu lasă dubii cu privire la identitatea autorului sau dacă însuși 
autorul îşi descoperă identitatea către public, această pervedere se va în- 
locui cu normele generale relevante (vezi, în special, articolele 7(1) şi 7bis 

ale Convenţiei) aplicabile operelor ai căror autori se identifică prin nume 
reale. Articolul 23(3) al Legii privind dreptul de autor şi drepturile cone- 
xe a Republicii Moldova este în conformitate cu cele expuse mai sus. 


Publicare 


1. 


p 


» 


Convenţia de la Berna nu defineşte în mod direct conceptul de „publica- 
re”, ci indirect, în prevederile articolului 3(3) după cum urmează: „Prin 
opere publicate trebuie să se înțeleagă operele editate cu consimțămîntul 
autorilor lor, oricare ar fi modul de fabricare a exemplarelor, cu condi- 
ţia ca punerea la dispoziţie a acestora să poată satisface nevoile normale 
ale publicului, ţinînd seama de natura operei. Nu constituie o publicare 
reprezentarea unei opere dramatice, dramatico-muzicale sau cinemato- 
grafice, executarea unei opere muzicale, recitarea în public a unei opere 
literare, transmiterea sau radiodifuzarea operelor literare sau artistice, 
expunerea unei opere de artă şi construcţia unei opere de arhitectură”. 
Din această definiţie a „operelor publicate” decurge că, potrivit Conven- 


DA 


tiei, conceptul de „publicare” înseamnă „punerea la dispoziție (adică, dis- 
tribuirea) exemplarelor într-o cantitate şi formă adecvate pentru a putea 


satisface necesitățile rezonabile ale publicului”. 


Convenția de la Roma (în articolul 3(d)) oferă o definiție directă, care 
reflectă un concept mai simplu decît ceea ce decurge din articolul 3(3) 
al Convenției de la Berna: „publicare înseamnă punere la dispoziția pu- 
blicului, în cantitate suficientă, a unor exemplare ale unei fonograme”. 
Definiția corespunzătoare din textul WPPT (art. 2(e)) este mai amplă, 
în sensul că acoperă separat publicarea unei fonograme imprimate, dar 
este în esență similară definiției din Conventia de la Roma: „publicarea 
unei interpretări sau execuții fixate ori a unei fonograme - punerea la 
dispoziție publicului a copiilor de pe o interpretare sau execuție fixată ori 
a exemplarelor fonogramei cu consimțămîntul titularului drepturilor şi cu 
condiția ca exemplarele sau copiile sa fie puse la dispoziția publicului în 


>» 


cantitate suficientă”. 


Acordul TRIPS nu conţine o definiție pentru această noţiune (dar, în 
conformitate cu articolul 3(3) al Convenţiei de la Berna, constituie o obli- 
gaţie pentru membrii OMC). 

Articolul 3 al Legii privind dreptul de autor şi drepturile conexe a Re- 
publicii Moldova conţine o definiţie pentru „publicare”, care corespunde 
normelor internaționale sus-menţionate. 


Domeniul public 


Domeniul în care se includ operele şi obiectele drepturilor conexe care pot 
fi utilizate şi valorificate de oricine fără a cere autorizaţie şi fără obligaţia de 

a plăti remuneraţia către titularii dreptului de autor şi drepturilor conexe 
respective - din cauza expirării duratei de protecţie sau a absenței unui 
tratat internațional sau a legislaţiei naţionale care să asigure protecția lor în 
ţara respectivă. Cu toate acestea, în anumite cazuri, legile naţionale prevăd 
obligaţia de a achita o plată pentru utilizarea operelor din domeniul public, 
vezi domain public payant - domeniul public cu plată. 


Interpretare publică; dreptul la ~ 


Vezi „interpretarea unei opere; dreptul la ~”. 


Recepţionare publică 


Vezi „difuziune; dreptul la ~’. 


Recitare publică; dreptul la ~ 


Vezi „interpretarea unei opere; dreptul la ~ publică”. 


Public 


1. Grupul care constă dintr-un număr substanţial de persoane în afara cer- 
cului normal al familiei şi cunoştinţelor apropiate. Nu contează dacă gru- 
pul este adunat în același loc, este suficient că operele şi obiectele drep- 
turilor conexe sînt accesibile. În cazurile comunicărilor publice (inclusiv 
difuziunea prin eter) şi ale punerii la dispoziţia publicului (în regim 
interactiv) este irelevant dacă membrii publicului capabili să recepteze 
operele şi obiectele drepturilor conexe pot să le recepționeze în același loc 
sau în locuri diferite, în acelaşi moment sau în momente diferite. 


2. Ca adjectiv atribuit unei acţiuni, „public” (cum ar fi interpretarea sau re- 
citarea) înseamnă că acțiunea este desfăşurată în prezenţa publicului sau, 
cel puţin, într-un loc deschis publicului. 


3. Definiţiile relevante din articolul 3 al Legii privind dreptul de autor şi 
drepturile conexe a Republicii Moldova sînt în conformitate cu cele ex- 
puse mai sus. 


Redifuziune prin eter; dreptul la ~ 


1. Difuziunea simultană şi fără modificări de către o organizaţie de difuziune 
prin eter a unei emisiuni, a unui program transmis inițial prin cablu (sau 
internet) care aparţine altei organizaţii de difuziune prin eter sau prin cablu. 


2. Conform articolului 11bis()(ii) al Convenţiei de la Berna, titularul dreptu- 
lui de autor beneficiază de dreptul exclusiv de a autoriza redifuziunea prin 
eter în cazul în care acțiunea este desfăşurată de altă organizaţie decit cea 
originală. Articolul 11(1)(h) al Legii privind dreptul de autor şi drepturile 
conexe a Republicii Moldova este în conformitate cu aceste prevderi. 

3. Conform articolului 13(a) al Convenţiei de la Roma şi — în conformitate 
cu aceasta - conform articolului 36(1)(de) al Legii privind dreptul de au- 
tor şi drepturile conexe a Republicii Moldova, organizaţiile de difuziune 
beneficiază de dreptul exclusiv de a autoriza sau a interzice retransmiterea 
emisiunilor lor. 


Recepţionare 


Receptarea unei emisiuni difuzate prin eter sau prin cablu (comunica- 
te public prin cablu (fir), de regulă, în scopul vizionării, audierii şi/sau 
reproducerii operelor sau obiectelor drepturilor conexe inlcuse în emisi- 
unea respectivă. Recepţionarea nu este o parte sau o condiţie a acţiunii 
de difuziune prin eter sau prin cablu (comunicare publică prin cablu 
(fir). Dacă o operă este difuzată în continuare prin eter sau prin cablu 
(comunicată către public în continuare prin cablu (fir)) — fără fixare sau 
modificare - este o acțiune separată acoperită de drepturile la redifuzi- 
une sau comunicare publică prin cablu a emisiunilor difuzate. În cazul 
în care opera inclusă în emisiunea recepționată ptin eter sau prin cablu 
este fixată sau modificată, difuziunea ei ulterioară prin eter sau cablu (co- 
municare publică prin cablu) este acoperită de dreptul la difuziune prin 
eter (în calitatea unei acţiuni noi de difuziune prin eter) sau de dreptul 
la difuziune prin cablu (comunicare publică prin cablu a unui program 
transmis inițial prin cablu). 


Reciprocitate 


1. Conform reciprocităţii, protecţia sau măsura de protecţie acordată drep- 
tului de autor sau a drepturilor conexe ale cetăţenilor unei ţări este condi- 
ţionată de existenţa aceleiași măsuri (sau, cel puţin, similare) de protecţie 
garantate în o a doua ţară cetățenilor primei ţări. Echivalează cu negarea 
tratamentului național. 


2. Conform Convenţiei de la Berna, Convenţiei de la Roma, WCT, şi, cu 
privire la dreptul de autor, conform Acordului TRIPS, principiul trata- 
mentului naţional se aplică obligatoriu, iar reciprocitatea este aplicabilă 
în cazurile în care se permite excepţia de la acest principiu. Pentru exa- 
minarea acelor cazuri, vezi „tratament național”. 


Înregistrarea unei opere sau a unui obiect al drepturilor conexe 


Sinonim pentru „fixarea unei opere sau a unui obiect al drepturilor conexe”. 


Drepturi conexe 


Cu sensul tradiţional, noţiunea de „drepturi conexe” se referă la drepturi- 
le interpreţilor cu privire la interpretările lor, drepturile producătorilor de 

fonograme cu privire la fonogramele lor şi drepturile organizaţiilor de di- 
fuziune cu privire la emisiunile lor. Cu toate acestea, directivele UE şi, în 
conformitate cu acestea, Legea privind dreptul de autor şi drepturile conexe 
a Republicii Moldova (vezi articolele 32 și 35) prevăd în calitate de drepturi 
conexe şi drepturile producătorilor primelor fixări ale filmelor sau video- 
gramelor (Legea privind dreptul de autor şi drepturile conexe a Republicii 
Moldova). 


Remuneraţie; dreptul la ~ 


1. Plata achitată de către persoanele care desfășoară o acțiune în privința 
unei opere sau a unui obiect al drepturilor conexe. Pe baza dreptului 
exclusiv de a autoriza, titularul de drepturi poate subordona autorizaţia 
pentru o acţiune acoperită de dreptul respectiv achitării remuneraţiei 
echitabile (deci, în cazul dreptului exclusiv, nu este necesar de a stipula 
în legea dreptului de autor că titularii de drepturi au dreptul de a primi 
remuneraţie în schimbul autorizaţiei pentru acţiunile respective). 


2. Un „drept la remunerație” ca atare poate exista în temeiul a două baze 
juridice diferite. Fie dreptul exclusiv de autorizare este limitat în anumite 
aspecte la un simplu drept la remuneraţie (cum ar fi, în cazurile speci- 
ale ale reproducerii reprografice), fie dreptul este prevăzut de normele 
internaţionale privind dreptul de autor şi drepturile conexe şi de legile 
naționale cu privire la dreptul de autor ca drept la remuneraţie (cum ar 
fi dreptul de suită). 


Închiriere; dreptul la ~ 


1. Transferul dreptului de posesiune a unui exemplar al unei opere sau 
obiect al drepturilor conexe pentru o perioadă de timp limitată, în scop 
direct sau indirect comercial. 


2. Convenţia de la Berna şi Convenţia de la Roma nu prevăd dreptul la în- 
chiriere, în timp ce Acordul TRIPS (în articolele 11 și 14.4) stipulează 
acest drept — în anumite condiţii şi cu unele excepţii - în privinţa progra- 
melor de calculator, a operelor audiovizuale şi fonogramelor. Obligaţia 
de a garanta dreptul la închiriere este prevăzută şi de WCT (articolul 7) şi 
WPPT (articolele 9 şi 13), precum şi de Acordul TRIPS. 


3. Directiva privind închirierea, împrumutul şi anumite drepturi conexe şi, 
în conformitate cu aceasta, Legea privind dreptul de autor şi drepturile 
conexe a Republicii Moldova (vezi articolele 11(1)(c) şi (3), 33(2)(d) şi (8), 
34(1)(0) şi 35(1)(c)) prevăd dreptul la închiriere pentru autorii tuturor ca- 
tegoriilor de opere, pentru interpreţi, producători de fonograme şi pro- 
ducători de videograme. 

Reproducere; dreptul la = 


1. 


» 


p 


O fixare [nouă] a unei opere sau a unui obiect al drepturilor conexe sufi- 
cient de stabilă astfel încît opera sau obiectul drepturilor conexe să poată 
fi precepute, reproduse [în continuare] şi comunicate în acest mod. Sto- 
carea operelor în memoria electronică (a unui calculator) este de aseme- 
nea reproducere, deoarece corespunde pe deplin descrierii. 


Articolul 9(1) al Convenției de la Berna prevede că titularii dreptului de 
autor beneficiază de dreptul exclusiv de a autoriza reproducerea opere- 
lor lor „în orice mod sau formă”. În armonie cu aceasta, din punctul de 
vedere al conceptului de „reproducere” şi protejarea dreptului la repro- 
ducere: (i) metoda, modul sau forma reproducerii nu prezintă relevanţă; 
(ii) nu contează dacă reproducerea operei poate fi percepută direct sau 
cu ajutorul unui dispozitiv; (iii) nu este relevant dacă reproducerea este 
încorporată într-un obiect concret tangibil care poate fi distribuit; (iv) 
nu contează dacă reproducerea este efectuată direct (de exemplu, pe baza 
unui exemplar tangibil) sau indirect (de exemplu, în timpul transmiterii 
unei emisiuni difuzate); şi (v) durata fixării (inclusiv stocarea în memo- 
rie electronică) - temporară sau permanentă - nu este relevantă (atît 
timp cît, pe baza fixării [noi], opera poate fi percepută, reprodusă sau 
comunicată). 

Deoarece, conform articolului 9.1 al Acordului TRIPS şi conform arti- 
colului 1(4) al WCT, conformarea cu, inter alia, articolul 9 al Convenţiei 
de la Berna este obligatorie, acelaşi concept de „reproducere” este aplica- 
bil - avînd aceeaşi întindere ca dreptul la reproducere - conform acelor 
instrumente şi Convenţiei de la Berna. 


Articolele 7 şi 11 ale WPPT referitoare la dreptul exclusiv la reproducere 
al interpreţilor şi producătorilor de fonograme aplică limbajul artico- 
lului 9(1) al Convenţiei de la Berna, în modul mutatis mutandis, inclu- 
siv specificarea că aceştea beneficiează de dreptul exclusiv de a autoriza 
reproducerea „în orice mod sau formă”. Astfel, conform acestui tratat, 
conceptul de „reproducere” şi întinderea dreptului la reproducere sînt 


aceleaşi ca în cele expuse la punctul 1 de mai sus. 


Spre deosebire de alte instrumente menţionate mai sus, Convenţia de la 
Roma conţine o definiţie explicită a reproducerii în articolul 3(e). Cu 
toate acestea, definiţia este foarte simplă: „reproducere înseamnă rea- 
lizarea unei copii sau a copiilor unei fixări”. Deoarece „reproducerea”, 
„copierea” şi „efectuarea copiilor” sînt în relaţie de sinonimie, definiția 
dată nu este articulată corect. Doar articolul 10 al Convenţiei adaugă un 
anumit element de clarificare în sensul că se referă la „reproducere direc- 

tă sau indirectă”. În ciuda acestui lucru, nu se poate afirma că noțiunea 
de „reproducere” din textul Convenţiei de la Roma diferă de prevederile 

i P 
aplicabile în alte instrumente sus-menționate. 


6. Conceptul de reproducere este definit în articolul 3 al Legii privind drep- 
tul de autor şi drepturile conexe a Republicii Moldova în conformitate cu 
tratatele internaționale şi articolul 2 al Directivei privind societatea infor- 
maţională: „ reproducere - realizarea unuia ori a mai multor exemplare ale 
unei opere sau ale unui obiect al drepturilor conexe, fie directă sau indirectă, 
temporară sau permanentă, prin orice mijloc sau sub orice formă, inclusiv în 
scopul de imprimare audio ori video și/sau al stocării unei opere ori a unui 
obiect al drepturilor conexe pe suporturi materiale sau electronice”. 


Organizația de gestiune a drepturilor la reproducere 


O organizație de gestiune colectivă (în Republica Moldova, REPRO- 
MOLD) specializată în gestiunea dreptului la reproducere în privința 
reproducerii reprografice a operelor. Recent, unele dintre aceste orga- 
nizații şi-au extins domeniul de activitate și asupra gestiunii dreptului la 
reproducere cu privire la reproducerea prin rețelele de comunicații. 


Reproducerea reprografică 


Reproducerea operelor prin fotocopiere sau procedură analoagă sub for- 
ma facsimilelor. Efectuarea facsimilelor reduse sau mărite constituie de 
asemenea reproducere reprografică. Vezi definiţia în articolul 3 al Legii 
privind dreptul de autor şi drepturile conexe a Republicii Moldova. 


Dreptul de suită (la revînzare) 


1. Drept inalienabil al autorului sau, după moartea acestuia, al persoanelor 
sau instituţiilor autorizate de legislaţia națională de a avea un interes în 
oricare vînzare a operelor originale de artă şi - mult mai rar - a manus- 
criselor originale, ulterioară primului transfer. De regulă, ia forma unei 
cote procentuale din prețul de vînzare sau diferența prețului de vînzare 
şi a prețului precedent. Aplicabilitatea acestui drept este, de regulă, limi- 
tată la licitaţiile publice sau vînzările prin comercianții de opere de artă. 
Conform articolului 14ter al Convenţiei de la Berna, garantarea acestui 
drept este opţională, iar aplicarea va fi subordonată reciprocității. 


2. Acest drept este menţionat frecvent în varianta sa din franceză - droit de 
suite — care se păstrează în textele altor limbi. 


3. Directiva UE privind dreptul de suită prevede obligaţia recunoaşterii 
dreptului de suită pentru statele membre ale UE şi stipulează reguli deta- 
liate pentru aplicare. Legea privind dreptul de autor şi drepturile conexe 
a Republicii Moldova conţine prevederi relevante în articolul 20. 

Drept rezidual 

1. Un drept - în general, un drept la remuneraţie - (de obicei, inalienabil) al 
autorilor şi intepreţilor pe care îl păstrează conform legii la transferarea 
drepturilor exclusive altor persoane. Un asemenea drept este asigurat pen- 
tru autori şi interpreți cînd aceştia își transmit dreptul la închiriere asupra 
operelor şi interpretărilor lor încorporate în opere audiovizuale şi fono- 
grame producătorilor celor din urmă producţii de către Directiva privind 
închirierea, împrumutul şi anumite drepturi conexe şi de Legea privind 
dreptul de autor şi drepturile conexe a Republicii Moldova(articolele 11(3) 
şi 33(8). 


2. Vezi, de asemenea, „acces (dreptul la ~)”. 


Respect (dreptul la ~) 


Vezi „drepturi morale”. 


Retroactivitate 


În contextul normelor internaţionale cu privire la dreptul de autor şi 
drepturile conexe, reprezintă un termen impropriu deoarece niciunul 
dintre instrumentele relevante internaționale (Convenţiile de la Berna, 
Roma, Convenţia privind fonogramele şi Convenţia privind difuziunea 
prin satelit, Acordul TRIPS, WCT şi WPPT) nu stipulează aplicarea re- 
troactivă a prevederilor lor. Expresia corectă privitoare la aceste instru- 
mente este „aplicarea în timp”. 


Re-utilizare 


Termen utilzat în contextul protecţiei drepturilor conexe de tip sui gene- 
ris ale producătorilor de baze de date. Desemnează orice formă de punere 
la dispoziţie, integral sau în parte, a conţinutului unei baze de date prin 
distribuirea copiilor, închiriere, transmitere online sau alte moduri de 
transmitere. 


Deţinător al dreptului de autor 


Sinonim pentru „titular al dreptului de autor”. 


Deţinător al drepturilor conexe 


Sinonim pentru „titular al drepturilor conexe”. 


Dreptul la adaptare 
Vezi „adaptare, dreptul la ~”. 


Dreptul la paternitate 


Vezi „drepturi morale”. 

Dreptul la difuziune prin eter 


Vezi „difuziune; dreptul la ~’. 


Dreptul la comunicare publică 


Vezi „comunicare publică; dreptul la ~.” 


Dreptul la divulgare 
Vezi „drepturi morale”. 


Dreptul la distribuire 


>» 


Vezi „distribuire; dreptul la ~ ”. 


Dreptul la expunere 


Vezi „demonstrare; dreptul la ~ publică”. 


Dreptul la integritate 


Vezi „drepturi morale”. 


Dreptul de punere la dispoziţia publică în regim interactiv 


Vezi „punere la dispoziția publicului; dreptul la ~ în regim interactiv”. 


Dreptul la demonstrare publică 
Vezi „demonstrare; dreptul la demonstrare publică”. 
Dreptul la interpretare publică 
Vezi „interpretarea unei opere; dreptul la interpretare publică”. 


Dreptul la recitare publică 


PEZ 


Vezi „interpretarea unei opere; dreptul la interpretare publică”. 


Dreptul la închiriere 


Vezi „închiriere; dreptul la ~”. 


Dreptul la respect 


Vezi „drepturi morale”. 


Dreptul la reproducere 


Vezi „reproducere: dreptul la ~”. 


Dreptul la traducere 


Vezi „traducere: dreptul la ~”. 


Dreptul la retractare 


Vezi „drepturi morale”. 

Informaţie despre gestiunea drepturilor 


l. 


Definită în articolul 12(2) al WCT şi articolul 19(2) al WPPT, în manieră 
mutatis mutandis: „informațiile care permit identificarea [operei, auto- 
rului operei, titularului altui drept asupra operei] artistului interpret sau 
executant, a interpretării ori a execuției, a producătorului fonogramei, fo- 
nogramei, a titularului oricărui drept asupra interpretării sau execuției 
ori asupra fonogramei sau informațiile privind condițiile și modalitățile 
de utilizare a [operei] interpretării ori a execuţiei sau fonogramei, precum 
şi orice număr sau cod reprezentind aceste informaţii, dacă oricare dintre 
aceste elemente de informație este asociat copiei de pe o [operă] interpreta- 
re sau de pe o execuţie fixată ori exemplarului unei fonograme ori apare în 
relație cu comunicarea către public sau cu punerea la dispoziția publicului 
a unei interpretări sau execuţii fixate ori a unei fonograme.. 


Conform articolului 12(1) al WCT şi articolului 19(1) al WPPT, „Păr- 
tile contractante trebuie sa prevadă sancţiuni juridice corespunzătoare 
şi eficiente împotriva oricărei persoane care înfăptuieşte unul dintre 
următoarele acte ştiind sau, în ceea ce priveşte sancțiunile civile, avînd 
motive rezonabile pentru a crede că acest act va implica, va permite, va 
facilita sau va disimula o atingere a unui drept prevăzut de acest tratat 
[sau Convenţia de la Berna]: (i) suprima sau modifica, fără a fi abilitată, 
orice informaţie privind regimul drepturilor, care se prezintă sub formă 
electronică; (ii) distribuie, importă în scopul distribuirii, radiodifuzează, 
comunică publicului sau pune la dispoziţia lui, fără a fi abilitată, inter- 
pretări sau execuţii, copii de pe interpretări sau execuţii fixate ori exem- 
plare de fonograme, ştiind că informaţiile referitoare la regimul dreptu- 
rilor, prezentate sub formă electronică, au fost suprimate sau modificate 
fără autorizare. 

În UE, articolul 7 al Directivei privind societatea informaţională şi în 


Republica Moldova, articolul 53 conţin prevederi conforme celor tratate 
de OMPI. 


Dreptul la remuneraţie 


Vezi „remunerație; dreptul la ~”. 


Convenţia de la Roma 


Convenţia internaţională pentru protecția artiştilor interpreţi sau execu- 
tanţi, a producătorilor de fonograme şi a organismelor de radiodifuziune, 
încheiată la Roma la 26 octombrie 1961. Este administrată de Naţiunile 
Unite în privința depunerii instrumentelor şi notificărilor, iar, în rest, 

în comun de OMPI, ILO şi UNESCO. Republica Moldova este parte la 
Convenţia de la Roma din data de 5 decembrie 1995. 


Difuziune prin satelit 


Vezi „difuziune prin eter; dreptul la ~”. 


Utilizare secundară 


Expresie inactuală care se referă la difuziunea prin eter şi comunicarea 
publică a fonogramelor publicate în scop comercial (vezi „drepturile arti- 
colului 12”). Cu dezvoltarea spectaculoasă a tehnologiilor de reproducere 
şi transmitere, în special cu progresul fonogramelor digitale şi al tehnolo- 
giei de comunicare digitală, acestea se consideră uilizări primare, dar nu 
secundare din punctul de vedere al posibilităților exploatării normale a 
drepturilor asupra fonogramelor. Lucru valabil în cazul transmisiunilor 
la cerere (cum ar fi cele din cadrul serviciilor de abonare). 


Furnizori de servicii; răspunderea ~ 


1. 


Furnizorii de servicii — inclusiv furnizorii de servicii online şi de acces — 
sînt acele organizaţii care pun la dispoziţie sistemele lor de calculatoare 
şi telecomunicaţii pentru utilizarea lor de către public pentru încărcarea, 
transmiterea și descărcarea, inter alia, a operelor şi obiectelor drepturilor 
conexe, cu ajutorul serviciilor de simplă transmitere, stocare şi găzduire 
(mere conduit, caching, hosting) şi instrumente de localizare a informaţiei. 


În cazul în care furnizorii de servicii, suplimentar servicilor menţionate 
la punctul 1, desfăşoară acţiuni protejate de dreptul de autor sau dreptu- 
rile conexe fără autorizaţie, poartă răspundere - pe baza normelor referi- 
toare la răspunderea directă - pentru oricare încălcare, în acelaşi mod ca 
oricare altă persoană fizică sau juridică. 


Unele ţări au introdus, cu toate acestea, normele specifice referitoare la 
răspunderea indirectă sau pentru complicitate a furnizorilor de servicii, 
cu norme specifice referitoare la servicii ca simpla transmitere, stocare şi 
găzduire (mere conduit, caching, hosting) şi instrumente de localizare a 
informaţiei. Aceste norme, în general, prevăd „porturi de salvare” pen- 
tru furnizorii de servicii, adică, scutiri de la remediile care pot fi aplica- 
te contra lor - de regulă, scutirile nu se extind asupra încheierilor - cu 
condiţia că ei îndeplinesc anumite cerinţe tehnologice şi de alt tip in- 
dispensabile din punctul de vedere al intereselor legitime ale titularilor 
de drepturi dacă acționează prompt şi corespunzător în sensul înlătu- 
rării materialului ilicit din sistemele lor şi/sau suspendării conexiunii 
şi accesului la acesta. În ultima privință, legislaţia unor țări prevede o 

procedură de „notificare şi retragere”, cu reguli specifice pentru modul 
în care titularii de drepturi pot notifica furnizorii de servicii cu privire la 
încălcări, termene limită pentru înlăturarea materialului ilicit şi alți paşi 
de procedură, cu garanţii împotriva abuzului acestui sistem. 


4. Referitor la normele UE relevante cu privire la răspunderea furnizorilor 
de servicii iternet, vezi articolele 12 şi 15 ale Directivei privind comerțul 
electronic. 


Partitură 


1. Expresia unei opere muzicale sub formă de note şi alte simboluri, de obi- 
cei după instrucțiuni standard, în scris (care este considerat manuscris) 
sau în formă tipărită, cu sau fără cuvinte. 


2. În anumite legi naţionale, există prevederi specifice cu privire la parti- 
turi, de exemplu, cu referire la excluderea posibilității reproducerii gra- 
tuite a partiturii. Directiva privind societatea informațională (vezi art. 
5(a)) şi Legea privind dreptul de autor şi drepturile conexe a Republicii 
Moldova (vezi art. 26(2)(d) şi 27(2)) conţin prevederi similare. 


Drepturi mici/modeste 


Vezi „petits droits”. 


Software 


Vezi „program de calculator”. 


Înregistrare audio 


1. Ca substantiv, sinonim cu „fonogramă”. În ţările în care fonogramele se 
consideră opere, în general, se foloseşte noţiunea de „înregistrare audio”. 


2. Ca verb, desemnează fixarea audio a sunetelor provenind din interpre- 
tări (inter alia, interpretările operelor) sau a alor sunete. Conform drep- 
tului de autor, înregistrările audio (interpretările operelor) sînt protejate 
de „dreptul mecanic”, versiunea dreptului la reproducere (articolele 9 şi 
13). În privinţa interpretărilor, Convenţia de la Roma (articolul 7.1(b)) 
şi Acordul TRIPS (articolul 14.1) prevăd „posibilitatea prevenirii” unei 
acţiuni desfăşurate fără consimțământul interpretului, în timp ce WPPT 
(articolul 6(ii)) prevede un drept exclusiv de autorizare în acest sens. 


Cod-sursă 


1. Codul-sursă este versiunea programului de calculator care nu a fost com- 
pilată pentru a fi instalată într-un calculator. Poate fi citit și înțeles de 
indivizi, cel puţin, de experți. 

2. Articolul 10.1 al Acordului TRIPS specifică faptul că: „Programele de cal- 
culator, fie că sînt exprimate în cod-sursă, fie în cod-obiect, vor fi protejate 
ca opere literare în baza Conventiei de la Berna”. Referinţa cele două forme 
de bază în care sînt exprimate programele de calculatoare este redundantă, 
deoarece, conform articolului 2(1) al Convenţiei de la Berna - care, în vir- 
tutea articolului 9.1 al Acordului TRIPS, trebuie să fie respectată de statele 
membre ale OMC -—, o operă literară sau artistică se protejează „în oricare 
mod sau formă de expresie”. În confomitate cu aceasta, articolul 4 al WCT 
enunţă următoarele: „programele de calculator se protejează ca opere literare 
în sensul articolului 2 al Convenţiei de la Berna. Această protecţie se aplică 
programelor de calculator indiferent de modul sau forma lor de expresie”. 

3. Definiţia pentru „program de calculator” din articolul 3 al Legii privind 
dreptul de autor şi drepturile conexe a Republicii Moldova prevede clar 
că programele de calculator se protejează fie în cod-sursă, fie în cod- 
obiect. 


Cazuri speciale (protejate de excepţii și limitări) 


Vezi „testul în trei pași”. 


Despăgubiri statutare 


Vezi „despăgubiri. 


Stocarea operelor şi obiectelor drepturilor conexe în memoria electroni- 
că (a calculatorului) 


Vezi „reproducere; dreptul la ~”. 


Subtitrare 


1. Afişarea unui text scris pe opera audiovizuală (de regulă, într-o limbă 
diferită de limba vorbită în opera audiovizuală). 


2. Conform articolulul 14bis(2)(b) al Convenţiei de la Berna, „în ţările Uni- 
unii, în care legislaţia recunoaște printre aceşti titulari pe autorii de con- 
tribuţii aduse la realizarea operei cinematografice [şi a altor opere au- 
diovizuale], aceștia, dacă s-au angajat să aducă astfel de contribuţii, în 
afara unei prevederi contrare sau speciale, nu vor putea să se opună [...] 
subtitrării [...] textelor operei”. 


3. În Legea privind dreptul de autor şi drepturile conexe a Republicii Mol- 


dova prevederile corespunzătoare articolului 14bis(2)(b) al Convenţiei de 
la Berna sînt cuprinse de articolul 18(3). 

Sucesor legal 


O persoană fizică sau juridică devine - prin cesiunea (transfer) drepturi- 
lor sau prin moştenire (prin lege) - titularul original al dreptului de autor 
sau drepturilor conexe respective. 


Măsuri tehnologice de protecţie 


1. 


4. 


Tehnologie, dispozitiv sau component care, prin funcționarea sa firească, 
sînt destinate să prevină şi să restricționeze acțiunile în privința operelor 
sau obiectelor drepturilor conexe neautorizate de titularii de drepturi. Mă- 
surile tehnologice sînt „eficiente” în cazul în care utilizarea unei opere sau 
a unui obiect al drepturilor conexe protejate este controlată de titularul 
de drepturi prin aplicarea unui proces de monitorizare a accesului sau de 
protecţie, cum ar fi codificarea sau altă transformare a operei sau obiectu- 
lui dreptului conex sau un mecanism de control al reproducerii care atinge 


obiectivul de protecţie. Acestei măsuri i se atribuie acronimul MTP. 


Conform articolului 11 al WCT şi articolului 18 al WPPT, părţile con- 
tractante trebuie să asigure protecţie juridică adecvată şi remedii efici- 
ente împotriva eludării măsurilor tehnologice utilizate de titularii de 
drepturi în legătură cu exercitarea drepturilor lor conform tratatelor, şi 
să restricționeze acţiunile neautorizate de titulari sau nepermise de lege 
în privința operelor, interpretărilor sau fonogramelor care le aparţin. 


În perioada implementării tratatelor, a devenit clar că -— acest lucru este 
reflectat corespunzător în prevederile legilor naţionale şi Directiva pri- 
vind societatea informaţională -protecția trebuie să se extindă atît asupra 
măsurilor de „control al accesului”, cît şi asupra celor de „control al repro- 
ducerii” şi că este imposibil să se asigure protecţie juridică adecvată şi 
remedii eficiente contra acțiunilor de eludare dacă protecția şi remediile 
nu vor viza şi așa-numitele „acțiuni preparatorii”. Adică, trebuie să se 
asigure protecție juridică adecvată şi remedii eficiente contra fabricării, 
importului, distribuirii, vînzării, închirierii, pubicităţii pentru vînzare 
sau închiriere, depozitarea dispozitivelor, produselor sau componentelor 
în scopuri comerciale, sau furnizarea serviciilor care: (i) sînt promo- 
vate sau comercializate în scopul eludării; sau (ii) au un scop comercial 
limitat sau altă utilzare decît eludarea; sau (iii) sînt, inițial, destinate, 
produse, adaptate sau realizate pentru facilitarea eludării măsurilor teh- 
nologice eficiente. 

În Legea privind dreptul de autor şi drepturile conexe a Republicii Mol- 
dova, prevederile relevante referitoare la MTP, în confomitate cu Tratate- 
le OMPI şi Directiva UE, sînt stipulate în articolul 52. 

Termen de protecţie 


Perioada de timp pe parcursul căreia dreptul de autor asupra operelor şi 
drepturile conexe asupra obiectelor sînt protejate. La expirarea termenu- 
lui de protecţie, opera sau obiectul drepturilor conexe intră în domeniul 
public. 


Difuziune terestrială 


Difuziune prin transmiţătorii de pe suprafaţa pămîntului. Termenul este 
utilizat în opoziţie față de difuziunea prin satelit. 


Testul în trei pași 


1. Testul de bază pentru determinarea aplicabilității unei excepţii sau limi- 
tări conform normelor internaţionale privind drepul de autor şi dreptu- 
rile conexe. Testul include trei elemente („pași”). O excepţie sau limita- 
re: (i) se poate aplica doar cazurilor speciale; (ii) nu va intra în conflict 
cu exploatarea normală a operelor sau obiectelor drepturilor conexe (de 
fapt, cu valorificarea drepturilor asupra lor ); şi (iii) nu vor prejudicia 
interesele legitime ale titularilor de drepturi. 


2. Testul a fost prevăzut iniţial de articolul 9(2) al Convenţiei de la Berna cu 
privire la excepţiile şi limitările dreptului la reproducere. Domeniul tes- 
tului a fost extins prin articolul 13 al Acordului TRIPS, apoi de articolul 
10 al WCT, ca un test pentru aplicarea excepțiilor şi limitărilor la toate 
drepturile economice adiacente dreptului de autor. În sfîrşit, articolul 16 
al WPPT a prevăzut aplicarea testului şi în cazul drepturilor interpreţilor 
şi producătorilor de fonograme protejate de tratat. 


3. Legea privind dreptul de autor şi drepturile conexe a Republicii Moldova 
stipulează îndeplinirea criteriilor testului în trei pași ca o condiţie pentru 
aplicarea tuturor excepțiilor şi limitărilor prevăzute în această lege (vezi 
articolele 24 şi 38). 


MTP 


Acronim al „măsurilor tehnologice de protecție”. 


Transfer/transferabilitatea dreptului de autor și a drepturilor conexe 


1. Cesiunea dreptului de autor sau a drepturilor conexe de către deținăto- 
rul acestor drepturi (cedent) unei persoane fizice sau juridice (cesionar). 
Spre deosebire de licenţă, care implică doar garantarea permisiunii de a 
desfăşura anumite acțiuni specificate, transferul (cesiunea) unui drept — 
cel puţin, în cazul drepturilor exclusive — înseamnă că dreptul de a auto- 
riza sau a interzice acțiunile protejate de dreptul respectiv este transmis 
cesionarului. 

2. Conform normelor internaţionale privind dreptul de autor şi drepturi- 
le conexe, drepturile patrimoniale se consideră transferabile (spre deo- 
sebire de drepturile morale care sînt inalienabile). În conformitate cu 
aceasta, majoritatea legilor privind dreptul de autor, inclusiv Legea pri- 
vind dreptul de autor şi drepturile conexe a Republicii Moldova(vezi art. 
30) - permit autorilor sau altor titulari ai drepturilor conexe să cesioneze 
sau să acorde licenţe în privinţa drepturilor lor patrimoniale, în timp ce 
un număr redus de legi cu privire la dreptul de autor recunosc doar vali- 
ditatea licenţelor (în scopul protejării intereselor autorilor şi interpreților 
care sînt consideraţi vulnerabili în negocierile cu utilizatorii influenţi). 


Drepturi la transformare 


Una dintre cele trei categorii principale de drepturi patrimoniale în con- 
textul dreptului de autor şi drepturilor conexe (alături de drepturile afe- 
rente reproducerii şi drepturile non-adiacente reproducerii). Termenul 
semnifică acele drepturi care se referă la transformarea operelor în urma 
căreia apar opere derivate, în special dreptul la traducere şi dreptul la 
adaptare. 


Traducere; dreptul la ~ 


1. Ca acţiune, traducerea este considerată transformarea unui text scris sau 
vorbit prin convertire dintr-o limbă în alta. (Uneori, conceptul se ex- 
tinde la transformarea unui program de calculator dintr-un limbaj de 
programare în altul. ) 


2. Conform articolului 8 al Convenţiei de la Berna, titularii dreptului de 
autor beneficiază de dreptul exclusiv de a autoriza traducerea operelor 
lor. 


3. Ca obiect, este rezultatul unei acţiuni de traducere. Conform articolului 
2(3) al Convenţiei de la Berna, „traducerile [...] unei [...] opere vor fi prote- 
jate ca opere literare fără a aduce atingere dreptului de autor asupra operei 
originale”. 

4. Legea privind dreptul de autor şi drepturile conexe a Republicii Moldova 
prevede acest drept exclusiv la traducere în articolul 11(1)(j), iar protecția 
traducerilor ca opere derivate, în articolul 16. 


Acordul TRIPS 


1. Acordul privind aspectele drepturilor de proprietate intelectuală legate 
de comerț şi comerțul cu mărfuri contrafăcute, adoptat la Marrakech, 
Maroc, pe 15 aprilie 1994, ca o anexă la Acordul de constituire a Orga- 
nizaţiei Mondiale a Comerţului (OMC); este administrat de OMC. 

2. „Dreptul de autor şi drepturile conexe” (secţiunea 1, partea a II-a, articole- 
le 9 — 14) formează primele opt domenii ale drepturilor de proprietate in- 
telectuală protejate de Acordul TRIPS. Partea a III-a (articolele 41 - 61) a 
Acordului conţine prevederi detaliate cu privire la asigurarea respectării 
drepturilor. 


3. Republica Moldova a devenit membră a OMC şi, astfel, parte la Acordul 
TRIPS de la data de 26 iulie 2001. 


Legătură ascendentă 


În cazul difuziunii prin satelit, etapa procesului de comunicare între 
punctul de emitere a programului şi satelit. 


Încărcare (uploading) 


1. Includerea operelor şi obiectelor drepturilor conexe în format digital din 
calculatorul unui utilizator (client), în memoria unui calculator al gazdei 
(„host” sau „server”), de regulă, în scopul asigurării posibilităţii descăr- 
cărilor ulterioare (downloading). 


2. Încărcarea constituie un act de reproducere. 


Utilizator (al unei opere sau al unui obiect al drepturilor conexe) 


1. Persoană fizică sau juridică desfăşoară o acţiune protejată de drepturile 
patrimoniale. 


2. Oricare persoană care utilizează o operă sau un obiect al drepturilor co- 
nexe în orice mod sau formă, inclusiv folosirea exemplarului de către 
posesorul legal al ei, cum ar fi lecturarea unei cărţi, audierea unei fono- 
grame sau vizionarea unei opere audiovizuale. 


Utilizarea unei opere sau a unui obiect al drepturilor conexe 
1. Desfăşurarea unei acţiuni protejate de drepturile patrimoniale. 


2. Utilizarea unei opere sau a unui obiect al drepturilor conexe în orice for- 
mă şi cu oricare scop, inclusiv folosirea exemplarului de către posesorul 
legal al ei, cum ar fi lecturarea unei cărți, audierea unei fonograme sau 
vizionarea unei opere audiovizuale. Aceste tipuri de utilizare a operelor 
sau obiectelor drepturilor conexe nu se protejează de dreptul de autor sau 
drepturile conexe. 


Tratatul OMPI privind dreptul de autor (WIPO Copyright Treaty - WCT) 


Unul dintre „tratatele internetului” adoptate la Geneva, 20 decembrie 
1996. După cum indică denumirea sa, acest tratat este administrat de 
OMPI. Republica Moldova este parte la acest tratat de la intrarea acestuia 
în vigoare: 6 martie 2002. 

Tratatul OMPI privind interpretările, execuțiile și fonogramele (WIPO 
Performances and Phonograms Treaty - WPPT) 


Unul dintre „tratatele internetului” adoptate la Geneva, 20 decembrie 
1996. După cum indică denumirea sa, acest tratat este administrat de 
OMPI. Republica Moldova este parte la acest tratat de la intrarea sa în 
vigoare: 20 mai 2002. 


Retragere (dreptul la ~) 


Vezi „drepturi morale”. 


Operă de artă aplicată 


1. Operă artistică încorporată sau aplicată unui obiect de uz general, fie un 
obiect de artizanat, fie un produs la scară industrială. 


>» 


2. Termenul de „opere de artă aplicată” apare în lista neexhaustivă de opere 
din articolul 2(1) al Convenţiei de la Berna. Cu toate acestea, Convenţia 
prevede, de asemenea, că „se rezervă legislaţiilor țărilor Uniunii dreptul 
de reglementare a cîmpului de aplicare a legilor privind operele de artă 
aplicată ... precum şi condiţiile de protecţie a acestor opere ... ţinând sea- 
ma de dispoziţiile art. 7 alin. (4) din convenţie (art. 2(7)). Articolul 7(4) 
enunță următoarele: „Se rezervă legislațiilor țărilor Uniunii dreptul de a 
reglementa durata protecției operelor fotografice şi aceea a operelor de artă 
aplicată, protejate ca opere artistice; totuşi această durată nu va putea fi 
inferioară unei perioade de 25 de ani, socotiți de la realizarea unei aseme- 
nea opere”. 


3. Prevederile specifice ale Legii privind dreptul de autor şi drepturile cone- 
xe a Republicii Moldova cu privire la operele de artă aplicată sînt stipulate 
în articolul 22(1), (3) şi (4) al Legii şi — cu privire la termenul de protecţie 
(25 de ani conform Convenţei de la Berna) - în articolul 23(8). 


Operă de arhitectură 


1. Creaţie în domeniul artei construcţiei clădirilor, podurilor şi structurilor 
similare. Asemenea creaţii se consideră a include atît planurile, desenele, 
schiţele şi modelele care servesc ca bază pentru construcţie — cît şi clădi- 
rile finisate, podurile etc. Termenul „operă de arhitectură” apare în lista 
neexhaustivă a operelor literare şi artistice în articolul 2(1) al Convenţiei 
de la Berna. 


2. În Legea privind dreptul de autor şi drepturile conexe a Republicii Moldova, 
articolul 22(2) - (4) conţine prevederi referitoare la operele de arhitectură. 
Opere 


Vezi „opere literare și artistice”. 

Anexa 2 


Modele de contracte 


Model 1 


CONTRACT DE AUTOR 


» = 20 mun. Chişinău 


xXxXX, numită în continuare — „Beneficiar”, Xxxx, pe de o parte, şi, numit 
în continuare — „Autor”, pe de altă parte, au încheiat prezentul contract: 


1. Obiectul contractului 
1.1. Autorul transmite Beneficiarului toate drepturile patrimoniale 
exclusive de autor prevăzute de art.11. al Legii privind dreptul de 
autor şi drepturile conexe, nr. 139 din 02 iulie 2010 asupra textului 
şi muzicii pieselor cu nr. 2, 3, 6, 8, 10, 13 din (albumul), alcătuită 
de xxxx, cu titlul „xxxx” (denumită în continuare - Operă). 


1.2. Pentru folosirea drepturilor transmise asupra Operei Autorului, 
conform p. 1.1. Beneficiarul se obligă să achite remuneraţia de autor 
Autorului. 


2. Drepturile şi obligaţiile părților contractante 


2.2. Autorul se obligă să nu transmită drepturile, prevăzute de pct. 1.1 al 
prezentului contract, terţilor pentru folosirea lor în aceleași scopuri, 
prevăzute de prezentul contract. 


2.3. Autorul se obligă în caz de necesitate să efectueze, pentru o remu- 
neraţie suplimentară convenită de părţile semnatare a prezen- 
tului contract, lucrul necesar de modificare a operei sale în 
conformitate cu cerințele Beneficiarului. 


2.4. Beneficiarul se obligă să nu încalce drepturile personale ale Autorului. 


2.5. Beneficiarul se obligă să indice numele şi prenumele Autorului în 
calitate de autor al xxxxxxx, în cazurile de valorificare în orice mod a 
Operei Autorului. 


2.6. Pentru folosirea drepturilor patrimoniale transmise asupra Operei 
Autorului, Beneficiarul achită Autorului o remuneraţie unică de 
autor în mărime de __— lei. Plata integrală a sumei indicate 
se efectuează în numerar în timp de 10 zile după semnarea prezentu- 
lui contract. 

3. Responsabilitatea părților şi modul de soluţionare a litigiilor 


3.1. Toate litigiile, care pot apărea în baza prezentului contract sau în 
legătură cu el, trebuie negociate de părţi, iar în cazul imposibilității 
de a ajunge la un acord comun, ele necesită a fi rezolvate prin 
intermediul instanţei de judecată. 


3.2. Părţile sînt eliberate de răspundere pentru neîndeplinirea totală a 
obligaţiilor conform prezentului contract, dacă ea a avut loc ca 
urmare a circumstanțelor de neînvins (de forță majoră), şi anume: 
incendii, inundaţii, cutremure de pămînt, precum şi a grevelor, 
răscoalelor etc. 


4. Dispoziţii finale şi tranzitorii 
4.1. Prezentul contract este întocmit în conformitate cu Legea Republicii 
Moldova privind dreptul de autor şi drepturile conexe, nr. 139 din 
02. 07. 2010, şi legislaţia în vigoare la momentul încheierii prezentului 
contract. 


4.2. Prezentul contract intră în vigoare la momentul semnării lui de către 
ambele părți şi se extinde pînă la expirarea termenului de protecţie a 
dreptului de autor. 

4.3. Prezentul contract este valabil pe teritoriul întregii lumi. 

4.4. Prezentul contract este întocmit în două exemplare, fiecare din care 
are o forță juridică egală, şi din care unul se păstrează la Beneficiar, 
iar celălalt la Autor. 


5. Datele de identificare ale părţilor 


Autor Beneficiarul 

mun. mun. 

str. str. 

tel.(fax) tel. (fax) 

buletin de identitate buletin de identitate 
seria nr. seria nr. 
eliberat de eliberat de 


6. Semnăturile părților 


AUTORUL BENEFICIARUL 

Model 2 
CONTRACT DE AUTOR 
mun. Chişinău ____ 
(data) 
Subsemnaţii: 
titularul drepturilor de 
autor, domiciliat în mun.Chişinău, str. numit 


în continuare „Autor”, pe de o parte, şi 


domiciliat în mun.Chișinău, str. 


numit în continuare „Beneficiar”, pe 
de altă parte, au încheiat prezentul Contract: 
1. Obiectul Contractului 


1.1. Autorul transmite drepturile patrimoniale exclusive de autor asupra 
operei de artă plastică 


pe o perioadă 


de un an din momentul semnării prezentului Contract beneficiaru- 
lui, contra unei remuneraţii de autor stabilită de către părți. 


2. Drepturile şi obligaţiile părţilor 
1.1 În conformitate cu Legea nr. 139 din 02. 07. 2010 privind dreptul de 


autor şi drepturile conexe, autorul transmite beneficiarului drepturile 
patrimoniale exclusive de autor asupra operei 


, şi anume: 


2.0.1. dreptul la difuzarea exemplarelor operei, inclusiv prin comercializa- 
re, închiriere şi prin alte modalități; 

2.0.2. dreptul la importarea exemplarelor operei pentru difuzare, inclusiv 
a exemplarelor confecționate cu permisiunea autorului sau a altui 
titular al dreptului de autor; 

2.0.3. dreptul la demonstrarea publică a operei; 

2.2. Toate celelalte drepturi asupra operei sale îi aparțin autorului; 

3.3. Beneficiarul se obligă să respecte drepturile morale ale autorului, 

inclusiv prin indicarea numelui pe fiecare exemplar de operă menţio- 
nată mai sus. 

3.4. Autorul se obligă să transmită un exemplar al operei sale în termen 
de 5 (cinci) zile din data semnării prezentului Contract. 

3.5. Autorul se obligă să nu transmită drepturile menţionate în pct. 2.1. 
al prezentului Contract terţelor persoane sub incidenţa nulității 
acestuia. 


4. Termenul Contractului 

1.1. Prezentul Contract se încheie pe o perioadă de un an de zile şi intră 
în vigoare din ziua semnării lui. 

1.2. Prezentul Contract se va prelungi pe încă o perioadă de un an în 
cazul cînd una din părţi nu a anunţat-o pe cealaltă de refuzul pre- 
lungirii lui, cu 15 zile înainte de expirarea celui precedent. 

2. Dispoziţii finale 
Prezentul contract este întocmit în conformitate cu Legea Republicii 
Moldova privind dreptul de autor şi drepturile conexe, nr. 139 din 
02.07.2010, şi legislaţia în vigoare la momentul încheierii prezentului 
contract. 

3. Datele de identificare ale părților juridice 


AUTORUL BENEFICIARUL 
Domiciliul: Domiciliul: 
Banca: Banca: 
Cont bancar: ————————— Cont bancar: 
Tel: Tel: 


Semnătura Semnătura 

Model 3 


CONTRACT nr. ___ 
de editare a operelor literare originale 


or. RI să 20 


Editura 
, numită în continuare „Editura”, în persoana directorului 
, pe de o parte, şi titularul 


dreptului de autor , 
numit în continuare „Autor”, pe de altă parte, au încheiat prezentul contract: 


1. Obiectul contractului 
1.1. Autorul acordă (sau se obligă să elaboreze şi să acorde) Editurii, pe 


un termen de ani din ziua acceptării, dreptul exclusiv de 


editare şi reeditare a operei sale , 


numită în continuare - „Operă” în limba ; 


volumul 
coli de autor (versuri), pentru difuzare în (ţara). 


Notă: O coală de autor - reprezintă unitatea de măsură a operei ce se editează, 
egală cu 40 000 de semne de tipar, la editarea versurilor egală cu 700 de versuri, 
la editarea materialului grafic (desene, diagrame, tabele, note muzicale etc.) - cu 
3000 cm?. Semne de tipar sînt considerate literele, semnele de punctuație, cifrele 
etc., precum şi fiecare interval dintre cuvinte. 


1.2. Pentru folosirea drepturilor acordate, Editura se obligă să achite 
Autorului remuneraţie de autor. 


2. Drepturile şi obligaţiile părţilor contractante 

2.1. Autorul se obligă să predea Editurii Opera defitivată (sau să expe- 
dieze prin poştă) pînă la data de „ j 

20— în exemplare (manuscrisul a fost prezentat însoțit de 
anexele: materialul bibliografic, tablele de materii, ilustrațiile, 
glosarul, sursele din care se reproduc anumite texte). 

2.2. Manuscrisul semnat de Autor se prezintă în două exemplare, fiind 
sub formă de text tipărit, cules cu 2 intervale între rînduri, cu 28-30 


rînduri pe o pagină de tip standard, avînd pînă la 60 de simboluri 


într-un rînd. 

2.3. Opera, creată de două sau mai multe persoane (operă colectivă), 
semnată de către toți coautorii, se prezintă în întregime. 

2.4. Editura se obligă să examineze manuscrisul prezentat în termen 


de 30 de zile, avînd dreptul să prelungească acest termen cu 4 zile 
pentru fiecare coală de autor şi să comunice în scris Autorului despre 

acceptarea sau neacceptarea Operei în baza temeiurilor prevăzute de 
prezentul contract, sau despre necesitatea introducerii unor modifi- 
cări şi corectări în Operă cu indicarea concretă a esenței modificări- 
lor necesare a fi introduse în Operă în limitele clauzelor prezentului 
contract. 


2.5. Editura este în drept să refuze editarea manuscrisului în legătură cu 
necorespunderea lui editării din motive ce ţin de conţinutul Operei, 
fără a trimite Opera la recenzie, dar motivînd refuzul. 


2.6. Editura nu are dreptul să aducă, fără consimțămîntul în scris al 
Autorului, modificări Operei sau denumirii acesteia, să schimbe 
numele Autorului, să completeze Opera cu ilustraţii, prefețe, postfeţe, 
comentarii etc. 


2.7. Autorul se obligă să introducă, după predarea manuscrisului, modi- 
ficările solicitate de Editură (corectări, completări, prescurtări etc.), 
dacă ele se încadrează în condiţiile stipulate în prezentul contract. În 
acest caz, părţile stabilesc de comun acord un nou termen de predare 
a manuscrisului. 


2.8. Autorul are dreptul, precum şi obligația, - dacă aceasta o solicită 
Editorul — să efectueze, fără plată, corectura în şpalt sau pagini şi să 
restituie textul integral sau în tranşe de patru coli de autor pe zi. 


2.9. Editura are dreptul şi obligația să publice Opera: 


- prima ediție — în termen de luni de la data acceptării 
Operei, cu un tiraj de ———————— cărţi; 
- reeditări cu un tiraj de ————— cărți. 


2.10. Pînă la expirarea termenului prezentului contract Editura este în 
drept să refuze reeditarea Operei. În acest caz Editura este obligată 
să informeze în scris Autorul. Refuzul scris al Editurii de a reedita 
Opera îi acordă dreptul Autorului să dispună de Operă cum crede de 
cuviinţă. 

2.11. La cererea Editurii Autorul trebuie să prezinte un certificat, care să 
ateste faptul că Opera nu a fost scrisă ca rezultat al unei misiuni de 


serviciu. 
2.12. Editura se obligă să ofere Autorului, fără plată , exemplare 
de carte (broşură) la apariţia primei tranșe şi cîte ————————— exem- 


plare din ediţiile ulterioare. 


2.13. Pînă la expirarea termenului de valabilitate a prezentului contract 
Autorul se obligă să nu autorizeze, fără acordul Editurii, publicarea 

integrală sau parţială a Operei indicate în pct. 1. În caz contrar, Auto- 
rul va restitui Editurii onorariul, inclusiv avansul primit. 


2.14. Editura are dreptul să transmită, parțial sau integral, drepturile şi 
obligaţiile sale, prevăzute în contract, altor instituţii editoriale din 
Republica Moldova, informînd despre aceasta Autorul în termen de 

zile din momentul efectuării transmiterii. 


2.15. Editura se obligă să imprime pe fiecare exemplar al cărții editate, 
într-un loc vizibil, semnul protecţiei dreptului de autor prezentat prin 
© (litera latină C încadrată într-un cerc), numele Autorului (pseudo- 
nimul), anul primei ediţii. 

2.16. Editura se obligă să indice numele şi prenumele (pseudonimul) 
Autorului în calitate de autor al Operei pe fiecare exemplar al Operei 
publicate şi să nu încalce alte drepturi morale şi patrimoniale ce îi 
aparțin Autorului. 


3. Responsabilitatea părţilor şi modul soluționării litigiilor 

3.1. Toate litigiile, care pot apărea în baza prezentului contract sau în 
legătură cu el, trebuie negociate de părți, iar în cazul imposibilității 
ajungerii la un acord comun, ele necesită a fi rezolvate prin interme- 
diul instanţei de judecată. 


3.2. Dacă din motive ce nu depind de Autor, Opera nu va fi publicată 
în termenele prevăzute la pct. 2.9, Autorul este în drept să rezilieze 
contractul, păstrînd onorariul primit. 


3.3. Autorul este responsabil în deplină măsură de conţinutul operei, 
aprobă originalul operei pentru tipar cu inscripţia „bun de tipar” la 
prima pagină a machetei şi cu semnătura sa pe fiecare pagină din 
machetă. 

3.4. Părţile garantează compensarea deplină a daunelor şi clauzelor 
penale, care vor fi suportate de o parte în cazurile de neîndeplinire a 
clauzelor prezentului contract de către cealaltă parte. 


3.5. Părţile sînt eliberate de răspundere pentru neîndeplinirea totală a 
obligaţiilor conform prezentului contract, dacă ea a avut loc ca urma- 
re a circumstanțelor de neînvins (de forță majoră), şi anume: incendii, 
inundații, cutremure de pămînt, precum şi a grevelor, răscoalelor. 


4. Dispoziţii finale şi tranzitorii 
4.1. Prezentul contract este întocmit în conformitate cu Legea Republicii 
Moldova „Privind dreptul de autor și drepturile conexe”, nr. 139 din 
02.07.2010 şi legislaţia în vigoare la momentul încheierii prezentului 
contract. 

4.2. Prezentul contract intră în vigoare la momentul semnării lui de am- 


bele părți pînă la „ ? 20 


4.3. Prezentul contract este valabil numai pe teritoriul Republicii Moldo- 
va. 


5. Datele de identificare ale părților 


Editura Autorul 

or. or. 

str. str. 

tel.(fax) tel. (fax) 

cod fiscal nr. buletin de identitate seria 
cont de decontare nr. _________ nr. eliberat de 

la BCA la „ 7 20 
cod cont de decontare nr. 


regulamentul (statutul)nr. 
eliberat de la BCA 
la : 20 cod 


6. Semnăturile părților 


DIRECTORUL EDITURII AUTORUL 


(L. $) 

Model 4 
CONTRACT nr. 
» f 20 mun. Chişinău 
„în 


continuare — „Interpret”, pe de o parte, şi 


X 


în continuare — „Autor”, pe de altă parte, au încheiat prezentul contract: 


1. Obiectul contractului 
1.1. Autorul îi transmite Interpretului drepturile patrimoniale exclusive 
asupra operei sale (muzică) sub denumirea 


(denumită în continuare - „Operă”), şi anume de a: 

a) reproduce Opera; 

b) difuza exemplarele Operei, inclusiv prin comercializare, închiriere 
şi prin alte modalități; 

c) de a importa exemplarele Operei pentru difuzare, inclusiv exem- 
plarele Operei confecționate cu permisiunea Autorului sau a altui 
titular al dreptului de autor; 

d) interpreta public Opera; 

e) comunica public Opera; 

f) traduce Opera; 

g) prelucra, adapta, efectua aranjamentul şi alte asemenea 
modificări ale Operei. 

1.2. Pentru folosirea drepturilor transmise asupra Operei Autorului, In- 
terpretul se obligă să achite remuneraţia de autor Autorului. 


2. Drepturile şi obligaţiile părţilor contractante 
2.1. Autorul îi transmite Interpretului contra recipisă două exemplare ale 


Operei sale, pînă pe data de „ 4 W 

2.2. Autorul se obligă să nu transmită drepturile, prevăzute de pct. 1.1 al 
prezentului contract, terţilor pentru folosirea lor în aceleași scopuri, 
prevăzute de prezentul contract. 

2.3. Toate celelalte drepturi asupra operelor sale îi aparţin Autorului. 

2.4. Autorul se obligă în caz de necesitate să efectueze, pentru o 
remuneraţie suplimentară convenită de părțile semnatare ale prezen- 
tului contract, lucrul necesar de modificare a operei sale în conformi- 
tate cu cerințele Interpretului. 

2.5. Interpretul se obligă să păstreze integritatea operei fără a încălca 
drepturile personale ale Autorului. 

2.6. Interpretul se obligă să indice numele şi prenumele Autorului în 
calitate de - autor al versurilor în cazurile de folosire în orice mod a 
Operei Autorului. 

2.7. Pentru folosirea drepturilor patrimoniale transmise asupra Operei 
Autorului, Interpretul achită Autorului o remunerație unică de autor 
în mărime de ———— lei ai Republicii Moldova. Plata integrală 
a sumei indicate se efectuează în numerar în timp de _____ zile 
după semnarea prezentului contract. 

2.9. Interpretul este în drept, fără acordul Autorului, să transmită terțelor 
persoane o parte sau toate drepturile exclusive, obținute de la Autor. 

2.10. Interpretul se obligă, în cazul transmiterii drepturilor şi obligaţiilor 
sale terțelor persoane, să-l anunţe pe Autor în scris despre acest fapt 
în termen de __— zile din momentul transmiterii drepturilor şi 
obligaţiilor sale terțelor persoane. 


3. Responsabilitatea părților şi modul de soluţionare a litigiilor 

3.1. Toate litigiile, care pot apărea în baza prezentului contract sau în 
legătură cu el, trebuie negociate de părţi, iar în cazul imposibilității 
ajungerii la un acord comun, ele necesită a fi rezolvate prin interme- 
diul instanţei de judecată. 

3.2. În cazurile de neîndeplinire sau ale îndeplinirii neconforme a clau- 
zelor prezentului contract de către una din părți, cealaltă parte are 
dreptul de a rezilia contractul, înştiințind cealaltă parte în termen de 
nu maipuţinde______ zile pînă la data rezilierii contractului. În 
timpul acestei perioade părțile efectuează plăţile reciproce. 

3.3. Părţile sînt eliberate de răspundere pentru neîndeplinirea totală a 
obligaţiilor conform prezentului contract, dacă ea a avut loc ca urma- 
re a circumstanțelor de neînvins (de forță majoră), şi anume: incendii, 
inundaţii, cutremure de pămînt, precum şi a grevelor, răscoalelor. 


4. Dispoziţii finale şi tranzitorii 

4.1. Prezentul contract este întocmit în conformitate cu Legea Republicii 
Moldova privind dreptul de autor şi drepturile conexe, nr. 139 din 
02.07.2011 şi legislaţia în vigoare la momentul încheierii prezentului 
contract. 

4.3. Prezentul contract intră în vigoare la momentul semnării lui de către 
ambele părți pînă la „ că 20 . 

4.4. Prezentul contract încetează la data indicată în pct. 4.3 sau prin acor- 


dul comun al părților. 
4.5. Prezentul contract este valabil pe teritoriul întregii lumi. 

5. Datele de identificare ale părţilor 


Autor Interpret 
or. or. 
str. str. 
tel. (fax) tel (fax) 
buletin de identitate buletin de identitate 
seria seria 
nr. eliberat de nr. eliberat de 
6. Semnăturile părților 
AUTOR INTERPRET 

Model 5 


CONTRACT 


» ij 20 mun. Chişinău 


„numit în continuare — „Producător”, pe 


de o parte, şi 


, numt în continuare — „Interpret”, 
pe de altă parte, au încheiat prezentul Contract: 


1. Obiectul contractului 
1.1. Intepretul transmite Producătorului drepturile patrimoniale exclusi- 
ve de autor şi conexe (al căror titular el este) asupra operelor (versuri 
şi muzică), interpretării acestor opere şi înregistrării lor muzicale 


(fonogramei) sub denumirea: 


(denumită în continuare - „Piesa”). 


1.2. Drepturile patrimoniale exclusive de autor și conexe, transmise de 
Interpret Producătorului: 


I. Drepturile patrimoniale de autor: 

a) dreptul la reproducerea operei; 

b) dreptul la difuzarea exemplarelor operei, inclusiv prin comercializare, 
închiriere şi prin alte modalităţi; 

c) dreptul la importarea exemplarelor operei pentru difuzare, inclusiv a 
exemplarelor operei confecționate cu permisiunea autorului sau a 
altui titular al dreptului de autor; 

d) dreptul la demonstrarea publică a operei; 

e) dreptul la interpretarea publică a operei; 

f) dreptul la comunicarea publică a operei; 

g) dreptul la traducerea operei; 

h) dreptul la prelucrarea, adaptarea, aranjamentul şi alte asemenea 
modificări ale operei; 


II. Drepturile patrimoniale ale interpretului (conexe): 
a) imprimarea interpretării încă neimprimate; 
b) reproducerea interpretării imprimate; 
c) comunicarea interpretării pe cale radioelectronică şi prin cablu sau 
altă comunicare publică a interpretării; 
d) darea cu chirie a fonogramei publicate, care conţine interpretarea cu 
participarea Interpretului; 

e) 


difuzarea, inclusiv revînzarea, originalului şi a exemplarelor de 
fonograme în scopuri comerciale; 


III. Drepturile producătorului de fonograme: 


a) reproducerea fonogramei; 
b) difuzarea exemplarelor de fonogramă (comercializarea, darea cu chirie 


a acestora etc.); 
c) modificarea sau transformarea în orice alt mod a fonogramei; 


d) importul exemplarelor de fonogramă în scopul difuzării. 


1.3 


. Pentru folosirea drepturilor transmise asupra Piesei Interpretului, 
Producătorul se obligă să achite remuneraţia de autor Interpretului. 


2. Drepturile şi obligaţiile părţilor contractante 


2.1 


2.2; 


2.3, 


2.4. 


2.5, 


2.6. 


2.7. 


2.8, 


2.9 


. Interpretul transmite Producătorului, prin semnarea unei recipise, 
un exemplar al Piesei, înregistrată pe minidisc, pînă la data de 


» 20_—. 
Producătorul se obligă să-i transmită Interpretului, prin semnarea 


zile de la data 


unei recipise, minidiscul cu Piesa, în termen de 

primirii lui de la Interpret. 

Interpretul se obligă să nu transmită drepturile, prevăzute de pct. 

1.1 al prezentului Contract, terţelor persoane pentru folosirea lor în 

aceleași scopuri, prevăzute de prezentul Contract. 

Toate celelalte drepturi asupra operelor sale îi aparţin Interpretului. 

Producătorul se obligă să păstreze integritatea Piesei fără a încălca 

drepturile morale ale Interpretului. 

Producătorul se obligă să indice numele Interpretului în calitate de 

interpret, în cazurile de folosire în orice mod a Piesei Interpretului. 

Producătorul se obligă să indice numele autorului muzicii Piesei în 

calitate de compozitor, în cazurile de folosire în orice mod a Piesei 

transmise Producătorului de către Interpret. 

Producătorul se obligă să indice numele autorului versurilor Piesei 

în calitate de autor al versurilor, în cazurile de folosire în orice mod a 

Piesei transmise Producătorului de către Interpret. 

. Producătorul este în drept să reproducă în cantități nelimitate Piesa 
pe suporturi de tip: casete audio (MC) şi compact-discuri (CD). 


2.10. Părţile se obligă reciproc să nu efectueze acţiuni sau inacțiuni care 


ar putea prejudicia cinstea şi onoarea celeilalte părţi, precum şi pen- 
tru executarea normală a prezentului Contract. 


2.11. Producătorul este în drept să efectueze orice acțiuni legale (publici- 


tate, organizarea şi sponzorizarea concertelor etc.), pentru a promova 
Piesa şi pentru sporirea comercializării exemplarelor ei. 

2.12. Interpretul se obligă să acorde orice ajutor legal (cu excepţia ajuto- 


rului financiar), solicitat de Producător, pentru promovarea Piesei 


şi protejarea drepturilor transmise de Interpret Producătorului prin 


prezentul Contract. 


2.13. Producătorul este în drept, fără acordul Interpretului, să transmită 


terţelor persoane o parte sau toate drepturile exclusive, obținute de la 


Interpret. 


3. Responsabilitatea părților şi modul de soluţionare a litigiilor 


3.1. Toate litigiile, care pot apărea în baza prezentului Contract sau în 


legătură cu el, trebuie negociate de părți, iar în cazul imposibilității 


ajungerii la un acord comun, ele necesită a fi rezolvate prin interme- 


diul instanţei de judecată. 


3.2. Părţile sînt eliberate de răspundere pentru neîndeplinirea totală a 


obligaţiilor conform prezentului Contract, dacă ea a avut loc ca 


urmare a circumstanțelor de neînvins (de forță majoră), şi anume: 


incendii, inundaţii, cutremure de pămînt, precum şi a războaielor, 


grevelor, răscoalelor. 


4. Dispoziţii finale şi tranzitorii 


4.1. Prezentul Contract este întocmit în conformitate cu Legea „Privind 


dreptul de autor şi drepturile conexe”, nr. 139 din 02.07.2010, şi legisla- 


ţia în vigoare la momentul încheierii prezentului Contract. 


4.2. Prezentul Contract este valabil pe teritoriul întregii lumi. 


5. Datele de identificare ale părților 


Producător Autor 
or. or 

str. str. 

tel. (fax) tel (fax) 


cod fiscal nr. 


seria 


buletin de identitate 


nr. 


cont de decontare nr. 


eliberat de 


la BCA 


cod 


la ? o 20 


s TE === 


cont de decontare nr. 

regulamentul (statutul) nr. 
eliberat de la BCA 
la » : 20 cod 


6. Semnăturile părților 


PRODUCĂTOR INTERPRET 


(L. $) 

Anexa Ill 


Instituții guvernamentale și private în domeniul 
dreptului de autor şi drepturilor conexe 
în Republica Moldova 


Autorităţi publice: 


1. Ministerul Culturii (MC) 
MD2033, Piaţa Marii Adunări Naţionale, nr.1, 
mun. Chișinău, 
www.mc.gov.md 


2. Ministerul Economiei (MEC) 
MD2033, Piaţa Marii Adunări Naţionale nr.1, mun. Chişinău 
WwWw.mec.gov.md 


3. Ministerul Justiţiei (MJ) 
MD2012, str. 31 August 1989, nr.82, mun. Chișinău, 
www.justice.gov.md 


4. Ministerul Tehnologiilor Informaționale 
şi Comunicaţiilor (MTIC) 
MD2012, bd. Ștefan cel Mare și Sfint, nr. 134, mun. Chișinău 
www.mtic.gov.md 


5. Ministerul Afacerilor Interne (MAI) 
MD2012, bd. Ștefan cel Mare, nr .75, mun. Chișinău 
www.mai.gov.md 


6. Serviciul Vamal (SV) 
MD2001, str. Columna, nr. 30, mun. Chișinău 
www.customs.gov.md 


5. Procuratura Generală (PG) 
MD2005str. Bănulescu-Bodoni, nr. 26, mun. Chișinău 
www.procuratura.md 


8. Consiliul Coordonator al Audiovizualului (CCA) 
MD2012, str. Vlaicu Pârcălab, nr. 46, mun. Chișinău, 
www.cca.md 

9. Organizaţii de gestiune colectivă a drepturilor patrimoniale 
de autor şi/sau conexe: Asociaţia „Drepturi de Autor și Conexe” 
(AsDAC) 

MD2038, str. Zelinski, nr. 24 A, mun. Chișinău 
www.asdac.md 

Președinte: A. Chiriac 

Director: A. Stroici 

Tel. (+373 22) 50 50 49 

E-mail: generaldirectoreasdac.md 


10. Asociaţia Titularilor de Drepturi de Autor şi Conexe (ATDAC) 
MD2036, str. Voluntarilor, nr. 14/2, ap. 45, mun. Chișinău 
Președinte: S. Rogojină 
Tel. (+373 ) 692 18 769 
E-mail: rogojinsergiuegmail.com 


11. Asociaţia Naţională „Copyright“ (ANCO) 
Str. 31 August 1989, nr. 129, of. 623A, mun. Chișinău, 
Președinte: L. Știrbu 
Tel. (+373) 695 51 551 
E-mail: leonliviusegmail.com 


12.Uniunea Producătorilor de Fonograme și Videograme 
(UPFVM) 
MD2001, bd. Negruzzi, nr. 6, mun. Chișinău 
Director: D. Doronceanu 
Tel. (+373) 794 83 169 
E-mail: dorianQstarnet.md 


13. AO „Asociaţia Naţională pentru Protecţia Creaţiei 
Intelectuale” 
str. Aba Gohberg 2, of.88, mun. Chișinău, MD2019 
Preşedinte: lurie Gheorghiță 
Tel. (+373 22) 63 28 80 
E-mail: iurie-1377email.ru 


14. AO „ReproMold” 
MD2038, str. Zelinski 24 A, mun. Chișinău 
Președinte: Nicolae Rusu 
Tel. (+373 22) 23 49 78 


15. AO „Oficiul Republican al Dreptului de Autor” (ORDA) 
MD2038, Str. Trandafirilor, nr. 33/1, ap.20, mun. Chișinău 
www.orda.md 
Președinte: lurie Badicu 
Tel. (+373) 691 15 999 
E-mail: infoQiuriebadicu.md 

Uniuni de creaţie și asociaţii profesionale 


16. Uniunea Artiştilor Plastici din Republica Moldova 
MD2009, mun. Chișinău, str. A.Mateevici, nr. 50, 
Tel./fax: (+373 22) 24 50 24, tel. 22 75 04 
Președinte: Ghenadie Jalbă 
www.arta.md 


17. Uniunea Cineaștilor din Republica Moldova 
MD2012, mun. Chișinău, str. Pușkin, nr. 24 
Preşedinte: Eugen Sobor 
Tel. (+373 22) 54 52 12 


18. Uniunea Compozitorilor și Muzicologilor din Republica Moldova 
MD2004, mun. Chișinău, Str. 31 August, nr. 153, 
tel./fax: (+373 22) 23 53 48 
Preşedinte: Ghenadie Ciobanu/ Vladimir Beleaev 


19. Uniunea Jurnaliștilor din Republica Moldova 
MD2012, mun. Chișinău, str. Puşkin, nr. 22, et. 2 
Tel./fax.: (+373 22) 23 34 19 
Preşedinte - Saharneanu Valeriu 


20. Uniunea Muzicienilor din Republica Moldova 
MD2012, mun. Chișinău, str. A.Pușkin, nr. 24, of. 19 
Tel./fax: (+373 22) 21 23 90, tel. (+373 22) 23 34 43 
Vicepreședinte: Parascovia Berghie 


21. Uniunea Scriitorilor din Republica Moldova 
MD2004, mun. Chișinău, Str. 31 August, nr. 98 
www.uniuneascriitorilor.md 
Preşedinte: Arcadie Suceveanu 
Tel./fax: (+373 22) 23 71 18 


22. Uniunea Teatrală din Republica Moldova 
MD2012, mun. Chișinău, str. Pușkin, nr. 24 
www.unitem.md 
Tel./fax: (+373 22) 22 41 38 
Preşedinte: Grecu Sandu 
Tel. (+373 22) 22 06 80 


23. Uniunea Arhitecţilor din Republica Moldova 
MD2005, mun. Chişinău, str. Pușkin, nr. 44 
Tel/fax: (+373 22) 24 17 21 
Preşedinte: Vlad Modiîrcă 

24. Uniunea Meşterilor Populari din Republica Moldova 
MD2012, mun. Chișinău, str. A.Pușkin, nr. 24, of.53 
Președinte: Cristea Maria 
Tel: (+373 22) 22 05 97 


Alte asociaţii: 


25. Asociaţia Bibliotecarilor din Republica Moldova (ABRM) 
MD2049, or. Chişinău, str.Mircesti, nr. 44 
www.abrm.md 
Preşedinte: Ludmila Costin 
Tel: (+373 22) 43 25 78, 
E-mail: costinQuasm.md 


26. Asociaţia Consumatorilor de Artă (AOCA) 
MD2038, mun. Chișinău, Str. Trandafirilor, nr. 33/1, of. nr.20 
www.aoca.md 
Preşedinte: Cușnir Victoria 
Tel: (+373) 690 23 591 
E-mail: infoQaoca.md 


27. Asociaţia Naţională a Companiilor Private din domeniul 
Tehnologiilor Informaționale şi Comunicaţiilor (ATIC) 
MD2012, mun.Chișinău, str. Maria Cibotari, nr. 28, of. 1B 
www.ict.md 
Director executiv: Ana Chiriţa 
Tel/fax: (+373 22) 88 70 00 
E-mail: executiveQict.md 


28. Asociaţia Obștească „Asociaţia pentru Apărarea Drepturilor de 
Autor a Compozitorilor” (ADACOM) 
MD2072, mun.Chișinău, str. Valea Crucii, nr. 8/248 A 
Preşedinte: Gheorghe Guţu 
Tel: (+373) 690 41 774 
E-mail: adacom.moldovaegmail.com 


29. Asociaţia Obștească „Asociaţia pentru Dezvoltarea Culturii 
și Protecţiei Drepturilor de Autor și Conexe „APOLLO” 
MD2012, mun.Chișinău, str. Vlaicu Pârcălab, nr. 63 
Preşedinte: Vasile Năstase 
Tel: (+373) 691 46 074 
E-mail: a.o.apolloegmail.com 

30. Asociaţia Patronală a Radiodifuzorilor din RM (APRRM) 
MD6702, or. Basarabeasca, str. K.Marx, nr. 67 
www.moldtv.com 
Preşedinte: Vladimir Topala 
Tel: (+373 297) 20 377, fax: (+373 297) 20 575 
E-mail: cablutvevandex.ru 


31. Business Software Alliance (BSA) 
MD2001, mun.Chișinău, str. Șciusev, nr. 31 
www.bsa.org 
Reprezentant: Daniel Martin 
Tel/fax: (+373 22) 54 27 42 
E-mail: dmartinQavokat.md 


32. Camera Naţională a Cărţii din Republica Moldova 
MD2004, mun. Chișinău, bd. Ștefan cel Mare și Sfânt, nr. 180, 
www.bookchamber.md 
Director: Valentina Chitoroaga 
Tel.: (+373 22) 29 57 46, (+373 22) 29 59 16, fax: (+373 22) 29 58 60 
E-mail bookchamber.mdegmail.com 


33. Consorţiul elFL Direct Moldova 
MD2005, mun. Chişinău, str. Bănulescu-Bodoni, nr. 59 
www.lib.ase.md 
Preşedinte: Silvia Ghinculov 
Tel.: (+373 22) 40 27 22, fax: (+373 22) 24 26 63 
E-mail: gsilvialib.ase.md 


AGEPI 


AGENȚIA DE STAT PENTRU PROPRIETATEA INTELECTUALĂ A REPUBLICII MOLDOVA 


Dreptul de autor şi drepturile conexe 

CARTIER Intră în cărţi www.cartier.md 


